
Ovo „Životinjstvo” čini se u prvi mah velikom i opsežnom knji- 
gom, ali prije svega treba uvažiti da je ono veoma obilno ilustrovano 
sa 370, dijelom vrlo velikih slika. Same slike ispunjavaju preko 110 
strana, dakle zapremaju dobru trećinu prostora, no to je samo od 
koristi knjizi, jer one znatno olakšavaju razumijevanje i učenje teksta. 

Zatim ima u ovoj knjizi još posebnih članaka koji je vrlo lijepo 
i korisno upotpunjavaju, a ne moraju se učiti. Oni zapremaju oko 28 
strana, a koliko služe za stanku i odmor u naučnome prikazivanju 
životinja, toliko imaju veoma važnu i značajnu zadaću, da pobuđuju 
na opažanje životinja u prirodi i kod kuće. 

Prema tome ima samoga teksta za učenje jedva 200 strana. Ali 
i između životinja koje su obrađene na tome prostoru izvršiće se 
zgodan izbor prema mjestu i kraju gdje se uči životinjstvo. Na moru 
će se posvetiti veća pažnja morskim životinjama, u stočarskome kraju 
domaćoj stoci, uz velike rijeke i jezera slatkovodnim životinjama itd., 
svakako u prvome redu životinjama svoga kraja. Stoga ova knjiga i 
obrađuje prvenstveno životinje naše domovine, a uz to obraća i na- 
ročitu pažnju na njihov odnos prema čovjeku i njegovu gospodar- 
stvu. 

Imena životinja preuzeta su iz poznate dosadašnje naše školske 
književnosti, a naučna imena dodana su u kazalu. Tuđa imena nisu 
navedena, već će se to jednostavnije učiniti u školi prema jeziku koji 
je u onome kraju najpoznatiji. Veličine životinja su označene u pravoj 
mjeri, a spomenute su najveće mjere do koje životinja naraste. 

Čovjeka, dio sisavaca, gmazove, vodozemce, terarij, beskralje- 
šnjake dalje od stonoga i geografijsko rasprostranjenje obradio je 
dr. Krunoslav Babić, a zvijeri, dvopapkare, kopitare, ptice, ribe, 
kukce, umetnute članke i geografijske karte dr. Nikola Fink. 


Nauka o čovjeku 


Na čovječjem tijelu razlikujemo glavu, trup i udove. Prednji 
udovi su kod čovjeka ruke, a stražnji noge. Pored ruku i nogu razli- 
kujemo na tijelu dva oka, dva uha, nos, usta, jezik, zube. U glavi je 
mozak, gore u trupu srce i pluće, dolje u trupu jetra, crijeva i bubrezi. 
Pojedini ovi dijelovi tijela vrše određeni posao u životu čovjeka, i 
zovemo ih organi. Tako su ruke i noge organi za pokretanje, crijeva 
za probavljanje hrane, oči i uši za gledanje i slušanje, pluće za di- 
sanje itd. 

Čovjek hoda uspravno na nogama, pa na njima počiva sav 
teret tijela. Ruke upotrebljava u različite svrhe, njima hvata, vuče, 
pipa, piše, kopa i vrši sve druge poslove. 

Kosti i mišići 

Tijelo je iznutra poduprto čvrstim kostima. Neke su kosti 
međusobno vezane tako da se mogu pokretati jedna prema drugoj. 
Pokretanje između dvije kosti omogućuje zglob. Na našoj slici, ko- 
stur čovječji (sprijeda), vidimo takove kosti. Tako su, na primjer, 
kosti ruke i noge zglobno spojene. Ramena kost ruke je glavicom 
svojom gore utaknuta u zglobnoj čašici opleća. Isto je tako i kod 
drugih zglobova da je jedna kost izdubljena u čašicu, a druga izbo- 
čena u glavicu. Da se dvije kosti kod pokretanja u zglobu ne taru 
odviše jedna o drugu, i da se pokret vrši bolje, prevučene su glavica 
i čašica glatkom hrskavicom. Pored toga su te hrskavice u zglobu 
namazane zglobnim mazom koji stvara opnena čahurica što oba- 
vija zglob. 

U glavi nalazimo kosti lubanje i sprijeda kosti lica. Sve su te 
kosti tako poredane da zatvaraju poput velike koštane čahure glavu. 
Jedino je na zatiljku ostavljen otvor za prolaz mekanog sadržaja 
glave. Na lubanji je sprijeda izbočena čeona kost, a iza nje dolaze 
dvije tjemene kosti. Straga je zatiljna kost. Na licu se ističu dvije 
nosne kosti. Ispod njih su dvije kosti gornje čeljusti (gornja vilica) 
sa gornjim nizom zubi. Nad gornjim čeljustima su sa svake strane po 
jedna jagodična kost. Potkovasta donja čeljust (donja vilica) sa sije- 

Kosti i mišići 



čeona kosi- 


nosna kost 
jagodična kost 
gornja čeljust 


donja čeljust 


Lubanja 


tjemena kost 


zatiljna kost 
slušni otvor 



Kralješnica 

a vratni, b leđni, c slabinski, 
e krštani i / trtični kralj ešci 


poočnim kostima zglobno je spojena i nosi 
donji niz zubi. Sve su kosti u glavi nepo- 
kretne i čvrsto povezane šavovima, samo 
se donja čeljust može pokretati da možemo 
gristi i žvakati. 

Kroz trup čovječji ide po dužini ko- 
štan stup koji je prema dolje sve jači i daje 
trupu veliku čvrstoću. Taj stup nije ravan, 
nego se dvaput svija, što je potrebno kod 
jačeg pokretanja. Sastoji se od 33 koštana 
pršljena ili kralješka, pa se tako cio stup 
zove kralješnica ili kičma. Čućemo poslije 
da takovu kralješnicu ili kičmu imaju i ži- 
votinje kao : pas, mačka, konj, miš, pa 
ptica, gušter, žaba i riba. Sve te životinje 
zovemo kralješnjaci ili kičmenjaci. Prema 
tome je i čovjek kralješnjak ili kičmenjak. 

Da kralješnica bude gipka i da se 
može kod pokretanja svijati, umetnuti su 
među kralješcima koluti, i kralješci su 
među sobom zglobovima spojeni. Na kra- 
lješcima vrata nasađena je glava. Ona po- 
čiva straga na zatiljku sa dva zglobna pu- 
ceta na prvom vratnom kralješku. Da se 
glava može slobodno obrtati, prvi je kra- 
lješak prstenast i može da se okreće oko 
koštanog zupca slijedećeg kralješka. Vrat- 
ni dio kralježnice je osobito gibak i orno- 


Kosti i mišići 


3 


gućuje glavi i vratu jaču pokretnost. Na vratne kralješke nastavljaju 
se leđni, a za ovima dolaze slabinski kralješci. U krstovima je po- 


ramena kost 


palčana kost 
lakatna kost 

zapešćajne kosti 
pešćajne kosti 


prsti 


lisna kost 


zastopalne kosti 
stopalne kosti 
prsti 



vratni kralješci 
ključna kost 


lopatica 

prava rebra (7 pravo rebro) 
neprava rebra 
slabinski kralješci 

kukovlje 
trtični kralješci 

bedrena kost 


goljenična kost 


Kostur čovječji (sprijeda), g je prsna kost 


trebna veća čvrstoća, pa se je pet krštanih kralješaka sraslo u kost 
krstaču. Kod čovjeka su se i četiri posljednja trtična kralješka srasli 
u trtičnu kost, a kod životinja se na tome mjestu razvio dugačak kra- 
lješćani niz koji podupire pokretan rep. Da se kod pada ne ozlijedi 
kralješnica, izrastao je svaki kralješak straga u jaku koštanu bodlju. 

Kosti i mišići 


Iza vratnih kralješaka prsni je koš. Njega stvara kod čovjeka 
12 pari svinutih rebara. Rebra se zglobno spajaju sa leđnim kra- 
lješcima, a sprijeda (izuzevši dva posljednja) sa prsnom kosti. Zbog 
disanja je potrebno da se prsni koš može proširiti i suziti, pa su 
rebra sprijeda vezana sa prsnom kosti preko hrska- 
vičnih produžaka. Dva posljednja para rebara ne 
sežu do prsne kosti. 

Odmah iza vrata na hrptenoj strani prsnoga 
koša, a pored ramena svake ruke, utaknuta je u meso- 
trokutasta kost, lopatica. Lopaticu i prsnu kost 
zglobno spaja slovu S slična ključna kost. Lopatice 
i ključne kosti zovemo opleće. Lopatica ima još jedan 
zglob sa ramenom kosti ruke, a kod životinja sa pred- 
njim nogama. Na ramenu kost prednjih udova vežu 
se dolje dvije kosti podlaktice : lakatna kost na strani 
maloga prsta i palčana kost na strani palca. Iza ovih 
dviju kosti dva su reda malih koščica (zapešćaj), a 
na ove se nastavlja pet pešćajnih kosti, svaka sa ne- 
koliko koštanih članaka prstiju. Opleće i kosti pred- 
njih udova tako su međusobno smještene i vezane da 
potpuno odgovaraju potrebama pokretanja koje treba 
da vrši prednji ud ili ruka čovječja. 

Ključna kost daje lopatičnom ili ramenom 
zglobu veliku čvrstoću, pogotovu kod težih poslova, 
kod hvatanja, penjanja, dizanja, kopanja. Slično je 
građeno opleće, kako ćemo čuti, i kod nekih životinja 
što se penju, lete ili kopaju u zemlji, pa im je ključna 
kost snažna. 

Donje udove ili noge spaja zglob sa kukovljem 
koje je čvrsto spojeno sa krstačom. Krstača, trtična 
kost i kukovlje zatvaraju koštanu zdjelicu (karlicu) 
u kojoj je smještena utroba. Nogu podupire gore jaka 
i cjevasta bedrena (butna) kost koja se na donjoj 
strane desne ruke svojoj strani zglobom spaja s gnjatom. Gnjat se sa- 
stoji od jače trokutaste goljenične kosti i od mnogo 
slabije lisne kosti. Da zglob na koljenu kod pada bude zaštićen, i da 
se noga može sagibati samo pod koljenom, smjestila se nad zglobom 
koljena plosna okrugla kost, iver (čašica). Ispod gnjata dolaze za- 
stopalne i stopalne kosti koje stvaraju svod, na koji se nastavljaju 
članci nožnih prstiju. Nožni se palac kod čovjeka ne može primaknuti 
drugim prstima, kao kod majmuna, pa čovjek ne može stopalom 
hvatati, kao što može rukom (pešću). Zbog zadaće koju. ima da vrše 

Živčani pribor 


ruke i noge kosti im nisu previše teške, nego su cjevaste i ispunjene 
mekanom koštanom srži. 

Crveno, mekano, vlaknato meso na tijelu zovemo u nauci m i š i- 
I cima. Mišići vrše u tijelu sva pokretanja. Oni sagiblju i ispružaju 
tijelo, udove i njihove dijelove. Dižu ih i spuštaju. Kružni mišići 
otvaraju i zatvaraju usta, oči. Takova pokretanja određuje ponaj- 
više naša volja. U tijelu ima mišića koji stežu srce, koji pokreću 
hranu u probavilu, pa njihovo pokretanje ne zavisi o našoj volji. 

Mišić se sastoji od više mišićnih svežnjića obavitih opnom. 
Svaki je pak svežnjić sastavljen od crvenožućkastih vlakanaca od kojih 
je crvena boja mesa. Tanka opna što obavija mišiće na krajevima se 
mišića izvlači u bijeli žilavi trak, tetivu. S pomoću tetiva su mišići 
•' ponajviše prirasli uz kosti. Tako mišići vežu dvije kosti koje pokreću. 
Snaga se mišića prenosi preko tetiva, pa tako, na primjer, možemo 
kretati prstima, iako su im mišići daleko u podlaktici. 

U Naše je tijelo kao stroj koji radi 
ali se nerazumnom upotrebom mo- 
že pokvariti. Čvrste kosti podupiru 
mekano tijelo, a gipki mišići ga 

1 pokreću. Ovo može da se vrši 
dotle dokle se kosti i mišići nje- 
guju. Kod skakanja treba stoga 
paziti da se ne slome kosti. Obuća 
ne smije biti tijesna i da ne sti- 
skuje sprijeda prste, jer se time 
noga iskrivljuje, a nokti bolno 
urastu u prste. Tijesne cipele uzro- 
kuju kurje oči, a sve to boli i čini 
nogu nesposobnom za hod. 

Mišiće treba jačati razumnom 
upotrebom, dakle tjelesnim radom 
i gimnasticiranjem. Takav rad ne Mozak 

smije biti prekomjeran, jer mišići 

tada iznemognu i malakšu, kao što opet od potpuna nerada oslabe. 

Živčani pribor: mozak, leđna (kičmena) moždina i živci 

U tijelu treba da se skladno vrše svi životni radovi. Te radnje 
c rukovodi mozak preko živaca. Mozak je smješten u lubanji i dobro 
zaštićen nepomičnim i čvrstim kostima, a obavijen je još i opnama. 
U mozgu je podijeljen rad, pa se zbog toga dijeli u nekoliko dijelova. 
Gornji i najveći dio mozga je sprijeda, a zovemo ga veliki mozak. 
Straga i dolje je mali mozak koji upravlja kretanjima, kao što su 

Živčani pribor 


hodanje, mačevanje gdje radi više mišica najedanput. Treći dio mozga 
je bijeli čunj pred malim mozgom. On se zove primozak. Primozak 
upravlja disanjem i nekim drugim radovima. Mozak izdaje zapo- 
vijedi i dobiva obavijesti o svakoj promjeni u tijelu preko posebnih 
niti što izlaze iz njega. Te niti ili konopčiće zovemo živci. Iz osnovke 
mozga izlazi više pari živaca koji dovode mozgu osjećaje njuha, 
vida, sluha, okusa i opipa na glavi i licu. Jedan par tih živaca ide 
k srcu, plućama i probavilu da mozak bude obaviješten o rado- 
vima i u tim organima. 


Da površina mozga bude veća i sposobna 
za veći rad, na njoj se nalaze nabori i brazde. 
Isto je tako nabrana i unutrašnja površina 
tankoga crijeva zbog većega rada. Veliki i mali 
mozak uzdužnom su dubokom pukotinom razdi- 
jeljeni u dvije jednake polovine. Ako mozak raz- 
režemo, vidimo da i u nutrinji svojoj nije 
jednako građen. Kod velikog i malog mozga 
nalazimo izvana na površini tanak sloj sive 
tvari, a iznutra je bijela tvar. S pomoću mozga 
pamtimo,, sjećamo se i mislimo, a kada se mozak 
potpuno razvije u djeteta, tada mu se javlja 
i govor. Primozak prelazi kroz zatiljni otvor 
glave u leđnu moždinu. U primozgu i u leđnoj 
moždini je iznutra siva, a izvana bijela tvar. 
Obratno dakle negoli u velikom i malom mozgu. 

Leđna (kičmena) moždina je konop koji 
se provlači kroz cijev što je među sobom stva- 
raju otvori niza kralješaka u hrptenoj bodlji. 
Leđna moždina seže do slabinskih kralješaka, 
te s_e tu razilazi u živčane ogranke. Desno se i 
lijevo od moždine među kralješcima odvajaju 
bijeli pleteni konopčići ili živci. Oni se u tijelu 
razgranjuju i idu do pojedinih organa. Živci 
što služe pokretanju zovu se pokretni živci, jer 
izazivlju pokretanje mišića i prenose zapovijedi 
iz mozga. Posebne živčane niti prenose utiske od 
organa do mozga, i služe osjećanju, pa se zovu 
osjetni živci. Mi ne možemo gledati, slušati, mi- 
risati ili osjećati okus gdje god na tijelu. Za te 
poslove udešeni su posebni organi koje zovemo 
osjećala ili čuk* Tako razlikujemo osjećalo oko za vid, za sluh uho, 
za miris nos, za okus jezik, a za opip služi cijela tjelesna koža. Osje- 



Živčevlje: mozak, leđna 
moždina i živci 

ćala su u vezi s mozgom, primaju utiske izvana i prenose ih živcima 
u mozak. 

Mozak i živce ne smijemo siliti na rad preko mjere, jer ih to 
slabi. Odmor je potreban, a taj se postizava spavanjem. Jaka po- 
dražljiva alkoholna pića i pušenje vrlo nepovoljno i štetno djeluju 
na mozak i živce, pa tada slabije mogu da rade. 

j 

Osjećala ili čula 

Osjećalo za vid je oko. Da bolje vidimo, imamo dva oka. Oba 
oka smještena su sprijeda na glavi koju možemo pokretati lijevo i 
desno, gore i dolje. Oči su zaštićene u koštanim očnim udubinama 
glave. Oko ima oblik kugle, a opkoljeno je mekanim salom. Oko se 
samo za sebe može pokretati u svojoj udubini s pomoću mišića. Oko 
zaštićuju i neki organi u blizini njegovoj, kao što su gornji i donji 



kapak. Kapci imaju na rubu trepavice da u oko ne ulazi previše 
svijetla i prašina. Iznad gornjeg kapka je obrva koja ne dopušta 
da u oko dođe znoj i nečistoća sa čela. Na izvanjskoj su strani u 
očnoj udubini suznečžlijezde koje stvaraju slanu tekućinu, suze. Po- 
kretanjem kapaka navlažuje se oko suznom tekućinom. Suze se sku- 
pljaju na unutrašnjem uglu oka u suznoj kesici. Iz kesice odvodi suze 
kanalić u nosnu šupljinu. Kad plačemo, teku obilne suze niz obraz, 
pa i kroz nos. Na rubu kapaka stvaraju žljezdice mast koja neda 
suznoj tekućini da se izlijeva iz oka. 

Oko je tako građeno, da u nj može ulaziti svijetlo, pa da vidimo 
predmete pred sobom. Oko je izvana obavito čvrstom bijelom bjelo- 
očnicom. Ta je sprijeda u oku posve prozirna i izbočena. Kroz nju 
ulazi svijetlo u oko,, a zove se rožnica. Bjeloočnica je straga probu- 
šena, i kroz taj otvor ulazi u oko vidni živac iz mozga. Pod bjelo- 
očnicom stere se žilnica sa mnogo krvnih žilica. Žilnica stvara sprijeda 
u oku kolut crne ili modre, zelenkaste, smeđe ili sive boje, šarenicu. 
Šarenica je u sredini probušena, i taj otvor je zjen’ča. Šarenica odbija 

suvišno svijetlo što u oko hoće da uđe. Ona može s pomoću mišića da 
suzi zjenicu kad u oko pada jako svijetlo, a može da je i raširi kad je 
oko u mraku ili tami. 

Vidni živac što odostrag ulazi u oko razgranio se pod žilnicom 
u opnu, mrežnicu. Mrežnica je vrlo nježna i prozirna, a na njoj se 
zaustavlja svijetlo što je prodrlo kroz zjenicu u oko. Na mrežnici se 
stvara slika predmeta koji gledamo. S mrežnice se taj utisak prenosi* 
s pomoću vidnoga živca u mozak, i tada predmet vidimo. 

Svijetlo prolazi u oku kroz vodenastu tekućinu koja ispunjava 
prostor pred šarenicom, a zatim kroz prozirnu leeu iza šarenice. 
Leća je izbočena na obje strane, a može mijenjati oblik pomoću mi- 
šića. Leća se udešava tako da bude slika različito udaljenih pred- 
meta na mrežnici uvijek oštra. Prostor iza leće ispunjen je prozir- 
nom drhtalinom, stakleninom. 

Bez očiju bio bi nam život težak. Zbog toga treba da ga nada 
sve čuvamo. Pazi da se ne udariš na oko, da se ne zadržavaš u prašnu 
i zadimljenu prostoru. Ne radi nikad kod prejakog svijetla, na jarkom 
suncu, ali ni kod preslaboga svijetla. Nemoj preblizu čitati i pisati, 
ni odviše naprezati i umarati oči. Oči treba da su čiste, pa ih treba 
pažljivo prati, ali ne valja pritiskati i trti oči, a osobito ne sa zama- 
zanim i prljavim prstima. Ako ti što padne u oko, valja ga zatvoriti 
i mirovati, pa će suze i same pomalo isplaviti trun napolje. 

Osjećalo za sluh je uho. Uho zovemo i slušni organ, a smje- 
šteno je s lijeve i s desne strane glave. Uho je zatvoreno ko- 
stima lubanje. Uho se ističe izvana uškom koja ima oblik školjke. 



Uho: u uska, s sluhovod, b bubnjača, su srednje uho, sk slušne koščice (od desna 
na lijevo: čekić, nakovanj i stremen), E Eustahijeva trublja, / labirint ili unutrašnje 
uho, k polukružne cijevi, p pužnica 

Uska se sastoji od hrskavice, prevučene izvana kožom. Donji dio 
uske je mekan, bez hrskavice, i zove se ušna resica. Životinja može 
da pokreće uške mišićima, a to je u njezinu životu i potrebno da čuje 
odakle dolazi kakav zvuk, pogotovu ako je od neprijatelja. Čovjeku 
su ti mišići zakršljali, a uška mu nije baš neophodno potrebna. 

Zvukom u našoj okolini zatitra uzduh, a uške taj uzbibani uzduh 
ulove. Talasi uzduha tada ulaze kroz slušni otvor u cijev uha. Ta je 
slušna cijev s početka hrskavična, a dalje unutri koštana. Posuta je 
dlačicama i žljezdicama koje stvaraju žuti i grki loj, slih. Val se 
uzduha u cijevi zaustavi na kosoj opni ili bubnjači koja zatvara slušnu 
cijev, pa je zatitra. Ti se titra ji prenose na lančić slušnih koščica 
koje su se razapele u srednjem dijelu uha. Srednji dio uha je prostor 
velik kao grah, a koščice su nalik na čekić, nakovanj i stremen. Čekić 
se drži unutrašnje strane bubnjače, a stremen počiva na jajoliku 
prozorčiću unutrašnjeg uha ili labirinta. Titranje koščica prenosi se 
kroz jajoliki prozorčić u labirint uha. 

Srednji je dio uha spojen još kroz trubljastu cijev (Eustahijeva 
trublja) sa ždrijelom iza usne šupljine. Tako je omogućeno da u 
srednje uho uđe uzduh kroz usta i trubljastu cijev u srednje uho, pa 
tako bubnjača može titrati. 

U labirintu uha je sve udešeno za titranje. U labirintnoj vodici 
lebdi opneni labirint koji je šupalj i ispunjen također vodicom. 
Opneni labirint se sastoji od tri šuplja luka ili polukružne cijevi 
koje ne* leže u istoj ravnini. S lukovima je u vezi ogranak slušnoga 
živca, i u njima je sijelo osjećala za ravnotežu. Ti se lukovi dolje 
spajaju sa dvije kesice, a donja je kesica vezana s pužnicom. Pužnica 
nalikuje na dva i pol puta zavijenu puževlju kućicu u koju ulaze 
okrajci' slušnoga živca. Titraji iz srednjega uha prenose se dakle na 
vodicu u labirintu, pa ovaj zatitra, a ti se titraji prenose na slušni 
živac. Živac to prenosi u mozak, i mi tada čujemo glas ili zvuk. 

Slušni organ je dobro zaštićen u lubanjskoj kosti, ali ga ipak 
moramo čuvati od udarca u glavu. Uho ne valja čistiti zašiljenim 
predmetom da ne povrijedimo ili probušimo bubnjić. Kada smo ugri- 
jani, škodi ušima hladan propuh. Kad uho oboli, treba odmah poći 
k liječniku. 

U sredini na licu stvaraju kosti i hrskavica, prevučena 
kožom, organ za njuh ili nos. Na nosne otvore ili nozdrve primamo 
svježi uzduh za disanje, pa i sitne čestice mirišljivih tvari za osjećanje 
mirisa. Nosna je šupljina u sredini okomito pregrađena, a straga 
je u otvorenoj vezi kroz dva otvora na nepcu ustiju sa ždrijelom. 
Uzduh za disanje ulazi na taj način kroz nos u ždrijelo, a odavde kroz 
grkljan i dušnik u pluće. 

Čuli smo da je površina mozga i unutrašnjost tankoga crijeva 
naborana, pa tako je i u nosu. Da bude unutrašnjost nosa povećana, 
to površina nosnih šupljina nije ravna. U nosu je sluznica nabrana i 
poduprta nosnim koštanim listićima (školjkama). U nosnoj sluznici 
se razgranjuju krvne žilice, pa se udisani hladan uzduh u nosu ugrije 



(crtkana crta označuje kako ulazi uzduh u dušnik, a izvučena kako ide hrana u jednjak) 

od tople krvi. Zbog toga treba disati na nos, a što manje na usta da 
nam hladan uzduh ne dospije u grlo i nježne pluće. U nosu se za- 
ustavlja i prašina i sitni uzročnici bolesti na trepavicama vlažne nosne 
sluznice. Ako dišemo na usta,, možemo se zaraziti u grlu i dalje u plu- 
ćima. Nos služi dakle u prvome redu za disanje. 

Mirisni živac izlazi iz mozga i prolazi ograncima svojim kroz 
sitasto probušenu koštanu pločicu u nos. Ta sitasta pločica dijeli 
mozak od nosnih šupljina. Fini ogranci mirisnog živca ulaze u slu- 
znicu gornjega dijela nosnih šupljina. Maleni dio nosne sluznice gore 
u nosu služi dakle kao osjećalo za miris ili njuh. Sitne čestice tvari 
dospijevaju s uzduhom u nos, i dođu u dodir sa mirisnim živcima, 
koji taj utisak prenose u mozak. Tada osjećamo neki miris. Kako 
je nos u vezi i s ustima, osjećamo miris od hrane i pića. 


Osjećala 

okusne bradavice 


okusne bradavice 


Jezik 


Nos treba da je čist, a u nozdrve nije pristojno ni zdravo ići 
noktima i prljavim prstima. Nježna se sluznica u nosu lako povrijedi, 
a može se i zaraziti.. 

Jezik je pričvršćen na dnu usne šupljine. Pokrit je sluznicom, a na 
ovoj su bradavice različna oblika. U neke bradavice ulaze okrajci 
okusnih živaca. Ko- 
madić šećera ili soli 
na jeziku treba da se 
rastopi u usnoj plju- 
vački, i to tada dje- 
luje na okusne živce. 

Živci to djelovanje 
prenose u mozak, pa 
onda osjećamo neki 
okus. Tada kažemo 
da je nešto slatko i 
slano, kiselo i gorko. 

Okus mogu imati tva- 
ri koje se u slini tope, 
a u pljuvači netopive 
tvari su bez okusa. 

Prema tome je jezik osjećalo za okus. Okus se osjeća na vršku, rubo- 
vima i korijenu jezika. Končaste bradavice na jeziku služe za opip. 

Jezik dobro služi dok je čovjek zdrav, ako ga se ne opeče vrućim 
jelom ili pilom, i ako nije ozlijeđen. 

Koža. Cijelo, je tijelo pokrito i zaštićeno kožom. Gornji dio 
kože je rožan, neprestano se troši i ljušti (prhuti). Odebljala mjesta 
rožanog sloja kože stvaraju na tijelu žuljeve. Rožni se sloj stvara 
od sočnijeg sluzavog sloja kože ispod njega. Sluzavi sloj kože sadrži 
mastilo od kojega potječe boja kože kod različitih ljudi. 

Pod ta dva sloja dolazi čvrsta usmina koja je na površini bra- 
davičava. U te bradavice ulaze krvne žilice (kapilarnice) i živci. 
Krvne žilice hrane gornje dijelove kože, jer u njima nema žila. Koža 
treba da raste, da se zacjeljuje kad se ozledi, pa zbog toga treba 
hrane koju dobiva krvlju. Bradavice sa živcima služe za opip kad 
se dotaknemo kakva predmeta. Tako smo na nekim dijelovima tijela, 
gdje je mnogo opipnih bradavica osjetljiviji za opip (na prstima, 
dlanu i potplatu, na usnama i vrhu jezika). Manje ima bradavica 
na leđima, pa smo tamo slabije osjetljivi za opip. Koža dakle služi 
kao osjećalo opipa. 

Na nekim mjestima čovječjega tijela dolaze dlake (vlasi, brada). 
Dlake rastu iz kože, a čuvaju tijelo da ne gubi odviše topline. Kod 

životinja služe neke dlake na gubici i drugdje za opip. Da dlake 
budu mekane i gipke, i da ih se voda lako ne hvata i koži ne naškodi, 
stvaraju neke kožne žlijezde loj, masnu tvar, kojom se maže koža i 
dlaka (to su lojnice žlijezde). Posljednji članci prstiju na udovima 
zaštićeni su i oboružani rožnatim pločicama, noktima. Nokti se na 

dlaka 

rožni sloj 
sluzavi sloj 


dlačni mišić 

lojnica 
dlaka 
usmina 

dlačna glavica 
dlačna bradavica 

mast 

Prerez kroz kožu 

vrhu troše i rastu s korijena kao vlasi. Nokti čovjeku nisu tako po- 
trebni, kao što su potrebne pandže životinjama (za hvatanje, ko- 
panje, obranu). 

Pod usminom kože naslagao se šupljikav potkožan sloj, a taj 
pokriva organe. U njem ima više ili manje masti (sala). U koži 
su duboko i klupkasto savite žlijezde, od kojih se vijugaju cijevi sve do 
površine kože. Na sitne njihove otvore ili pore izlazi znoj. To su 
znojnice žlijezde. Na te žlijezde izlaze iz tijela nepotrebne tvari, 
upravo kao i iz bubrega. 

Koža stoga treba da je čista da pore za znoj budu uvijek otvo- 
rene i nezačepljene. Valja se često prati i kupati i mijenjati rublje. 
Tijelo treba da se isparuje i znoji. Osobito treba prati kosu gdje se 
lakše sakuplja prašina. Pogotovu treba čistiti i rezati nokte pod ko- 
jima se sakuplja mnogo nečistoće, jer se noktom možemo opasno 
otrovati. 



Organi za varenje ili probavilo 

Biljka i životinja treba da se hrani, pa to čini i čovjek. Hra- 
niti se moramo da živimo. Tijelo treba da se hrani da nadoknadi 
što se potrošilo životnim radom. Hrana se prolazeći kroz tijelo mi- 

jenja i pretvara. Za primanje i pretvaranje hrane posebni su pro- 
bavni organi ili probavilo. U probavilu se odjeljuju nepotrebne čestice 
hrane od potrebnih. Potrebne ulaze u krv, a nepotrebne se kao izme- 
tine uklanjaju iz ti- 
jela. Hrana se već u 
ustima priređuje za 
probavu. Ona se u 
ustima raskomada, iz- 
grize, usitni i sa- 
žvače, da se na da- 
ljem putu može kori- 
sno upotrebiti. Posao 
komadanja i žvaka- 
nja vrše zubi. 



sjekutići očnjak k u t n j a c i 

Zubi desne polovine gornje čeljusti 
od lijeva na desno : dva sjekutića, očnjak i pet kutnjaka 


gornja šuplja 
vena 


desna pluća 


opona 

jetra 
žučni mjehur 


debelo crijevo 

slijepo crijevo 
sa crvuljkom 



grkljan 

štitna žlijezda 

dušnik 


aorta 

plućna arterija 
lijeva pluća 


srce 


tanko crijevo 
debelo crijevo 

zadnje crijevo 
mokraćni mjehur 


debelo crijevo 


želudac 

slezena 


Utroba 


14 


Probavilo 


Odrastao čovjek Ima 32 zuba. Zubi nisu svi jednaka oblika. 
Sprijeda su gore i dolje po 4 dljetasta sjekutića kojima se hrana 
komada i siječe. Iza sjekutića dolazi na svakoj strani po jedan za- 
šiljen očnjak. Dalje se u ustima na svakoj strani sabilo po 5 kut- 
njaka sa širokim i kvrgavim vrhovima. Njima se kao žrvnjem sitni 
i žvače hrana. Za taj posao treba da su zubi čvrsti, pa su duboko 
utisnuti u udubinama čeljusti. Posljednji kutnjaci imaju pače više 
korijena. Da se zubi tako lako ne istroše, građeni su od čvrste zubnine, 
a ta je na korijenu obložena pravom koštanom tvari, cementom. 
Vrh ili krunu zuba obavija tanka, bijela i vrlo tvrda ostaklica. 

Kad se dijete rodi, još nema zubi. U sedmom mjesecu javljaju 
se obično prvi zubi. Do konca druge godine dobije dijete 20 zubi. Ti 
se zubi zovu mliječnjaci i ostaju do sedme godine. Tada počnu 
ispadati, a na njihovu mjestu postepeno probiju trajni zubi. 

U usnoj šupljini nalazi se i jezik. To je mišičast organ koji 
služi za okus i opip. Jezikom pak tjeramo i hranu među zube. Hrana 
se sakuplja za gutanje i jezikom potiskuje dalje u ždrijelo. Teško 
bismo gutali suhu hranu, da nema u ustima pjenušave sline ili plju- 
vače. Usnu pljuvaču stvaraju pljuvačne žlijezde u ustima. Slina ta- 
kođer čini da se hrana već u ustima počinje pretvarati. 

Hrana iz ždrijela ide dalje u mišičastu cijev, jednjak. Jednjak 
se spušta kroz vrat i prsnu šupljinu, pa probija oponu ili ošit. Miši- 
časti pregradak, ošit, opona ili prečaga dijeli kod čovjeka, pa kod psa, 
mačke, konja, goveda i njihovih srodnika, prsnu od trbušne šupljine. 
Odmah ispod opone je smješten kruškolik i vrećast dio probavila, želu- 
dac. Želudac leži po- 
prijeko, gore na lije- 
voj strani trbuha. U 
želucu ima mnogo 
malih žlijezda. Kad 
hrana dođe u želu- 
dac, podraži žljez- 
dice, a iz njih izlazi 
želučani sok. Taj sok 
pretvara i priređuje 
dalje hranu za pro- 
bavu. Iz želuca pu- 
tuje hrana kroz usko 
i dugačko tanko crijevo, pa dalje kroz kraće i šire debelo crijevo. Na 
desnoj strani trbuha je dolje vrećasta izbočina debelog crijeva, a zo- 
vemo je slijepo crijevo. Iz slijepog crijeva izlazi kao prst dug, šupalj 
i uzan komadić, nazvan crvuljak. Kod konja i nekih drugih životinja 

je takav slijepi privjesak mnogo veći, pa i jako dug. Ako gutamo 
s trešnjama njihove koštice ili što drugo tvrdo, može to da zađe 
u crvuljak, pa tada nastaje pogibeljno zapaljenje. Debelo se crijevo 
završuje straga na tijelu otvorom na koji izlaze neprobavljeni dio 
hrane, izmetine ili nečist. 

S desne strane želuca, ispod mišičaste opone (prečage) smještena je 
crvenkastosmeđa jetra. To je najveća žlijezda u našemu tijelu. Unjoj 
se stvara zelenkasta žuč gorka teka. Žuč se nakuplja u žučnom mje- 
huru, a iz njega, prema potrebi istječe u tanko crijevo. Ima životinja, 
kao što je konj, koje nemaju žučnog mjehura. U tanko crijevo izlijeva 
se i gusta trbušna pljuvača iz žlijezde gu- 
šterače koja leži poprijeko iza želuca. Žuč 
i trbušna pljuvača primiješaju se hrani 
zbog njenog daljeg pretvaranja. Hrana je 
na svom dugom putu postala tekućom, pa 
je sada mnogobrojne resice na unutrašnjoj 
strani tankoga crijeva upijaju i predaju 
krvi. 

Zbog dobrog probavljanja hrane 
treba prije svega sačuvati dobre zube. 

Ne treba jesti vruća jela pa odmah 
piti hladno piće. Ne valja gristi tvrde 
plodove ili bosti zube iglom. Dnevno treba ispirati usta mekanom 
četkicom ujutro i prije spavanja. Češće treba da nam pregledava zube 
liječnik da se vidi da li su zdravi. Da probavilo vrši svoj posao u 
redu, treba da je čovjek umjeren u jelu. Najbolja je za čovjeka biljna 
i životinjska hrana. Preporučaju se : mlijeko, maslac, sir, jaja, meso, 
varivo (grah, grašak, leća) , krompir, povrće, voće, tjestenica i kruh, 
a od pića samo svježa voda. 

Krvotok 

Krv, srce i krvne žile (krvni sudovi). Crvena tekućina što teče 
žilama po cijelome tijelu jest krv. Zadaća joj je da po tijelu raznosi 
kao hranu otopljene tvari koje je primila iz crijeva. Krv tijelo uzdr- 
žava i dograđuje. Kapljica krvi gledana spravom za uveličavanje (u 
mikroskopu) ukazuje nam se kao bezbojna kapljevina sa vrlo mnogo 
okruglih žutocrvenih pločica ili zrnaca. Od njih potječe boja krvi. 

Krv u žilama ili sudovima u prvome redu tjera srce. Srce je šupalj 
mišić u obliku kruške. Kod odrasla je čovjeka veliko kao šaka. Smje- 
šteno je koso u sredini prsne šupljine. Kao što svaki mišić, tako se i 
srce steže i rasteže. Tako srce tjera krv po tijelu i opet je usisava u 
sebe. Rad je srca istrajniji, negoli u ikojeg drugog mišića. 



Resice u tankome crijevu 


Krvotok 

Srce je iznutra po dužini pregrađeno u lijevu i desnu polovinu. 
Svaka je polovina opet pregrađena u gornju manju pretkomoru (pret- 
klijetku) i u donju veću komoru ili klijetku. Krv iz desne pretklijetke 
može da kroz otvor uđe u desnu klijetku, a iz lijeve pretklijetke u 
lijevu klijetku. 

Iz srca izlaze krvne žile koje se po tijelu razgranjuju u najtanje 
ogranke, kapilarnice. Krvne žile koje odvode krv iz srca zovu se 
arterije. S njihovim kapilarnicama spojene su žile što dovode krv 
natrag srcu, a to su vene. 

Stezanje i rastezanje srca osjećamo kao kucanje. Kad se rašire 
obje pretklijetke, tada zastruji u njih krv iz vena. Nato se rašire 



klijetke, a stegnu pretklijetke, pa krv navali u klijetke. Kada se stegnu 
klijetke, izađe krv iz srca u arterije koje odvode krv po tijelu i u pluće. 

Vrlo tanke arterijske kapilarnice sa jasnom arterioznom krvi 
prodiru u sve dijelove tijela (u kosti, mišiće, mozak, probavilo, itd.). 
Kroz tanke stijenke kapilarnica lako mogu prodirati iz krvi tvari za 
uzdržavanje i izgrađivanje organa. Kapilarnice pak vena sabiru iz 
organa tvari i škodljivi plin. Sada se krv onečistila, postala je tamnija, 
i zovemo je venoznom. Onečišćena krv prima na svom putu probavnu 
tekućinu iz crijeva, pa s njom zajedno struji k srcu, a iz njega u pluće. 
U plućama se krv očisti, ili kako kažemo, postane arteriozna, pa se 
vraća opet u srce, a ono je potjera po tijelu. Krv stvara u tijelu i 


Organi za disanje 

toplinu, a ta je kod zdrava čovjeka oko 37 0 C. Ta je toplota otprilike 
uvijek jednaka i stalna. Slično je tako i sa toplotom krvi kod psa, 
mačke, majmuna, konja i drugih im srodnika, pa i kod ptica. To su, 
kažemo, toplokrvna živa bića. 

Krv se i krvna zrnca u njoj troše, pa se nanovo stvaraju u srži 
kostiju. Pored crvenih zrnaca ima u krvi i bijelih ali mnogo manje, 
a ta nastaju ponajviše u slezeni. Sle- 
zena je velika kao šaka, leži na lijevoj 
strani ispod opone i iza želuca. Mo- 
drocrvene je boje, a služi za stvaranje 
krvi. 

Kad se jače krećemo, uspinjemo 
ili gimnasticiramo, udara nam srce 
brže i jače. Veliki napor može srcu 
da naškodi, kao što i svakom drugom 
mišiću, pa srce malakše. Pušenje i 
uživanje alkoholnih pića štetno dje- 
luje na srce. Zdravo srce lakše izdrži 
teške bolesti negoli oslabljeno srce. 

Krv je dragocjena tekućina u našemu 
tijelu, pa zbog toga ne treba da se 
lakoumno izgubi i jedna kap krvn 


Organi za disanje 

Dušnik i pluće. Krv se, osvje- 
žuje u plućama s pomoću dihanja. 

Pluće su dvije i između sebe u sredini 
obuhvataju srce. Imaju oblik tupa ču- 
na i počivaju osnovkom na oponi. Uz- 
duh za dihanje ulazi kroz nos i usta 
u otvor iza jezika, a pred jednjakom. 

Taj otvor vodi u grkljan. Da hrana 
kod gutanja ne zađe u grkljan, može 
hrskavičav poklopac ili jezičac za- 
tvoriti grkljan. Grkljan je sprijeda u 
vratu, a da bude otvoren i sposoban za primanje uzduha, opkoljuju 
ga hrskave pokretne pločice. Te pločice čine u sredini na vratu neku 
izbočinu koja je kod muškarca jača, a zovemo je Adamova jabučica. 

Sprijeda s obje strane ispod grkljana nalazi se štitna žlijezda, 
vrlo potrebna u našemu tijelu. Ona može da nateče, pa je tada po- 
znata kao guša. U unutrašnjosti grkljana su s obje strane dva nabora 



Krvotok : bijelo označena krv je očišćena, 
a crno označena je nečista krv 

koji se pokretanjem hrskavica napnu, ; prolazeći ih uzduh zatitra. 
Tako nastane glas, a nabore u grkljanu zovemo glasnim žicama. Dakle 
glas kod čovjeka i nekih životinja nastane u grlu. S pomoću zubi, 
jezika i usana pretvara se glas čovjeka u govor. 

Iz grkljana ulazi uzduh u du- 
šnik. Dušnik je cijev koja se spušta 
pred jednjakom, cijepa u dvije grane, 
a one ulaze u obje pluće i tamo se 
razgranjuju. Šuplje grančice dušnika 
završuju u plućama mjehurićima. 
Pluće su spužvasta sastava od 
drvoliko razgranjenih cjevčica du- 
šnika. Dušnik treba da je za prolaz 
uzduha uvijek otvoren, pa mu je sti- 
jenka poduprta potkovastim hrska- 
vičnim prstenima. Da se zadrži pra- 
šina što u dušnik dospije posuta je 
unutrašnjost dušnika trepetljikama. 
Podraženi tako na kašalj izbacujemo 
svaku nečistoću kroz usta. 

Pluće i srce su u užoj vezi. U 
pluće ulaze krvne žile i tu se razgra- 
njuju. Tanke krvne žilice ulaze u 
stijenke plućnih mjehurića i u njima 
se vrši izmjena plinova u krvi. Pluće su kod mladih ljudi ružičaste, a 
poslije postanu od prašine sive ili crnkaste. 

Kad hoćemo da udahnemo, proširi se prsni koš, a mišičasti pre- 
gradak, opona, spusti se i potisne probavilo u trbuhu dolje. Prsna se 
šupljina tada raširi, uzduh se u njoj razredi, a svježi uzduh izvana 
zastruji kroz nos i usta; to je udisanje. Nato se stegnu pluće, pa po- 
tjeraju veliki dio uzduha sa škodljivim plinom napolje; to je izdi- 
sanje. Disanjem se dakle uklanja istrošeni uzduh kroz pluće,. a ove 
primaju u svoje mjehuriće novi čisti uzduh. 

Pluće treba da osobito čuvamo. Treba da udišemo svjež i čist 
uzduh, pa se zbog toga preporuča boravak u šumi, u gori i polju, po 
moru i svagdje gdje nema prašine. Disati valja kroz nos, jer hladan 
uzduh treba da se u nosu ugrije da ne rashladi osjetljive organe za 
disanje. U nosu se udisani uzduh i filtrira, pa se na sluznici nosa za- 
drže prašina i uzročnici bolesti. Tijelo i glavu treba držati uspravno, 
ne pognuto. Tako treba da i u školi i za stolom sjedimo vazda ravno, 
pa i onda kad radimo i pišemo. Kad se omladina ne drži tih važnih 
opomena, često obole najprije vršci pluće, a poslije i cijele pluće. 


Dušnik i pluće: g grkljan, a pod njim 
je štitna žlijezda; d dušnik; du dušnice, 
koje se granaju u pluće; / lijeva pluća; 
de desna pluća 


Organi za izlučivanje 

Liječenje bolesnih pluća vrlo je dugotrajno i čini čovjeka nesposobnim 
za rad. Gimnastičke vježbe u zračnom prostoru, duboko disanje i 
plivanje povoljno djeluju na organe za disanje. Treba paziti da spa- 
vamo u sobi koja je suha i po danu na suncu. Ne valja govoriti dok 
jedemo da hrana ne zađe u dušnik, gdje joj nema mjesta. Zdrave pluće 
lakše odolijevaju različnim bolestima. Pljuvanje po podu nije samo 
nepristojno i ružno, no ono može da bude i zdravlju škodljivo. Kad 
se pljuvačka na podu osuši, diže se sva nečistoća iz nje, a s njome i 
klice različnih bolesti. Sve to sjeda na mlađahne zdrave pluće koje 
odatle obole vrlo lako, a često i opasno. Čistoća uzdržava zdravlje ! 

Organi za izlučivanje 

U tijelu se zbog životnog rada sakupljaju neke nepotrebne, 
pače škodljive tvari, koje se zajedno sa suvišnom vodom moraju uklo- 
niti iz tijela. Taj posao vrše bubrezi. Bubrezi izlučuju iz krvi mo- 
kraću. Bubrezi su velike, duguljaste i smeđe žlijezde, a nalikuju na 

opona 

lijevi bubreg 

aorta 

donja šuplja vena 
mokraćovod 

mokraćni mjehur 


Mokraćni organi 

bob. Kod većine sisavaca bubrezi su glatki na površini. Kod goveda 
su, na primjer, čvoravi (kvrgavi), kod medvjeda i kitova razgranjeni 
i sastavljeni iz mnogo listova. 

Bubrezi se drže stražnje stijenke trbušne šupljine s obje strane 
kralješnice. Desni bubreg kod čovjeka stoji nešto niže od lijevoga. 
Bubrezi su zaštićeni mišićima i salom. U bubrege ulaze na njihovoj 
unutrašnjoj udubljenoj strani krvne žile, pa se iz krvi tu izlučuje 
mokraća. Mokraću iz svakoga bubrega izvodi mokraćna cijev u mo- 
kraćni mjehur (bešiku), a iz njega se ispušta napolje. Mokraćni 
mjehur je mišićasta vrećica, koja je smještena dolje u zdjelici, između 
kosti kuko vi jar. 



20 


Ljudske rase 


Boja je mokraće u zdrava čovjeka bistra i jasnožuta. Ako je 
mutna ili krvava, znači da nešto u tijelu nije u redu, pa valja odmah 
potražiti savjet u liječnika. Kad je mokraćni mjehur pun, tada sili 
na mokrenje, pa tomu treba udovoljiti i isprazniti ga. Zadržavanje 
mokraće u tijelu škodi. Alkoholna pića vrlo štetno djeluju na bubrege. 

Znoj izlučuju znojnice žlijezde na kožu. O njima smo go- 
vorili kod prikaza kože. 

Ljudske rase 

Čovjek se razvojem mozga dovinuo viših duhovnih sposobnosti. 
Tim sposobnostima zagospodario je životinjama i umije se vješto 
odupirati svim nepogodama. Tako se čovjek nastanio gotovo po 
cijeloj Zemlji. Danas ima na Zemlji oko 1.897 milijuna ljudi. Svi 
ljudi ipak nisu jednaki bojom kože, oblikom glave i građom dlake. 
Možemo razlikovati na Zemlji pet različitih tipova ljudi ili rasa. 
Prva je bijela ili kavkaska rasa u koju ubrajamo većinu stanovnika 
Evrope, pa ovoj rasi pripadamo i mi Jugoslaveni. Druga je crvena 
rasa kojoj pripadaju američki urođenici. Treća je smeđa ili malajska 
rasa, a njoj pripadaju Malajci i Australci. Četvrta je crna ili etiopska 
rasa. Nju čine afrički crnci. Peta je žuta ili mongolska rasa kojoj 
pripadaju pravi žitelji Azije (Indijci, Kinezi, Japanci, Eskimi), a u 
Evropi Madžari i Turci. 

Ako čovječje tijelo ispoređimo s tijelom životinja, onda vidimo 
da su čovjeku po građi tijela najbliži majmuni, pas, mačka, konj, miš 
i još neke životinje. Kao čovjek imaju i oni građeno srce, u koži do- 
laze dlake, žlijezde lojnice i znojnice. U srednjem uhu imaju tri slušne 
koščice, lubanja im se veže s kralješnicom na dva zglobna puceta. 
Kod čovjeka i pomenutih životinja dolaze mliječne žlijezde, pa majka 
hrani mlijekom svoje dijete. Životinje kojima mladi sišu mlijeko iz 
majčinih žlijezda zovu se sisavci. Dakle i čovjek je sisavac. 

Čuli smo da čovjek ima na leđnoj strani tijela kao čvrstu pot- 
poru koštani lanac, kralješnicu ili kičmu. Takovu kralješnicu imaju i 
sisavci, pa ptice, gušteri, žabe i ribe. Zbog toga zovemo sve te živo- 
tinje kralješnjacima. Čovjek je kralješnjak stalne tople krvi kao i 
drugi sisavci i ptice. 

Čovjek se razlikuje od svih životinja što mu se jače razvio 
mozak i govor. Kralješnica se prilagodila uspravnom hodu, a tijelo 
je čovjeka više golo. Čovjek može hvatati samo prednjim udovima ili 
rukama, zubalo mu je jače stisnuto, i nema velikih očnjaka. Samo 
čovjek ima usne, tanku crvenu sluznicu oko usnoga otvora. 


Nauka o životinjama 



Mačka 

Mačka je posvuda dobro poznata domaća životinja. Ima okruglu 
glavu s uzdignutim uškama, velikim očima i sitnom brkatom njuškom, 
kratak vrat, dugačak i obao trup. Ovaj se završava poduljim repom 
koji je prema kraju sve tanji. Tijelo stoji vodoravno na četiri noge 
kojima hoda. 

Dlaka 

Čitavo je tijelo mačke pokriveno gustom i mekanom dlakom 
koja raste iz kože jednako kao vlasi u čovjeka. Boje je sive, crne, 


Mačka, dugačka 50 cm, rep 20 cm 
— Duljina životinje računa se od njuške do kraja repa — 

bijele, žute, riđe, s tamnijim pružicama ili je različito šarena i pje- 
gava. Ovakovih dlakavih životinja ima još mnogo različitih, a sve 

Mačka 


zajedno zovemo sisavci ili sisari. U njih obično nisu sve dlake jednake. 
Uz kožu su kraće mekane i guste dlačice koje se zovu malje, a nad 
njih se uzdižu dulje i jače dlake nazvane osje. Sitne i guste malje 
čuvaju toplinu i zaštićuju tijelo od studeni pa su stoga zimi gušće, a 
ljeti rede. Osje prekriva odozgo malje i štiti ih od vode da se ne na- 
kvase. Bojom dlake priljubljeni su sisavci svome prebivalištu, a samo 
neki koji su posve udešeni za život u vodi jesu bez dlaka. I krute 
bodlje ježa su dlakava tvorevina. 

Svaka je dlaka mrtav privjesak na tijelu, ona se kvari, troši, 
trca od prašine, vlage, sunca, česanja, pa se stoga mijenja svake go- 
dine. U proljeće pomalo otpada sva stara dlaka, a na njenu mjestu 
naraste nova. Ovo redovno mijenjanje dlake zove se linjanje, a traje 
čitavo proljeće. Sisavci koji u jesen promijene boju, kao srna, linjaju 
dva puta na godinu. 

Koža mačke je dobro krzno koje se bojadiše i skupo prodaje, pa 
u Holandiji posebno goje mačke samo zbog krzna. 

Osim običnih dlaka ima mačka još vrlo dugačke i čvrste dlake 
za opip ili dodir nad ustima kao brkove te ponad očiju i pomalo po- 
svuda po tijelu. 

Kretanje 

Mačka hoda na četiri noge s debelim dlakavim šapama, te stupa 
samo vrhovima prstiju, a ne čitavim stopalom kao čovjek. Na prednjim 
nogama koje odgovaraju čovječjim rukama ima svih pet prsti, samo 
je palac vrlo slab, dok na stražnjim nogama ima samo četiri prsta, a 
palca nema. Vrhovi su prstiju u mačke posve okrugli i mekani, pa 
stoga hoda vrlo lagano i tiho. Na kraju svakoga prsta izrasle su joj 
iz kože uske, svinute i šiljate pandže ili kandže kao čovjeku plosnati 

široki nokti. Oni su rožnata tvore- 
vina kože te su u nekih sisavaca, 
kao konja, izrasli u jako kopito. I 
rožnati rogovi goveda su također 
slična tvorevina. 

Svoje pandže može mačka da 
uvuče u kožni nabor na prstima, pa 
njima ne struže po tlu, te se njihov 
vrh ne otupi, već ostane uvijek ši- 
ljat kao igla. Od oštrih pandža ima 
mačka još i tu korist da se može 
prikvačiti za hrapave predmete, pa 
se tako vanredno vješto i okretno 
vere na najviše grane drveća te mirno i sigurno prelazi stijene i kro- 



Prednja noga mačke s uvučenim i ispru- 
ženim pandžama 


Mačka 

vove. Ako se kod toga veranja po visini slučajno omakne, umije da se 
tako okrene u uzduhu, da uvijek padne samo na noge. 

Stražnje su noge u mačke dulje i jače od prednjih, pa kad se 
zguri, može da se snažno odbije od tla te načini skok velik i preko 
dva metra. Dugački rep služi joj kod skakanja kao krmilo. I drugi 
sisavci hodaju na četiri noge udešene prema njihovu životu: neki 
dobro trče, neki se veru, neki ruju ili lete, a neki i plivaju, te su im 
noge preudešene u vesla. 

Mačka je vrlo okretna i gipka životinja, a to joj dobro služi da 
nađe hranu i da se spasi od neprijatelja, psa, lisice, grabljivih ptica. 
Kada ne može da im umakne, onda gleda da ih zaplaši te na njih 
ljuto puše, ukoči se, istegne noge, zgrbi leđa, uzdigne i svine rep, sva 
se nakostriješi, pa i najsrčaniji napadač pred njom ustukne. 

Mačka je prava noćna životinja, danju je troma te najviše po- 
čiva, a kako je životinja iz toplijih južnih strana, vrlo voli toplinu te 
za počinak odabira topla mjesta. Tu se lizanjem redi i pere, hrapavim 
jezikom čisti dlaku, šapama je četka, a kada se smiri i smota, često 
prede ili vrči. Ovaj posebni zvuk nastaje tako da uzduh pri disanju 
treperi glasnim strunama u grkljanu, pa se to može napipati pod 
kožom. 

Osjećala 

Kada se smrači, mačka se pravo razbudi te polazi da traži 
hranu, svakojake manje životinje, miševe, štakore, ptice, žabe, ribe, 
pa i veće kukce i zmije itd. Radi toga što lovi druge životinje, davi 
ih i jede, mačka je zvijer ili mesožder. 

Sva njena osjećala udešena su za noćni 
način života. S dugačkim brcima i dla- 
kama nad očima, na glavi i drugdje po 
tijelu ima vrlo osjetljiv opip ili dodir 
koji joj mnogo služi kod kretanja u 
mraku. Oštrim i tankim sluhom čuje ona 
i najslabiji šum, a pomičnim uspravlje- 
nim uškama ili ušnim školjkama može 
točno da pronađe otkuda dolazi. I u 
gustom sumraku mačka još vidi svojim 
oštrim i vrlo osjetljivim očima. Ona ne 
podnosi jako danje svijetlo, pa joj stoga 
nisu zjenice okrugle kao u čovjeka, nego 
su uspravne pukotine ili prorezi koje se 
po danu gotovo posve stisnu da u oči 
uđe što manje svijetla. Što je mračnije, zjenice se sve jače šire, pa 



Glava mačke : oko nosa i nad oči- 
ma vide se dlake za opip, a u ustima 
sitni sjekutići i jaki i šiljati očnjaci 

Mačka 


tako može da uđe u oko i najslabije sumračno svijetlo. U sumraku 
joj oči svjetlucaju zelenkastim sjajem, jer je na njihovu dnu kožica 
koja sabira i kao zrcalo odrazuje slabo svijetlo. Radi toga i noćnoga 
šuljanja mačka je uzrokom mnogome praznovjerju. Uz parne očne 
kapke ima mačka još i providniji neparni očni kapak žmurnjaču koja 
se pomiče postrance preko oka. Kod čovjeka je taj kapak zakršljao 
u maleni polumjesečasti nabor u unutrašnjem kutu oka. 

Njuh ili miris i okufc ili ukus su kod mačke slabiji. Inače su sva 
ova osjećala u mačke, a i u ostalih sisavaca vrlo slične građe kao u 
čovjeka, ali su mnogo oštrija, pa oni bolje vide, čuju, njuše od čo- 
vjeka. Kod nekih podzemnih sisavaca, kao krtice, oči su slabe i sitne. 
I živčevlje u mačke i svih sisavaca posve je slične građe kao i u čo- 
vjeka, pa je i mozak složen od istih dijelova, samo je jednostavniji 
i s mnogo manje zavoja, vijuga ili i bez njih. 

Probavilo 

Po mraku se mačka tiho šulja okolo i traži miševe koji tada 
izlaze iz svojih rupa i zakutaka. Kada im dođe u blizinu, zgurena 
strpljivo vreba i čitave sate miša dok ne ode dalje od svoga zaklo- 
ništa, pa se onda došulja u njegovu blizinu i ščepa ga u sigurno od- 
mjerenu skoku. U tijelo mu zarine oštre pandže, pograbi ga snažnim 
zubima, liže krv te žrtvu polagano ubije, a često ni ne pojede, jer voli 
da lovi i od zabave. 

Oko ustiju ima mačka pomične usne, a u ustima 30 zubi koji su usa- 
đeni u udubinama čeljusti ili vilica kao u čovjeka. Kako lovi omanje ži- 
votinje i jede njihovo meso, udešeni su jo,j zubi za ovu hranu. Sjekutići 

su posve sitni, ali su zato 
očnjaci dugački i jaki, pa 
njima kao kliještima stisne 
plijen, a raskida ga oštrim 
i šiljatim kutnjacima. Po* 
sljednji kutnjaci u mačke 
su najjači, njima siječe, de- 
re meso s plijena, pa se 
zato i zovu derači ili raski- 
dači. Kada se čeljusti za- 
tvore, prolaze gornji de- 
rači pokraj donjih kao 
oštrice u škara. I svi ostali sisavci imaju zubalo udešeno prema hrani: 
za kukce sitne i šiljate, za žvakanje trave široke, za glodanje posebne 
zube, a nekima je i nestalo zubi. 

Jezik je u mačke vrlo hrapav, jer se na njem uzdižu tvrde ro- 
žnate kvržice kao zubići na turpiji te njime može olizati s kosti meso 
koje ih se drži. 

Otkinutih komada mačka ne žvače, već ih guta čitave. Njen 
želudac brzo probavlja meso i kosti, pa je malen, a i crijevo je ude- 
šeno za mesnatu hranu, te je dosta kratko, samo četiri puta dulje od 
tijela. I drugi sisavci koji se hrane mesnatom hranom imaju malen 
želudac i kratko crijevo, dok oni što se hrane biljem imaju vrlo velik 
želudac, često složen i od više dijelova, te vrlo dugačko crijevo. Bilje 
je mnogo slabije hranljivo od mesa, pa ga životinja mora mnogo 
više pojesti i probaviti. 

Inače je probavilo u mačke i ostalih sisavaca građeno na jednaki 
način kao i u čovjeka. U ustima imaju pljuvačne žlijezde, kod želuca 
dvije velike probavne žlijezde jetru i gušteraču, a crijevo je razlučeno 


1 2 3 4 5 6 7 8 9 10 11 12 13 14 15 



Utroba mačke 

1 lubanja, 2 mozak, 3 kralješnica, 4 prerezana koža, 5 srce, 6 pluća, 7 jetra, 8 leđna 
moždina, 9 slezena, 10 želudac, 11 bubreg, 12 mokrovod, 13 mokraćni mjehur, 14 
tanko crijevo, 15 repni kralj ešci, 16 debelo crijevo, 17 gušterača, 18 žučni mjehur, 
19 ošit, 20 jednjak, 21 dušnik 


na tanko i debelo. Na prelazu između tankoga i debelog crijeva 
imaju mnogi sisavci veliko slijepo crijevo. Ono je u mačke kratko, a 
u čovjeka vrlo zakršljano. 

I ostala utroba u mačke kao i drugih sisavaca posve je jednaka 
kao u čovjeka. '“Oni dišu plućama koja su u prednjem dijelu tijela. U 
grkljanu imaju glasne strune koje proizvode glas. Mačka se glasi 
mijaukanjem ili maukanjem koje je vrlo različito prema tome što 
njime izražava. I ostali sisavci glase se vrlo različitim glasovima. Uz 
pluće je u prednjem dijelu tijela i srce razlučeno u dvije pretkomore 

i dvije komore, pa je i krvotok u mačke i sisavaca jednak čovječjem. 
Krv je također uvijek jednako topla, oko 36° — 40 0 , i u njoj su 
okrugla krvna zrnca kao i u čovjeka. Prsnu ili. grudnu duplju luči ošit 
ili prečaga od trbušne duplje. S leđne strane trbušne duplje imaju 
mačka i svi sisavci kao i čovjek par bubrega što luče mokraću koja 
se sabira u mokraćni mjehur ili mokraćnu bešiku. 


Mišići i kostur 

Mišići (meso) pokreću tijelom mačke i sviju sisavaca upravo 
kao i tijelom čovjeka. Prema načinu kretanja neki su slabiji, drugi 
jači, a kod sviju sisavaca vrlo su razvijeni mišići ispod kože koji po- 
miču dlake kada se mačka nakostriješi ili miču povoljnim dijelom 
kože što lijepo vidimo kod konja kad trzanjem kože tjera muhe. Kod 
čovjeka su ovi mišići zakršljali osim na licu koje može svakojako 
kriviti. I mišići koji u mačke i sisavaca pokreću uškama u čovjeka 
također su zakršljali. 

Kostur se u mačke i sisavaca u svemu podudara s čovječjim, 
samo je drugačiji izgled pojedinih dijelova, jer su udešeni prema 

njihovu vrlo različitu 
načinu života. 

Kralješnica ili kič- 
ma nastavlja se u 
mačke u dugačak rep 
koji je u čovjeka po- 
sve zakršljao, te su 
od njega preostali na 
kraju kralješnice sa- 
mo sitni trtični kra- 
Iješci ili pršljenovi. 
Rebra zatvaraju ozdo 
prsnu duplju, a na ra- 
meni pojas učvršćeni 
su prednji udovi ili 
noge složene od jed- 
nakih kosti kao čo- 
vječja ruka. Mački su 
ključne kosti ili ključ- 
njače zakršljale, pa 
je stoga u ramenima 
vrlo gibljiva, te se može povlačiti kroz posvema uske rupe. Drugi 
neki sisavci uopće nemaju tih kosti, kao konj, pas koji vrlo brzo trče 



Kostur mačke: 1 glava. Kralješnicu ili kičmu sastavljaju: 
2 vratni kralj ešci, 3 leđni, 4 slabinski, 5 krsni, 6 repni 
kralj e šci ili pršljenovi, 7 rebra. Prednje noge: 8 lopatica, 
9 ramena kost, ramenjača, 10 lakatni zglob, 11 podlaktica, 
12 zapešćaj ili koijen šake, 13 pešćaj ili grana šake, 14 
ručni prsti. Stražnje noge: 15 kukovlje ili karlični pojas, 
16 bedrena, butna kost, 17 koljeni zglob, 18 gnjat, 19 za- 
stopalje ili krnja stopala, 20 stopalje ili lesica, 21 nožni prsti 

ili glodavci što skaču. Stražnje noge upiru se o kukovlje ili karlični 
pojas, te su i one složene od jednakih kosti kao u čovjeka. Razlike 
su nastale samo poradi različita načina života prema kome nije ude- 
šen samo kostur nego i čitavo tijelo i izgled svake životinje. 

Mladi 

Mačka se omaci ili rađa žive mlade ili mladunče po dva puta u 
godini : koncem aprila i početkom augusta. Malene mačiće sakrije u 
skrovitu i zaklonjenu mjestu, jer su goli i nemoćni, a rubovi očnih 
kapaka su im srasli, pa prvih devet dana ne vide, te ih majka brižno 
čuva, njeguje i srčano brani. Oni sišu dosta dugo majčino mlijeko. 
Kada se počnu sami kretati, iznosi ih majka u ustima iz zakloništa 
da se igraju i skaču na suncu. 

I mlada mačka ima kao i dijete posebno mliječno zubalo od 
mliječnjaka koje joj ostane dulje vremena, a zatim se zubi mijenjaju 
u pravo zubalo, mliječnjaci ispadaju i na njihovu mjestu izrastu stalni 
zubi. I mladi svih drugih sisavaca sišu majčino mlijeko, pa se upravo 
po tom ove životinje i zovu sisavci. Kod nekih su mladi sitni, goli i 
nemoćni kao u mačke, a u drugih su veći i dlakavi, te odmah trče za 
majkom kao tele. 

Domaća životinja 

Mačku je čovjek već odavno pripitomio da mu čuva kuću i am- 
bare od miševa i štakora koji tu prave vrlo mnogo kvara. U velikim 
magazinima, hladionicama mesa, na brodovima mačke su vrlo ko- 
risne, jer ih čuvaju od prevelike napasti miševa i štakora. 

Domaća mačka potječe valjda od žućkaste libijske mačke 
koja živi u Africi te se i danas vrlo lako pripitomi. Starim Egipća- 
nima bila je mačka najsvetija životinja, pa su njene mumije spremali 
u grobnice, a još je i danas u Egiptu vrlo štuju. U Evropi su je počeli 
držati tek u prvim stoljećima iza Krista, a prije su držali za lovljenje 
miševa lasicu. Ali za vrijeme od hiljadu godina mačka se Evropom 
vrlo slabo raširila te je još u 14 stoljeću bila vrlo rijetka. 

Za vrijeme što čovjek drži mačku odgojene su svakojake 
pasmine različite bojom i dlakom. Najljepša je angorska mačka 
koja ima vrlo mekanu, dugačku i sjajnu dlaku. Uza sve to što je 
mačka već odavna pripitomljena nije se priučila na čovjeka kao pas 
te mu nije privržena, već se drži kuće i ognjišta. U čovječjem domu 
priviknula se i na drugu hranu, a ne hvata samo miševe. Mačke što 
se skiću načine mnogo kvara, jer progone ptice pjevice i vade im 
mlade iz gnijezda, love malene zečeve itd. Mačka osobito voli 
miris biljke odoljena te se njime gotovo opaja. 

Mačku volimo, jer je vrlo umiljata i mazna, ali valja da smo 
na oprezu, jer i ona može da pobjesni kao i pas. Čim koga ujede, 
treba odmah potražiti liječničku pomoć. I bolesti kože prelaze često 
s mačke na čovjeka, pa stoga treba svaku bolesnu mačku odmah 
ukloniti iz kuće. 

Lav 

Divlja mačka je domaćoj mački najbliža životinja (slika na 
tablici I). Živi po zaklonjenim, osobito planinskim šumama. Zimi 
se približuje selima, a hrani se miševima i malenim pticama. Krup- 
nija je od domaće mačke. Sivom bojom s crnim prugama prilju- 
bljena je svome prebivalištu, a širok rep je do kraja jednako debeo. 
Krzno ima debelo i mekano, a najljepša krzna divlje mačke dolaze iz 
naših krajeva. 

U toplim stranama svijeta žive još mnogo veće i jače mačke 
od kojih stradaju velike životinje, a i ljudi. 

Lav (slika na tablici I) je najveća mačka, a bujna griva daje mu- 
žjaku ponosit izgled, te je od davnine simbol hrabrosti. Danas živi lav 


Leopard, dugačak 240 cm, od toga rep 90 cm; visok 90 cm 

u južnozapadnoj Aziji i unutrašnjoj Africi, dok je još u 4 vijeku prije 
Krista živio i kod nas u Južnoj Srbiji. Žućkastom bojom odgovara 

pustari i stepi. Noću goni antilope, zebre, žirafe na koje vreba iz 
zasjede na pojilima. Vrlo je snažan, te jednim skokom preskoči preko 
9 m, ugrizom smrvi konju vratne kralješke, a udarom šape ubije 
čaglja. Jezik mu je tako hrapav, da lizanjem ogrebe našu kožu do 
krvi. Živi do 25 godina. 

Tigar je također velik kao lav (slika na tablici II). Žutocrve- 
nom bojom s poprečnim crnim prugama vrlo je priljubljen močvar- 
nim šumama Azije. U Indiji stradaju od njega mnogo i ljudi. 

Leopard ili pantera ima po žućkastu tijelu razasute crne pjege r 
a živi u južnoj Aziji i u Africi. 

Kože ovih velikih životinja vrlo se cijene, a najviše služe za 
sagove i pokrivače. 

Hijena 

Prugasta hijena je stasom ružna, jer su joj prednje noge 
snažnije i više od stražnjih, udešene za kopanje i bijeg, a na kosim 
leđima ima čupavu grivu. Pandža ne može da uvlači. Danju se sa- 
kriva kao i mačke,' a noću obilazi u čoporima te traži hranu uz 



Prugasta hijena, dugačka 100 cm 

strašno urlanje, često slično odvratnu smijehu. Gusto krzno udešeno 
je za noćnu hladnoću. Hijena ima osobito oštar njuh, jer se hrani 
najviše strvinom koja nadaleko zaudara, pa iskapa i lješine, ili pre- 
ostacima hrane velikih grabljivaca lava, leoparda i sličnih. Od hrane 
zaudara i sama hijena. Boje je sivkaste s crnim prugama, a živi u 
južnoj Aziji, sjevernoj i srednjoj Africi. Zapravo je vrlo korisna 
životinja, jer uklanja poginule životinje koje bi u vrućim krajevima 
brzo okužile uzduh. 

Pas 

Pas je najbolji drug i pratilac čovjeku od pradavnih vremena. 
Prema njegovim prirodnim sposobnostima upotrebio ga je čovjek 
za različite službe i odgojio vrlo mnogo svakojakih pasa, do 200 
pasmina. Oštrim njuhom odlikuju se različiti lovački psi. P r e p e- 



Različite pasmine psa 

Bernardinac Doga Njufaundlenac 

Eskimac Engleski sljednik krvi Prepeličar Ovčarski pas 

Pudl Buldog Šiljan 

Jazavčar Hrt 

ličarihrtsu vitki i brzi, pa dostignu svaku divljač. Jazavčar 
se niskim i krivim nogama lako zavlači u jazbine i stanove lisica. 

Redarstveni psi su izvježbani da tragaju za lopovima, a sanitetski 
psi traže po bojištima ranjene vojnike i donose im prvu pomoć. 

Izvrsnim sluhom odlikuju se čuvari koji na najtiše šuljanje 
javljaju glasnim lajanjem da se netko približuje. Psi čuvari su čvrsti 
i snažni. Oni čuvaju dom, a ovčarski psi stada. Vučjaci su poput 
vuka sivkasti ovčarski psi. Ovčarskim psima slični su veliki i krepki 
sjeverni psi. U snježnim sjevernim krajevima ima čovjek od njih naj- 
veću korist. Eskimima i drugim stanovnicima studenoga sjevera oni su 
jedine životinje koje im pomažu u mukotrpnu životu. Slični su psi i 
veliki bernardinci koji su spasli život mnogim ljudima što su 
zabludili u mećavi prelazeći Alpe. Tima najvećim i najsnažnijim 
psima od kojih čovjek ima toliko dobro sušta su opreka različni 
maleni i zakršljani psići koje po gradovima drže samo za zabavu. 

Različite pasmine psa odgojio je čovjek po svoj prilici od vuka, 
a najstariji domaći psi poznati su iz Engleske i Danske, gdje su ih 
ljudi držali već 7000 godina prije Krista. Rep je u psa lijevo zavrnut. 
I pitomi psi mogu opet da podivljaju, kao na pr. dingo u Australiji. 
Psi koji imaju vanredan njuh, kao lovački psi, imaju dugačku glavu 
u kojoj je jako osjećalo njuha i obješene uši, jer im sluh nije toliko 
potreban. Čuvari koji izvrsno čuju imaju uspravljene i vrlo po- 
mične uške. 

Premda su psi vrlo različiti stasom, bojom i dlakom, ipak su 
jednaki građom tijela i u mnogome slični mački. Odlikuju se boljim 
njuhom, ali im je slabiji vid. Imaju okruglu zjenicu, jer su danje ži- 
votinje. Ma da se pas u domu čovjekovu priučio na svaku hranu, 
ipak se isprva hranio samo mesom. Za tu hranu udešeni su mu i 
zubi i probavilo. Katkada jede pas bolje probave radi i travu. Za 
razliku od mačke pas ne umije da se polako došulja do plijena. Kao 
izvrstan trkač hvata u trku plijen kojemu izvrsnim njuhom slijedi 
trag. Pandža ne uvlači, pa su od trenja o tlo tupe. Jezik je u psa 
gladak, a kad trči, isplazi ga iz ustiju i dašće, ali ne od umora, već da 
se ohladi, jer se ne znoji po tijelu kao mi, zbog toga što po njem ima 
vrlo malo znojnica. Rijetko doživi preko 20 godina. 

Prema vjernome, poslušnom i odanom psu valja da postupamo 
vazda najsrdačnije i najljepše, ali ipak treba da pazimo da od njega 
ne nastradamo. Nedajmo da nas liže, jer može da nas zarazi vrlo 
opasnom i tegobnom m j e h u r a s t o m ili islandskom t r a k a v i- 
c o m od koje t nastanu u jetri mjehuri veliki i kao dječja glava; kod 
nas je dosta česta u Dalmaciji. Osobito je opasan bijesan pas. Kada 
počinje da boluje od bjesnila, postane najprije plah i neposlušan, 
guta krpe i čavle, skita se i zavija, a napokon počne da grize, pa ga 
treba odmah ubiti. Svaka životinja koju ugrize bijesno pseto oboli od 

bjesnoće, pa tako i čovjek. Koga ujede bilo kakovo pseto, taj valja 
da se odmah obrati liječniku i liječi u Higijenskom zavodu. Kad se 
bjesnoća odmah liječi, brzo čovjek ozdravi, no zatraži li pomoć pre- 
kasno, mora da umre u najvećim mukama. 

Vuk 

Vuk ili kurjak je zapravo velik i jak pas sivkaste i crne dlake, 
jer živi u šumama pa je svojom odorom priljubljen prebivalištu. 
Krzno mu se mijenja prema godišnjoj dobi, te je ljeti više crvenkasto, 
a zimi žućkasto. Jednako je različna boja krzna u različnim kraje- 



Vuk, dugačak 160 cm, visok 85 cm, težak do 50 kg (njuši trag jelena) 


vima, pa je u sjevernim stranama bjelje, a u južnijim je crnkasto. 
Širok rep mu je ravan i obješen. Sve osobine psa u njega su još većma 
razvijene, jer on mora sam da se brine za hranu. Ima oštar njuh 
i sluh i uspravne uške. Trči ustrajno i brzo, u trku hvata plijen, 
ovcu, srnu, govedo pa i konja. Svojoj žrtvi približuje se vrlo oprezno 
i lukavo, a kad je dohvati, skače joj na grlo da pregrize žilu kucavicu. 

Vuci žive ljeti najviše pojedince, a zima i snijeg istjera ih iz 
šuma, te se gladni skupe u čopore i obilaze sela, ali čovjeka se ipak 
boje. Kod nas živi vuk još po planinskim šumskim krajevima u Kranj- 
skoj, Lici, Bosni, Hercegovini, Crnoj Gori, Srbiji i Makedoniji, a 
inače je vrlo rijedak. U sjevernoj Rusiji i Aziji imaju vuci dulju i 
gušću dlaku negoli naši da budu bolje zaštićeni od velike studeni. 
Vuk živi do 1 5 godina, a mladi vučići mogu i da se posve pripitome. 


TABLICA I 



Divlja mačka, dugačka 120 cm, visoka 40 cm (str. 28) 



Lav, ženka stoji, mužjak leži, dugačak 280 cm, od toga rep 90 cm, visok 100 cm (str. 28) 


TABLICA II 



TABLICA III 



Zerdav zimi (str. 35) 


TABLICA IV 



Jazavac, dugačak 70 cm, visok 30 cm, težak 20 kg (str. 36) 



Sjeverni medvjed, dugačak 220 cm, visok 140 cm, težak 800 kg (str. 39) 

Krzno vuka mnogo se upotrebljava za pokrivače i za potstavu kaba- 
nica. Vuk ima u narodnome - vjerovanju vrlo veliku važnost. 

Čagalj zamjenjuje vuka ponegdje u Dalmaciji i otocima i u 
južnoj Makedoniji. Čagalj je vrlo sličan vuku no dosta je manji. 
Hrani se najviše strvinom, a traži je obično noću kada se skice u 



Čagalj, dugačak 100 cm, visok 50 cm 


čoporima te neugodno zavija. Oštećuje i vinograde gdje pojede 
grožđe. I čagalj može da bude vrH pitom. 

Lisica (slika na tablici II) je riđe boje, a ima kitnjast rep. Vrlo je 
lukava i brza, nema samo izvrstan njuh i sluh, već i vid. Zjenica joj je 
uspravna pukotina kao u mačke, jer je to noćna životinja. Noge joj nisu 
dugačke kao u psa i vuka, te trči slabije, ali se to bolje šulja. Glavna 
su joj hrana miševi i svi mogući kukci, pa je stoga vrlo korisna, a 
štetu pravi što progoni i sitnu divljač, ptice i domaću perad. Voli i 
slatko voće. Vrlo je raširena u nas i po ostaloj Evropi. Živi po šu- 
mama u rupama među korijenjem, katkada i zajedno s jazavcem. 
Svoj stan vješto sakriva, a da iz njega lakše izmakne, načini više 
izlaza. U njemu othrani i mlade koje požrtvovno njeguje i čuva, a 
kada dorastu, izvježba ih u lovu na miševe. Progoni je vuk, orao 
i jastreb. I pripitomljena ostane vazda grabežljiva. Doživi io godina. 
Lisičje je krzno s dugačkom, mekanom i gustom dlakom skupo, ljeti 
je više sivkasto, zimi crvenkasto. 

Kuna 

Kuna bjelica malena je noćna zvjerka. Danju spava u svome 
skloništu blizu ljudskih domova, u kakovu duplju, po stajama i sje- 

nicima, u hrpi drva ili kamenja. Tek kada se smrači, šulja se ma- 
lenim i kratkim nožicama oko kuća. Na svakoj ima po pet prsti 
s oštrim pandžama koje uzdigne kod hodanja, pa su vrlo oštre i 
s pomoću kojih se vere po drveću i preko plotova. Na prstima ima 
velike jastučiće na koje stupa, ali i oni su posve zastrti gustom dlakom, 
pa stoga hoda bez ikakva šuma. Stražnje noge su jače od prednjih, 
te vješto pravi velike skokove, a pri tome krmani repom. 

Da kuna bjelica pronađe plijen, služe joj nos, uši i oči, a kako 
je lukava, okretna i brza, nema žrtve koja će joj izmaći. Vitkim ti- 
jelom provlači se kroz uske pukotine, a uspije li da se zavuče u ko- 


Kuna bjelica, dugačka 70 cm ozgo, a ozdo lasica, dugačka 20 cm 

košinjac, oštrim i jakim zubićima, koji su još šiljatiji negoli u mačke, 
pokolje sve živo i ispije jaja. Kada nema peradi, lovi miševe, šta- 
'kore i traži gnijezda ptica. 

Kako pravi mnogo kvara, a mekano sivkastosmeđe krzno s bije- 
lom pjegom na grudima dobro se prodaje, love je većinom u stupice. 
Najvrednija krzna dolaze na tržište iz naše zemlje. Kuna bjelica 
izlučuje neugodan vonj da se odbrani od neprijatelja ispred kojih 
ne može da uteče. 

Kuna zlatica razlikuje se od nje samo tamnosmeđom dlakom 
i vrlo žutom pjegom na grudima (slika na tablici III). Ta se šumska 
životinja bojom priljubila kori drveća po kojem se vere kao malo 
tko. Najradije hvata vjeverice, jer skače još vještije od njih među 
granjem. I ona lovi noću, neumorno i vješto pretražuje drveće, dok 

ne nađe vjevericu, pticu ili miša. Voli da kolje i perad koje ne jede, 
već joj samo srče krv. Krzno kune zlatice vrlo je skupocjeno, naj- 
skuplje od sviju domaćih krzna; zimsko je tamnije od ljetnoga, a u 
Južnoj Srbiji još je tamnije smeđe nego u Hrvatskoj. Od mekanih 
dlaka iz repa kune prave kistove za slikanje. 

Tvor se kao i kuna brani od napadača neugodnim vonjem, a 
od sviju njih najviše davi perad, no tamani i zmije, miševe i žabe. 
Krzno tvora vrlo se cijeni. 



Tvor, dugačak 58 cm, nosi goluba 


Druge naše manje kune zadržavaju se po rupama u zemlji, te 
su zato crvenosmeđe zemljane boje. 

Lasica ili nevjestica najmanja je naša zvjerka. Tijelo joj je 
vrlo duguljasto i usko, a nožice sitne. Lako se zavlači u rupe miševa 
i hrčaka koje neumorno kolje, te je vrlo korisna. I hitru i sitnu lasicu 
drži narodno vjerovanje negdje vrlo opasnom, a drugdje da donosi 
sreću. 

Zerdav ili hermelin (slika na tablici III) vrlo je grabežljiv te 
je i u našim stranama zimi posve bijel, a samo mu vrh repa ostaje 
crn. I poneka lasica postane zimi također bjelkasta ili posve bijela, 
i tako se bojom priljubi bijeloj snježnoj krajini. Osobito je skupo 
krzno zerdava iz sjeverne Rusije i Sibirije. Zerdav je simbol čistoće 
i nedužnosti, a njegovo krasno krzno urešeno s crnim vršcima repova 
nosili su prije samo kraljevi. 

Još skupocjenije od zerdava je krzno nerca ili vodene lasice, 
a crnkastosmeđe sjajno krzno sibirskoga samura iz Sibirije uopće 
je najdragocjenije krzno. 

Vidra 

Vidra je za život odabrala vodu i u njoj traži hranu. Poradi 
toga posve se priljubila tome načinu života. I tigar i pas i lisica dobro 

plivaju, ali samo u nuždi, dok se vidra preobratila u pravu vodenu 

životinju. Ona vješto roni, a ispod vode pliva brže i od riba, jer svaku 
dostigne i ulovi. Da se ne smoči, njezina vanredno gusta i sjajna 
tamnosmeđa dlaka vazda je masna i čvrsto prilegla. Između prstiju 
na kratkim nogama ima široke opne za plivanje. Kad roni, nosnice 
joj se posve stisnu, a uši zatvore kožnatim poklopčićem. Tek s vre- 
mena na vrijeme mora da izroni da udahne svjež uzduh. 

Vidra se nastanila u rupama ispod zemlje. U svoj stan na obali 
ulazi ravno iz vode, jer je glavni hodnik pola metra ispod razine 
vode, te se uspinje koso uvis do suhe prostorije nastrte sijenom. Spo- 
redni hodnik diže se k obali da dovodi uzduh za dihanje. Obično ima 



svaka vidra po više stanova. Hranu traži redovno noću te vješto lovi 
ribe, rake, žabe i vodene ptice. Kada potamani sve živo u jednoj vodi r 
potraži drugu uz koju se nastani. Danas je već dosta rijetka životinja. 
Može da se pripitomi, pa u Kini njome love ribe. Krzno vidre je 
lijepo i skupo. Meso jedu kao posno jelo. 

Jazavac (slika na tablici IV) stanuje kao i vidra ispod zemlje 
u lijepo uređenom stanu jazbini. Jakim i dugačkim pandžama na 
prednjim nogama iskopa na sunčanim obroncima do deset metara 
dugačke hodnike koji vode u pravi stan. To je komora u kojoj je 
suhim lišćem i mahovinom nastrt mekan ležaj, a da bude u njoj zračno, 
iskopao je jazavac nekoliko hodnika uvis kao dimnjake. Čitav stan 

jazavca upravo je uzorno čist. Danju u njemu spava, a noću, kada je 
zaštićen tamom, izlazi da se nahrani onim što mu upravo dođe 
pod usta. 

Jazavac stupa kod hodanja čitavim stopalom, a ne samo pr- 
stima, kao mačka ili kuna, pa zbog toga hoda tromo i nespretno. 
Ne jede samo meso, miševe, žabe, zmije, puževe, gujavice, već kopa 
i korijenje i gomolje, pri čemu mu pomaže i gubica produljena u rilo. 
Voli da jede i mladi kukuruz, žito, gljive, grožđe i drugo slatko voće. 
Hrani se dakle svime mogućim, te su mu prema tome udešeni i zubi. 
Vrlo su nalik mačjima, ali kutnjaci nisu tako šiljati i oštri, već su 
tupi i široki da mogu samljeti i biljnu hranu. Zbog biljne hrane cri- 
jevo mu je dulje nego u mačke, a osam puta je dulje nego njegovo 
tijelo. 

Jazavac je ozgo siv, ozdo crn, a na bijeloj glavi ima dvije crne 
pruge. Kako je dosta nespretan, zimi bi slabo mogao da nabavi hrane, 
pogotovu kad snijeg pokrije tlo, te ne može da dođe ni do korijenja. 
Stoga se pod jesen vrlo utovi, a uz to skupi u jazbinu svakojakoga 
korijenja i voća. S prvim mrazevima zavuče se i jazavac u jazbinu, 
jede još spremljenu hranu, a kada zima jače pritisne, smota se u 
klupko i počiva dok ne dođe koji topliji dan. Mast kojom se pod 
jesen udebljao služi mu kao kabanica, čuva ga od zime, ali od nje 
i živi, jer dok za počinka gladuje, ona se potroši, te do proljeća jaza- 
vac posve omršavi. Bude li koji put malo toplije, prene se, izlazi na- 
polje da se malo prošeće i napoji pa se opet zavlači u jazbinu da 
nastavi počinak. U proljeće iznova uredi i očisti jazbinu, ako ga 
nisu prije istjerali psi ili lisica. No šteta je da se progoni ta korisna 
životinja koja potamani bezbroj miševa i licinaka. Mlade jazavce 
jedu kao poslasticu. Doživi io — 12 godina. Krzno jazavca služi za 
prostirače, a od dlaka prave najviše kistove. 

Skunks je krzno smrdljivca, srodnika jazavčeva u Sjevernoj 
Americi koji zaudara mnogo jace i nesnosnije od tvora, a smrad se 
zadržava kroz više mjeseci. 


Medvjed 

Medvjed je naša najveća zvjerka. Teško i zdepasto tijelo obraslo 
je dugačkom kudravom dlakom, svjetlije ili tamnije smeđe boje ko- 
jom se priklanja okolini, tlu i suhome lišcu po gustim šumama. Gdje 
kod nas ima takovih šuma, tu još živi i medvjed, a to je u Kranj- 
skoj, Gorskome Kotaru, Lici, Bosni, Hercegovini, Crnoj Gori, Sr- 
biji i Makedoniji. U njima se on zaklanja u duplja, rupe ispod ko- 
rijenja, pećine i šiprag. 

Prema snažnome tijelu i noge su jake i glomazne. Medvjed 
hoda čitavim stopalom, a ne stupa samo vrhom prstiju. Poradi toga 
mu je hod nespretan i polagan, te se u tome, kao i u mnogom inače, 
podudara s jazavcem. Šape su mu veoma jake i teške, a kada se 
uspravi na stražnje noge, njihovim udarcem prebije ovci kralješnicu. 


Medvjed, dugačak 200 cm, visok 125 cm, težak 250 kg 

Čovjeka se kloni, ali kad je napadnut, bijesno navaljuje i brani se. 
Lako se pripitomi. S pomoću jakih pandža na nogama vješto se vere 
po drveću i najstrmijim pećinama. Izvrstan mu je njuh i sluh. Rep je 
u medvjeda vrlo sitan. 

Kako je previše zdepast da živi samo od grabeža, jede sve 
kao i jazavac. U šumi pobira puževe, crve i kukce, jede i bilje i voće,, 
pa načini kvara i u žitu, a ako se toga svega ne nasiti, traži i srne, 
ovce, goveda. Vrlo voli slatko, te se penje visoko na drveće da dođe 
do meda. Prema hrani udešeni su mu i zubi, te su njegovi kutnjaci 
tupi i široki. 

I medvjedu ponestane zimi hrane kao i jazavcu, te se stoga pod 
jesen mnogo utovi. Debela ga slanina, koje ima 50 do 100 kg, ne štiti 
samo od studeni, već s pomoću nje i preživi zimu. Pod zimu potraži 
prikladan i dobro zaštićen stan kuda se skloni ispred nepogoda. 
Ali u tome brlogu ne počiva tvrdo kao jazavac. Za ružna vremena 
počiva po nekoliko dana, a kad bude bolje vrijeme, izlazi u šetnju. 

te nađe li usput koji zalogaj, slasno ga pojede. I tako većinom gladan 
probavi zimu, a sakupljena slanina pomalo se troši, te se medvjed do 
proljeća osuši do kosti. 

Usred zime ima medvjed i mlade. Da siše iz šapa mast, samo je 
priča, a nastala je poradi toga što u to vrijeme, dok malo izlazi, 
dobiva novu kožu na tabanima. Kako bi se stara i otvrdnula što lakše 
lupila, vlazi je slinom. Medo doživi 40 — 50 godina. Krzno mu je 
skupo. Medveđe šunke i šape vrlo se cijene kao jelo. U narodnoj priči 
medvjed se mnogo pominje. Obično je simbol jakosti, a Slavenima 
je medo bio sveto biće. 

Sjeverni medvjed (slika na tablici IV) živi u sjevernim polarnim 
krajevima, gotovo uvijek bijelima od snijega i leda, te se i on svojim 
bijelim krznom priljubio okolini. Ono je osobito gusto i kudravo, te 
je vrlo skupo. Kako živi uz rub mora u kome nalazi više hrane negoli 
po kopnu i ledu, vješto pliva i roni. Za plivanje ima među prstima 
opnu, a tabani su mu dlakavi da se ne oklizne na glatku ledu. Mnogo 
je veći i jači od našega medvjeda. U velikim naseobinama ptica jede 
jaja i mlade, a po moru lovi foke i ribe. 

Rakun u Sjevernoj Americi sličan je medvjedima, no mnogo je 
manji, a ima dugačak rep. Sivkastosmeđe krzno vrlo je poznato. 

Foka 

Foka ili tulenj posve se otuđila od kopna i priviknula životu 
u vodi. Živi uz evropske i američke obale sjevernoga Atlanskoga 
Oceana. Za život u vodi tako je priljubljena, da se veoma približila 
obliku ribe. Čitavo tijelo postalo joj je zaobljeno i oduljeno, vrat 
posve kratak, te se čini da njezina glava izlazi iz trupa. Jednako su 
u foke kratke i noge, a između prstiju joj je razapeta opna za pli- 
vanje. Prsti su joj uz to produljeni, te namjesto nogu ima široka vesla. 
Rep ima posve neznatan. 

Dlaka gustoga i glatkoga krzna posve je kratka da što manje 
smeta plivanju, a kako je time foka lišena glavne zaštite od studeni 
ima ispod kože debeli sloj slanine. Ona grije tijelo, a mast u njoj 
lakša je od vode, pa je foka tako obučena u pojas za plivanje koji je 
drži na površju vode. Uz to su i njene kosti slabe i tanke da joj tijelo 
bude što lakše. Ušaka uopće nema da joj ne smetaju kad roni, a ulaz 
u slušnik zatvara zaklopcem. Široke nosnice, koje svjedoče o izvrsnu 
njuhu, također se odmah sklope, a s onim uzduhom što ga je udah- 
nula u pluće može da izdrži ispod vode čitavih osam minuta. Kada 
se taj uzduh istroši, mora da se digne nad površje vode da ga izdahne 
i da udahne svjež uzduh. 

Foka pliva ispod vode vanredno vješto i okretno te lovi ribe 
koje ščepa zubima vrlo sličnim mačjima, samo su joj svi kutnjaci 
jednaki i oštro nazubljeni. Na obali ili na santi leda odmara se i 
spava u većim družinama, te je izvan vode vrlo nespretna. Ljudi 



Foka na kopnu i u vodi, dugačka 200 cm, teška 75 kg 


strašno progone foku, jer imaju od nje veliku korist. Meso, krv i 
mast jedu, u kožu se odijevaju, od crijeva prave konopce, a od kosti 
oruđe. Foka laje kao promukao pas. 

Različite foke žive po svim morima. Njihovo se krzno izrađuje 
u mekani i sjajni skupocjeni sil ili silskin. Kako foka brzo nestaje, 
a od neprocjenjive su važnosti po život ljudi na dalekom sjeveru, 
sklopljen je između Engleske, Udruženih država Sjeverne Amerike, 
Japana i Rusije međunarodni ugovor za zaštitu foka, a ne smiju se 
ubijati ni onda kada sele morem. 

Sredozemna medvjedica je tamnosmeđa foka koja živi i u našem 
Jadranu na rijetkim mjestima. 

Morž je sličan foki, ali je trostruko veći od nje. Koža mu je go- 
tovo posve gola, a gornji očnjaci izrasli su u 6o — 8o cm dugačke 
kljove, teške 3 kg. Poradi njih ga ljudi mnogo ubijaju, a prodaju ih # 
kao bjelokost. Kljovama kida ili kopa morž iz mora školjke koje 
su mu glavna hrana. Živi u družinama u Sjevernom Polarnom Moru. 

Mačka, pas, vuk, kuna, jazavac, medvjed 
grabljive su životinje s jakim pandžama na prstima. Imaju slično zubalo s jakim očnja- 
cima i oštrim nazubljenim kutnjacima. Svi su okretne i jake životinje s oštrim osje- 
ćalima da mogu svladati druge životinje kojima se hrane. Zajedno su združene u hrpu 
životinja: mesožderi ili 

ZVIJERI. 

Zvijeri su vrlo raznolične životinje. Žive na tlu, po drveću, u vodi, mnoge 
imaju podzemne stanove. Po veličini ima ih svakojakih, od vrlo malenih, kao 
lasica, do vrlo velikih, kao medvjed i lav. Obično žive zasebno, i svaka živo- 
tinja ima svoje lovište. U družinama žive samo foke koje su posve udešene za 
život u vodi, a one poduzimlju i velike seobe. Inače se neke skicu u čoporima. 

Većina zvijeri su noćni grabi jivci. Zvijeri koje se hrane samo mesom 
stupaju na prste, a crijevo imaju 4 do 6 puta dulje od tijela. Neke uvlače 
pandže i love plijen u skoku, kao mačke, te imaju hrapav jezik. Zvijeri koje 
jedu i biljnu hranu stupaju čitavim stopalima, a crijevo im je 8 puta dulje 
od tijela, kao jazavcu i medvjedu. Jazavac i medvjed djelomično prospavaju 
zimu. 

Neke zvijeri, na pr. kune, imaju smrdljive žlijezde. Mladih bude obično 
poviše, a rađaju se zatvorenih oči, goli i nemoćni, no dosta brzo odrastu. 

Sve zvijeri su vrlo pametne i bistre životinje, te se lako i svašta nauče. 
Stoga vidimo velike zvijeri, kao lavove, tigrove, medvjede, foke, kako izvode 
u cirkusima svakojake majstorije. 

Korisne su domaće životinje pas i mačka. Sve zvijeri imaju gusto, me- 
kano, glatko i sjajno krzno koje se vrlo cijeni i mnogo prodaje. 

Zvijeri su raširene po svoj Zemlji osim u Australiji (pas dingo je 
uveden), a rijetke žive i u Južnoj Americi. Najviše i najvećih zvijeri živi u 
toplim stranama. 

Premda su zvijeri u gospodarstvu i ribarstvu na vrlo veliku štetu, jer 
uništavaju brojne druge čovjeku potrebne životinje, ipak su vrlo važne i po- 
trebne u prirodi. Plijen su im većinom samo slabije ili bolesne životinje, dok im 

krepke i snažne obično izmaknu. Tako se njihovom zaslugom održava u prirodi 
stalan i skladan poredak između pojedinih životinja, a na životu ostaju samo 
najbolje i najsposobnije. _ 

Pliskavica i kit 

Rijetko biva da se provezemo po moru lađom ili paroplovom, 
a da ne vidimo pliskavice ili dupine, kako se valjaju po površini vode. 
Svaki im čas vidimo crni hrbat izvan vode, a onda ih na duže ili kraće 
vrijeme nestane s našega vida, da se opet pojave i ponavljaju istu 
igru na drugome mjestu mora. Često se viđaju pliskavice baš pokraj 
brodova, pa ako je more mirno, bistro, opažamo kako se u brzini 



natječu s brodom koji slijede i stižu vrlo lako. S broda se bacaju ostaci 
jela, i to primamljuje različne ribe koje pliskavice požudno love. 

Pliskavica je slična ribi. Život je pliskavice u mekanom krilu 
mora toliko djelovao na oblik i građu njezina tijela da joj je tijelo 
postalo golo, bez dlaka i vretenasta oblika, te se lakše može kretati 
kroz vodu. Pliskavica. nema ušaka ni vrata, gubica joj je produžena, 
a sve joj to olakšava brzo plivanje. Tijelo je u pliskavice gore crn- 
kasto, a dolje bijelo i oko 2 m dugo. Snažnom vodoravnom repnom 
perajom pokreće i tjera tijelo naprijed na sličan način kao što to čini 
vijak straga na parnom brodu. Razlika je samo ta da se kod pliska- 
vice ne može repna peraja da posve okreće. Pliskavica ima sprijeda 
par prsnih peraja kojima upravlja pokretanje, a na leđima joj je 
visoka šiljata kožnata peraja koja životinju drži u ravnoteži. 

Pliskavica se hrani ribama, glavonošcima, racima. Ove razboj- 
nički napada šiljastom, kljunatom i duboko rascijepanom gubicom u 
kojoj su brojni, oštri, stoščasti i unutra zakrenuti zubi. Kako je pro- 
ždrljiva, nemilice progoni jata riba. Da može gutati pod vodom, i 
da joj voda tada ne zađe u pluće, visoki joj se grkljan izdigao u nosnu 
šupljinu, te joj hrana kod gutanja prolazi s obje strane cjevasta 
grkljana. Disanjem se nagomila u njezine pluće veća količina uzduha, 

i zbog toga može pliskavica dugo vremena roniti. Kada pak izađe 
na površinu mora, istisne snažno uzduh iz pluća kroz nosni otvor 
sto se nalazi na glavi među očima. Pliskavice čine i u Jadranskom 
moru našem ribarstvu goleme štete zatirući nam veliku množinu ko- 
risne ribe i uništavajući skupocjene mreže. 


Među morske orijaše ide ulješura. Mužjak joj naraste preko 
20 m. U te je životinje golema, sprijeda kao odrezana i tupa glava, 
a u ustima ima samo dolje mnogo zubi. Hrani se ponajviše glavo- 
nošcima i živi u svim morima, pa zabludi i u Jadran. Ulješura se od- 



Ulješura, dugačka 23 metra 


vajkada lovi zbog masti i vorvarija (uljevite svijetle tvari) što se 
nalazi u njenoj glavi. Te se tvari upotrebljavaju u ljekarstvu i indu- 
striji svijeća. U probavilu se ulješure skuplja ugodno mirišljiva sivo- 
smeđa tvar, neka bolesna izlučina, nazvana ambra što su je prije 
upotrebljavali u ljekarstvu, a danas od nje prave sapun i miomirisno 
ulje. Ambru katkada nakaze da pliva morem u velikim i teškim ko- 
madima. 

Morski orijaš je i grenlandski kit. Živi u Sjevernom ledenom 
moru te i pod ledom pliva. Danas je već mnogo redi, jer ga je čovjek 
nerazumnim i prekomjernim lovom gotovo istrijebio. Glava mu je 
vrlo velika. U ustima mu je prostor preko 5 m dug i 3 m širok kamo 
bi mogao stati oveći čamac s momcima. Na najvišem se mjestu u 
sredini glave nalaze dvije pukotinaste nozdrve na koje diše, ali ne 
štrca vodu. Morska voda ne može nikako da prodre u nosnu šupljinu, 

Kitovi 


budući da se grkljan kao i kod pliskavice zavukao u nosnu šupljinu. 
Stup magle što se vidi nad glavom kita i do četiri metra visoko, samo 
je naglo i snažno izdahnuti uzduh i zgusnuta vodena para. 

Ta se velika neman morska začudo hrani samo malim bez- 
brojnim životinjama što ih u moru ima u svim slojevima (račići, me- 



Grenlandski kit, dugačak 20 metara 


kušci). Za takve sitne životinje ne treba kit zubi pa ih i nema. Da 
uzmogne uloviti veću količinu takove hrane, ima on u golemim ustima 

u dva reda mnogo obješenih rožanih 
ploča ili usi. Usi su velike do 5 m i 
na unutrašnjoj svojoj strani raščijane, 
a izrasle su iz sluznice nepca te vise 
dolje. Kroz raščijana se vlakanca usi 
procjeđuje morska voda, a mnoštvo 
se sitnih životinjica na njima za- 
ustavlja, i kit ih guta, dok voda na 
uglovima ustiju otječe napolje. 

Pripovijeda se da grenlandski 
kit može vrlo brzo plivati, te ga za 
tili čas nestaje pred progoniteljima. 
Kašto pak zaplovi s takovom žesti- 
nom prema površini, da gotovo sav 
iskoči iz vode. Katkada spava na po- 
vršini vode držeći se prsnim pera- 
jama u ravnoteži pa nadigne glavu nad valove i mirno diše. Lov ki- 
tova donosi vrlo veliku korist. Čovjek ga lovi zbog usi (Fischbein) i 



Dvije rožane ploče (usi) iz ustiju 
grenlandskog kita 


Netopiri 

ulja. Od jednoga kita dobiva se neko 15000 litara ulja i do 1000 
kg rožanih ploča. Od ploča se izrađuju različni predmeti (za kišo- 
brane, steznike itd.). Ljudi jedu također kitovo meso i slaninu. 


Ovim životinjama je tijelo bez dlake, dakle golo, repna im peraja stoji vodo- 
ravno, a imaju samo prednje parne udove razvite kao peraje. Neke kao pliskavice 
i ulješura, imaju velik broj jednoličnih zubi, a drugima, kao na pr. grenlandskom 
kitu, vise s nepca u usnoj šupljini velike rožane ploče (usi). Stanovnici su mora, nali- 
kuju na ribe i zovu se KITOVI. 

Dugouhi šišmiš ili ljiljak 

Između različnih vrsta šišmiša kod nas je običniji dugouhi šiš- 
miš. Danju i zimi visi mirno i strmoglavce pomoću stražnjih nogu po 
tavanima, tornjevima i u šupljem drveću. Pod večer ga ljeti možemo 
vidjeti kako leprši amo tamo tražeći u uzduhu leteće kukce, muhe,, 
komarce, kornjaše i 
noćne leptire. Lovi. ih 
u lijetu oštro šiljatim 
zubima u širokim usti- 
ma. Pri tom mu oso- 
bito dobro služe dugi 
šiljati očnjaci, kojima 
lako probuši tvrdo 
pokrilje i većih ku- 
kaca. Da šišmiš može 

letjeti, pi odužili SU Dugouhi šišmiš leteći, raskriljen mjeri 24 cm 

mu se prednji udovi, 

osobito njihovi prsti. Između njih i trupa, pa stražnjih udova i du- 
goga repa, razapela se s obje strane tijela smeđa tanka koža ili let- 
niča. Nju životinja raširi i maše njome kao krilima i tako krivuda 
uzduhom. Letenje vrše snažni mišići prsnoga koša. Oni se drže velikih 
lopatica i prsnoga koštanoga grebena po sredini prsne kosti. Mala ta 
životinjica nije teška, jer su joj kosti vrlo tanke. Raskriljena letnica 
mjeri 24 cm i drži šišmiša u uzduhu. šišmiš ne može poput ptice 
mirno lebdjeti, već mora neprestano mahati krilima, što ga dosta 
umara. Kad mu je letenja dosta, prihvaća se pandžom na palcu zidina 
ili tla. Kako su mu prsti na stražnjim nogama slobodni, može da 
plazi i da se polako penje. Oči su mu malene, i ne vidi njima dobro, 
ali ima izvrstan sluh. Pogotovu mu je gola letnica vrlo osjetljiva 
za opip, kao i fino dlakave uške i poklopac na slušnome otvoru. 
Opipno osjećalo tako je fino, da šišmiš može s oslijepljenim i zalijep- 

Netopiri 


Ijenim očima lepršati među nagusto razapetim koncima, a da ih i ne 
dodirne. Opipnim osjećalom zamjećuje vrlo laki pritisak uzgibana 
uzduha što ga stvara pokretanje i mahanje letnice. 

Kad nastanu hladniji dani godine i nestane kukaca, ponestane 
šišmišu hrane. Tada mu ne preostane drugo, nego da to gladno doba 
godine prespava (zimski san), šišmiš se zbog toga zavuče u podrume, 

pod krov kuća, u kakve 
stare zgrade i ruševine, 
u šuplje drveće i spilje. 
Tu ih se nađe po više 
obješenih na stražnjim 
nogama. Posve se ukoče, 
a toplota tijela snizi im 
se od 35° na 12 0 , pa i 
niže. Iako je za takvog 
spavanja zimi životni 
rad u tijelu šišmiševu 
mnogo polaganiji, i di- 
hanje jedva zamjetljivo 
i u dugim razmacima, 
ipak se to živo tijelo polagano troši. Konačno bi i prestalo živjeti, 
da u njemu nema pričuvne hrane u nakupljenoj masti koja polako 
pritječe u krv, pa hrani tijelo i podržava život. Kad toplo sunce opet 
stalno počne grijati zemlju, kad se priroda zazeleni i kukcima oživi, 
bude se šišmiši da hranom ojačaju istrošeno tijelo. 

Neuki narod ne trpi nedužna šišmiša, spaja s njime različna 
praznovjerja o duhovima. Kažu, da se zapleće u kosu itd., premda 
je naš šišmiš korisna životinja, jer tamani mnogobrojne škodljive 
kukce, pogotovu kad ima vazda i velik tek. šišmiš se zaštićuje, kako 
može, od mnogih neprijatelja, ali ga uza sve to dosta progone sove, 
kune, lasice i mačke. 

U Južnoj Americi prorežu neki netopiri finim šiljatim zubima 
kožu papkara i čovjeka, te im sišu krv, a neki šišmiši Staroga svijeta 
samo katkada sišu krv manjih slabijih životinja. U toplim krajevima, 
osobito na istočnoindijskim otocima, živi u brojnim čoporima veliki 
netopir letipas s lisičjom gubicom, ali s tupo kvrgavim kutnjacima, 
budući da se hrani plodovima. 



Dugouhi šišmiš pužući, dugačak 8 cm 


Životinje, kojima se između prednjih udova trupa i stražnjih udova razapela 
tanka gotovo gola koža, zovu se NETOPIRI. Veliki se oblici hrane plodovima, te 
maju tupe kutnjake (letipas), dok se mali oblici hrane kukcima, i kutnjaci su im sa 
više šiljatih kvržica (naši šišmiši). 


Kukcožderci 

Krtica i jež 

Krtica je podzemna životinja valjkasta oblika. Živi pod 
zemljom u posebnim hodnicima. Iskopa ih svojim prednjim kratkim 
i širokim, lopatastim i vrlo snažnim nogama koje su upravo izvrsno 
udešene za taj rad. Te su noge smještene tako da im je goli dlan 
okrenut natrag. Kratki su prsti gotovo posve spojeni kožom, te imaju 
na kraju dugačke, široke i oštre pandže. Na palčanoj strani ruke 
nalazi se srpolika koštica koja čini, te je dlan ruke još širi, a to ži- 



Krtica, dugačka 15 cm 


votinji osobito treba kod kopanja. Rovanje pod zemljom potpomaže 
klinasta glava na kratku vratu koji izvana gotovo i ne vidimo. Nos 
se produžio u gipko, čvrsto hrskavo rilce. Često vidimo po poljima 
malene kupove šupljikave zemlje što ju je krtica izgurala napolje rijući 
glavom kroz podzemne hodnike. Stražnje su noge u krtice obične 
građe, puno su slabije od prednjih, i njima krtica hoda cijelim pot- 
platom. Mučan, ali brzi rad bušenja u zemlji, vrši krtica snagom 
svojih jakih mišića. Oni su privezani za duge lopatice i jake ključne 
kosti, a s druge strane za kosti prednjih nogu i za visoki greben na 
prsnoj kosti. 

Krtica je pokrita crnim, glatkim i baršunastim krznom od kratke 
guste dlake koja joj ne zapinje kod rovanja. Ona nema ušaka da 
joj ne smetaju pod zemljom, a slušni otvor može zatvoriti malim 
kožnatim naborom da joj u nj ne zađe pijesak. Sitne sjajne oči posve 
su joj sakrite u krznu, jer joj pod zemljom ne trebaju. Ali za to 

Kukcožderci 


krtica dobro čuje, osjetljivim rilcem još bolje njuši, a nadasve izvrsno* 
pipa, jer joj je rilce vrlo osjetljivo za opip. 

Krtica je jako proždrljiva. Ona je pravi kukcožderac, jer se 
ponajviše hrani kukcima i njihovim ličinkama, a njih ima i zimi pod 
zemljom u izobilju. Zato ona i ne treba da prespava zimu. Zbog 
tvrdih kukaca vočnjaci su joj šiljati, a kutnjaci imaju oštre kvržice. 
Jede i puževe, gujavice, žabe i miševe. Pod većom gomilicom izba- 
čene zemlje ili krtičnjakom po poljima obično se nalazi stan krtice.. 
Taj je okrugao, nastrt mekanom mahovinom ili lišćem, a iz njega 
vodi jedan hodnik nad zemlju na izrovanu gomilicu. Ima i drugih 
hodnika, kašto do 50 m dugačkih, koji obuhvata ju cijelo lovište ži~ 



Stan krtice, lijevo sa strane, desno odozgo 


votinje. Hodnici su zrakasto smješteni na sve strane od središnjeg 
stana. Krticu progone sove, lasice, lisice i psi. Čovjeku je ona, jer 
'uništava škodljive ličinke i miševe pod zemljom, od velike koristi, 
dok je šteta od nje neznatna. Zbog toga nemaju pravo zemljorad- 
nici, što je bezrazložno progone. 

Veći je od krtice jež. Pokriven je na gornjoj strani i ponešto 
sa strana oštrim i tvrdim bodljama, a na trbuhu čekinjastim dla- 
kama. Kad se ježu približi neprijatelj : pas, lisica ili sova, on se kao 
kugla savije i nakostruši tvrde bodlje. To mu nije uvijek od koristi, 
jer ga sova zahvati svojim jakim pandžama među bodlje i usmrti 
ubojitim kljunom. 

Jež ima golu, kratku, ali zašiljenu gubicu kojom može rovati 
u zemlji i među lišćem. Tu traži pandžama miševe, gujavice, kukce 
i puževe. Navaljuje pače i na zmiju otrovnicu, a njen otrovni ujed 
baš mu nimalo ne škodi. Ako jež ne nađe sigurna zakutka gdje bi 
se po danu sklonio, kopa podzemni stan u veličini svoga tijela i spoji 
ga s dva izlazna hodnika. Mladi ježevi imaju s početka mekane 
bodlje, te ih majka stoga brižno čuva. Kad nastupe prvi mrazovi, 
priređuje jež svoj stan i mekan ležaj donoseći lišće na bodljikavim 
leđima. Tu se on u zimi savije i prespava sve do proljeća. Jež je ko-- 


TABLICA V 



Orangutan, visok 135 cm (str. 51) 



Zeleni zamorac, dugačak 130 cm, a od toga rep 76 cm (str. 51) 


TABLICA VI 



Srna, dugačka 130 cm, visoka 75 cm, teška 30 kg (str. 77) 



Jelen, dugačak 200 cm, visok 150 cm, težak 300 kg (str. 79) 

risna životinja, jer tamani mnoge škodljive životinje, te ga zbog 
toga mnogi drže u kućama da ih čisti od različne gamadi. 

S krticom i ježom u srodstvu su rovke, najmanji sisavci. Mi- 
šjega su lika s produženom glavom i gubicom koja je sužena u osjet- 



Jež, dugačak 20_cm 


ljivo rilce. Rovke zimi ne spavaju, a za blagih se zimskih dana po- 
kazuju na snijegu u blizini ljudskih stanova. Osobito se hrane kuk- 
cima, ali i mekušcima, ptičicama i miševima. Prema tomu su rovke 



Šumska rovka, dugačka 11 cm 


korisne kao i krtica. Rovke su uvijek gladne, jer brzo probavljaju 
hranu, kao i njihovi srodnici. Rovka ima više vrsta, a šumska rovka 
običan je stanovnik naših šuma. Dugačka je skupa s repom 1 1 cm, 

Majmuni 


u mekanom je baršunastom tamnosmeđem krznu, okretno i dobro 
skače, penje se, pače i pliva. U Evropi je daleko raširena i kopa 
rovove plitko pod površinom zemlje. 

Te manje kratkonoge životinje, s gubicom produženom u rilce, a sa stražnjim 
kutnjacima* na kojima je više šiljatih kvržica, zovu se KUKCOŽDERCI ili 
BUBOJEDI. Zbog njihove velike koristi što tamane štetnike u gospodarstvu i 
poljoprivredi, treba da ih zaštićujemo. 



Gorila, orangutan i čimpanza 

Najveći živi majmun je gorila. Trupom, snažnim mišićavim 
plećima i izbočenim prsima mnogo je jači i veći od čovjeka. I'ma 
13 pari rebara. On hvata predmete nogom kao i rukom. Kratkim i 
širokim potplatom i jakom petom hoda gorila dobro i na zemlji. Kad' 
ga nitko ne uznemiruje, hoda na sva četiri uda dotičući se tla zatvo- 
renom šakom ruku. Tešku glavu, osobito donju čeljust, drže i pokreću 

jaki mišići koji se kod 
mužjaka pripinju za 
uzdužni koštani gre- 
ben gore na lubanji. 
U zubalu staroga 
mužjaka osobito se 
ističu dugački očnjaci. 
Mladi je gorila po- 
sve crn, ali sa staro- 
šću dobiva sivu dla- 
ku. O gorili se kao i 
o svakoj divljoj ži- 
votinji pripovijedaju 
pretjerane pripovije- 
sti. Iznenađen kod 
spavanja ili jela za- 
bulji se u napadača, 
tužno zaurliče i obi- 
čno pobjegne. Kašto 
navali bijesno na pro- 
tivnika sa sva četiri 
uda, pa i grize. Go- 

Gorila, visok 200 centimetara, ženka je manja ri ^ a v °ll § us tC SUme, 

jede svakovrsne plo- 
dove, osobito divlje banane. Živi u maloj zadruzi po gustim pra- 
šumama močvarna područja jugozapadne Afrike. Prvog živog gorilu 
dopremiše u Evropu u drugoj polovici 19 stoljeća. 


mrww- ■' 

Majmuni 5 * 

Manji i slabiji od gorile je orangutan (slika na tablici V). Glava 
mu je velika i gusto dlakava s velikom bradom u mužjaka. Duge i 
jake ruke, a kratke i slabije noge, odaju dobroga penjača. Lubanja mu 
također ima na tjemenu koštane grebene za prihvatanje mišića kojima 
pokreće velike čeljusti. Orangutan ima 12 pari rebara kao čovjek. Po- 
kriven je kestenjastom dlakom, a priljubio se posve životu na drvetu. 
Živi od različitih plodova, lišća, pupova i pije vodu iz duplja drveta, 
pa mu nije potrebno da često silazi na zemlju. Hoda nespretno hva- 
tajući se rukama o tle teško pritežući njima tijelo. Kratke noge gotovo 
i ne upotrebljava i staje samo na izvanjski rub noge, a pritom skupi 
stopalo i prste. 

, Orangutan rado spava na drveću močvara ili strmih obronaka. 
Pola sata prije sunčanog zalaza počinje da sebi stere ležaj od granja 
u visini preko 10 m. Od zelenih grana napravi krov i pokrije se gra- 
njem. Orangutan živi na azijskim otocima Borneu i Sumatri. 

Čimpanza je kao i gorila stanovnik Afrike. Manji je od gorile. 
Lubanja mu je na tjemenu svedena i nema grebena. Donja usna mu 
je velika i ispružljiva. Služi mu kad jede mekanu hranu i kad pije. 
Zubalo je kao kod čovjeka, ali uške su mu veće. Ima 13 pari rebara 
kao i gorila. Čimpanza je tamnocrne boje. Ruke mu nisu tako jako 
duge, a staje potplatom, te se češće zadržava na zemlji iako se vješto 
penje. Živi u većemu društvu od mnogo porodica. 

Gorila, orangutan i čimpanza najveći su majmuni. Ponajviše se 
penju po drveću, a kad su na zemlji, hodaju na stražnjim nogama 
podupirući se dužim prednjim udovima. Odlikuju se dobro razvitim 
mozgom. Slijepo crijevo njihovo ima crvuljak. Nemaju ličnih kesica 
ni repa. Na nekim su mjestima tijela slabo dlakavi, a prsna im je 
kost široka i plosnata kao i u čovjeka. Žive u toplim krajevima Zemlje. 

Okretni i elegantni penjači po drveću su zamorci (slika na ta- 
blici V). Okrugle su glave s kratkom gubicom, vitka tijela i udova. 
Ruke su im kratke s dugim palcem, a rep dugačak. Imaju prostrane 
lične kesice za spremanje hrane. Žive u većim čoporima, ali porodice 
ne stvaraju. Na tlu ih se rijetko viđa, budući da žive u krošnjama dr- 
veća skačući i neprestano se penjući. Rado traže ptičja gnijezda, pa se 
hrane jajima i mladim pticama. Žive u prašumama vruće Afrike. Za- 
morci su najveseliji, najdruštveniji i najdobroćudniji između svih maj- 
muna. Rado ih ljudi pokazuju i vode po svijetu naučene svakojakim 
majstorijama. 

Jako urlikati mogu urlikalci, jer imaju velik koštan mjehur 
na jezičnoj kosti u koju su se uvukle izbočine grkljana. Kutnjaci su 

im veliki, a posljednji spljošteni, jer se hrane lišćem. Rep im je du- 
si« 


Glodavci 



gačak, na kraju s donje strane gol, mišićast i osjetljiv, jer im služi 
za prihvatanje. Mogu ga omotati oko grane i objesiti se na nj. Urli- 


Urlikalac riđi, dugačak 135 cm, a od toga rep 70 cm 

kalci žive po šumama Južne Amerike, a u Evropu ih rijetko donose, 
jer se u sužanjstvu, u zoologijskim vrtovima, ne osjećaju dobro. 

Sve te životinje zovemo MAJMUNIMA. Majmuni mogu hvatati prednjim 
i stražnjim udovima, žive pretežno na drveću, a na zemlji se kreću s pomoću sva četiri 
uda. Majmuni su samo tropski stanovnici i hrane se ponajviše plodovima. Gorila, 
orangutan, čimpanza i zamorci imaju 32 zuba kao i čovjek, a izvanjske su im nosnice 
nablizu, pa ih zovemo uskonosi majmuni. Ako imaju rep, nikada im on ne služ 
za prihvatanje. Oni žive na starom istočnom kopnu, dakle u Aziji i Africi, pa ih zbog 
toga zovemo i majmuni staroga svijeta. Urlikalci nasuprot i njima slični majmuni 
imaju izvanjske nosnice rastavljene širokim pretincem, dakle su to širokonosi majmuni. 
Oni imaju u ustima svuda po jedan kutnjak više, dakle 36 zubi, a žive samo u Sred- 
njoj i Južnoj Americi, pa ih zovemo majmunima novoga ili zapadnoga svijeta. 

Miš, hrčak i voluharica 

Upravo kao mačka pitoma i pas vezan je uz čovjeka i njegove 
stanove i kućni miš. Miš u svakom šupljem kutu kuće nađe svoje 

zaklonište, te je tako najbliži i svakomu od nas najpoznatiji između 
svih glodavaca. Malena je to životinjica, od prilike 9 cm dugačka, 
ne uračunavši ovamo i rep koji je isto toliko dug. Miš je crnkasto- 
sive boje, a noge su mu i prsti žućkastosivi. Gubica mu je šiljata i 



Kućni miš, dugačak 18 cm, od čega otpada polovica na rep 


dlakava, a na gornjoj usni stoje redovi dugačkih čvrstih dlaka koje 
služe kao vrlo osjetljiv opipni organ. Miš ima velike okrugle i crne 
oči, uške mu slobodno strše, a rep je pokrit četverouglastim ljuskama 
i rijetkim dlakama. Na prednjim nogama ima četiri prsta i vrlo kra- 
tak palac, a na stražnjima pet dobro razvijenih prsta. Miš čuje 
svaki i najmanji šum i šuštanje i njuši izvrsno. Miš je vrlo radoznao, 
te neprestano opipava, njuška i pomno ispituje okoliš. Zubalo mu 
je oštro i sastoji se sprijeda u gornjoj 
čeljusti od dva stisnuta sjekutića koji 
se na unutrašnjoj strani jače troše. 

Zbog toga dobivaju na vrhu oblik dli- 
jeta. Ti zubi neprestano rastu, zavukli 
su se i svinuli osnovkom duboko i 
čvrsto u čeljusti. U čeljustima se zbog 
toga ne mogoše iza njih razviti i smje- 
stiti drugi zubi, te je na tom prostoru Lubanja glodavca 

ostala čeljust bez zubi i prazna (kre- 

zubina). Miš ima na svakoj strani još po tri kunjaka s niskim po- 
prečnim caklinastim kvržicama na kruni zuba. 

Miš je raširen po cijeloj Zemlji. U kućama se rado drži ku- 
hinje, smočnice, podruma gdje grize spremljenu hranu. Skače brzo, 
penje se vješto, a umije i plivati, te mu je zbog toga i teško u trag 
ući. Kad jede, sjedne na stražnje noge i hvata zrnje prednjim šapi- 

čama i pomalo ga oglodava. U istom je položaju kad se čisti i pere. 
Ljudi ne trpe miša, pa mu, gdjegod mogu, postavljaju stupicu i za- 
sjedu. Miš po kući dosađuje, sve grize i onečišćuje hranu, a može da 
bude i štetan, ako izglođe vrednije predmete, i ako se još jako umnoži. 
Mlade ima po 3 — 6 puta u godini, svakiput 4 — 8, a oni su s početka 
slijepi. 

Miš se dade i pripitomiti, te može služiti .za zabavu. Vrlo se 
vješto penje po razapetom konopcu, a dugim se repom brzo ovije 
oko njega kad se boji da će pasti. U Kini i Japanu uzgajaju miševe 
uvelike i dobivaju različno obojene primjerke, a prenose ih i u Evropu 
na prodaju. Miš živi oko 3 godine, a među životinjama oko kuće 
najveći su mu neprijatelji mačka, jež, sova, lasica i tvor. Bijele mi- 
ševe s crvenim očima zovemo albini, a mnogi ih drže, uzgajaju i 
umnažaju u kavezima radi zabave ili nauke. 

Od kućnog su miša veći naši štakori ili parcovi. Danas je već 
redi jednobojni smeđecrni kućni štakor od 16 cm dužine sa još du- 
žim repom, a češći je jači i veći štakor selac od 24 cm dužine, ali 
s kraćim repom od tijela. Štakor selac je gore smeđastosiv, a dolje 
sivobijele boje. Raširio se po čitavome svijetu na brodovima, te je 



Štakor selac, dugačak 42 cm, od čega otpada na rep 18 cm 


pređašnjeg slabijeg štakora gotovo posve istisnuo i istrijebio. Pro- 
ždrljiviji je i jači od kućnog štakora, otima mu i jede sve što na tava- 
nima, u podrumima i kanalima nađe od hrane. Napada i na mladu 
perad, a kad je gladan, ždere i jedan drugoga. Štakor se također 

umnožava nekoliko puta u godini, i svaki put ima 6 — 8 slijepih šta- 
korića, a doživi starost od 3 godine. 

Hrčak je veći glodavac s kratkim repom. Na glavi je crven- 
kastosmeđ, žut i bijel, na leđima sivosmeđ, na trbuhu crn, a noge su 
mu bijele. Živi na suhu i plodnu tlu u našoj domovini i uopće u sred- 
njoj Evropi. U žitom zasijanim krajevima iskopa sebi nedubok stan 
1 — 2 m pod zemljom, u koji 
vodi okomita cijev kao ulaz i 
kosa cijev za izlaz iz stana. U 
stanu živi obično sam. Tamo 
sprema žito i drugo zrnje za 
zimu, a kasto u velikoj množini 
do 25 kg. Kroz usta provlači 
vlati žitarica, a što ne pojede 
od zrnja, sprema u prostrane 
lične kesice i nosi svojoj kući. 

Ako putem susretne neprijatelja, 
tada prije borbe isprazni kesice. 

Zimi zatvori ulaz u svoj stan 
zemljom i spava na mekanom i Hrčak, dugačak 30 cm 

toplom slamnatom ležaju. Kad 

se probudi, najede se spremljene hrane i opet zaspi, a katkada ga 
topao zimski dan izmami i napolje. Dok ne sazri žito, hrani se u 
proljeće i drugim poljskim plodinama. Ako se jako rasplodi, čini 
ratarima veliku štetu. Sreća je što ga dosta istrebljuju sove, tvorovi 
i lasice. 

Poljska voluharica razlikuje se od miša time što joj je gubica 
tupa, rep kratak (3 cm) i dlakav, a boje je žućkastosive. Katkada se 
toliko namnoži da nanosi dosta štete gospodarima. Hrani se svakom 
biljnom hranom, poljskim plodovima, korijenjem, svakovrsnim zele- 
njem i lišćem. U šumama znade oglodavati i koru s mladih stabala. 
Često se u čoporima seli iz jednoga kraja u drugi, pa kako je dobar 
plivač, ne smeta joj ni široka rijeka. Voluharica kopa plitke rovove 
u zemlji, a pod jesen eto ti je u štalama, sušama i u podrumima, ili 
se zavuče pod žito. Za dozrijevanja žita pojave se na poljima čitavi 
čopori voluharica, pa tamo odgrizaju vlati, oglodavaju klasje, i od- 
vlače u svoj podzemni stan. Voluharica je jako proždrljiva i vrlo se 
množi, te je razumljivo što od nje može da bude u gospodarstvu 
velikih šteta. Koliko ih ne utamane mišari, truju ih ljudi. Uvelike im 
se smanjuje broj zbog zarazne bolesti koja ih istrijebi gdjekoje godine. 
I dugotrajne kiše i poplave silno im škode, pa tako sama priroda lju- 
dima pomaže, jer bi inače voluharice uništile gospodarstvo u polju. 

Stanovnik našega istoka je slijepo kuče. Ovamo je prodro iz 
južnih ruskih stepa. Pokrit je sivocrvenkastim krznom. Debelom gla- 
vom bez ušaka buši zemlju. Vrat mu je kratak, nepokretan i debeo, 



Poljska voluharica, dugačka 14 cm 


kao i ostalo tijelo bez repa. Oči se ne vide, jer su sakrite u krznu, 
ali mu je sluh vrlo dobar. Slijepo kuče živi pod zemljom u plodnim 



Slijepo kuče, dugačko 20 cm 


krajevima. Zimi ne spava, a hrani se ponajviše korijenjem. Za ko- 
panje pod zemljom služe mu osobito jaki sjekutići koji pregrizu svaku 
zapreku. 

^ Zec i dabar 

Zec nije malena životinja, jer naraste i do 75 cm u duljinu, a 
obično je 5 — 6 kg težak. Rep mu je vrlo kratak, gornja usna rasci- 
jepana, a gubicu mu rese čekinjavi brkovi. Potplati na nogama po- 
kriti su mu gustom i mekanom dlakom, da se i ne čuje kad hoda. 
Mišićasto mu je tijelo u gustome krznu smeđe ili rđaste boje kao 
zemlja. Zec se skriva gdjegod može, ili iza većega kamena i grma 
ili negdje u šumi. Kad se pojavi na otvorenom polju, tada trči i otska- 
kuje s pomoću dužih stražnjih nogu na kojima ima jake pandže, 
ali trči bolje uzbrdo nego nizbrdo. Zec ne vidi baš osobito, ali njuši 
vrlo dobro. Pogotovu čuje izvrsno svaki šušanj, a tu mu pomažu 



Zec, dugačak 75 cm, visok 30 cm 


osobito dugačke uške koje može na sve strane pokretati. Igra nje- 
govih ušaka, kažu, jezik je zečev, te se po njima mogu razaznati nje- 
gove misli, strah, uzbuđenost, iznenađenje i prepast. Kad za zecom 
juri neprijatelj : lisica, divlja mačka ili lovački pas, onda se vidi sva 
sposobnost njegova i spretnost u bježanju. Tada mu se kao pero 
svija gipko tijelo, a kad otskoči, opet se brzo izravna i ispruži. Da mu 
kod bježanja ne smetaju dugačke uške, spusti ih straga i prilegne uz 
glavu, a kad ustreba, naglo se i vješto okrene mijenjajući smjer tr- 
čanja. Zec se hrani različitim poljskim plodinama, ali najmilije mu 
je zelje i repa. Zimi mu nije baš najbolje, i dosta se napati gladi. Kad 
ponestane u prirodi njegove obične hrane, i kad zapadne snijeg, tada 
oglodava koru s voćaka i drugoga drveća ili se krade oko ljudskih 
naselja. 

U zeca je zubalo glodavačko i sastoji se sprijeda gore i dolje 
od dva dljetasta sjekutića ili glodnjaka, a iza gornjih glodnjaka smje- 

Štena su još dva zubića zaglodnjaka. Od sjekutića do kutnjaka kao 
i kod drugih srodnika prazan je krezub prostor. Iza toga prostora 
dolazi na svakoj strani gore šest, a dolje pet kutnjaka, koji su na 
kruni poprijeko naborani, a kako se troše, s korijena uvis neprestano 
rastu. 

Zec danju ponajviše spava ili počiva zaklonjen u plitkoj grabi 
koju sam negdje u polju iskopa oštrim pandžama, pa kad se smrači, 
polazi na pašu. Neki drže krivo da zec spava otvorenim očima. Zec 
kao i sva divljač zatvara oči za spavanja i mirno leži. Zec se samo 
čini da spava kad nepomično sjedi u zakloništu te ni očima ne miče. 
Uz takvo mirovanje zaštićuje ga također boja krzna, da ga nepri- 
jatelj i progonilac lako ne opazi. 

Iako zec čini štete, ipak je rado viđen po poljima i šumama zbog 
zabavnog i privrednog lova. Love ga zbog krzna i mesa. Meso mu je 
tečna divljač, a krzno se obično upotrebljava za šešire. Zec ne živi 
dugo, najviše 7 — 8 godina, a dade se i lako pripitomiti. Zečica leže 
u godini četiri puta, obično od konca ožujka do kolovoza, i svaki put 
po 2 — 4 mladih. 

Bijeli zec je zimi bijel, i vršak ušaka mu je crn, a ljeti je sme- 
đastosiv. Živi u Alpama i sjevernoj Evropi, a meso mu više cijene 
od krzna. 

Kunić je manji i ima kraće stražnje noge od zeca, žuto je sive 
boje, a na donjoj strani bjelkast. Divlji kunići obično su crne boje. 
Kunić živi u podzemnim rovovima južne Evrope, a po poljima i u 



Kunić, dugačak 40 cm 


mladim šumama čini veliku štetu. Kunića je čovjek pripitomio i uz- 
gojio kao domaću životinju u mnogo pasmina različnih boja i oblika 
zbog krzna i mesa te zbog velikog umnažanja. U jednoj godini može 
ženka da ima do 58 mladih. 

Najveći glodavac u Evropi je dabar. S repom zajedno je du- 
gačak oko 95 cm i težak 20 — 30 kg. Rep mu je širok oko 15 cm, 
i drži ga u vodoravnom položaju. Služi mu kod plivanja kao kor- 
milo. Dabar se kloni ljudskih naselja i nastanjuje se daleko od njih. 
Prije je on živio na čitavoj sjevernoj polutki našega kopna, ali ga je 
čovjek gotovo posvema istrijebio. Lovio ga je zbog cijenjenog tamno- 
smeđega krzna, slasna mesa i masne izlučine (dabrovice). Masnu 
dabrovicu izlučuje tijelo straga na dvije kesice blizu prohoda. Prije 



Dabar, dugačak 95 cm 


su ie upotrebljavali kao lijek. Danas je dabar U Evropi mnogo redi, 
te ga ima još samo na nekim mjestima u Njemačkoj, južnoj Fran- 
cuskoj, Norveškoj, Rusiji i Sibiriji. 

Dabar živi ponajviše u vodi, te mu se na tijelu i vide neka obi- 
lježja vodene životinje. Debelo ga i gusto krzno čuva od štetnog 
utjecaja hladne vode. Na stražnjim su mu nogama prsti spojeni pli- 
vaćom kožom, a vodoravno plosan rep, pokrit rožanim ljuskama, 
služi kod plivanja. Dabar je biljožder, jede koru s drveta i lišće. Ve- 
liki žuti glodnjaci vrlo su mu snažni, i njima oglodava stabalce sje- 
deći i držeći ga prednjim šapama. Stablo oglođe unaokolo tako da se 
gornji dio njegov sruši. Dabru služi granje ne samo za hranu nego i 
za gradnju podzemnog stana na obali vode. Stan iskopa pandžama 
prednjih nogu. Hodnici u stan vode pod površinom visoke vode, te 
dabar može neopaženo ulaziti i izlaziti. Pored takovih stanova gradi 
dabar 2 — 3 m visoke kolibice na plitkim mjestima vode ili na kopnu. 
Kolibice izgrađuje od ispletenog granja, a tome doda još zemlje i 
mulja. Od komorice također vodi podzemni hodnik u vodu. Dabar 
ne prespava zimu, danju se zadržava u stanu, a noću se hrani i gradi. 

Vjeverica 

Rijetko ćeš proći šumom, da ne susretneš vjevericu. Čas se 
vješto penje po drveću, čas živahno i sigurno preskakuje s grane 
na granu ili opet silazi s drveta i uspinje se na drugo drvo. Nekako 
je smiješna ta kuštrava životinjica. Ima široke uspravne uške s gustim 
čuperkom dlaka na vršku, osobito u hladno doba godine, da ih za- 
štiti od studeni. U vjeverice najprije opažamo dugačak, vrlo dlakav 
rep po kojemu su dlake poredane lijevo i desno u dva reda. Rep joj 
služi kod skakanja i kao kormilo. Kad je progoni brzi neprijatelj 
njezin, kuna, naglo se baci na zemlju, a tada je osobito čuva gusto 



Vjeverica, dugačka 45 cm 


dlakavi rep kao padobran, iako pri padanju raširi još i noge. Vjeve- 
rici dobro služe kod penjanja dugačke, oštre i poput srpa svinute 
pandže kojima se čvrsto prihvaća kore drveta. Vjeveričino je tijelo 
potpuno udešeno za život na drveću, te se ona i rijetko kada udaljuje 
s njega. Tijelo joj je vrlo vitko, a noge su građene za skakanje i pe- 
njanje po drveću. Na prednjim nogama ima kržljav palac i četiri 
prsta, a na stražnjim nogama pet prstiju koji su dugački i nisu među- 
sobno srasli. Njima se sigurno prihvaća i tankih grana na stablu. 

Vjeverica nalazi na drveću u šumi hranu, različne plodove, kao 
žir, bukvicu, lješnjake i sjemenke iz češera četinjača (bora, jele, 
smreke). Jede i koru s drveta, zatim gljive, pače i otrovne, a poseže 
i za mesnatom hranom, za mladim pticama u gnijezdu. Za glodanje 
i vađenje sjemenaka iz tvrde lupine služe joj dobro zubi, u prvome 
redu čvrsti sjekutići koji su i kod nje u ustima po dva gore i po dva 
dolje. Sjekutići su joj duboko svinuti u čeljustima, a na vrhu su dlje- 

tašti kao kod spomenutih njezinih srodnika. Sjekutići se troše i ne- 
prestano rastu odozdo. I vjeverica jede sjedeći na stražnjim nogama. 
Hranu obuhvata prstima prednjih nogu, glođe i izvlači dugačkim 
glodnjacima slatke sjemenke iz tvrde lupine. Hranu sitni kutnjacima 
kojih ima na svakoj strani gore po pet, a dolje po četiri. Kruna u 
kutnjaka nije ravna, nego ostaklica tvori uzvisine i kvržice koje teku 
poprijeko i okomito na dužinu čeljusti. Donja se čeljust pokreće kod 
glodanja od straga naprijed, pa opet natrag. Kao zec ima i vjeverica 
rascijepanu gornju usnu, te joj usna ne smeta kod glodanja. 

Među granama gradi vjeverica mekan ležaj i stan od šumskoga 
bilja i granja da se zaštiti od nevremena, studeni i vjetra, a tamo 
čuva i svoje mlade. Kašto napravi kućicu s poklopcem ili slična zaklo- 
ništa na najvišim vrhovima drveća. Vjeverica ne spava zimi trajno, 
ali se zavuče u svoj stan za oštre studeni. Smota se na nekoliko dana, 
budući da joj velike jesenske kiše i studen ne prijaju. Već u kasnom 
ljetu sprema u šupljem drveću ili u pukotinama, pa i u zemlji, za 
gladne dane različnu hranu. Vjeverica može da živi više godina u 
dobrim prilikama, ali je mnogo tamani zvjerad, osobito kuna zlatica, 
i ptice grabilice : sokolovi i sove. Kad se veoma umnoži, može da po- 
čini u šumama znatnu štetu. Odgriza mlade vrške sa crnogorice ili 
koru s drveća, a tamani i ptice pjevice, pa nije čudo da joj je postao 
neprijatelj i čovjek koji je progoni i zbog krzna. 

Sličan vjeverici je puh, ali je manji od nje. Gore je pepeljasto- 
siv, a dolje bijel. Živi u šumovitim krajevima gdje rastu hrastovi i 
bukve, u umjerenoj i južnoj Evropi, dakle i kod nas. Rado ždere 
voće, te je voćnjacima vrlo štetan. Puh u prirodi spava po danu u 
šupljem drvetu, a ne kao vjeverica gdjegod vani. Noću izlazi da se 
hrani i vrlo je proždrljiv. Pored biljne hrane jede ptičja jaja i male 
ptice. U jesen skuplja hranu u svoje duplje gdje priređuje i mekan 
ležaj, a nađe ih se i po više zajedno prije zime u tvrdom snu. Puh 
spava zapravo sedam mjeseci u godini, te mu je odatle nastalo i 
njemačko ime (Siebenschlafer). 

Već su Rimljani cijenili puhovo tečno meso kao osobitu posla- 
sticu. Zbog toga su ondašnji bogatuni uzgajali puha u bukovim i hra- 
stovim gajevima, pa su ta mjesta ogradili glatkim zidovima da se 
puhovi preko njih ne mogu penjati. U posebnim prostorima smje- 
stili bi zemljane posude, ozgo zatvorene gustom rešetkom. Tu su po 
više puhova zajedno dobro hranili i tovili obilnim žitom i kestenjem 
da odebljaju. I danas traži čovjek i lovi puha zbog mesa i krzna. 
Od životinja ga progone kuna zlatica, tvor, divlja mačka, lasica i 
sove. Puh se od svih tih neprijatelja srčano brani, puše na njih i 
bijesno grize. 

Često se viđa uz drumove naših ravnih istočnih krajeva kako 
sjedi i hrani se okretna, vitka, žućkastosiva tekunica držeći prednjim 
nogama kakovu biljčicu, korijen, žito i povrće. Velika je kao hrčak 
i poput njega nosi kući hranu u ličnim kesicama i sprema je za zimu. 

Zbog toga iskopava 
pod zemljom rovove 
gdje se i sakriva. Zi- 
mi spava u začeplje- 
nu rovu. Proganja i 
miševe, a navaljuje i 
na ptice što gnijezde 
na zemlji. Kad se 
jako umnoži, čini i 
štete. Neprijatelji su 
joj grabljive ptice, pa 
vrane, roda i potrk, 
a najviše ih strada 
od mokre studeni 
zimi. Tekunicu mo- 
žemo pripitomiti dr- 
žeći je u kavezu po 
više godina i hraneći 
žitom, voćem i kru- 
Puh, dugačak 29 cm hom. Tada je dra- 

žesna, jer se uvijek 

čisti, pere i češlja. Tekunica je kod nas doma u Srijemu, Bačkoj, 
Banatu i Makedoniji ali je ima i u Sloveniji, Koruškoj, Štajerskoj, 
Ugarskoj i južnoj Rusiji. Meso joj je tečno, a i koža se dade upo- 
trebiti. 


Životinje, koje u donjoj čeljusti imaju sa svake strane posve blizu i sprijeda 
samo jedan sjekutić, a gore isto tako samo dva takva prednjaka (jedino se kod 
zecova nalazi u gornjoj čeljusti iza prednjih sjekutića još po jedan zubić), zovu se 
GLODAVCI. Sjekutići su im dugački, svinuti i samo sprijeda imaju tvrdu osta- 
klicu, te su zbog toga dljetasti. Očnjaka nemaju, a između sjekutića i kutnjaka je 
prostor bez zubi (krezubina). Gotovo sve te životinje jedu samo biljevnu hranu, te 
kažemo za njih da su biljožderi. 


Slon 

Među najveće kopnene životinje broji se azijski slon. Golemo, 
teško tijelo nose četiri poput stupova svuda jednako debele i ravne 
noge. Na njima su prsti srasli, te se vide samo papci. Na teškoj i ve- 
likoj glavi, koja je vezana s trupom kratkim vratom, produžio se nos 

i gornja usna u mišićasto dugo rilo (surlu) otprilike dva metra. Rilo 
je vrlo osjetljivo i sprijeda na kraju ima neki pokretan prstić kojim 
slon prihvata s tla i vrlo male predmete, na pr. komadiće kruha, še- 
ćera itd. Na kraju ijila ponešto dublje smještene su dvije nozdrve. U 



Azijski slon, dugačak 7 metara, visok 3 metra, težak 3000 kg 


rilu je kod slona sva moć, njime hvata i krši grane, njime grabi hranu 
i prinosi je k ustima, rilom i pije tako da ga napuni vodom koju onda 
štrca sebi u usta. Rilom slon diše, fino njuši i pipa. 

Slonova je koža slabo dlakava, gotovo gola, sive boje i vrlo 
jaka, do 2 cm debela. Tako slona u guštarama ne može lako ozlijediti 
trnje, bodlje i granje različnog bilja. Samo preko 1 m dug rep zavr- 
šuje se čuperkom dlaka. Na velikoj su slonovoj glavi male oči i lepe- 
zaste uške kojima hvata najslabiji šum. Iz usta mu izlaze s obje 
strane rila dvije velike kljove koje se sastoje samo od zubnine bez 
ostaklice. Kljove su kod slona gornji sjekutići koji mu za cijeloga 

Slonovi 


života rastu. Kod mužjaka su veći, i svaki takav zub težak je do 
20 kg. Slon treba kljove za različne poslove. Za obaranje i iskorje- 
njivanje drveća, ali se kod toga služi i svojim snažnim čelom i rilom. 

Slon je biljožder i pojede na dan oko 300 kg hrane. Hrani se 
lišćem, travom, granjem, plodovima, pa tu hranu treba da dobro 
sažvače i usitni. To čini velikim do 40 cm dugim i 10 cm širokim 
kutnjacima. Od njih je samo po jedan na svakoj strani u gornjoj i 
donjoj čeljusti. Kad se kutnjaci posve istroše, ispadaju svakih 10 do 
15 godina, i novi preuzimaju tu istu zadaću. Kutnjak se sastoji od 
više ploča ostaklice koje su među sobom slijepljene cementom. 

Azijski slon živi samo u južnoj Aziji i na bližim otocima Cey- 
lonu, Borneu, Sumatri, na Malajskom poluotoku, i to u šumama i 
izvan njih. Nije vezan na određeno područje, ali bez vode nigdje ne 
može da bude. Nju osobito voli, treba je za piće i dnevno se kupa i 
rilom polijeva, a i pliva dobro. Slonovi žive u čoporima, najviše njih 
po 40, ali često i po 5 — 6 primjeraka. Čopor vodi gotovo uvijek 
stara ženka, za njom idu ostali, i to jedan za drugim. Noću je slon 
živahniji, a po danu se zadržava, osobito kad sunce prigrije, u gu- 
štari. U sumrak oko osam sati uveče pa do ponoći hoda unaokolo i 
traži hranu, katkada i dosta daleko, a iza ponoći opet počiva. Stari 
mužjaci žive ponajviše sami. Slon je u čoporima miroljubiva živo- 
tinja i čovjeku se rado uklanja s puta čim ga nanjuši. Opasne su 
samo ženke s mladima, kao što je i kod drugih životinja. Slon iz- 
vrsno njuši, a duševno je osobito nadaren, pa se može pripitomiti i 
upotrebiti za mnoge svrhe. Indijci su se već u najstarija vremena 
bavili tim poslom i lovili slonove. Takav lov traje po nekoliko dana. 
Izvježbani slonovi izvrsno nose i vuku teške terete. Upotrebljavaju 

ih u pilanama da povlače i dižu veliko 
drveće ili da vuku teške željezne valj- 
ke kad se grade ceste. Prije se slon 
upotrebljavao i u ratu; jahali su 11a 
Gornja površina kutnjaka njem ili ga nakićena vodili na svečano- 
azijskog slona stima. Slon je, kako kažu, kraljevska 

životinja. Azijski slon ima lijepu glavu, visoko svedenu lubanju, ši- 
roko čelo i nema prevelike uške. Slona poštuju od davnine kao svetu 
i mudru životinju, a indijski ga puk smatra ,, besmrtnim”. Doživi 
svakako veliku starost, kako kažu, 150 — 200 godina. Slon je i inače 
koristan, jer se njegove kljove režu i upotrebljavaju za rezbarije i 
nakite kao slonova bjelokost. Katkada se nađe po koji slon svjetlije 
boje pod imenom ,, bijeloga” slona. 

U šumama žarke Afrike živi afrički slon. Razlikuje se od azij- 
skoga time, što ima kratko i više tijelo. Glava mu je niska i plosna, 

uske goleme, prsa uska, a rilo tanko. Afrički slon ima veće kljove 
koje mu mogu biti oko 2 m duge, a svaka 30 — 50 kg teška. Radi 
kljova ga mnogo love, pa je zbog toga u nekim krajevima već 
istrijebljen. Veći dio bjelokosti koja dolazi u prodaju potječe od tog 
slona. Inače je afrički slon zle ćudi i teže se može pripitomiti. 

Goleme, kopnene, slabo dlakave životinje koje imaju noge kao stupove, pet 
kožom omotanih prstiju i papke, gubicu produženu u dugo rilo s nozdrvama na kraju, 
gornje sjekutiće izrasle kao kljove, velike kutnjake s više poprečnih nabora ostaklice, 
zovu se SLONOVI ili surlaši. Žive u toploj Aziji i Africi. 

Svinja 

Svinja je vrlo korisna domaća životinja. Obično je vidimo da 
njuškom izduljenom u čvrsto i jako rilo ili surlu ruje zemlju da 
nađe sočno korijenje, a usput pojede ličinke, gujavice, puževe, mi- 
ševe, ukratko sve na što se namjeri. Njuh je u svinje vrlo istančan, 



Jorkširska svinja Divlja svinja, glava s koljačima 

av l h n j u ške osobito osjetljiv, te zbog toga ruje samo tamo gdje na- 
njuši štogod pod zemljom. 

Za tu raznovrsnu hranu udešeni su joj i zubi. Veliki sjekutići 
izi asli su prema naprijed da njima kao štipaljkama pobira s tla sitnu 
hranu, žir ili puževe, a jakim i velikim očnjacima, koljačima, kod ro- 
vanja deie zemlju i kida korijenje. Gornji očnjaci ne rastu prema 
dolje kao diugim životinjama, nego su svinuti i okrenuti prema gore. 
Da svlada različitu hranu, ima dvovrsne kutnjake. Prednji imaju 
oštre grbice kao u mačke i njima grize, a stražnji su široki i tupi kao 
u jazavca, te njima melje hranu. 

Zbog raznovrsne hrane crijevo joj je 12 — 16 puta dulje od 
tijela. Kako svinja vrlo mnogo jede, a ne probira hrane, brzo odeblja, 
pa je debeli sloj slanine ispod jake kože grije zimi i kad se valja u 
blatu, jer ima rijetku i čekinjastu dlaku. 

Svinja se najviše zadržava u blatu i močvari, te su njene noge 
udešene za takovo tlo. Ona stupa samo na dva prsta, na treći i če- 
tvrti, koji su obuveni u čvrst papak. Glatki rožnati papak lako se 
izvlači iz blata. Drugi i peti prst mnogo su manji, te se ne dotiču tla 
i samo kad stupa po glibu, priječe da ne zapane pre- 
duboko u blato. Svinja grokće i cvili. Mužjak se zove 
vepar ili nerast, ženka krmača, a mlado prase. 

Domaće su svinje različite boje : crne, crvene, 
bijele i šarene, dok im je dlaka ponajviše glatka, a 
kod nekih pasmina i kovrčava. Uši imaju obično klo- 
pave. Dugim gojenjem odgojene su mnoge različite 
pasmini: neke se dobro tove, druge su vrlo mesnate. 
Kod nas je svinjarstvo vrlo razvijeno; u našoj zemlji 
ima preko 2,700.000 svinja. 

U Hrvatskoj je poznata turopoljska svinja 
koja ima vrlo dobro meso, a dobro se i tovi; bude 
teška do 300 kg. U Podunavlju je" najbolja svinja 
m a n g a 1 i c a i šumadijska svinja. One su bi- 
jele ili crne, kovrčavih čekinja, širokih klopavih uši. 
Izvrsno se tove i najbolje iskorišćuju šumsku pašu, te 
su vrlo otporne. Mangalica se utovi do 350 kg, ali 
ijna slabije meso. Zbog toga što se vanredno tove, ču- 
vene su engleske svinje : bijela j o r k š i r (vorkshire) 
i crna b e r k š i r (berkshire). Za odlično meso je 
vrlo dobra oplemenjena njemačka svinja koja je jaka 
i otporna, te može da bude ljeti i zimi napolju i podesna je za šum- 
sku pašu. Mnogo svinja pogiba od zaraznih bolesti, iako ih protiv 
kuge cijepe. Svinjsko meso može da bude zaraženo trihinom (vidi 
straga članak ,,Trihina”) i kukastom trakavicom (vidi straga članak 
,,Trakavica”), te se ne smije jesti samo sušeno, nego treba da je i 
dobro kuhano ili pečeno. Od svinjskih čekinja prave se četke i kistovi, 
a od kože torbe i remenje. 



Noga svinje : 
stopalne kosti m 
su dugačke, treći 
i četvrt prst (3, 4) 
su jaki, a 2 i 5 
slabi 


Divlja svinja živi posvuda kod nas u gustim šumama po šipražju 
i uz bare. Od domaće svinje razlikuje se što je dobro priljubljena 
svima potrebama, jer se sama brine za svoj život. Stoga je ona prije 
svega bojom priljubljena svome prebivalištu. Crnosmeđa mračna 
boja dobro je sakriva u tamnoj močvari. Sa strana sploštenim tijelom 
lakše se provlači kroz najgušće granje o koje se ne zadijevaju ni 
krute čekinje kojima je pokrivena. Na vratu izrastu u dulju grivu. 
Zimi ima ispod čekinja i guste malje, a od studeni čuva je još i slanina 
ispod kože. 

Budući da više ruje od domaće svinje, glava joj je dulja i šilja- 
tija, a očnjaci su vrlo izrasli. Mladi praščići imaju po tijelu svjetlije i 
tamnije uzdužne pruge. I divlja svinja hrani se svačim što može da 



Divlja svinja, dugačka 175 cm, rep 25 cm, visoka 95 cm, teška 200 kg 

pojede. Ruje zemlju i vadi korijenje, kukce i ličinke, pojede gljivu, 
miša ili poginulu pticu. Mnogo kvara napravi i na poljima. Iz svoga 



Vodenkonj, dugačak 450 cm, visok 150 cm, težak 3000 kg 
Trećemu proviruju iz vode samo nozdrve, oči i uši 

zakloništa izlazi obično noću kad može mirno da ruje. Oštro uho pazi 
da je ne iznenadi vuk, te zbog toga i drži uške uspravno, a ne klopavo, 
kao većina domaćih svinja koje čuva pastir. Meso divlje svinje je vrlo 
dobro. Doživi 20 — 30 godina. Domaće svinje potječu od više razli- 


68 


Dvopapkari 


čitih pripitomljenih divljih svinja kojih ima mnogo vrsta po Aziji 

1 Africi. 

Vodenkonj je golemi i zdepasti svinjin srodnik koji je sasvim 
udešen za život u vodi. Živi u Africi samo po vodama Sahari na jug, 
a još u rimsko roba živio je i u Nilu. Ogromno njegovo tijelo stoji 
na kratkim nogama. Prsti su mu spojeni opnom za plivanje, te s po- 
moću njih vješto pliva. Boravak u vodi olakšava mu sloj slanine ispod 

2 cm debele, gotovo gole kože. Hrani se vodenim biljem koje čupa 
velikim očnjacima, a ti su dugački do 80 cm i teški 6 kg, a upotre- 
bljavaju se kao bjelokost. Kad mu u vodi ponestane hrane, traži je 
na kopnu. Dok roni, .zaklope mu se nosnice kao vidri. Oči, uši i no- 
zdrve smještene su u jednoj crti, pa kad glavom samo malo proviri 
iz vode da udahne svježi uzduh, vidi i čuje usput sve što se oko 
njega zbiva. 

Govedo 

Govedo ili goveče je najkorisnija domaća životinja. Hrani se 
biljnom hranom, travom ili sijenom, koju u svome velikome tijelu 
pretvara u radnu snagu da vuče kola i plug, i u ljudsku hranu, mlijeko 
i meso. 

Travu čupa širokim prednjim zubima u donjoj čeljusti koji su 
izrasli koso naprijed, a u gornjoj čeljusti nema tih zubi, nego donjim 
zubima pritisne travu o rub gornje čeljusti, te je tako ukliješti i očupa 

trzajem glave. Ako je trava 
visoka, pomaže sebi i duga- 
čkim jezikom. Razgrize je ši- 
rokim i tupim kutnjacima. 
Ali u produljenoj goveđoj 
glavi nisu čeljusti posve ispu- 
njene zubima. U donjoj ima 
između očnjaka i kutnjaka 
dosta velik prostor bez zubi, 
a u gornjoj su uopće samo 
kutnjaci, dok sprijeda nema 
nikakovih zubi. 

Govedo hoda na čvrstim 
i snažnim nogama, te se ne 
umori dok pomalo pase tra- 
vu. Na njima stoji samo na 
dva prsta, obuvena u papke, 
a ostala su dva prsta vrlo za- 
kršljala. Za pašu je udešen i 



Kostur glave goveda sa sjekutićima s 9 kutnja- 
cima b i šiljcima rogova. Ozgo desno rašireni 
sjekutići s u S2 i J3 te očnjak e u donjoj čeljusti 

dugačak vrat, pa kad spusti glavu, sežu usta do tla, a jaki mišići je 
drže bez umora dugo vremena spuštenu. Ali da kod toga dobro sa- 
žvače svaki zalogaj, moralo bi goveče vrlo dugo da pase, da se za- 
mara i da troši snagu stajanjem i polaganim hodanjem. Tu mu pomaže 
njegov osobito uređen i velik želudac u koji stane do 20 litara. 


Najveći dio želuca je spre- 
mište u koje na paši spremi 
malo sažvakanu travu. Kad je 
ono puno, skloni se govedo na 
pogodno mjesto da započne 
drugi dio hranjenja. Probava je 
započela već u samome spre- 
mištu koje se zove burag. Tu 
se trava smekšala u kašu ko- 
ja pomalo zalazi u drugi dio že- 
luca, kapuru ili kapulju. Ona je 
samim naborima razdijeljena u 
malene pretince kao saće i u 
njima se od one kaše prave gva- 
lice. Te gvalice povrate se iz 
kapure opet u usta gdje kut- 
njaci čvrsto samelju hranu koja 
se usput još dobro pomiješa 



Želudac preživača : 5 i / jednjak, 1 burag, 
2 kapura, 3 knjižavce, 4 sirište, d crijevo 


s mnogo sline. To ponovno žva- 
kanje hrane zove se preživanie. 

Tek kada govedo nakon preživanja ponovno proguta hranu, nastavlja 
se probava. 


Pi ozv akana se hrana spusti sada u treći dio želuca, u knjižavce 
ih listavac u kome ima mnogo uspravnih nabora kao listova u knjizi 
i, među njima se još sitnije samelje. Voda ili napoj ide odmah u knji- 
žavce. Konačno dolazi posve smrvljena hrana u četvrti i posljednji 
dio želuca, u sirište, gdje se počne prava probava. Kad se komadić 
toga dijela telećeg želuca metne u mlijeko, stisne se ono u sir ili usiri 
se, pa se po tome i zove ovaj dio želuca sirište. Odavle izlazi hrana 
u crijevo, ali kako trava mnogo slabije hrani negoli meso, mora je go- 
vedo mnogo pojesti, pa da se ta silna trava smjesti u crijevu, ono je 
vrlo dugačko, 22 puta dulje od tijela. 

Velikim okom 1 pomičnom uškom pazi govedo na sve što se 
oko njega zbiva, ali na paši mu najviše služi njuh koji je po vlažnoj 
njušci i velikim nozdrvama sudeći vrlo dobar. Njime raspoznaje go- 
vedo svoju hranu i razlučuje otrovne biljke od dobrih. 

Za obranu od neprijatelja može da upotrijebi jake rogove. Na 
čvrstoj lubanji izrastao je na lijevu i desnu stranu šiljak koji je izvana 
prevučen debelom rožnatom kožom, rogom, pa su ti koštani šiljci 
utaknuti u šupalj rog kao mač u tok. Ljeti trpi govedo mnogo od 
muha, te ih goni od sebe dugačkim i vrlo pokretnim repom koji ima 
na kraju kitu dlaka. Gdje ne dosegne repom, tamo trza kožom, a od 
očiju ih goni striženjem ušaka. 

Govedo ne živi više od 25 godina. Ženka goveda zove se krava, 
mužjak bik, a oni mužjaci koji su od mladosti priučeni da rade zovu 

se volovi. Mlado tele 
rodi se dlakavo i od- 
mah trči za majkom. 
Govedo muče, meči i 
riče. 

Govedo je iza psa 
najstarija domaća ži- 
votinja, te je od nje- 
ga odgojeno mnogo 
pasmina, a neke škot- 
ske su i bez rogova. 
Boje je vrlo različite : 
žućkaste, riđe, smeđe, 
crne, bijele i šarene. 
Pojedine pasmine pri- 
B u $ a ljubile su se različnim 

stranama svijeta, ne- 
ke se odlikuju time da imaju veliku snagu, druge mnogo mesa, treće 
daju mnogo mlijeka. 

U udaljenim i siromašnim gorskim krajevima po Bosni, Herce- 
govini, Dalmaciji, Crnoj Gori, Srbiji i dalje po Balkanu, drži naš 
narod govedo bušu. To je malena prastara pasmina goveda koja 
se nije nimalo poboljšala. Teško je samo 300 kg, te daje malo 
mlijeka, do 1000 litara, ali je vrlo dobro i masno. U Vojvodini i dalje 
u Podunavlju i Posavlju timare krepko s t e p s k o govedo koje je 
sivkaste boje te imk vrlo dugačke rogove, a nema podvratnika. Ono 
je teško oko 700 kg i vrlo dobro tegli. I od njega se pomuze malo 
mlijeka, na godinu tek 600 do 800 litara, ali je to mlijeko vrlo masno. 

Od stranih pasmina najviše je u nas rašireno švajcarsko simen- 
t a 1 s k o govedo koje treba krepku hranu i dobru njegu, ali je naj- 
bolje i za mlijeko i za meso i za rad. To veliko govedo je crveno- 
šareno, bikovi su mu teški do 1200 kg, a krave do 800 kg te daju na 
godinu oko 2500 litara mlijeka. Dosta je rašireno i pincgavsko 

govedo, također crvenobijelo, a vrlo je dobro za rad i meso. Gove- 
darstvo je u nas najdotjeranije u Sloveniji, gdje othranjuju snažne 


Pincgavska krava 

alpske pasmine goveda koje dobro iskorišćuju planinsku pašu. 
Najbolje je jednobojno sivosmeđe planinsko govedo koje 


Simentalska krava 


72 


Dvopapkari 


daje na godinu preko 3000 litara dobroga masnoga mlijeka. Najviše 
mlijeka daje pasmina nizinskoga goveda koja je raširena u Ho- 

landiji i susjednim nizi- 
nama. Na godinu se po- 
muze od krave toga go- 
veda do 9000 litara 
mlijeka, ali zbog tolike 
količine ima u njemu 
vrlo malo masti. Go- 
vedo je u našoj domo- 
vini uz ovcu najvažnija 
domaća životinja, te u 
našoj zemlji ima preko 
3,700.000 goveda. Una- 
pređenju govedarstva 
najviše doprinose sto- 
čarske pa mljekarske i 
Bivo sirarske zadruge. 

Najveću korist daje nam govedo svojim mlijekom od kojega 
se prave maslac i sir, zatim mesom i lojem, kožom i rogovima. Od 
kože stroje kožu za obuću, od rogova režu češljeve, od loja prave 
svijeće i margarin, a od kosti ulje i ugalj. Svojim radom pomaže go- 
vedo obrađivanje njiva, a gnojem uzdržava im plodnost. U Južnoj 
Srbiji gdje je oskudica drva suše đubre za gorivo. U alpskim kra- 
jevima omogućeno je samo s pomoću goveda planinsko ili alpsko go- 
spodarstvo. Po visokim travnjacima ili planinama hrane se preko 
ljeta velika stada goveda, a od dobivena mlijeka proizvodi se sir. Naj- 
bolje je uređeno ovo gospodarstvo u Švajcarskoj, a kod nas u Julijskim 
Alpama gdje proizvode poznati bohinjski sir. Govedo trpi od mnogih 
bolesti, ali osobito treba paziti, da krave što se doje nisu bolesne od 
tuberkuloze, jer se od njih zaraze mnoga djeca. Od goveđeg mesa 
se dobiva prutasta trakavica (vidi straga članak ,, Trakavica”) . 

Bivola drže za rad u Južnoj Srbiji i Podunavlju. On ima ri- 
jetku crnu dlaku, a voli močvarne krajeve. Rado se hladi u vodi, a 
zadovoljan je i najlošijim močvarnim biljem. Goje ga na istoku do 
Indije. Težak je preko 600 kg, a bivolica daje malo mlijeka, do 
1.300 1 , ali je mnogo masnije od kravljega. U našoj zemlji ima 
preko 32.000 bivola. 

Zebu koji ima na leđima grbu je u Indiji domaća životinja 
mjesto goveda. 

Po Evropi i Americi živjelo je prije i divlje govedo, bizon. Jedva 
stotinu evropskih bizona, najvećih sisavaca u Evropi, živi još samo 

u Bjelovješkoj šumi u Litavskoj, a nešto ih ima i na Kavkazu u Ku- 
banskome području gdje ih štiti i čuva ruska država. Američki bizon 
čuva se isto tako u tri zaštićena predjela, nacionalparka, u Sjevernoj 


Evropski bizon, dugačak 350 cm, visok 180 cm, težak 700 kg 

Americi, a još prije 50 godina pasla su tamo golema, milijunska stada 
tih životinja koje su doseljenici skoro sasvim dotukli. 

Ovca 

Ovca ima u privredi našega naroda još veću važnost od goveda. 
Po svim planinskim i sušnim krajevima gdje ima malo i slabe paše 
drže kod nas ovcu, a upravo žive od nje u Lici, Bosni, Hercegovini, 
Crnoj Gori i Južnoj Srbiji. 

Ovca je mnogo manja od goveda, ali mu je u svemu nalik, pa 
daje i jednaku korist. Crijevo je u ovce 30 puta dulje od tijela. Samo 
zato što je mnogo slabija ne može da služi i radnom snagom, ali 
mjesto toga koristi vunom. Tijelo joj nije pokriveno kao u goveda 
kratkom prilegnutom dlakom, već dugačkom, mekanom i gustom 
kovrčastom vunom. 

Vuna se s ovaca striže svake godine te se od nje tkaju tople 
tkanine za odijelo. Ali i od samoga krzna prave se kožusi. Ovce se 
drže na paši u velikim stadima koja predvodi najjači ovan, a čuvaju 
ih budni ovčarski psi. Dožive do 15 godina. Rogove imaju obično 
ovnovi, no ima pasmina i bez rogova, a ako se ovi rascijepaju, ima 
ovca četiri roga. 


74 


Dvopapkari 


Domaća ovca potječe od divljih ovaca koje su prave planinske 
životinje, pa se stoga ovca i vere po najstrmijim obroncima. Divljih 
ovaca ima mnogo različitih vrsta, osobito u Aziji. One nemaju vune, 
jer se ona razvila na ovci odgojem. Ovca je kao domaća životinja 
poznata već.od 4000 godina prije Krista. Kao u Alpama govedar- 
stvo, tako se u Crnoj Gori i Srbiji po visokim planinama njeguje 
ovčarstvo. U Crnoj Gori zove se to katunsko stočarenje, u Srbiji 



Merino ovca 
v 

bačijanje. U Južnoj Srbiji stoka se ni preko zime ne vraća u selo. 
Tamo se proizvodi mnogo sira kaškavalja koji se nadaleko izvozi, a 
inače su poznati somborski, travnički i paški sir. U našoj zemlji ima 
preko 7,700.000 ovaca. 

1 ovaca ima dosta pasmina, a kako je njihov najvredniji pro- 
izvod vuna, njoj obraćamo najveću pažnju kao kod svinje masti, a 
kod krave mlijeku. Po našim južnim stranama najviše je raširena 
ovca pramenka koja ima dugačku i surovu vunu. S nje se ostriže 
svake godine oko 2 kg vune. Pramenka je teška oko 30 kg, a dobije 
se od nje i 60 litara mlijeka. Od te pasmine čuvene su sjeničke, vla- 
šićke, krivovirske i pirotske ovce. U Slavoniji i Vojvodini timare 
krupnu c i g a j a ovcu koja ima mnogo bolju vunu, a ostriže se 2 i po 
kg. Teška je oko 50 kg. U Sloveniji je udomaćena jezerska ili 

koruška ovca a ta također daje do 2 kg dobre vune i teška je do 
80 kg, a njezin ovan i do 100 kg. U Južnoj Srbiji i Dalmaciji drže 
širokorepu ovcu. Najfiniju vunu imaju španjolske m e r i n o ovce 
koje odgajaju u mnogo pasmina osobito u Engleskoj. Nekima je vuna 
dulja od 20 cm, a ostrižena s ovce teška je preko 8 kg. Prije stri- 
ženja ovce se obično operu. One s dugačkom vunom strigu se svake 
godine dva puta, u proljeće i u jesen, ovce pak s kratkom vunom 
samo jedanput, u proljeće. Kod nas se ostriže godišnje do 15 i po 
milijuna kg vune, a na čitavome svijetu preko 1.732 milijuna kg. 

Mnogo se upotrebljava krzno od posve mlade jagnjadi azijske 
tustorepe ovce s puno uvojaka koje izrađuju u krimsko, astra- 
hansko ili persijsko krzno. Od kože prave uglađenu glase kožu, a iz 
crijeva strune. Mnogo ovaca potamane vuci, no one također mnogo 
boluju od crva metilja koji se zavuče u jetra (vidi straga članak „Me- 
tilj”). Na cijeloj Zemlji najjače je razvijeno ovčarstvo u Australiji. 

Koza 

Koza potječe također od planinskih životinja. Vere se još bolje 
i lakše od ovce po najstrmijim pećinama. Zadovoljna je i najlošijom 



Koza 

hranom, a daje mnogo mlijeka. Velika joj je mana što voli da brsti 
pupoljke i glođe koru s drveća, te od nje šuma mnogo strada. Poradi 
toga nigdje po našim kraškim krajevima ne smije da se pušta slo- 


Sanska koza 


Divokoza, dugačka 110 cm, visoka 80 cm, teška 40 kg 

bodna na pašu, već treba da je privezana. Rogove i bradu imaju i 
koza i jarac, samo su u jarca mnogo veći nego u koze, ali ima koza 
i bez rogova. Neugodno vonjaju. 

I od koza je odgojeno mnogo pasmina, a neke imaju osobitu 
dlaku. Kod nas je raširena balkanska koza koja daje dosta mli- 
jeka. Osobito je čuvena zbog mlijeka bijela švajcarska s a n s k a 
koza koja nema rogova i teška je do 90 kg. Od nje se dobije na go- 
dinu do 900 litara mlijeka, ali treba zato dobru hranu i njegu. Naj- 
finiju dlaku ima an gorska koza u Maloj Aziji i kašmirska 
koza u Tibetu. Iz kozje kože pravi se glase i safijan koža. U našoj 
zemlji ima preko 1,700.000 koza. 

Divokoza vere se i skače po liticama još vještije od koze. Njena 
su boravišta strme i nedostupne livade na našim visokim planinama 
u Julijsjdm Alpama, Čvrsnici, 

Prenju, u užičkom okrugu, 

Šarplanini, Golešnici. Premda 
malo tko može da ih progoni, 
ipak su vanredno oprezne* 

Stražu čuva barem jedna 
ženka, a uznemiri li je što, 
glasi se piskom, te za tren 
oka nestane krdo za najstr- 
mijim pećinama. Ali uza sve 
to su divokoze već vrlo ri- 
jetke životinje. 

I mužjak i ženka imaju 
uspravne, samo na vrhu na- 
trag svinute rogove, ljeti sme- 
đastu kratku dlaku, a zimi 
crnu, gustu i dugačku. Ispod nje je još i sloj slanine. Divokoza živi 
i po svima drugim visokim planinama Evrope, u Alpama, Pirinejima, 
Karpatima i Kavkazu. 

Divokozi su slični još mnogi drugi brzi preživači vitka tijela i 
tankih nogu koji žive po afričkim stepama. Skupnim imenom zovu 
se antilope, a imaju vrlo različne, često i velike rogove. 

Sma 

Srna (slika na tablici VI) živi uz rub gustih i tihih šuma. Danju 
se u njima krije, a noću izlazi u manjim stadima na pašu. Jede travu 
i usjeve, lišće, žir i bukvicu, a kada debeli snijeg prekrije tlo, odgri- 
zava i pupove te glođe koru da se nekako prehrani. Krzno joj je 
ljeti kratko i rđavo, a zimi dugačko te tamnosivo kao granje i kora 
drveća, pa stoga mijenja dlaku dva puta na godinu. Mlade smeđaste 
srnice posute su svijetlim pjegama i rode se dlakave te brzo trče za 

majkom. Srna nema repa. Ona preživa hranu kao 1 govedo od kojega 
se najviše razlikuje rogovljem. Dok govedo nosi trajno iste šuplje 

rožnate rogove, mužjak srne 
ima koštano rogovlje koje 
odbacuje svake godine. Žen- 
ka ni mlado lane nemaju ro- 
govi ja. 

Na čelu muškoga laneta 
pojave se već u trećem mje- 
secu dvije izbočine na kojima 
raste rogovlje. Prve godine 
izraste u obliku šiljaka, druge 
godine ima svaki rog dva 
šiljka, a treće godine dobije 
svaki rog tri šiljka. To je 
pravi oblik srndaćeva ro- 
govlja koje redovno otpada 
svake zime i uvijek jednako 
izraste, samo što s godinama biva dulje, jače i kvrgavije. Ali upravo 
kod nas češće se dešava da srndaći imaju rogovlje s više parožaka. 
Novo rogovlje koje raste preko zime obuveno je u dlakavu kožu, 


Srndaću raste svake zime novo rogovlje. Posve lijevo je upravo otpalo, dalje desno 
počelo je izbijati poslije 2 nedjelje novo. Za 6 nedjelja je veće, za 8 još veće, a za 12 
nedjelja je rogovlje već posve izraslo, te mu se koža ljušti kao liko 

te je vrlo mekano i osjetljivo. Kad se posve pretvori u kost, osuši se ta 
koža i raspuca, te je srndać struže o stabla kao liko. Rogovi su žućkasti 
kao i svaka kost, a svoju tamnu boju dobiju od struganja o koru. 

Ali i srndać s rogovima previše je nježna životinja da bi se 
mogao braniti od neprijatelja, bio to vuk, medvjed, divlja mačka 
ili čovjek. Poradi toga je srna silno plašljiva, a spasava se samo brzim 
bijegom, jer ima vitko tijelo i dugačke noge s 2 papka. Velike i vrlo 





Rogovlje srne prve, druge i treće godine 

pokretne uske uhvate i najtiši sušanj, bistro oko vidi daleko, a vlažna 
njuška sa širokim nozdrvama zamijeti neprijatelja na više stotina 
metara. Na srni se lijepo vidi kako joj je preživanje vrlo korisno. 
Da mora odmah na paši do kraja sažvakati hranu, bila bi predugo 
izvrgnuta neprijateljima. A ovako ona brzo popase, samo da napuni 
burag, te u zakloništu onda spokojno preživa. Doživi ,16 godina. 

Jelen (slika na tablici VI) živi po velikim šumama, kod nas 
osobito u slavonskim i u Vojvodini. On je veći i snažniji od srne. 
Mužjak ima na vratu grivu, a na glavi veliko rogovlje. Svakoga 
proljeća, kad mu raste novo rogovlje, izraste na svakome još po 
jedan novi parožak, te njihovu broju odgovara otprilike i broj godina 
jelena. Jelen koji ima na svakome rogu po 6 parožaka star je prema 
tome 6 godina. Više od io parožaka na rogu izraste vrlo rijetko, 
premda jelen doživi i 30 godina. Jako rogovlje teško je do 18 kg, a 
njime se osobito odlikuju naši jeleni. Košuta nema rogovlja. Jelen 
mijenja dva puta godišnje dlaku kao i srna. Ljeti je crvenosmeđa, a 
dulja i gušća zimska dlaka je tamnosiva. 


Sob, dugačak 200 cm, visok 108 cm, težak 150 kg 

Sob ili irvas je najkorisniji od mnogih vrsta jelena koje žive 
svuda po svijetu. U neprijatnim sjevernim krajevima je uza psa je- 

dina domaća životinja, i upravo o njemu zavisi život onih ljudi. Drže 
ga u velikim stadima koja su sve njihovo imanje. Porodica sa 200 
sobova može nekako da životari, a sa 500 može dobro da živi. Me- 
som i mlijekom hrani sob ljude, krznom i kožom ih odijeva i pokriva 
im stan. Iz tetiva njegovih prave konac, iz crijeva užeta, iz kostiju 
osti i udice. Upregnut daje čovjeku i svoju snagu. Mužjak ima jako, 
ženka slabije razgranjeno rogovlje. Od zime ih štiti gusto i debelo 
krzno koje prelazi na vratu u grivu. I sob mijenja na godinu dvaput 
dlaku, ljeti mu je ona tamnosmeđa, zimi bjelkastosiva. Siva boja 
dobro se slaže s bojom prljava snijega. Da može dobro hodati po 
snijegu i razmekšanoj zemlji, papci su mu vrlo veliki i široki, te mogu 
da se daleko rašire. Hrani se kršljavim biljem što raste u onim stra- 
nama svijeta, a glavna mu je hrana neki tamošnji vrlo rašireni lišaj 
koji se upravo po njemu zove sobov lišaj. Da zimi dođe do hrane, 
razgrće jakim papcima smrznuti snijeg. 

Deva 

Jednogrba deva ili kamila je najkorisnija životinja stanovni- 
cima po velikim pustarama oko Sredozemnoga Mora. Ona ih hrani, 
odijeva, daje im svoju radnu snagu, a kako u pustinji nema ni drva 
za vatru, sakupljaju i njene izmetine za gorivo. Deva ima na dva 
prsta vrlo velike i tvrde žuljeve kojima ne propada u sipki pijesak i 
lako hoda po oštru kamenju. Slične tvrde žuljeve ima i na koljenima 
i grudima da je ne ozlijedi oštri i vrući pijesak kad se spusti na po- 
činak. Boje je žućkaste kao pijesak, a dlaka joj je fina i mekana te 
od nje prave tople pokrivače. 

U onim pustim krajevima može da živi samo stoga što je vrlo 
izdržljiva i malim zadovoljna. Voli da jede kruto i suho lišće pa po- 
jede i košare i otirače, spletene od paomina lišća, a i čitave kolibe uro- 
đenika koje zato čuvaju od deva jakom trnovitom ogradom. Hranu 
preživa. Kad ima dovoljno hrane, pretvori suvišak u mast koja se 
sakuplja i sprema na leđima u grbi, teškoj i do 15 kg. Dok ide preko 
pustinje gdje nema hrane, zadovoljna je s nekoliko šaka ječma, graha, 
datulja ili kojim zalogajem kakove tvrde i trnovite pustinjske biljke 
koju osobito voli.' To joj je dakako premalo za život, pogotovu kad 
usput nosi teret od 150 kg i više. Zato troši mast što joj je otprije 
sakupljena u grbi, pa ta postaje sve manja i manja dok ne splasne na 
2 — 3 kg. I nestašicu vode snosi deva kao nijedna druga životinja. 
Na želucu ima posebna spremišta u koja stane nekoliko litara vode 

pa se iz njih štedljivo napija kada nema u pustinji vode. Zimi i ako 
jede zeleno bilje, može sve u teškome radu da bude bez vode do 25 
dana, ali po velikoj vrućini najviše 3 — 5 dana. Uza sve to stradanje 



Jednogrba deva, dugačka 330 cm, visoka 230 cm 


deva je i brza, te s teretom prevali na dan 50 km, a deva za jahanje 
1 140 km. Poradi toga omogućuje jedino ona čovjeku od pradavnih 
vremena do danas da prelazi preko pustinjskih krajeva Azije i Afrike. 

Dvogrba deva zamjenjuje jednogrbu u studenoj srednjoj Aziji. 
Ona ima dugačko i gusto krzno da odoli zimi. 

v Ljama je najvažnija i jedina domaća životinja u Andama u 
Južnoj Americi. Velika je kao jelen, ali ona nema masne grbe kao 
deve. Kako je planinska životinja kao i ovca, dobro se penje, a du- 
gačka i gusta dlaka čuva je od studeni. 


6 


82 


Dvopapkari 




Žirafa se odlikuje orijaškom visinom (slika joj je na stranici 
87). Glava joj je 6 m nad zemljom zbog dugačka vrata i još duljih 


Ljama 

obično spaljena sva trava, te brsti lišće s visokoga granja. Hranu pre- 
živa. Hoće li da pase travu ili da se napije, jako raširi prednje noge 


nogu. Boje je svijetložućkaste s tamnim i smeđim šarama. Živi u ma- 
lenim stadima uz rijetke šume po dalekim i sušnim afričkim ravni- 
cama Sahari na jug. Drveće joj pruža hranu, jer je tamo od žege 


Dvogrba deva 

da bi dosegla glavom do tla. Premda je vrlo oprezna i brza, ipak je 
ljudi mnogo ubijaju, te će je doskora istrijebiti. 

Svinja, govedo, ovca, koza, srna, jelen, deva 
imaju na nozi dva jaka prsta s čvrstim papcima, te zajedno tvore veliku hrpu životinja 
takoprstaše, takoprste papkare ili 

DVOPAPKARE. 

Oni dvopapkari koji jedu sve, kao svinja, imaju sve zube, a najjače su im 
izrasli očnjaci, i debelu kožu s rijetkom čekinjastom dlakom, a ispod nje debeo 
sloj slanine. Žive u čoporima, a obično imaju veliki broj mladih. 

Drugi dvopapkari koji se hrane samo biljnom hranom, kao govedo, ovca, 
srna, nemaju u gornjoj čeljusti prednjih zubi. Želudac imaju složen većinom 
od četiri dijela, a imaju i vrlo dugačko crijevo. Hranu preživaju, te se i zovu 
preživači ili preživari. Dlaka im je gusta i prilegnuta, često vunasta. Žive 
u stadima u nizinama ili u gorju. Obično imaju samo po jedno veliko mlado. 
Rado ližu so koje ima malo u biljnoj hrani. Preživači imaju na glavi rogove 
ili rogovlje. 

Rogovi u goveda i ovce su rožnati i nataknuti su na koštane izrasti na 
čelu, te nikada ne otpadaju. 

Rogovlje je u srne i jelena koje nose većinom mužjaci (kod soba i ženka) 
od kosti, a otpada i ponovno raste svake godine. 

Preživači su većinom velike i jake životinje, ćudi mirne i pitome, te je 
od njih odgojeno najviše i najkorisnijih domaćih životinja. Zbog njihove snage 
upotrebljava ih čovjek za rad. Koriste mu zatim mlijekom i proizvodima 
mlijeka, mesom i mašću za hranu, kožom i vunom za odijevanje, jer se od toga 
priređuje najveći dio našega odijela i obuće. 

Dvopapkari su rašireni po čitavoj Zemlji, a najviše u toplijim stranama.. 
Divlji ne žive jedino u Australiji kamo su dovedeni samo kao domaće životinje. 


Konj 

Konj je velika i snažna domaća životinja. Po čitavoj spolja- 
šnosti i građi vidi se da nam može mnogo da koristi svojom snagom. 
Uz veličinu i jakost njegova tijela važne su u prvom redu čvrste 
noge kojima vuče teret ili nosi jahača. 

Na njima ima konj samo jedan prst 
koji mu je izrastao osobito velik i jak, 
a obuven je u čvrsto kopito. Da se 
kopito od teškoga rada previše ne 
troši, potkivaju konje. 

I konj se hrani travom, samo za 
njeno otkidanje ima prednje zube i u 
gornjoj čeljusti. I oni su izrasli koso 
naprijed te udaraju o donje sjekutiće 
i stvaraju s njima štipaljku kojom 
konj hvata travu. Po izglodanosti sje- 
kutića poznaje se starost konja. Ali 


Noga u konja: 

ozgo se vidi kraj 
goljenične kosti g, 
ispod nje su za- 
stopalne kosti z, 
zatim dugačka i 
jaka stopalna kost 
s te tri članka 
prsta p ; ostatak 
stopalne kosti če- 
tvrtoga prsta je o 

konj kao nemirna životinja nije preživač pa stoga dobro sažvače 
hranu prije negoli je proguta. To obave jaki i široki kutnjaci koji 

lako mogu da mrve i 
zob. Između prednjih 
zubi i kutnjaka ima 
kao i u goveda pro- 
stor bez zubi u koji 
se umeću žvale. 

Želudac mu je jed- 
nostavan, a nije sa- 
stavljen od odjeljaka 
kao u goveda. Ali je 
Kostur glave konja: zato u konja vrlo ve- 

a sjekutići, b zakršljali očnjaci, c kutnjaci liko slijepo Crijevo 

koje pomaže probavu 

biljne hrane. Na paši napastuju konja muhe od kojih se brani du- 
gačkom grivom na vratu, trzanjem kože i repom. Rep je u konja 


Nonij 

kratak, ali je obrastao vrlo dugačkim dlakama, strunom. Druge ne- 
prijatelje zamjećuje konj već izdaleka vrlo osjetljivim njuhom i 
sluhom, a brani se od njih jakim udarcima kopita. On rže, vrišti, a 

ždrijebe rodi se otvorenih oči dlak' đ 1 ' samo đ » 20 . Mlado 

Belgijski konj 

je njihova bolest sakagija, neka upala nosa, koja je vrlo zarazna pa 
prelazi i na čovjeka. Velika stada podivjalih konja žive u Južnoj 
Americi i Australiji. U našoj zemlji ima preko 1,100.000 konja. Za 
odgoj čistih pasmina konja ima više* državnih i privatnih hergela, a i 
konjogojskih zadruga. 

Magarac je dosta manji od konja, a mnogo ga drže po našem 
Primorju kao i posvuda oko Sredozemnoga Mora. On je vrlo ustrajan 
i skroman, ima dugačak rep s kitom dlaka kao govedo i dugačke 
uši. Kao i konj to je vrlo umna životinja, te je sasvim krivo što ljudi 
s njime vrlo surovo i nedolično postupaju. U Arabiji, Persiji i na 
istoku njeguju magarca kao kod nas najplemenitije konje. Kao konj 
ima i on u studenijim krajevima zimsko krzno. Hrane ne probira, ali 
pije samo čistu vodu. Reve vrlo neugodnim hrapavim glasom. Biva 
star 40 — 50 godinama kao domaća životinja magarac je mnogo sta- 
riji od konja. Od njegove kože prave pergamenu. Divljih magaraca 
ima u sjeveroistočnoj Africi u napola pustim krajevima. U našoj do- 
movini drže preko 100.000 magaraca. 

Mazga i mula su uz magarca oko Sredozemnoga Mora obične 
domaće životinje. One su križanci između konja i magarca. U našoj 
kraškoj Dalmaciji i svuda po kamenu gorju osobito je korisna mula. 


Indijski nosorog, dugačak* 375 cm, visok 170 cm, a težak 2000 kg 


Dobro se vere uz najstrmije staze te je ustrajna kao magarac, a jaka 
i velika kao konj. U Južnoj Americi je mula jednako korisna kao 
deva u pustinji. U našoj zemlji ima preko 15.000 mula i mazgi. 


Zaštita prirode 


87 



Zebre su nalik konjima samo su pravilno isprugane tamnim 
prugama. Žive u velikim stadima po dalekim travnicima u južnoj 
Africi. Neke vrste zebre ljudi su već potpuno istrijebili. 

Indijski nosorog je vrlo velika i zdepasta životinja koja živi 
uz močvare i prašume u vrućoj južnoj Aziji. Na vrh nosa izrastao 
mu je veliki rožnati i šiljati rog. On se provlači i kroz guštare s naj- 
ljućim trnjem, jer ima silno debelu i krutu kožu. Da ne propadne u 
mekano blato, stopala su mu vrlo široka i složena od 3 prsta. 

Konj, magarac, mazga, mula 

hrane se travom, a imaju jednostavan želudac, vrlo dugačko crijevo i veliko i široko 
slijepo crijevo. Na nogama imaju samo jedan vrlo jaki prst, i to srednji obuven u 
čvrsto kopito. Zajedno tvore hrpu životinja lihoprstaše, lijoprste papkare ili 

KOPITARE. 

Oni su žive, snažne i okretne životinje, imaju po jedno veliko mlado. 
Žive obično u velikim stadima na prostranim stepama. 

Vrlo su važne domaće životinje konj i magarac. 

Danas živi na Zemlji samo malo (36) vrsta kopitara, najviše u toplim 
krajevima, osim u Australiji. Izumrlih kopitara ima mnogo više (517) vrsta, pa 
su oni uglavnom već izumrla hrpa životinja koja i danas jako propada, jer su 
ljudi u prošlome stoljeću istrijebili više vrsta zebra. 

Zaštita prirode 

U nedavno vrijeme iskorijenjeni su mnogi veliki sisavci, kao 
evropski divlji konj, divlje govedo tur, neke zebre, morska krava, 
neke orijaške ptice. Od evropskoga bizona spaseno je samo neko- 
liko komada, a od neizmjernih stada američkoga bizona nekoliko 


Stado stepskih sisavaca u Africi : 

zebre, sprijeda desno antilope, u sredini gnu, također vrsta antilope, straga žirafe 


88 


Zaštita prirode 


stotina. Strašno su prorijeđeni veliki sisavci u Africi, a da se posve 
ne zatru, zaštićuju ih Englezi naročitim zakonima. Belgijska i južno- 
afrička vlada odredile su posebna čuvališta za prašumske životinje. 

Ali isto tako nestaje i mnogih životinja koje se ne ubijaju 
naumice. Što se više tla obrađuje, životinje imaju to manje mjesta 
za stanovanje, što se bolje uređuje šuma, to manje mogu u njoj da 
borave mnoge životinje. Kad se iskrči grmlje, nemaju mnoge ptice 
gdje da se gnijezde, kad se poruše natrula stabla, oduzima se žu- 
nama mjesto za leženje. Stoga brzo nestaje mnogih životinja u onim 
zemljama gdje je poljoprivreda mnogo napredovala. Da se životinje 
uzdrže, makar i na ograničenu prostoru, već su određeni u mnogim 
državama naročiti krajevi u kojima se zaštićuje priroda. U njima 
rastu i propadaju po miloj volji šume i livade, a jednako i sve živo- 
tinje koje su se tu nastanile, ili su naročito naseljene. Lov i svako 
proganjanje životinja tu je zabranjeno. 



U alpskom perivoju zaštićeni svizac, vjeverici srodan glodavac 


U našoj domovini odijeliće se i zaštititi od razaranja Plitvička 
Jezera i njihova okolina, pa Bijele Stijene u Velikoj Kapeli, Stiro- 
vača u sjevernom Velebitu, Velika Paklenica u južnom Velebitu, Tri- 
glavska Jezera, Lipovica, Avala. Zaštićena je i stara slavonska hra- 
stova šuma u Pršliku kod Vinkovaca, a još otprije i prašuma na Kle- 
kovači u Bosni. Zaštićenih krajeva ima u Alpama, u Čehoslovačkoj, 
Švedskoj, Danskoj, Australiji, Južnoj Americi, vrlo mnogo u Rusiji 
u Ukrajini, na Kavkazu, u srednjoj Aziji, Sibiru, na dalekome istoku 
i sjeveru, a najviše i najvećih takvih krajeva ima u Sjevernoj Ame- 
rici gdje se zovu nacionalparkom, narodnim perivojem. Najpoznatiji 
je Yellowstone National Park koji je velik 8670 km 2 . 

U nas nije još toliko napredovalo iskorišćivanje tla da bi prije- 
čilo životinje u njihovu životu. U planinskim krajevima ima još i 


Tobolčari 

velikih zvijeri, ali treba da se već sada brinemo da se posve ne uta- 
mane, premda počine kasto i dosta kvara. Lovnu divljač zaštićuje 
lovni zakon, pa se uopće ne smiju ubijati divokoze, srne i tetrije- 
bove ženke, a zaštićeni su u stanovito vrijeme srndaći, jeleni, košute 
i zečevi. Isto se tako ne smiju neko vrijeme ubijati divlje patke i 
druge močvarne ptice, gnjetelovi, jarebice i trćke. Sve su te životinje 
zaštićene u vremenu dok imaju mlade, a u isto vrijeme, za mrije- 
sćenja, zabranjen je i ribolov (za pastrvu zimi, za druge ribe u pro- 
ljeću). Za sve ribe propisana je i najmanja duljina ispod koje se ne 
smiju loviti. Lov na rake zabranjen je od oktobra do maja. Isto su 
tako posebnim zakonom vazda zaštićene sve korisne ptice i njihova 
gnijezda. 

Klokan i kljunaš 

Golemi klokan je doista velika životinja. Kad sjedne na stražnje 
noge, mužjak je visok gotovo kao čovjek. Težak može da bude i 


Golemi klokan, dugačak 300 cm od čega 90 cm otpada na rep 

preko 100 kg. Klokan je pokriven gustom, glatkom, sivosmeđom 
dlakom. Stražnje su mu noge veće i jače od prednjih, pa i cijeli mu 
je stražnji dio tijela mnogo jači i mišićastiji. Klokan se pokreće tako 
da skače i otskakuje s pomoću stražnjih nogu, a može skočiti 6 do 

io m daleko i 2 — 3 m visoko. Kod skakanja mu osobito pomažu veći 
četvrti prst, oboružan snažnom pandžom, i manji peti prst. Palca 
nema, a drugi i treći prst su maleni i među sobom srasli. Kad klokan 
miruje, sjedi na vrlo dugačkim stopalnim kostima i snažnom, teškom 
repu koji je gotovo jedan metar dug. Prednje su noge u klokana manje 
i slabije, te imaju pet prstiju, ali njima se dotiče tla samo kad pase. 
Malom duguljastom glavom nalikuje klokan na srnu, a budući da je 
biljožder, kutnjaci su mu tupi i kvrgavi. Čini se da mu je sluh naj- 
bolje razvit, te neprestano striže uspravnim uškama. Klokan živi u 
čoporima na travnatim ravnicama samo u Australiji. Plašljiv je, i čim 
mu je što sumnjivo, bježi. Leže obično po jedno mlado koje je još 
vrlo nerazvijeno i 2 cm veliko, mekano, golo i slijepo, sa slabim udo- 
vima. Mati ga zgrabi ustima, a prednjim nogama raširi kožnatu kesu 
ili tobolac na trbuhu, pa ga strpa unutar pričvrstivši ga za jednu sisu. 
Mlado je u tobolcu dobro zaštićeno i grijano majčinom toplinom, i 
tu se pripivši se na sisu hrani majčinim mlijekom. U tobolcu raste; 
tako do 8 mjeseci pa tek tada može da katkada izilazi iz njega, alii 
se u svakoj pogibli opet u nj zavuče. Klokana love zbog kože. 

Srodnici klokana u Americi odlikuju se repom, dužim od tijela,, 
i njime mogu da se dobro prihvaćaju. Hrane se malim toplokrvnim 
životinjama i kukcima. Penju se po drveću i slični su štakoru. Kote 

više mladih koji su ve- 
liki kao grašak, pa ih 
najprije nose u tobolcu. 
Poslije, kad odrastu i 
kad im u tobolcu bude 
pretijesno, popnu se ma- 
teri na leđa gdje se' 
prihvate pandžicama za. 
njene dlake, a kašto se 
i repićima oviju oka 
majčina repa. Slično ži- 
vi na drveću Sjeverne 
Amerike oposum koji je 
otprilike velik kao vidra 
i najradije pije krv ma- 
njim životinjama. Kr- 
zno mu ljudi vrlo cijene 
i zbog toga ga love. 

Životinje koje se legu u vrlo nezrelom i nerazvijenom stanju, a žive u Australiji k 
neke u Americi, zovu se TOBOLČARI. 



Kljimaši 

Čeljusti prevučene rožanim širokim kljunom koji nalikuje na 
patkin kljun ima čudnovati kljunaš. Kljunom opipava i traži hranu 
pod vodom, u mulju i među biljem, pa se hrani crvima, ličinkama ku- 
kaca, puževima i školjkašima. Zubi nema, ali mu je mesnat jezik 
posut rožanim zubićima. Dok je kljunaš pod vodom, sprema hranu u 
lične kesice, a kad izađe iz vode, drobi hranu rožanim kljunom i guta. 

Kljunaš je velik preko pol metra, a kao vidra i dabar i on zalazi 
u vodu. Da mu voda ne naudi, pokrit je debelim, tamnosmeđim 
krznom. Glava mu je malena bez ušaka na kratku vratu. Oči su mu 



Čudnovati kljunaš, dugačak 60 cm 


male, a slušne otvore može da zatvori. Kratkim nogama dobro pliva, 
jer među prstima ima kožicu. Osobito su mu prednje noge kao široke 
plitve udešene za plivanje. Širokim repom kormani. 

Kljunaš živi u polaganim rijekama jugoistočne Australije i na 
bližem otoku Tasmaniji. Snažnim pandžama kopa uz obale pod 
zemljom stan koji je obično spojen sa dva dugačka hodnika. U jedan 
hodnik može da uđe pod vodom, a u drugi nad vodom. Kljunaš ne 
koti mlade, nego nosi jaja u mekanoj kožnatoj ljuski. Mlado se u 
jajetu razvija (kao kod kokoši) pod majčinom toplinom, a izvan 
njena tijela. Kad mladi izađe iz jaja, hrani ga majka mliječnom te- 
kućinom. 

Životinje bez zubi kao kljunaš koje nose jaja u kožnatoj ljuski, a mladi im 
sišu mlijeko, žive samo u Australiji i na najbližim otocima te se zovu KLJUNAŠ I. 

Zajedničke osobine sisavaca 

Sve su spomenute životinje pokrivene dlakom koja ih zaštićuje 
od prevelikoga isparivanja i gubitka topline. Vodeni oblici kao foke 

i kitovi, imaju pod kožom odebeo sloj masti koja ih zaštićuje od gu- 
bitka tjelesne toplote. Svi imaju stalnu tjelesnu toplotu (30 0 — 39°). 
Dišu plućama kao čovjek, pače i stalni vodeni stvorovi, kao što su ki- 
tovi, dolaze zbog uzduha na površinu vode. Srce i krvotok jednaki 
su kao u čovjeka. I kostur je u bitnom građen kao u čovjeka, a neke 
razlike nastale su u vezi s načinom života. Lubanja kod ovih živo- 
tinja vezuje se s kralješnicom na dva zglobna puceta. One, koje 
prednje udove upotrebljavaju za snažnije zadaće, kao letenje (neto- 
piri), kopanje (krtica, kljunaš) i penjanje imaju snažnu stapkastu 
ključnu kost. Netopirima je izrastao na prsnoj kosti greben uz koji 
se pripinju mišići za letenje. I krtica ima na prednjem dijelu prsne 
kosti greben za mišiće kojima pokreće prednje udove (za kopanje). 
Kod netopira su se kosti prednjih udova ponešto izmijenile i produ- 
žile u vezi s načinom života (radi letenja). U dvopapkara i kopitara 
posebno su udešene kosti svih udova. Kitovi pak nemaju stražnjih 
udova, jer ih ne trebaju. Životinje koje ovamo ubrajamo ili staju na 
svih pet prsta ili su im neki prsti zakržljavili. Tada staju ili samo 
na dva prsta (takoprstaši) , ili im je najjače razvit treći prst (liho- 
prstaši). Konj i njegovi najbliži srodnici imaju samo jedan, i to treći 
prst, na koji staju. Prsti na udovima završuju se ili noktima (u čovjeka 
i nekih majmuna) ili pandžama (kod penjača i kopača) ili papcima i 
kopitima. 

Zubi pokazuju velike promjene koje su u vezi s načinom hra- 
njenja. U slonova su jedini gornji sjekutići izrasli u velike kljove. 
Kod pliskavica su gotovo svi zubi jednaki. Kljunaši nemaju zubi, a 
u nekih kitova nalazimo u ustima umjesto zubi rožane velike ploče, usi. 

Kod svih dolaze mliječne žlijezde koje nisu drugo no hrpe po- 
sebno udešenih žlijezda znojnica, te izlučuju masnu, žućkastu mliječnu 
tvar kojom hrane mlade. Budući da svi mladi ovih životinja sišu tu 
mliječnu izlučinu, zovemo te životinje sisavcima. Sisavci dolaze pri- 
lično razvijeni na svijet, izuzevši tobolčare kojima su mladi još vrlo 
nerazviti i kljunaše kojima se nezreli mladi izlegu u jajnoj ljuski. 
Neki sisavci, kao netopiri, glodavci, jazavac i drugi, u zimi kad im 
ponestane hrane zavuku su i prespavaju to godišnje doba. Sisavci 
se oglašuju kao i čovjek s pomoću glasnih žica u grkljanu. 

Sisavci većinom žive na kopnu, neki pak traže hranu u uzduhu, 
kao netopiri, neki su opet nestalni stanovnici slatke vode (vidra, 
dabar, kljunaš). Neki žive u moru kao kitovi i foke, a ima ih i pod 
zemljom (krtica, slijepo kuče), te su im zbog toga oči zakržljavile. 
Mnoge je sisavce pripitomio čovjek, te mu služe kao domaće živo- 
tinje, bilo za hranu, bilo da mu pomažu u gospodarstvu. 


Kokoš 

Među pojedinim sisavcima ima ipak tolikih razlika, te se mogu 
skupiti u nekoliko različnih hrpa : kljunaše, tobolčare, kukcožderce, 
netopire, glodavce, zvijeri, kitove, slonove, kopitare ili lihoprstaše, 
dvopapkare ili takoprstaše i majmune. 

Kokoš 


Perje 

Kokoš ili kokoška se već na prvi pogled mnogo razlikuje od 
mačke, psa i goveda i sviju sisavaca. Hoda samo na dvije noge, a 
krilima poletava. Ona je ptica. Kako su sisavci pokriveni dlakom, 
kokoš je pokrivena perjem. Kao što ima dvij-e vrste dlaka, malja i 
osja, tako ima i dvovrsna perja, pahuljica ili paperja i pravoga perja. 

Pahuljice su vrlo sitna i mekana perca koja su prilegla uz kožu 
te jednako kao i malje griju tijelo. Kao što su malje prekrite osjem, 
tako su pahuljice prekrivene pravim perjem. Ono pokriva izvana 
tijelo kokoši. 

Pravo pero ima po sredini čvrsti prutić, badr- 
ljicu ili stručak, a iz nje izlaze lijevo i desno gusti 
ogranci, isperci ili čije. Svaki isperak je također ra- 
zgranjen, a kvačicama na ograncima isperci su među- 
sobno zakvačeni, te tvore plohu pera, zastavicu ili 
stijeg. Donji dio badrljice kojim je pero učvršćeno u 
kožu šupalj je te se zove cijev. 

Pravo perje nije svuda po tijelu jednako veliko. 

U pijetla je najveće srpasto perje u repu, dugačko 
letno perje u krilima i lijepo šareno perje oko vrata. 

Boja perja je u samome perju koje je crno, smeđe, 
žuto ili crveno, a sjajno prelijevanje perja na vratu 
kokotovu i na velikom njegovu perju u repu ne po- 
tječe od boje već od svijetla što igra na tome perju. 

Kada pero posve izraste, stoji na tijelu kao mr- 
tav privjesak. Stoga se dosta brzo istroši i otrča od 
sunca, prašine i vlage, pa treba da se zamijeni novim. 

Kao što sisavci mijenjaju dlaku, linjaju, tako i kokoš 
mijenja perje, mitari. Potkraj ljeta pomalo gubi ona 
staro perje, a na njegovu mjestu raste novo, gusto 
perje da je čuva od zimske studeni. U proljeće naraste kokotu ili 
pijetlu još veliko sjajno perje u repu i blistavo perje oko vrata, te se 
i time kao i većom krestom ili oberom razlikuje od kokoši. I u mnogih 
su drugih ptica mužjaci ljepše, življe i šarenije boje od ženki koje se 
brinu za mlade, te su bojom perja priljubljene prebivalištu. 



Pero. U sredi- 
ni badrljica b 
koja na dnu pre- 
lazi u cijev c. 
Lijevo i desno 
od badrljice su 
isperci i koji 
tvore stijeg 

Kljun i hrana 

Noge u kokoši su pokrivene žutim rožnatim pločicama i imaju 
po četiri prsta, tri okrenuta naprijed, a jedan natrag. Svaki prst zavr- 
šuje jakim svinutim noktom. Njima kokoš čeprka po zemlji ili đu- 
brištu da nađe kukčiće i crviće. Kokotu je izrasla straga na nogama 
šiljata ostruga ili mamuza koja je to dulja što je kokot stariji. Druge 
ptice imaju drugačije noge; koje gaze po vodi vrlo dugačke, koje pli- 


Kokoš i kokot 


vaju imaju između prstiju kožicu za veslanje, koje njima love druge 
životinje imaju kratke i čvrste s jakim pandžama. Kod sviju se vidi 
da su udešene prema službi koju vrše. 

Iščeprkanu hranu prima kokoš kljunom i potiskuje u jednjak 
malenim rožnatim jezikom. Kljun je rožnata prevlaka preko čeljusti 
ili vilica u kojima nema kokoš kao ni druge ptice zubi. U kokoši je 
kljun jak i šiljat, a ispod njega joj vise dva crvena podbradnika. 
Njime kida i veće komade mekane hrane. Sve ptice imaju prema 
hrani udešene kljunove; one koje kidaju meso imaju kratke, kukaste 
i oštre, koje pobiru kukce imaju duguljaste i mekane, koje brljaju u 
vodi široke i plosnate, a koje vade hranu iz vode imaju dugačke i 


Kokoš 

uske kljunove. Ali uz to rade ptice kljunovima i vrlo različite druge 
poslove, a najvažnije je da uređuju i perje. Kako im je vrat vrlo 
gibak, dopru kljunom i do najdaljega pera u repu. 

Da perje bude vazda nešto masno, da ga se ne hvata vlaga i 
kišaj maste ga mašću što je istiskuju kljunom iz trtične žlijezde ili 
masnjače koja je pod kožom na dnu repa. U kokoši kao i u drugih 
ptica koje žive na suhu ta je žlijezda malena, ali u ptica koje zalaze 
u vodu vrlo je velika. Kako perje u kokoši nije dosta masno, lako ga 
se hvata voda, pa se kokoš uvijek sklanja od kiše, a i ne kupa se ni- 
kada kao druge ptice, već se peruša u pijesku ili prašini. 

Na dnu kljuna su dva nosna otvora, a iza očiju na glavi su ušni 
otvori. Samo oni nemaju uške ili ušne školjke te su zastrti perjem. 
Već maleni i suhi nosni otvori pokazuju, da je u kokoši kao i u svih 
drugih ptica njuh ili čulo za miris vrlo slab, ali zato imaju one osobito 
oštar vid i sluh. Dok jastreb još visoko kruži, glasi se kokot kreštavim 
glasom i upozoruje kokoši da budu na oprezu. Isto tako dobro spazi 
u pijesku i najsitnije zrnce, a među travom najmanjega crvića. Uz 
parne očne kapke imaju kokoš i ptice još i treći neparni kapak žmur- 
njaču kao i mačka. I sluh je vrlo osjetljiv, premda je kokošje uho 
mnogo jednostavnije građeno nego naše. 

Kokoš jede sve : tvrdo zrnje, kukuruz, ječam, pase travu i drugo 
zelenje, lovi kukce i njihove ličinke, traži gujavice i ostale crviće. 
Troši mnogo hrane kao i sve druge ptice stoga, što su vrlo nemirne. 
Kad pije vodu, vadi je izdubenim donjim kljunom, pa da je proguta, 
diže glavu uvis. 


Probavilo 

Unutarnja građa kokoši lako se vidi kad se kokoš zakolje. Tada 
se prvo očupa perje. Ne radi li se to dosta pomno, lako se razdere 
koža koja je u sviju ptica vrlo slaba i tanka. Na operušanoj kokoši 
vide se sitne bradavice iz kojih je poraslo perje, ali one nisu svuda 
po tijelu jednolično razasute, već su poredane u pravilne pruge, 
perjaništa. 

Kad se iz kokoši izvadi utroba, opaža se da je sva skupljena u 
stražnjem dijelu tijela. Iz ustiju polazi kroz čitav vrat dugačak i 
uzak jednjak. Gdje vrat prestaje, širi se jednjak u poveću kesu, volju 
ili voljku koju imaju i mnoge druge ptice. Volja je spremište za hranu, 
a u njoj se i tvrda hrana razmekša. Iza volje nastavlja se opet jednjak, 
ali je taj dio, predželudac, odebljao i pun žlijezda koje luče sok za 
probavu. Taj je sok osobito jak kod grabljivih ptica. Probavni sok 
još jače razmekša hranu koja onda dolazi u želudac ili bubac. On 

Pluće i glas 


Utroba kokoši. Iz ustiju 
u glavi izlazi jednak j 
koji se širi u volju v, a 
iza nje nastavlja u žlije- 
zdani dio z.z. Tek iza toga 
je čvrst mišićav želudac 
m.z. Do njega je jetra d, 
a od crijeva c izlaze dva 
slijepa crijeva s.c. 


Više jetara leži prilično veliko srce koje je 
kao i opticaj krvi jednako u ptica i u sisavaca. 
I u ptica je stoga krv vazda jednako topla, a i 
nešto je toplija od krvi sisavaca, ima 40 0 — 42 0 . 
Iznad srca su s leđne strane pritisnute o rebra 
dosta sitne pluće. Iz njih su izbočene među 
utrobu kesice za uzduh ili vazdušne kese koje su 
osobito velike u ptica što dobro lete. 

Uzduh dovodi u pluće dugačak dušnik 
koji se počinje grkljanom. Ali u ptica ne pro- 
izvodi se glas u ovome gornjem grkljanu kao 
u sisavaca, jer nema u njem glasnih struna, već 
u drugome, donjem grkljanu. Taj je na dnu 
dušnika prije njegova prijelaza u pluće, i u 
njemu su napete glasne strune. Najbolje je iz- 
građen taj grkljan u ptica pjevica koje proiz- 
vode mnogo raznovrsnih glasova. 



je vrlo jak i mišićav, jer valja da obavi onaj posao što ga vrše u sisa- 
vaca jaki i tvrdi zubi, treba da smrvi hranu da je crijevo probavi. 

Na razrezanu želucu vidi se da je iznutra 
prevučen tvrdom žućkastom kožom, i da ima 
u njemu kamičaka koje je kokoš progutala. U 
njemu se kao među žrvnjevima samelje hrana u 
sitnu kašu. Isto takav želudac kao kokoš imaju 
sve ptice koje se hrane tvrdim sjemenjem. Ptice 
koje se hrane mesom imaju mnogo manji i sla- 
biji želudac, budući da meso nije tvrdo i lako se 
probavlja. Prema hrani je i duljina crijeva. U 
kokoši je ono dosta kratko, a ima i dva slijepa 
crijeva, ali je još kraće u ptica koje se hrane 
samo mesom, upravo kao što je crijevo u mačke 
mnogo kraće nego u ovce. 


Pijetao kukuriče, ali se i drugačije glasi kad dozivlje koke, opazi 
kakvu pogibao ili odgovara kokoši na kokodakanje. I sve druge ptice 
glase se raznovrsnim glasovima, a mužjaci mnogih ptica umiju i da 
ih skladno spoje u pjesmicu, te kažemo da te ptice pjevaju. 


Iza pluća su još prema trtici s leđne strane i bubrezi koji nisu 
okruglasti kao u sisavaca, već su duguljasti i splošteni. Uz njih se 
nađe u kokoši još mnogo sitnih pa i većih jaja. 

Kostur 


Na operušanoj i očišćenoj kokoši ostalo je ispod kože još mi- 
šićje, meso koje jedemo i kosti. Osobito su jako razvijeni na gru- 
dima mišići koji pokreću krila. 

■ Na preostalim kostima možemo konačno da upoznamo još i 
kostur. Sve su kosti lagane, ali su ispunjene mašću. Mnogo su lakše 
u ptica koje dobro lete zato, što sve veće kosti nisu ispunjene srži 
kao u sisavaca, već su šuplje, to jest napunjene uzduhom. 

U bitnome svome sastavu podudara se kostur ptica s kosturom 
sisavaca. Veće razlike postoje u tome što je tijelo ptica udešeno za 
[ijet. Krilo kokoši potpuno 
odgovara našoj ruci ili 
prednjoj nozi sisavaca, sa- 
mo su neki prsti vrlo odu- 
ljeni, a nekih je nestalo. 

Posred prsne ili grudne 
kosti izdiže se greben, ko- 
bilica o koji su pričvršćeni 
mišići za letenje. Kokoš 
leti slabo, pa je stoga i gre- 
ben na uskoj prsnoj kosti 
dosta malen, ali obično 
ima ptica to viši greben i 
širu prsnu kost što bolje 
leti. Ptice koje ne lete ne- 
maju ni grebena. Opleće 
je složeno slično kao u si- 
savaca, samo su se ključne 
kosti ili ključnjače na svo- 
me stražnjem kraju srasle 
u vilicu, mamuzicu ili 
jadac. 

Noge su u kokoši ude* 
šene za hodanje i čeprka- 
nje, a i u drugih ptica ude- 
šene su kao i kljun prema 
načinu života. Premda ko- 
koš ima krila, ipak se nji- 
ma slabo služi, dok se dru- 
ge ptice kreću s pomoću 
krila, lete. Jedne lete sla- 
bo, druge izvrsno, ali sve 



Kostur kokoši je sličan kosturu sisavca. Mjesto 
ruke ima krilo. Na prsnoj kosti p uzdignut je 
greben g. Ključne kosti su na stražnjem kraju 
srasle u vilicu v 

Kokoš 


lete dosta brzo, pa na pr. u jedan sat prevali vrana do 22 km, običan 
golub do 45 km, golub listonoša 70 km, čiopa 200 km, lastavica 
300 km. Velik broj ptica pliva, a mnoge i rone. 

U sumrak pođu kokoši na počinak te vazda polete na prečku 

0 koju se prihvate prstima. Da se mi uhvatimo rukom o prečku, brzo 
bi nam se prsti umorili. No ptice koje sjedaju većinom na granje 
imaju na nogama tako udešene mišiće i tetive da se prsti sami od 
sebe stisnu oko grane, čim se noge skuče u koljenu, pa pticu nikad 
ne zabole noge. Kada kokoš i pijetao spavaju, zakrenu još glavu 
natrag i polože je na leđa, te u tome položaju prsti još jače obuhvate 
granu. Ali one ne zaspu odmah, nego se još dugo vremena samo 
odmaraju, a spavaju otprilike tek tri sata. Već u ranu zoru kokot 
kukuriče, a i sve druge ptice bude se također vrlo rano. 

Mladi 

Već od rana proljeća nose kokoši ujutro jaja. Svako je jaje 
izvana omotano tvrdom ljuskom od vapnenca ili krečnjaka, a iznutra 
dvjema tankim kožicama ili opnama. Boja je ljuske bijela ili žuć- 
kasta, ali kod mnogih ptica modrikasta, zelenkasta ili smeđepjegava. 
U samom jajetu može da se odluči bjelance od žumanca. 

Kad je kokoš snesla dosta jaja, počne da kvoca te se zove 
kvočka. U mračnome mjestu načini u slami plitku rupu, gnijezdo, pa 
tu legne obično na dvadesetak jaja. I sve druge naše ptice gnijezde 
se u proljeće, a mnoge viju vrlo lijepa i uredna gnijezda od maho- 
vine, grančica, perja, strune, vune. Kokoš leži na jajima tri nedjelje 

1 u to vrijeme diže se samo za čas da se malo nahrani. Ima ptica koje 
snesu samo jedno ili dva jaja. Kod mnogih leže na njima naizmjence 
mužjak i ženka, a legu ih prema veličini jaja različito vrijeme. 

Od topline što prelazi iz tijela kokošjega na jaja počinje se od 
one bijele pježice na žumancu razvijati pile. Za 21 dan naraste toliko 
te samo provali jaje. Dok je još slabo i nejačko, ostane pod majčinim 
krilima, ali ipak može odmah da hoda i samo jede hranu koju mu 
nađe kokoš. Kao što tele obraslo dlakom trči za kravom, obraslo je 
i pile pahuljicama i trčka za majkom. Ono je trkuša ili potrkušac. 
No u većine drugih ptica mladi ili mladunčad se izlegu iž jajeta vrlo 
nemoćni, zatvorenih oči i goli poput mladih mačaka. Još nekoliko 
nedjelja čuče u gnijezdu, a roditelji ih hrane te ih zovemo čučavci ili 
goluždravci. 

Uz brižan majčin nadzor pilići pomalo rastu, dobiju pravo 
perje, a kad dorastu, kokoš ih ostavi. Kokoš doživi 15 — 20 godina. 
Naveliko mogu pilići da se legu u spravama u kojima se podržava 

ista toplina kao da jaja leže kokoš. Izvaljeni pilići drže se spočetka 
i u zagrijanu prostoru, a kako sami jedu, mogu da se dosta lako 
k ■ othrane. 

■ 

Peradarstvo 


Kokoš ili kokoška je najkorisnija pripitomljena ptica. Ona nam 
jednako koristi jajima i mesom. Već od davnine je to domaća živo- 
tinja, te je odgojena u mnogo različitih pasmina. Gotovo svaka zemlja 
ima svoje naročite pasmine. Neke nose osobito mnogo krupnih jaja, 



Leghorn kokoš 

druge brzo narastu i budu vrlo teške, neke se opet odlikuju sjajnim 
perjem, a sve potječu od divlje bankiva kokoši koja još i danas živi 
u istočnoj Indiji i okolnim otocima. 

Naše domaće kokoši posve su dobra pasmina za jednostavne 
prilike seljačkoga gazdinstva, a snesu na godinu po 120 jaja. Naj- 
bolja je domaća pasmina štajerska ili celjska kokoš. Ona je ot- 
porna, ne treba veliku njegu i dobro traži hranu, te je vrlo dobra 
nosilica, jer snese na godinu do 160 jaja. Meso joj je vrlo tečno, a 
dobro se i tovi, te su 12 — 15 nedjelja stari utovljeni pilići poznati 
kao štajerski pulardi, a na glasu su i štajerski kopuni. Gdjegdje, 
osobito u Podunavlju, drže kod nas i sedmogradsku golovratu 
kokoš koja je vrlo krepka i otporna te nosi jaja i u zimi, a snese na 
godinu do 160 komada. Ta svojstva ima i poznata engleska pasmina 
orpington. Jednako su čuvene i američke kokoši plimo srok 
•(Plvmouth rock) i rodajlend (Rhode Island) koje snesu na 



j qq Kokos 

godinu oko 160 jaja te imaju izvrsno meso, a kod nas vrlo dobro 
uspijevaju. Najviše jaja snesu pasmine iz zemalja oko Sredozemnoga 
Mora; tako mino r ka nosi na godinu do 250 komada. U kahtor- 

niji su od takovih uzgo- : 
jili pasminu leghorn 
koja nosi još više jaja. 
Najfinije meso imaju 
neke francuske pasmine ; 
taka je na pr. f a v r o 1 
(faverolles). Najveće su 
azijske pasmine, oso- 
bito bramaputra, 
koja je 6 — 7 kg teška. 

U našoj narodnoj pri- 
vredi zaprema peradar- 
stvo vrlo važno mjesto, 
jer i najsiromašnije se- 
ljačko gospodarstvo ima 
po nekoliko kokoši. Oso- 
Puran, dugačak 110 cm bito je znatan naš izvoz 





Paun, dugačak 120 cm, i rep jos 120 cm 


jaja, te je u 1929 god. izvezeno za Ya milijarde dinara proizvoda 
peradarstva. U našoj domovini ima domaće peradi preko 16 mili- 
juna komada, ali to nisu same kokoši, već su tu ubrojene i patke, 
guske i purani. 

Kokoši treba držati u čistom i zračnom kokošinjcu, okrenutom 
prema jugu da imaju i zimi sunca. One trebaju čistu vodu za piče i 
pijeska za perušanje. Mogu 
da boluju od različitih zara- 
znih bolesti pa svaku bolesnu 
treba posebno zatvoriti, a 
uginulu dobro zakopati. Zbog 
paše i kukaca valja da se pu- 
štaju na livade i u voćnjake. 

Već mali pilići često se sva- 
đaju, a kokoti su vrlo rato- 
borni, pa su se nekada ljudi 
u Engleskoj i Španiji zabav- 
ljali krvavom borbom kokota, 
kao što to još i danas rade na 
istoku. 


Puran 

Puran ili ćuran je također 
vrlo korisna domaća ptica, te 
po mnogim krajevima naše 
domovine, a osobito u Zagor- 
ju i Srbiji, odgajaju velika 
jata. Zbog izvrsna mesa ču- 
veni su i u inozemstvu, pa u 
Engleskoj mnogo traže naše 
purane. U purana su glava i 
vrat goli, a koža na njima je 
navorana i bradavičava. Nad 
gornjim kljunom ima mesnatu 
izrast. Na prsima su neka pe- 
ra preobražena u dugačke 
dlake koje prave četku. Mu- 
žjak umije da digne rep i da 
ga raširi poput lepeze. Dobro 
ugojeni puran težak je i pre- 
ko 20 kg. Mladi su vrlo osje- 
tljivi, ali kada se malo razra- 
stu ne smeta im ništa. Jedu 
mnogo, ali najviše hrane nađu 

na paši. Divlji puran živi u šumama Sjeverne Amerike. 


Tetrijeb, dugačak 110 cm; na grani mužjak, 
na tlu dvije ženke 

Paun, kome se tijelo prelijeva u najljepšoj modroj i zelenoj 
boji može također da širi svoj krasni dugački rep. Na glavi ima uz- 
dignuta pera kao krunu. Ženka mu je smeđasta i vrlo slična puri. Po- 
tječe iz Indije, a drže ga već odavna zbog uresa. 

Tetrijeb ili divlji pijetao najveća je naša divlja kokoš koja živi 
u velikim gorskim šumama u Gorskom Kotaru, Velebitu, Bosni i dalje 
prema istoku na Balkanu. Zadržava se danju ispod grmlja gdje traži 
hranu, sjemenke, plodove, kukce, pupove, a noću na visokim gra- 
nama da bude zaštićen od neprijatelja. 

Mužjak je gotovo crne boje koja se na grudima prelijeva u ze- 
lenu i mnogo je veći od ženke koja je smeđaste boje kao šumsko tlo. 
To joj je jedina zaštita od neprijatelja dok u šikarju leže jaja. Mladi 
su također slične boje. U Evropi je tetrijeb već gotovo istrijebljen. 

Gnjeteo ili fa- 
zan udomaćen je 
od neko pola vi- 
jeka u mnogim na- 
šim šumama, a po- 
tječe iz zapadne 
Azije. Mužjak ima 
lijepo šareno perje 
i dugačak rep, dok 
je ženka smeđaste 
boje kao i tlo po 
kome traži hranu 
Fazani noće na dr- 
veću. Mnogo il\ i 
Gnjeteo, dugačak 80 cm odgajaju. 

Trćka 

Trćka ili obična jarebica živi po oranicama, livadama i vinogra- 
dima. Tu provodi ona čitav svoj život te je stoga i primila smeđastu 
boju tla. Kada se šćućuri u kakovu jamicu, ne raspoznaje se ni na 
nekoliko koraka. Živi u malenim jatima. Po svim svojim običajima 
i hrani nije drugo nego malena kokoš. Čeprka po zemlji da nađe 
hranu: kukce, crve, puževe i sjemenje, a jede i malo zelenja. Ljeti 
trćka lako nađe tu hranu, ali zimi, kad padne snijeg ili zamrzne 
zemlja, ne može ona da je odgrće slabim nogama, te mnogo strada 
od gladi. Mnogo ih progone grabljive životinje, i sisavci i ptice. 

Jarebica ili jarebica kamenjarka je slična trćki, a živi u Lici, Pri- 
morju, Hercegovini i dalje na jug, pa u Južnoj Srbiji, ali i u Alpama. 
Zadržava se u manjim ili većim jatima među grmljem po krševitim 

predjelima. Žućkasto je sivkaste boje kao i njeno prebivalište. Vrlo 
se lako pripitomi, te je na grčkim otocima i u Švajcarskoj drže u dvo-r 
rištu kao kod nas kokoši. 


Trćka, dugačka 26 cm 


Prepelica je najmanja naša koka, a zadržava se po njivama 
gdje živi i trćka. U našim sjevernim krajevima kao i dalje na sjeveru 
ne može izdržati preko zime, jer joj ponestane hrane. Stoga odlijeće 
prepelica u jesen u septembru 
i oktobru u južnije strane, naj- 
više u sjevernu Afriku gdje je 
mnogo toplije nego kod nas, te 
zimi nema snijega ni leda, pa 
sebi može naći hranu. Tamo 
ostane prepelica preko zime, a 
u proljeće kada i kod nas po- 
stane opet toplije doleti natrag 
u naše krajeve u aprilu i maju, 
i tu u sklonjenim rupicama 
načini gnijezdo, snese jaja i 
odgoji^ mlade s kojima nas u 
jesen opet ostavi. 

Prepelica se redovito svake godine seli preko zime na jug i 
opet se vraća, pa je stoga ptica selica. I mnoge druge naše, osobito 
malene i slabe ptice, također su selice. Na toplijem jugu, u Dalmaciji 
i drugdje, ostanu mnoge i preko zime i ne sele se u Afriku, a ponekad 
prezime neke i sjevernije. 


Prepelica, dugačka 20 cm 


104 


Sokolovke 


Prepelica se hrani kukcima i sjemenjem te u jesen bude vrlo 
debela. U južnim krajevima je ljudi nemilosrdno love i ubijaju, i 
stoga biva prepelica sve manje. U kavezu je vrlo umiljata. 

Kokoš, puran, tetrijeb, trćka, prepelica 
su ptice koje se zadržavaju na tlu gdje traže hranu, i to kukce i sjemenje. Imaju 
čvrste noge s tupim noktima da čeprkaju, zatim kratak i čvrst kljun i jak mišićav 
želudac. Zajedno tvore hrpu ptica koke ili 

KOKOŠKE. 


Kokoške lete slabo, te stoga mnogo stradaju od neprijatelja. Klone se 
vode. Mužjaci su obično mnogo šareniji od ženka. Gnijezde obično na tlu, 
snesu mnogo jaja, a mladi su im potrkušci. Sve naše prebivaju stalno kod nas, 
samo je najmanja od njih, prepelica, selica. Neke su od njih najkorisnija do- 
maća perad. 

Kokoške žive posvuda na Zemlji, od nizina do najvišega gorja, a najviše 
ih ima u Aziji. 


Jastreb 



Jastreb je grabljiva ptica na vrlo zlu glasu. Obično ga vidimo 
blizu sela gdje ne mora daleko da traži plijena, nego grabi iz dvo- 
rišta domaću perad. Zadržava 
se na drveću po šumarcima i šu- 
mama te sjeda na donje grane 
posve uza stablo. U sigurnu letu 
vreba s visine na plijen, a oštrim 
okom spazi i najmanju ptičicu. 
Snažnim i jakim krilima leti 
vanredno vješao, brzo i okret- 
no, pače i između granja. Kad 
dostigne plijen, zgrabi ga ja- 
kim nogama koje imaju na 
raju prstiju dugačke, čvrste i 
šiljate pandže ili kandže. Dok 
se plijen još otima, ubije ga 
snažnim i šiljatim kljunom 
Gornji kljun je veći od do- 
njega te je na kraju kukasto 
svinut. Držeći plijen nogama 
leti do kakvoga zakloništa 
gdje ga u miru pojede, a zatim 
odlazi odmah opet u lov. 


Jastreb, dugačak 55 cm, raskriljen 110 cm, 
a veća ženka i 130 cm 


Jastreb grabi bez izbiranja svaku pticu, od najmanje pa do ve- 
like kokoši, a i sisavce koje može da svlada, miša, krticu, zeca, pače 
i nejako lane. Sitan plijen proguta čitav zajedno s dlakom ili perjem, 


Sokolovke 



jer mu se jednjak vrlo raširi, a s kokoši ili sa zeca kida jakim i oštrim 
kljunom velike komade koje pohlepno guta zajedno s perjem ili 
dlakom dok ne napuni 
prostranu volju u koju 
je pretvoren i čitav je- 
dnjak. 

Želudac mu nije 
mišićav kao u kokoši, 
jer se u jakom pro- 
bavnom soku meso, pa 
manje kosti, lako ra- 
stope. On ima posve tan- 
ke i slabe stijenke, te se 
također može vrlo ra- 
širiti. U njemu se samo 
ne može da svari perje, 
dlaka i jače kosti, ali 
to ne ulazi u crijevo 
da ga ne povrijedi, već 
se to stezanjem želuca 
smota u gvalice, čepove 
koji se vraćaju kroz 
usta napolje. 

Jastreb je vrlo pro- 
ždrljiv. Čitav dan pro- 
goni ptice, a kada se na- 
mjeri na mnogo njih, 
podavi sve koje uhvati. 

One ga se već izdaleka 
plaše i od njega se sa- 
krivaju. U dvorište gdje 
je ugrabio kakovo pile ponovno se vraća, te se ne da ničim prepla- 
šiti. S leđa je smeđast, ozdo bijel i išaran smeđastim prugama. Ženka 
je veća od mužjaka. Glasi se reskim, otegnutim glasom. Gnijezdi na 
najvišem drveću uza stablo. Gnijezdo je složeno izvana od suvaraka, 
iznutra od zelenih grančica, a obloženo pahuljicama. U njemu se iz- 
legu 2 — 4 vrlo proždrljiva mlada koji dugo čuče u gnijezdu dok im 
roditelji neumorno donose hranu. Mladi nisu slični roditeljima, nego 
su ozdo rđavi s tamnim uzdužnim pružicama. U dvorištu i šumi na- 
nese jastreb mnogo kvara. 

Kobac je također velik neprijatelj pticama pjevicama. Sasvim 
je sličan jastrebu, ali je od njega napola manji. 


Kobac, dugačak 35 cm, raskriljen 65 cm, a veća 
ženka (lijevo) 80 cm 



Sokolovke 


Soko 


Sivi soko je vrlo brz i odvažan grabljivac od koga mnogo stra- 
daju ptice, ali on može da uhvati pticu samo u lijetu, a ne i s tla i 
vode kao jastreb. Sivi soko živi u velikim gorskim šumama te. je 
selica. 

Sokola su prije mnogo vježbali za lov, te se i u našim narodnim 
pjesmama spominje sokolarstvo kao plemenita vještina. Danas love 
njime još samo u Aziji. Kad polaze u lov meću mu na glavu i posebno : 
iskićenu kožnatu kapu. Kao odvažna i okretna ptica soko je simbol 
hrabrosti i junaštva. 

Vjetruša klikavac je malen i običan sokolić koji najradije bo- 
ravi u tornjevima. Ali on vije gnijezdo i svuda gdje ima šumica, i to 


Sivi soko, dugačak 50 cm, raskriljen 110 cm 


Vjetruša klikavac, dugačak 35 cm, 
raskriljen 75 cm, napada poljskoga 
miša 


na najvišem drveću. Za razliku od ostalih grabljivih ptica koje žive 
svaka za se klikavci se dobro slažu i vazda ih se gnijezdi po neko- 
liko zajedno. 

Klikavac je crvenkaste ili žućkaste boje s crnim malini pjegama. 
Od drugih grabljivica razlikuje se i time što ne pravi štetu, već je 
naprotiv vrlo koristan. Hrani se miševima i svakakvim kukcima. 
Kad mu zimi nestane hrane, seli se u oktobru u toplije strane, a vraća 
se u aprilu, ali neki ostanu i preko zime kod nas. Ovu korisnu pticu 
treba svuda zaštićivati. 



Sokolovke 

Škanjac mišar je jed- 
nako koristan grabljivac 
komu su kljun i pandže sla- 
biji. On se drži šuma i 
i polja gdje vreba s ka- 
kvoga višeg mjesta na mi- 
ševe i druge sitne sisavce, 
ali se- ne boji ni otrovne 
zmije hridovke. Preko zi- 
me se seli na jug, odlazi 
u oktobru i novembru, a 
vraća se u martu, no po- 
neki prezime i u nas. Šteta 
je da se progoni i ubija ova 
vrlo korisna ptica. 


Suri orao je vrlo ve- 
lika i jaka grabljiva ptica 
koja živi u nedostupnim 
šumama planinskih kraje- 

P° liticama gni- Škanjac mišar, dugačak 55 cm, raskriljen 125 cm 
jezdi. Snažnim krilima kru- 
ži u velikoj visini otkuda mu oštro oko traži plijen, svaku pticu i si- 
savca kojega mo- 
že da svlada. U 
Aziji ga priuče za 
lov na vukove i li- 
sice. Suri orao do- 
živi preko 100 go- 
dina, a od davnine 
je simbol kraljev- 
ske časti. 


Orao stekavac 

je još veći od su- 
roga orla i raskri- 
ljen ima do 2 i po 
metra. Živi po ni- 
zinama uz vodu 
gdje se najviše 
hrani ribom. Veli- 
ko gnijezdo pravi 
visoko na drveću. 


Suri orao, dugačak 95 cm, raskriljen 200 cm 

Sup 

Bjeloglavi sup ili bjeloglavi kraguj živi u našim južnim stranama, 
Hercegovini, Dalmaciji i Južnoj Srbiji, ali ga ima i u Podunavlju. Boje 
je svijetlosmeđaste, krila i rep su mu tamni, ali na vratu i glavi nema 
pravoga perja, već je pokriven samo bijelim pahuljicama. Kljun mu 
je vrlo velik i jak, ali noge i pandže mnogo slabije negoli u orla, i to 

stoga, što se hrani 
strvinom. 

Kao orao kru- 
ži i sup visoko 
u uzduhu i pre- 
gledava vanredno 
oštrim okom kraj 
ispod sebe dok ne 
spazi kakovu ugi- 
nulu životinju: ov- 
cu, kozu ili go- 
vedo. Onaj sup 
koji je prvi opazi 
spusti se do nje, a 

Bjeloglavi sup, dugačak 110 cm, raskriljen 250 cm S yJ g a slijede i od- 

mah stanu jakim kljunovima da paraju. Najprije vade utrobu i zalaze 
glavom duboko u tijelo. Zbog toga su mu glava i vrat golišavi. Kad 
se sup najede, okupa se, očisti i odmara se dok opet ne ogladni. Kako 
ne nalazi hrane baš svaki dan može i da gladuje po nekoliko dana. 

U toplim krajevima oko Sredozemnoga Mora izvršuju supovi 
veoma korisnu službu kao i hijene, jer uklanjaju strvinu koja bi oku- 
žila uzduh. Sup živi u jatu, a gnijezdi se obično u udubinama na 
visokim klisurama. Ima samo jedno mlado koje čuči u gnijezdu tri 
mjeseca. Sup doživi preko 120 godina. 

Smeđoglavi sup, naša najveća grabljiva ptica, jer raskriljen ima 
preko 2 i po metra, živi u Podunavlju, po Slavoniji i Fruškoj Gori 
i uopće zajedno s bjeloglavim supom. 

Kondor u Andama još je veći. Raširen ima 2 i tri četvrta metra, 
te svojim snažnim krilima leti vrlo visoko i više od svih ptica (do 
7000 m). 

Jastreb, soko, orao, sup 

su jake i brze grabljive ptice koje imaju oštre oči da izdaleka opaze plijen. Grabe ga 
snažnim nogama sa šiljatim pandžama, a komadaju ga velikim i oštrim kljunom. Za- 
jedno prave hrpu ptica 

SOKOLOVKE. 

One su snažne, okretne i bistre ptice koje navaljuju na druge životinje, 
najviše sisavce i ptice, a neke se hrane i strvinom. Dlaku, perje i neprobavljene 

kosti izbacuju u gvalama ili čepovima na usta. Plijen hvataju danju, jer ga samo 
tada zapažaju oštrim okom. Sve su tamne i neugledne boje, a ženke su obično 
veće od mužjaka. Gnijezdo grade surovo i slabo, a većina otima uopće tuđa 
gnijezda, najviše od vrana. Imaju malo mladih koji su čučavci. Obično su samo- 
tari kao i zvijeri, a tek neke žive u družinama. Mnoge sokolovke su selice. Među 
njima ima i vrlo škodljivih, ali druge su vrlo korisne, jer love miševe ili jedu 
strvinu. 

Raširene su po svoj Zemlji od najhladnijih do vrućih krajeva, ali ih 
nigdje nema u velikome broju. 

Što su zvijeri među sisavcima to su sokolovke među pticama. 


Ćuk 



Ćuk je malena smeđasta ptica koje ima svuda uz ljudske do- 
move. Najradije se zadržava na starome drveću, ali i po tavanima, 
tornjevima i sjeni- 
cima. Danju ne 
leti kao ostale 
ptice, već kao ši- 
šmiš izlazi tek u 
sumrak. Mekano 
perje stoji ćuku 
naduto na tijelu, te 
se čini veći, nego 
je uistinu, a glava 
krupna i široka. 

Naprijed okrenute 
oči su velike da vi- 
de i u sumraku, a 
kako su uz to op- 
koljene i perjem, 
poredanim u kru- 
gu, čine se još i 
veće. Ali ćuk vidi 
dobro i po danu, 
pa ako ga progoni 
jastreb, leti vješto 
i kroz najgušću ši- 
karu, te mu brzo 
umakne. 

Oštar i zavi- 
nut kljun, jake i 
šiljate pandže po- 
kazuju da je Ćuk ćuk, dugačak 22 cm, raskriljen 55 cm, s plijenom 

grabljiva ptica. Noge su mu posve obrasle perjem, a izvanjski prst 
od tri prednja može da okreće i natrag. Leti tiho i lagano posve ^ 

blizu zemlje te oštro pazi da mu ne utekne nijedan mišić. Ne hvata 
dakako samo njih već i svaku drugu životinju koju spazi: tako rovku, 
šišmiša, vrapca i skakavca. Neprobavljivu dlaku, perje i kosti izba- 
cuje ćuk na usta u čepovima kao i sokolovke. 

Ali uz oko pomaže ćuku u traženju plijena i vrlo osjetljivo 
uho koje zamjećuje i najmanji šušanj. Noću traži ćuk hranu, a u 

ranu zoru, kad se druge ptice bu- 
de, zavlači se u svoje sklonište. 
Zakasni li, te ga one spaze, ili 
osvane li negdje danju, navale sye 
do najmanje velikom bukom na 
njega. Stoga ga osobito po Italiji 
upotrebljavaju za lov na ptice. Na 
dobro zaklonjenu mjestu othrani on 
i mlade. Njegov čudnovati glas ili 
ćukanje doimlje se vrlo neugodno 
čovjeka, te ga se on plaši, jer misli da 
mu donosi zlo. Ali u Palestini ipak 
vide u ćuku vijesnika sreće. 

Kukuvija se zadržava po tava- 
nima uz ćuka. Malo je veća od njega, 
a žućkaste je i sivkaste boje. Oči i 
kljun su joj okruženi bjelkastim per- 
jem koje pravi na glavi šaru u obliku 
srca. Kao i ćuk hvata ona najviše mi- 
ševe te je vrlo korisna ptica, pa bi 
joj na svakom tavanu trebalo načiniti 
mirno zaklonište, a šteta je da se 
plaši i progoni. 

Sovuljaga ili jejina je najveća noćna grabljivica. Iznad očiju 
ima čuperak perja. Zadržava se po gustim šumama, te je bojom posve 
nalik raspucanoj kori drveća. Danju čuči u visokoj krošnji posve blizu 
stabla ili u pukotini stijene, a noću napada sve sisavce i ptice koje 
može da svlada, tako tetrebove, guske, vrane, zečeve i miševe. 
Danju je progone sve ptice od jastreba do vrane, pa se i njome 
gdjegdje služe za ptičji lov. U našim bosanskim šumama još je dosta 
česta, ali u zapadnoj Evropi je već vrlo rijetka. 

Ove i slične noćne grabljive ptice su sove. Jer žive od gra- 
beža slične su vanjštinom sokolovkama oštrim svinutim kljunom i ja- j 
kim pandžama. 



Kukuvija, dugačka 32 cm, raskriljena] 
90 cm 

III 


Žuna 

Zelena žuna (slika na tablici VII) osobito se vješto vere po 
stablima, te ima tijelo udešeno za taj način života. Da se može 
dobro prihvatiti o hrapavu koru, upravljena su joj dva prsta na- 
prijed, a ostala dva natrag. Svinutim i šiljatim noktima čvrsto se drži, 
a da se ne otklizne natrag, upire se repom o drvo. Rep je posve 
kratak te ima jake i čvrste badrljice. Poradi toga što se upire repom, 
može da puže po stablima samo gore, a ne i dolje. 

Jakim i dugačkim kljunom kvrca žuna po kori, ljušti je od debla 
te traži kukčiće i ličinke što žive ispod nje. Vadi ih iz rupica tankim 
i šiljatim jezikom koji vrlo daleko isplazi iz kljuna. Veće kukce 
nabode na jezik, a maleni joj se na nj prilijepe, jer je nakvašen vrlo 
ljepljivom slinom. 

Ali jednako vješto nalazi zelena žuna hranu i na tlu gdje po- 
malo skakuće i traži poglavito mrave, pa zimi raskapa mravinjake 

da dođe do njih. U tiavi je 
dobro zaštićena zelenom bo- 
jom leđa. S gornje strane gla- 
ve je crvena, 

U nas živi žuna svuda po 
šumama i voćnjacima. Gnije- 
zdo pravi u trulom stablu. 
Mužjak i ženka iskljuju zaje- 
dno prostrano duplje u kome 
othrane po šest mladih. I noću 
spava žuna u duplju, i to obje- 
šena o noge kao kad puže. 
Kako slabo leti, ne seli se u zi- 
mu nikuda, te za velikoga sni- 
jega mnogo strada od gladi. 

Crna žuna je mnogo veća 
od zelene, a živi u starim šir- 
inama. I ona ima kao "mnoge 
žune crvenu kapicu. 

Veliki djetao (slika na ta- 
blici VII) napola je manji od 
nje, a šaren je u crnoj, bijeloj 
i crvenoj boji. 

Svi su djedovi u šumama vrlo korisni, jer traže kukce koji mnogo 
kvare drveće. U proljeće se uz njihovo kliktanje čuje u šumi i bub- 
njanje po suhoj grani. 



Crna žuna, dugačka do 50 cm 

Vodomar ili kovač (slika na tablici VIII) zadržava se uz vodu. 
Nešto je manji od vrapca. Krasno i šareno njegovo perje prelijeva 
se na leđima modro i zeleno. Nepomično sjedi na grančici iznad 
vode dok ne spazi u njoj sitnu ribicu, račića ili kukca. Tada se jednim 
pokretom baci u vodu te dugim i šiljatim kljunom iznosi plijen koji 
pojede na grani. Da mu se perje u vodi ne nakvasi, vrlo je namašteno 
mašću iz trtične žlijezde. 

Leti slabo kratkim, ali širokim krilima. Kako guta čitave ribe* 
a ljuske i kosti ne može da probavi, izbacuje ih kao i sok^lovke i sove 
u čepovima. Gnijezdo ne svija napolju, već kao što žuna isteše duplje 
u drvetu, tako slično izbuši vodomar u strmim zemljanim obalama 
do metar dugačak hodnik. Na njegovu kraju načini veće duplje u 
kojemu se legu mladi. 

Pupavac je lijepa ptica svijetlorđave boje koja živi po pašnja- 
cima i vinogradima uz koje ima drveća. Samo krila i rep su mu ispru- 
gani crno i bijelo. 

Veliku kukmu ili 
ćubu na glavi mo- 
že on da složi i 
uspravi. 

Kljun je pu- 
pavčev tanak i du- 
gačak, te njime 
vadi iz goveđih iz- 
metina ili iz me- 
kane zemlje ličin- 
ke i kukce koji tu 
žive. Ali kratkim 
jezikom ne može 
da proguta hranu 
pa stoga svakoga 
crvića ili kukčića 
oajprt)^- ;^>vati kljunom, baci ga uvis i dočeka u rašireno ždrijelo. 
Gnijezdi se u šupljem drveću, a ženka dok leže jaja kao i mladi vrlo 
neugodno vonjaju. Pupavac je selica. Od nas odlijeće u augustu i 
septembru, a vraća se u martu i aprilu. 

Ciopa 

Čiopa ili zidna lasta se ubraja među najbolje letače, te ima 
vanredno dugačka i uska krila i izrezan rep. Kako time, tako i bojom 
i načinom života vrlo je slična lastavici. Boje je tamnosmeđe, samo 
na grlu ima bijelu mrlju. 



TABLICA VII 



Ozgo: veliki djetao, dugačak 35 cm, raskriljen 48 cm (str. 111) 
Lijevo: zelena žuna, dugačka 31 cm, raskriljena 52 cm (str. 111) 
Ozdo: kukavica, dugačka 37 cm, raskriljena 64 cm (str. 114) 


TABLICA VIII 



Vodomar, dugačak 17 cm, raskriljen 28 cm (str. 112) 






Ozgo: arakanga, dugačka 86 cm (str. 115) 
U sredini: kakadu, dugačak 40 cm (str. 115) 
Ozdo: jako, dugačak 31 cm (str. 115) 


TABLICA X 



Ozgo : mošnjarka, dugačka 10 cm, s gnijezdom (str. 119) 
U sredini: plavetna sjenica, dugačka 11 cm (str. 119) 
Ozao: velika sjenka, dugačka 16 cm (str. 119) 


Kričalice 




Kolibrić safo, dugačak 8 cm 

Od nas odlazi vrlo rano, već krajem ljeta u augustu i septembru, 
a vraća se vrlo kasno u proljeće u aprilu i maju. 

Salanganka je indijski srodnik čiope. Njena je slina još ljeplji- 
vija, na uzduhu se brzo suši, i od nje pravi ona po stijenama gnijezda. 
Kinezi jedu ta gnijezda kao poslasticu. 


Čiopa, dugačka 18 cm, raskriljena 40 cm. Jedna se objesila o zid; ispod krova 

gnijezdo s mladima 

Kod nas je ima posvuda, a gnijezdi po tornjevima i pukotinama 
u zidu. Gnijezdo pravi od perca, dlaka i listića koje hvata u lijetu 
kad ih vjetar uzvitla, a slijepi ih ljepljivom slinom. Čiopa je selica. 


Po vas dan kruži čiopa uzduhom te kratkim kljunom, ali vrlo 
širokim ustima, hvata u lijetu malene kukce. Na tlo ne silazi nikada, 
a odmara se tako da se vješa na stijene malenim nožicama na kojima 
su sva četiri prsta okrenuta naprijed te imaju svinute i šiljate nokte. 

Kolibrići ili kolibri odlikuju se osobitom ljepotom i šarenilom 
boja koje se prelijevaju u svim duginim šarama. Oni žive samo u 
Americi, a najviše u Južnoj, te imaju malo takmaca u ljepoti kako 
među pticama tako i među svima ostalim životinjama. Neki su veliki 
kao lastavica, ali mnogi su od njih najmanje ptice, jer ih ima velikih 
tek 2 — 3 cm. 

Kao čiopa i oni imaju dugačka i uska krila kojima poput leptira 
lepršaju od cvijeta do cvijeta. Tanak i dugačak jezik mogu oni da 
isplaze daleko poput žune. Njime vade kukčiće što se zadržavaju na 
dnu cvjetova, a srču i sladak sok. Oblijetanjem cvijeća izvršuju koli- 
brići oprašivanje što kod nas rade pčele i leptiri. Tako se odužuju 
cvijeću za hranu koju u njem nalaze. 

Sove, žuna, vodomar, pupavac, čiopa 
premda su načinom života vrlo različite ptice, ipak su među sobom najsrodnije te se 
združuju u veliku hrpu ptica vikačice ili 

K R I Č A L I C E. 

Njihove su noge udešene većinom za puzanje. Žive najviše po drveću, sve 
dobro lete, a hrane se većinom kukcima i drugim životinjama, pa neke su izra- 
zite grabljive životinje koje grabe i sisavce i ptice. Takove su sove koje su 
noćne ptice. Većinom gnijezde u duplju, a mladi su čučavci. Perje je u nekih 
vrlo šareno. Među njima ima najljepših, a ujedno i najmanjih ptica (kolibrići). 
Neke su kričalice selice. 

Kričalice su većinom korisne ptice. Vrlo su korisne u šumama žune i 
djetlovi, a u gospodarstvu mnoge sove koje tamane noćne sisavce miševe, volu- 
harice i slične. 

Kričalice su raširene posvuda po Zemlji, a najviše u vrućim krajevima, 
te mnoge žive uopće samo u njima. 

Kukavica 

Kukavica (slika na tablici VII) glasi se u proljeće jasnim i zvon- 
kim kukanjem po svim našim šumama. Ona je sivkaste boje s tam- 
nijim prugama i vrlo je plaha. Slabim svinutim kljunom pobira gusje- 
nice, a jede i dlakave kojih se druge ptice klone. 

Od ostalih se ptica razlikuje kukavica i time što ne vije gnijezda 
i ne leže sama mlade, nego svoja malena jaja ostavlja u gnijezdima 
ptica pjevica koje se hrane kukcima. U svakom gnijezdu ostavlja po 
jedno jaje, a u svemu ih snese oko 20. Malene ptičice hrane kuka- 
vičje mlado kao i svoje mlade, ali ono raste mnogo brže od ovih pa 
ih često i izbaci iz gnijezda. Time pravi kukavica štetu, ali je ipak 
vrlo korisna zato, što potamani mnogo gusjenica. Budući da gusjenica 
zimi nema, ona je selica. Od nas seli u julu — septembru, a vraća se u 
martu i aprilu. 

Papige žive u toplim stranama svijeta. One su često vrlo šarene 
i dugorepe. S dva prsta okrenuta natrag, a dva naprijed vješto se 


veru kroz gusto granje prašuma u kojima većinom žive. Kod toga se 
pomažu i kljunom koji je kratak i svinut. Njime razbijaju i najtvrđe 
sjemenke, a jezgru vade iz njih kratkim i vrlo pomičnim jezikom. 
Zbog takova jezika podražavaju mnoge papige ljudskim glasovima 
pa izgovaraju katkad i po više riječi. 

Jako (slika na tablici IX) je pepeljasto sive boje s crvenim 
repom, a potječe iz zapadne Afrike. On može najbolje da nauči 
izgovaranje nekih riječi. 

Amazonka je lijepo zelena i modra. 

Arakanga (slika na tablici IX) je vrlo šarena u crvenoj, modroj, 
žutoj i zelenoj boji. Obje su iz Južne Amerike. 

Kakadu (slika na tablici IX) je krasna bijela papiga, a na glavi 
ima lijepu žutu kukmu ili ćubu koju diže i spušta kao naš pupavac. 
Živi u Australiji. 

Prugasta papigica iz Australije vrlo je dragušna i malena. Njen 
mužjak nauči da dobro govori, isto tako dobro kao i jako. Ove i 
druge papige ljudi vole da drže u svojim domovima. 

Kukavica i papige 
su najsrodnije ptice te prave posebnu hrpu ptica 
K U K A V K E. 

One žive u šumama po drveću, a neke se hrane kukcima, ili još više njih 
sjemenjem i plodovima. Sve su to manje ptice koje većinom pužu. Njihovi su 
mladi čučavci. 

Gotovo sve kukavke žive samo u toplijim stranama Zemlje. 

Slavuj 

Slavuj je zbog svoga pjevanja najpoznatija ptica. Dok se on 
sakriva po gustu grmlju, nadaleko ozvanja njegova glasna i ljupka 
pjesma. Zadržava se bli- 
zu tla, osobito uz vodu 
gdje među šušnjem traži 
hranu, , kukce i crve. 

Stoga mu je kljun me- 
kan i duguljast. Po to- 
me je udešena i njegova 
odjeća koja je s leđne 
strane smeđaste boje 
upravo kao suho lišće. 

Gnijezdo svija bli- 
zu tla na suhome lišću, 
pa se i ono i ženka što 
leže jaja teško može 



Slavuj, dugačak 17 cm 


Pjevice 




pronaći. Ali koliko je zaštićen kod nas, toliko ih za vrijeme seobe 
u unutrašnjost Afrike postrada u Italiji i drugim zemljama oko 
Sredozemnoga Mora gdje ih ljudi love i jedu. Slavuj dolazi k nama 
u aprilu, a odlazi u augustu i septembru. 

Kos također traži po tlu hranu: kukce, gujavice, puževe. Živi 
u šumama i vrtovima. Kod nas ostaju i preko zime svi stariji kosovi, 

a sele se samo mladi u 
prvoj godini života. Od- 
laze u oktobru, a dođu 
u martu. Kako zimi ne- 
ma kukaca, hrani se kos 
svakojakim plodovima. 

Mužjak je posve 
crn, u proljeće ima 
žut kljun, dok su ženka 
i mladi tamnosmeđi. 
Gnijezdo svija u ši- 
pragu, a mlade ima tri 
puta na godinu. Već od 
Kos, dugačak 24 cm rana p ro ljeĆa zviždi kos 

svoju ugodnu pjesmicu, a nauči se lako i druge. On doživi i 18 
godina. 

Drozd cikelj ili češljikar nešto je manji od kosa. Zadržava 
se po šumama gdje mužjak s najviše grane pjeva svoju raznoliku 

pjesmicu. Unutra- 
šnjost gnijezda ob- 
loži glinom, pa se 
ono po tome raspo- 
znaje od kosova 
gnijezda. Drozd je 
selica. Dolazi k na- 
ma u martu, a od- 
lazi u oktobru i 
novembru. 

Crvendać je 
umiljata ptičica u 

Drozd cikelj, dugačak 22 cm 1 sumi. On je 

sprijeda na glavi i 

grudima crvene boje. Premda je selica, ostane i u sjevernim stra- 
nama naše domovine mnogo crvendaća preko zime, a hrane se onda 
plodovima. Mnogo ih zimuje već u Dalmaciji. Koji sele dođu 
k nama u martu, a odlaze u oktobru i novembru. 

Crnoglavka ili crnoglava grmuša je također selica. Ona je ze- 
lenkastosive boje s crnom kapicom na glavi, a zadržava se najradije 
po trnovitu grmlju. Po svim vrtovima i voćnjacima je vrlo obična i 



Rusi svračak je vrlo obična naša ptica. On se zadržava uz livade 
i obrađeno tlo gdje ima trnovita grmlja i drveća. Gnijezdi se u naj- 
gušću grmlju, a vreba na plijen s visoke grane ili vrha kolca. Hrani 
se većinom kukcima, ali 
hvata i miševe, žabe i 
malene ptice. Da svlada 
tako velik plijen, ima 
jak kljun, a k tome mu je 
gornji svinut te na rubu 
prije kraja ima zubac. 

Hranu jede tako da je 
nabode na trnje, pa onda 
kida kljunom komad po 
komad. Svračak umije 
da vrlo dobro podraža- 
va glasove drugim pjevi- 
cama. S leđa je riđe bo- 
je,' a preko očiju ima 
crnu prugu. On je selica. K nama dolazi vrlo kasno u proljeće u aprilu 
i maju, a odlazi u augustu i septembru. 


Rusi svračak, dugačak 18 cm, s ptičicom i kukcima 
koje je nabo na trnje 



Crnoglavka, dugačka 15 cm 


Carić, dugačak 10 cm, s gnijezdom 



korisna ptica. Ona dolazi u naše krajeve u martu i aprilu, a odlazi 
u septembru i oktobru. 

Carić ili strijež ide među najmanje naše ptičice. On živi po šu- 
mama u najgušćem šipragu. Tu svije i gnijezdo u obliku kugle s posve 
sitnim otvorom za ulaz, a izvana ga prekrije suhim lišćem, lišajem 
ili mahovinom, da se ne može lako otkriti. Carić ostaje u nas i preko 
zime. 

Sjenica 

Velika sjenica (slika na tablici X) je vrlo živahna i nemirna 
ptica. Zadržava se po šumama i voćnjacima gdje je od velike koristi, 
jer potamani mnogo kukaca i njihovih jaja. Ona nije selica, pa se u 
zimu približi domovima da lakše nađe koji zalogaj hrane. Voli da 
jede i mak, konoplju koju otvara oštrim i čunjastim kljunom, pa i 
slaninu. Za gnijezdo odabira duplje. Velika sjenica ozgo je zelen- 
kasta, ozdo žućkasta, a preko glave i grudi ima crnu prugu. 

Plavetna sjenica (slika na tablici X) je manja od nje, a krasno 
je modra na glavi, krilima i repu. 

Mošnjarka ili plazica (slika na tablici X) vije tako umjetno 
gnijezdo kao malo koja ptica. Ona živi uz naše velike rijeke, u Po- 
dunavlju i dalje na istok. Gnijezdo objesi visoko na tanku grančicu 
da visi kao duguljasta kesa, a za ulaz načini poseban trijem. Splete 
ga od dlačica s plodova rogoza, vrba i topola. 

Brglijez se vere vješto i okretno po drveću, pa u puzanju po 
stablima daleko nadmašuje i žunu i djetla kojima je tijelo upravo 

uđešeno za puzanje. 
Oni pužu po stablima 
samo gore, dok br- 
glijez puže i prema 
dolje i u vodoravnu 
položaju, ukratko, na 
sve strane. To može 
zbog kratkih nogu sa 
šiljatim i svinutim 
noktima koji se za- 
djenu i o najmanju 
pukotinu na glatkoj 
kori. Rep bi mu sme- 
tao pri puzanju, te je 
stoga posve kratak. 
Hrani se kukcima, a 
jede i sjemenje te ne 
ostavlja naših šuma 
ni zimi. Gnijezdi se 
kao i sjenica u duplju, a ako je otvor prevelik, zazida ga blatom. 



Brglijez, dugačak 14 cm 

Ševa 

Poljska ševa se zadržava posvuda po našim njivama. Neugled- 
nom zemljanom bojom priljubila se tlu gdje živi. Tu također nalazi 
hranu: kukce, sjemenje i mlado bilje. Po tlu trči dobro, a na stražnjem 
prstu ima vrlo dugačak nokat, ostrugu. Na tlu načini ševa iz ko- 
rijenja i travki gnijezdo, a zelenkasta i smeđe poprskana njezina 
jaja također odgovaraju svojoj okolini. Kako ona na polju nalazi 
obilno hrane, ima tri puta' u godini dana po 5 — 6 mladih. 

Mužjak ševin pjeva visoko u uzduhu svoju pjesmicu. K nama 
dolazi u rano proljeće u februaru i martu, a odlazi od nas u oktobru. 



Poljska ševa, dugačka 18 cm. 

Mnoge zimuju već u Dalmaciji i Južnoj Srbiji, a neke i u sjevernijim 
krajevima. Po južnoj Evropi love ševe na veliko za hranu. 

Kukmasta ili ćubasta ševa ili ševrljuga s krunicom perja na glavi, 
ne ostavlja nas preko zime, te onda zalazi i u ljudska naselja da nađe 
mrvicu hrane. 

Pastirica ili bijela pliska trči dugim svojim nogama po livadama 
uz vodu, a kad sjedne na kamen ili granu, maše repom. Hrani se 
kukcima, pa se rado zadržava na pašnjacima gdje oko stoke oblijeću 
jata muha. Boje je bijele, sive i crne. Ona je selica. K nama dolazi u 
februaru i martu, a odlazi u septembru i oktobru. One što žive u 
Dalmaciji i Južnoj Srbiji ne sele se nikamo, pače tu zimuju i mnoge 
sa sjevera. 


120 


Pjevic e 


Našem narodu je pastirica vrlo poznata ptica upravo stoga, što 
se drži uza stoku, pa se na nju veže mnogo narodno vjerovanje; na pr. 
da čuva i čisti stoku, da proriče budućnost itd. 


Pastirica, dugačka 20 cm 


Vrabac 

Obični vrabac je najpoznatiji od sviju ptica. Nema kuće u naj- 
zabitnijem selu uz koju ne bi on skakutao i živkao. Svuda po zemlji 



mmtota '& 



Obični vrabac, dugačak 15 cm 

gdje se sije žito naselio se i vrabac kojemu je postojbina srednja 
Azija. I on je smeđe i sivkaste boje kao velike i sušne ravnice koje 
se tamo prostiru. Kljun mu je kratak i čunjast da njime mrvi žito i 
druge sjemenke, ali uz ljudski dom naučio se da jede sve. Osobito 
marljivo tamani kukce. Gnijezdi se pod krovovima i rupama u stijeni 
te othrani mnogo mladih. U Americi nije bilo vrabaca, ali su se tamo 
u najkraće vrijeme silno razmnožili. 

Poljski vrabac živi po poljima, a gnijezdi se u duplju. 



Zeba, dugačka 16 cm. Mužjak pjeva, desno ženka, lijevo mladi. 


Kanarinac je domaća ptica koju je čovjek pripitomio da je drži 
u kavezu radi ugodna pjevanja. On potječe s Kanarskih Otoka gdje 
je zelenkaste i smeđe boje. Ali kao što je od sviju domaćih životinja 
odgojeno mnogo pasmina, tako je odgojeno i dosta različitih pasmina 
kanarinaca u 450 godina otkako je pripitomljen. Doživi i 24 godine. 

Zeba je svuda po našim šumama i voćnjacima poznata i česta 
ptica. Mužjakova zvonka i jasna pjesma odmijeva od jutra do mraka. 
Hrani se sjemenkama, pa ima kljun kao vrabac, no hvata i kukce, 

osobito kad ima mlade, jer ih njima othrani. Gnijezdo smješta zeba 
u krošnju uza stablo. Svija ga od mahovine i lišaja kakovim je 
obraslo stablo da se ne opazi, a obloži ga perjem i dlakom. Zeba je 
samo napola selica, jer kod nas preko zime ostaju gotovo svi mu- 
žjaci i mnoge ženke, a sele se samo slabije ženke i mladi. Polaze u 
oktobru i novembru, a vraćaju se u februaru i martu. 

Češljugar ili šarenčica (slika na tablici XI) zadržava se po 
otvorenijim mjestima gdje nema mnogo drveća, a vrlo je šarena i 
živahna ptica koja vrlo lijepo i ugodno pjeva. Hrani se sjemenkama 
johe, breze, a šiljatim kljunom voli da vadi sjemenke iz bodljikave 
glavice češljuge, pa mu je odatle i ime. Zimi oblijeće on u malenim 
jatima oko sela. 

Zelenčica ili čižak (slika na tablici XI) je malena zelenkasta 
ptičica s vrlo šiljatim kljunom koja gnijezdi u planinskim crnogo- 
ričnim šumama, a kasnije silazi u jatima i u nizinu. Vrlo je živahna i 
okretna, neprestano se vere i skakuće te ugodno pjevucka. 

Krstokljun (slika na tablici XI) ima sasvim osobit kljun. Vr- 
hovi njegova kljuna ne dotiču se jedan drugoga kao u drugih ptica, 
već su svinuti te se ukrštavaju. Kljun mu je zato tako udešen, jer vadi 
sjemenke iz češera. Krstokljun se poradi toga najviše i zadržava u 
crnogoričnim šumama, ali ne ostaje stalno na jednom mjestu, već se 
skiće u manjim jatima. Ne gnijezdi se samo u proljeću i ljeti kao 
druge ptice, već često i usred zime, pa onda potraži za gnijezdo ta- 
kovo mjesto koje je natsvođeno granjem kao krovom. Mužjak je 
žive crvene boje, dok je ženka sivkastozelena. 

Zimnica ili zimovka (slika na tablici XI) također je ozdo 
krasne crvene boje, ali samo mužjak, dok je ženka više sivkasta. 
Zimi siđe iz gorskih šuma bliže ljudskim naseljima. 


Čvorak 

Čvorak ili šareni čvrljak (slika na tablici XII) je u voćnjacima 
vrlo česta i korisna ptica. On se najviše zadržava na tlu. Dosta du- 
gačkim kljunom pretražuje sve pukotine i grabiće da nađe hranu, 
pa potamani mnogo kukaca, gusjenica i puževa. Ali uz to voli i slatko, 
pa kad dozru trešnje, dudovi, smokve i grožđe, ostavlja sve drugo. 
Čvorak je kao i kos crn sa žutim kljunom, samo mu se perje još pre- 
lijeva u ljubičasto i zeleno. Poslije mitarenja promijeni se odora mu- 
žjaka te dobije mnogo bijelih pježica. 

Čvorak gnijezdi u duplju, a kako po voćnjacima ima malo 
šuplja drveća, vješaju mu često škrinjice u koje se brzo nastani. 

Mužjak upleće u pjesmu svakojake glasove, jer umije da podražava 
drugim pticama, škripanju vrata pa i ljudskim glasovima. Kao papiga 
nauči da izgovori i nekoliko riječi. Mladi čvorci skicu se u jatima. 
Svi se sele preko zime, a mladi odlaze nekoliko nedjelja ranije od 
starih. Odlaze od septembra do novembra, a vraćaju se u februaru 
i martu. Mnogo ih zimuje već u Dalmaciji, a poneki i koci nas sje- 
vernije. 



Vuga, dugačka 25 cm, s gnijezdom među rašljama 


Vuga, žuja ili zlatka vrlo je plaha ptica, pa se stoga rijetko viđa 
u svojoj krasnoj zlatnoj i crnoj odori, ali čitavo ljeto ozvanja gaje- 
vima njen ljupki i zvučni žvižduk. No izrazite boje je samo mužjak, 
dok je ženka zelenkasta. Gnijezdo vije vuga u gustoj krošnj ; među 
rašljama, i to ne kao druge ptice da počiva na granama, već da visi 
između njih. Hrani se kukcima i gusjenicama, a voli i slatko voće. 
Vuga odlazi u toplije krajeve već krajem ljeta u augustu i septembru^ 
a vraća se u proljeće vrlo kasno u aprilu i maju. 

U narodnoj priči zove se Vugom zlatokosa sestra braće koja su 
predvodila Hrvate u današnju domovinu. 

Vrana 

Siva vrana je vrlo obična ptica po obrađenim krajevima koju to 
više zapažamo, jer živi u hm jatima. Neugledna je, sive i crne 
boje. Na tlu traži hranu: k kcc, gujavice, puževe i miševe koje hvata 
ili otkapa glomaznim dugačkim kljunom. Kada se ore, slijedi plug 
koji izbaci mnogo svakojakih životinja. Na zasijanu polju pravi kvar, 
jer jede sjemenje i klice. Ona hvata također piliće i druge mlade ptice. 

Vrane spavaju jatomice u šumama uz polja. Među rašljama drveća 
slože od suvaraka velika gnijezda koja su iznutra obložena mekanim 
perjem i dlakom. Crna \ rana ili galovrana je posve crna, a živi na 
zapadu Evrope gdje nema sive vrane. 



Crna vrana sprijeda, straga siva vrana, obje dugačke 50 cm 



Čavka, dugačka 33 cm 


Čavka je crna i samo ozdo tamnosiva. Ona se gnijezdi po zaku- 
cima i stijenama ili u šuplju drveću. U Srbiji i osobito u Makedo- 
niji čavke su vrlo obične ptice te lete i gnijezde se u golemim jatima. 
Zimi dođu k nama sa sjevera velika jata posve crnoga gačca. 

Gavran je posvema crna, kod nas rijetka ptica. Najčešći je još 
u Bosni i Srbiji. O11 doživi i 100 godina. Zadržava se po šumama, 
ali ne živi u jatima kao vrane i čavke. 

Svraka (slika na tablici XII) je crno i bijelo šarena, a ima du- 
gačak rep. Ona se najviše zadržava uz ljudske domove, te je vrlo 
obična svuda po našoj domovini, a po Srbiji i Makedoniji ima je u 
silnoj množini. Gnijezdo slaže svraka od suvaraka kao i vrana, a da 
bude u njem dobro zaštićena od jastreba, natsvodi ga trnovitim gran- 
čicama te ostavi samo sa strane rupu za ulaz. Jede kukce, crve, pu- 
ževe, sjemenje i voće. Svraka kruto progoni ptice pjevice, otima im 
jaja i mlade, a voli da sakriva u gnijezdo sve svjetlucave predmete. 


Gavran, dugačak 65 cm 



Sojka ili kreja (slika na tablici XII) također nemilo progoni 
malene ptice„ te se i kroz najgušće granje brzo provlači do njihovih 
gnijezda. Kao sličan zlotvor svračak podražava i šojka ptičjim gla- 
sovima, pa ih tako prevari i lako se došulja do njih. Stoga se brzo 
nauči da nasljeduje i koju ljudsku riječ. Boje je crvenkaste, a na kri- 
lima ima šaru od crnih, bijelih i modrih pruga. Hrani se svime što 
može da pojede: životinjama, jajima, žitom i plodovima. U jesen 
jede i žir koji najprije razmekša u volji, a zatim ga ispljuje i očisti. 

Rajčice ili rajske ptice su neobično krasne i šarene ptice koje 
žive u sjevernoj Australiji i otocima oko nje (slika na tablici VIII). 
Osobito se mužjaci odlikuju krasnim, dugačkim i raščijanim perjem 
koje nije ni prileglo uz tijelo, već se uspravilo u čupercima i prelijeva 
se u svim duginim bojama. To se perje skupo prodaje, pa zato ljudi 
mnogo ubijaju rajčice. 

Lastavica 

Lastavica ili čađava lasta je prava životinja uzdulia nasuprot 
svima sličnim joj pticama koje se sve zadržavaju po drveću ili na tlu. 
U tome se slaže sa čiopom, pa premda su te dvije ptice vrlo različite, 
ipak su zbog istoga načina života na prvi mah dosta slične. I lasta- 
vica ima dugačka, uska krila i kao rašlje zarezan rep da dobro i brzo 
leti. Noge su joj malene, jer njima samo sjeda da otpočine. Zatim 
ima ona kao i čiopa sitan kljun, ali velika i široka usta, jer leteći 
hvata hranu : muhe, mušice, komarce i druge sitne kukce. 



Lastavica, dugačka 18 cm, raskriljena 31 cm 


Kako se životinjice kojima se ona hrani najviše zadržavaju oko 
ljudskih domova, a napose oko staja, pridružile su se i lastavice čo- 
vjeku. Pod njegovim krovom grade i gnijezdo. U staji ili trijemu oda- 
beru ispod stropa uz gredu zgodno mjesto gdje sazidaju gnijezdo 
donoseći u kljunu gvalice blata, vlati i perje što sve slažu i sastave 
ljepljivom slinom. Ozgo ostane gnijezdo otvoreno, pa kad je dozi- 
dano, nastru ga perjem ili slamkama. U to svoje gnijezdo vraćaju se 

lastavice svakoga proljeća, a novo grade samo onda, ako im se staro 
pokvari. Dok se lasta odmara na krovu ili leti, ugodno cvrkuće. Kad 
im u jesen ponestane hrane, 
sakupljaju se lastavice u ve- 
lika jata da odlete u toplu 
Afriku. One odlaze u sep- 
tembru i oktobru, a vraćaju 
se k nama u martu i aprilu. 

Lastavica je ozgo i na gru- 
dima crna, ozdo žućkasta, a 
oko kljuna crvenkasta. 

Piljak ili kućna lasta 
živi također uz ljudske do- 
move. On je u svemu nalik 
lastavici, tek je ozdo posve 
bijel, i rep mu je mnogo ma- 
nje urezan nego u lastavice. 

Gnijezdo ne gradi u zgra- 
dama već izvan njih ispod 
strehe, a da mladi budu u 
njemu dobro zaštićeni, zazida 
ga skoro sasvim ostavivši 
samo malen ulaz. Piljak do- 
lazi u naše krajeve malo 
kasnije od lastavice krajem marta i u aprilu, a odlazi u septembru 
i oktobru. 

Lastavice su našem narodu osobito drage ptice. 

Slavuj, ševa, vrabac, čvorak, vrana, lastavica] 
i sve druge njima slične ptice glase se većinom ugodnim glasovima koje slažu u pje- 
smicu. One tvore najveću hrpu ptica pjevačice ili 

PJEVICE. 

Najviše su to sitne ptice s malenim i slabim kljunom, a vrlo su živahne i 
izvrsno vide i čuju. Većina se hrani kukcima i crvima, a samo neke od njih 
hrane se sjemenjem. Poradi takove hrane malo ovih slabih ptičica može da 
ostane kod nas preko zime, jer onda nema kukaca, pa su stoga selice. U zimo- 
valištu ne pjevaju. Svijaju vrlo lijepa i umjetna gnijezda, a samo malo ih 
gnijezdi u duplju. Mladi su im čučavci. 

Pjevice žive većinom po drveću i grmlju u šumama, gajevima, voćnja- 
cima i^oko livada. One su u gospodarstvu najkorisnije ptice, jer gotovo sve ta- 
mane škodljive kukce. Radi ugodna pjevanja drže ljudi mnoge od tih ptica u 
kavezu. Mnoge su pjevice našem narodu mile i drage ptice, pa tko ne zna za 
slavuja, kosa, sjenicu, pastiricu, ševu, vugu, lastavicu? Gavran i vrana su u na- 
rodnoj pjesmi ptice zlokobnice. 

Pjevice su raširene po čitavoj Zemlji, ali ipak ih najviše ima u toplim 
krajevima. 



Piljak, dugačak 14 cm, širok 27 cm 

Ptice u kavezu 

Od sviju ptica najmilije su nam pjevice, a među njima drozdovi 
i zebe. Zbog umilna izgleda i lijepa pjevanja drže često u kavezu 
slavuja, kosa, drozda, češljugara, zebu i slične ptice, pa treba nasto- 
jati da im se što više olakša sužanjstvo. 

Prema veličini ptice treba da je kavez prostran da ptica u njemu 
skakuće, a da ne raščupa rep. Najbolje je da je kavez sav iz kovine, 
jer se lako čisti, ako se u njem zalegu tekuti. U različnoj visini treba 
da je namješteno nekoliko bazgovih prutića toliko debelih, da ih ptica 
nogom posve ne obuhvati. S krajeva se mekana bazgovina nešto iz- 
dube, pa se u te rupice rado sakrivaju uši, a kad opazimo da su se za- 
legle, treba ove štapiće spaliti i nastaviti nove. Dno kaveza mora da 
ima ladicu sa suhim krupnim riječnim pijeskom koji treba da se 
mijenja barem svake nedjelje. Kako ptica treba dosta vapna, sipaju se 
na pijesak osušene sitno stucane ljuske jajeta, ili se priveže kod jed- 
noga štapića sipovina. 

S lijeva i desna posve uz rub kaveza valja da su sudovi, s jedne 
strane za vodu, a s druge za hranu. Uz to valja da se ptici svaki 
dan postavi u kavez ili objesi na vratašca veća posuda s vodom za 
kupanje. 

Zebe se hrane sjemenjem. Premda najviše vole konoplju, valja 
da dobivaju različno, pomiješano sjemenje : zob, mak, repicu, proso, 
sjajno sjeme, jer od same konoplje previše udebljaju, a treba im 
davati i zelenja, u proljeće pak i kojega crvića ili muhu. 

Drozdovi se hrane ličinkama brašnara, osušenim kukuljicama 
mravi i isjeckanim mesom. Oni se mnogo teže hrane u kavezu nego 
zebe. Sve ptice valja čuvati od promahe. 

U kavezu hrane ljudi i neke strane ptice, tako mnoge vrste 
papiga, i to zato što one podražavaju ljudskim glasovima i što imaju 
šareno perje. Poradi lijepih boja drže se u kavezu i mnoge malene 
zebe iz toplih strana, a neke se i legu. 

Golub 

Goluba ubrajamo u mali broj ptica koje su pripitomljene. Do- 
maće golubove drže od davnih vremena svuda po svijetu. Kao od 
domaćih sisavaca tako je i od goluba odgojeno dosta različitih pasmina 
koje se mnogo razlikuju veličinom, stasom, oblikom tijela, kljuna, 
repa pa bojom i šarama. Najveći je r i m s k i golub koji ima raskriljen 
105 cm, a dugačak je 55 cm. Golub paunaš ima rep raširen poput 
lepeze, svinut vrat i kratke noge, dok golub g u š a n ima vrlo dugačke 

noge i uzdignuto tijelo, a gušu može da nadme u velik mjehur. Golub 
1 i s t o n o š a vrlo je brz, preleti u satu oko 70 km, a dobro pamti i 
pronalazi stan. Sigurno se vrati iz daljine od 300 km, ali vratio se već 
i iz daljine od 1000 km. 

Golubovi se hrane sjemenjem, pa im je tijelo udešeno prema 
toj hrani. Da je nađu, valja da obilaze po tlu, i stoga imaju čvrste 
noge. Prilično dugačak kljun im je mekan, gornji je na kraju malo 
svinut, pa njime lako kupe s tla sjemenke koje se kao u kokoši najprije 
razmekšaju u vodi, a zatim smrve u želucu. Uz to on rado jede vapno 



Domaći golubovi, ozgo paunaš, ozdo gusari 


i so. Da se zrnje lakše mrvi, pobira i golub kamičke te pije mnogo 
vode da se hrana u njoj razmekša. Dno kljuna u goluba vrlo je mekano 
i naduto, a nosni otvori što se tu nalaze mogu da se zatvore dok pije 
vodu, pa je uvlači u sebe, a ne guta gutljaj po gutljaj kao kokoš. Rado 
se kupa. Doživi i 40 do 50 godina. 

Kad ne traži hranu, zadržava se na golubinjaku, vrti se i guče. 
U njemu pravi od malo slame gnijezdo. Snese nekoliko puta na go- 
dinu po dva jajeta. Veći dio dana leže ih ženka, a o podne mužjak. 
Mladi se izlegu kao goli čučavci zatvorenih oči. Kako su slabašni, 
ne mogu da probavljaju tvrdoga sjemenja, pa ih stoga isprva -hrane 

roditelji mekanom tvari što se načini u volji, a tek kasnije zrnjem 
koje najprije u volji razmoče. 

Sve različite pasmine pitomih golubova odgojene su od divljega 
goluba. 

Divlji golub ili strnaš živi kod nas u Lici, čitavom Primorju i 
Južnoj Srbiji gdje se gnijezdi među pukotinama u kamenju i u peći- 


Divlji golub, dugačak 34 cm, raskriljen 60 cm 

nama. Živi nadalje uz obale Atlanskoga Oceana i Sredozemnoga 
Mora, u Indiji i Japanu. Golubovi sjevernih krajeva ptice su selice. 
Divlji golub je boje sivkaste, preko krila ima po dvije tamne pruge, 
a mnogo su mu slični poludivlji golubovi što ih vidimo po grado- 
vima. Oni su opet podivljali domaći golubovi. 

Grivnjaš je veći od divljega goluba. On živi po šumama gdje 
se često čuje njegovo gukanje. Gnijezdo složi od suvaraka na granju, 
ali i on se seli. K nama dolazi vrlo rano u februaru i martu, a odlazi 
u septembru i oktobru, no ponekada i prezimi. 

Grlica živi također po šumama, a dosta je manja od goluba. 
Ona je rđasta, a sa svake strane ima na vratu pet crnih pruga. 



Grlica, dugačka 30 cm 


Priprosto gnijezdo slaže od suvaraka i seli se preko zime. K nama 
dolazi u drugoj polovini marta i u aprilu, a odlazi rano već u augustu 
i septembru. Radi ugodnoga gukanja drže je u kavezu. Grlica doživi 
40 godina. 

Kumrija ili gugutka prebiva stalno po Srbiji, Makedoniji i dalje 
na istoku. U Evropu su je naselili Turci. U Južnoj Srbiji je ona uz 
čavku najobičnija ptica. 

Domaća grlica je vrlo mila ptica, pa je često drže u kavezu. 
Ona je pripitomljena od nubijske grlice koja živi u pustim kraje- 
vima. sjeveroistočne Afrike te je žućkastosmeđom odorom pri- 
ljubljena tlu tih krajeva. Na vratu ima crnu ogrlicu. Domaćih grlica 
ima i posve bijelih. Uz gukanje pušta ona glasove slične našem 
smijehu. 

Vivak 

Vivak se zadržava po vlažnim ravnicama. Velik je kao golub, 
ima dosta visoke noge, a na glavi i pomičnu perjanicu. Crno mu se 
perje na leđima prelijeva ljubičasto i zeleno, a ozdo je ponajviše bijelo. 

Vivak, dugačak 34 cm 

liječe mnogo njih ka- 
da se sele u proljeće 
i jesen, u februaru i 
martu te oktobru i no- 
vembru. Neke šljuke 
zimuju i kod nas, ina- 
če odlaze većinom u 
sjevernu Afriku. Pre- 
ko ljeta žive šljuke u 
vlažnim šumama naj- 
više u sjevernoj Evro- 
pi i Aziji, a ponešto i 
kod nas. Svojim me- 
kanim, ali vrlo dugač- 
kim kljunom, prevr- 
će šljuka lišće i maho- 
vinu da nađe gujavi- 
ce, kukce i puževe. 
Može i da ga duboko 
zarije u mulj da vadi 
iz njega hranu. 


Po tlu kupi on guja- 
vice, kukce i puževe« 
Poradi takove hrane 
i vivci se sele. K na- 
ma dolaze u vrlo rano 
proljeće već u februa- 
ru i martu* a odlaze 
u oktobru i novem- 
bru. Poneki prezime i 
kod nas sjevernije, a 
mnogo ih zimuje u 
Dalmaciji. Gnijezdo 
pravi u jamici na tlu, 
a mladi su mu potr- 
kušci. 

Šumska šljuka ili 

bena je također veli- 
ka kao golub, a preko 
naše domovine pre- 


Šumska šljuka, dugačka 32 cm 

Galeb 

Galeb živi uz velike rijeke. Nije veći od velikoga goluba, ozgo 
je siv, ozdo bijel. Ljeti mu je glava tamna, zimi bijela. Između tri 
prednja prsta ima kožicu za veslanje. Dugačkim i uskim krilima brzo 
leti te iznad vode vreba na ribu. Čim je opazi blizu površine, baci se 
u vodu i zgrabi je dosta dugačkim i jakim kljunom. Gornji mu je kljun 



Galeb, dugačak 42 cm, raskriljen 94 cm 


na kraju svinut, a njime ne hvata samo ribu, nego na poljima i ska- 
kavce, druge kukce i miševe. Galebovi žive u jatima, a preko zime se 
sele. K nama dolaze u martu, odlaze u oktobru, a mnogo ih zimuje 
i u Dalmaciji. 

Galeb klaukavac je vrlo običan svuda po našem Primorju. On 
je dvaput veći od običnoga galeba, a glasi se glasom koji potsjeća na 
ljudski smijeh. Gnijezdi se po strmim klisurama u velikim jatima koja 
zapreme i čitave otoke. 

U krajevima gdje pada rijetko kiša sakupljaju se njihove izme- 
tine u velike naslage. Po otocima u Tihom Oceanu uz obalu Južne 
Amerike debele su te naslage i 100 m, pa ih odvoze kao đubre pro- 
zvano guano. 

Crna čigra je također vrlo česta ptica uz vodu. Ona ima du- 
gačka i uska krila i kao lastavica rašljast rep. Hrani se većinom 
kukcima koje lovi nad vodom, pa je stoga selica. K nama dolazi u 
aprilu i .maju, a odlazi u oktobru. 

Njorke ili alke žive uz sjeverna mora u nebrojenim i golemim 
jatima. One lete vrlo slabo, ali to bolje plivaju. Milijuni se zajedno 
odmaraju i gnijezde na pustim otocima. Njima i njihovim jajima 
ljudi se na sjeveru hrane, a pahuljicama i krznom odijevaju. 



Njorke, na pustom otoku 


Golub, vivak, šljuka, galeb 
svojom su građom slične ptice, pa prave posebnu hrpu ptica 
V I V Č A R I C E. 

One su priljubljene na različite životne prilike, te su stoga vrlo različita 
izgleda. Vivčarice su srednje veličine, imaju dugačka i uska krila, te su dobri 
letači. Samo se neke, kao golubovi, hrane sjemenjem, zadržavaju se najviše- 
na drveću, a mladi su im čučavci. Najviše vivčarica hrani se životinjskom 
hranom, a svima ovima su mladi potrkušci. Jedan dio se zadržava na kopnu uz 
vlažna mjesta, te vrlo dobro hodaju i po tlu, kao vivak i šljuka, a drugi se 
dio zadržava najviše uz more, te ima i noge udešene za plivanje, a hrani se obično 
ribom, kao galeb. Ove vodene vivčarice su vrlo družbene te gnijezde u velikim 
jatima. Golub je česta domaća ptica. 

Većina vivčarica su selice, a raširene su po čitavoj Zemlji. 

Patka 

Patka ili plovka je kao i kokoš vrlo korisna domaća ptica. Krat- 
kim nogama ona teško hoda, ali između tri prednja dugačka prsta 

ima razapetu plovnu kožicu za veslanje. Stoga po vodi vješto pliva, 
a da ne utone, tijelo joj je s trbušne strane široko. Izlučinom trtične 
žlijezde patka marljivo masti svoje perje da se ne nakvasi vodom,, 
pa joj voda nikad i ne dopre do kože. Ispod pravoga perja ima guste 
pahuljice, a pod kožom još i sloj masti da joj ne bude na vodi hladno.. 

Patka se prehranjuje onim što nalazi u vodi. Dosta dugačkim, 
širokim i sploštenim kljunom vadi hranu ispod vode. Da je napipa, 
kljun je na vrhu vrlo osjetljiv. Najradije se zadržava uz plitke obale 
i među vodenim biljem gdje dosegne kljunom do dna kad uroni. 
Među muljem brlja i traži crviće, kukce i račiće, a uhvati usput i 
koju ribu, žabu ili njihova jaja. Kod toga napuni joj se kljun vodom, 
a da je s hranom ne proguta, ima posebno udešen rub kljuna. Gornji. 



Pekinška patka 

i donji rub je izverugan, pa kada se kljun zatvori, ostanu na rubu 
žljebovi, kroz koje isteče voda, slično kao između usova kod kita. 
Vrlo osjetljivim jezikom probere patka hranu između onoga što je 
zaostalo u kljunu. Uz to jede ona i vodeno bilje i travu koju otsijeca 
oštrim rubom kljuna pa zatim svakakvo sjemenje. Stoga joj je mi- 
šićni želudac jak kao u kokoši i goluba. 

Maleni su pačići potrkušci pokriveni gustim žutim pahuljicama, 
a plivaju za majkom čim se izlegu. Često podmeću pačja jaja kokoši 
koja vodi male pačiće jednako brižno kao svoje piliće, samo ne može 
za njima u vodu. Patke su vrlo proždrljiva živad, ali zato i rastu 
brzo. Odgajaju se lakše od kokoši i prije donesu korist u mesu i 
perju. Obično su bijele, ali ima i smeđih. Patak ima na trtici kovr- 
čicu od perja. Pripitomljena je od divlje patke. I domaćih pataka 
ima više pasmina, a osobito je dobra pekinška patka, koja po- 
tječe iz južnoga Kitaja. To je vrlo velika patka, teška je do 4,5 kg* 
čvrsta i otporna, te se lako othrani, a ima gusto pahuljasto perje- 

Divlja patka ili plovka živi po- svim našim barama i močvarama 
te se gnijezdi među šašem i rogozom. Manja je od domaće patke i 


Divlja patka, dugačka 63 cm, raskriljena 104 cm, sprijeda patak 

neugledne je smeđaste boje. Samo je mužjak preko zime vrlo šaren, 
a osobito mu se krasno prelijeva glava u zelenoj i modroj boji. 

Divlje patke što žive kod nas su selice te dolaze k nama u vrlo 
rano proljeće u februaru i martu, a odlaze u kasnu jesen u oktobru 

i novembru. Mnoge i 
prezime kod nas, a 
kada se u sjevernim 
stranama smrzavaju 
vode, dolijeću zimi i 
k nama velika jata 
divljih pataka. 

Guska je tako- 
đer vrlo vrijedna do- 
maća životinja radi 
odličnoga mesa i me- 
kanoga perja, pa kod 
nas po nizinama uz 
rijeke, a naročito u 


Emdenska guska 

Labud, dugačak 180 cm 

Patka, guska, labud 

imaju među prednjim prstima razapetu kožu za veslanje, kratke noge, a širok, splošten 
i na rubovima narovašen kljun. Oni prave posebnu hrpu ptica 

GUŠČARICE. 

Sve su one vodene ptice, plivačice, koje obično imaju tijelo splošteno 
da se lakše drže na vodi, te gusto i masno perje s mnogo pahuljica da se ne 
nakvasi i da im ne bude u vodi hladno. Sve su guščarice veće ptice koje se hrane 
mješovitom, biljnom i životinjskom hranom. Gnijezdo prave najviše 11a tlu. 


Podunavlju, po Vojvodini, drže velika jata. Premda i guska dobro 
pliva, ipak se više zadržava na kopnu, jer tu nalazi svoju hranu. 
Jede travu i drugo zelenje i svakakvo sjemenje, a vrlo je mudra 
i oprezna ptica. Doživi 80 
godina. Domaćih gusaka ima 
više pasmina, a osobito su 
dobre emdenska guska iz 
istočne Frizije i t u 1 u s k a 
iz južne Francuske. Domaća 
guska je pripitomljena od 
divlje guske. 

Divlja guska je sivkaste 
boje kao i mnoge domaće. 

Kod nas živi divlja guska oko 
močvara u Podunavlju i Sla- 
voniji, a preko zime se seli 
na jug. Od nas odlazi u sep- 
tembru i oktobru, a dolazi u 
martu i aprilu. 

Divlja guska, dugačka 98 cm, raskriljena 170 cm 


Labud je poznat 
zbog svoga krasnoga 
bijelog perja, dugač- 
kog vrata i čitavog 
oblika tijela. On živi 
u sjevernoj Evropi, a 
zimi dolete neki i na 
naše vode. Mladi mu 
imaju sivkasto perje 
kao guska. Labud do- 
živi preko ioo godina. 

a ženka ga nastre pahuljicama; mladi su pčtrkušci. Mnoge su selice. Vrlo su 
korisna domaća perad patka i guska. 

Guščarice su raširene svuda po Zemlji, ali najviše u toplim stranama. 

Korist od ptica 

Veliku izravnu korist ima čovjek od domaćih ptica, ali još* 
kudikamo veću ima od nebrojenih drugih. Vrlo mnoge, pogotovu 
manje ptice, hrane se kukcima, gusjenicama, puževima koji kvare 
bilje što se uzgaja nama za hranu. Od ovih sitnih životinja stradaju 
vrtovi, voćnjaci i šume. Kako ptice trebaju vrlo mnogo hrane, pojedu 
silu kukaca i tako čuvaju od njih bilje. Zbog toga su mnoge ptice r 
osobito pjevice, vrlo korisne. One čuvaju vrtove, voćnjake, polja i 
šume, pa zato treba da i mi njih čuvamo to više, što zbog sve op- 
sežnijega obrađivanja tla imaju ptice sve manje prilike za život. 
Posebnim zakonom zaštićene su pjevice, žune, kukavica, pupavac, 
sove, mišar i klikavac kod nas i u vrlo mnogim državama, a evrop- 
ske su države sklopile i međunarodni ugovor za zaštitu ptica ko- 
risnih u ratarstvu koji zabranjuje svaki lov na veliko. 

Pticama ne smijemo da rušimo gnijezda i vadimo iz njih jaja, 
nego naprotiv treba da sadimo oko sviju njiva, vrtova i voćnjaka, 
uz potoke i rub šume trnovito grmlje u kojem će one moći mirno 
da svijaju gnijezdo. Ne valja u voćnjaku ni u šumi obarati svako 
staro i natrulo stablo, jer baš njega trebaju za gnijezdo žune, brglijezi 
i sjenice. Nema li baš nigdje prirodne prilike za njihovo gnijezdo,, 
treba da se po drveću izvjese umjetna gnijezda, kao što se za čvorke 
postavljaju škrinjice. 

Ptičice koje nas ne ostavljaju ni preko zime, tako sjenica, zeba,, 
češljugar, strnadica, kos, crvendać, teško stradaju kad zapadne velik 
snijeg ili se zamrzne zemlja. Onda se one posve približe našim domo- 
vima, pa nam je dužnost da naspemo hrane pod kakav krović kuda 
ne pada snijeg. Nešto konoplje, prosa, sjemenaka od sunčanice, raz- 
mekšana hljeba, isjeckana mesa i mrkve utažiće im barem malo glad. 
Tako im se neznatno odužujemo za njihovu korist i pjesmu. Osobito 
treba da poradimo protiv toga da se malene ptice pjevice na veliko 
ne love i jedu. Naša je domovina još kao malo koja zemlja puna 
raznovrsnih ptica, samo treba da pazimo da ih našom krivnjom 
ne protjeramo. 

Ali i grabljive ptice koje progone te malene pomagače ratara 
također su koristan član prirode. One uzdržavaju kao i zvijeri 
ujednačenost među drugim pticama i sisavcima. Obično im budu 
plijenom najslabije i bolešljive ptice, pa se tako njihovom zaslugom 
održavaju samo krepke i najbolje. 


Rodarice 

Roda 

Roda, štrk ili lelek dobro je poznata velika ptica po ravnicama 
uz naše rijeke, jer voli da se zadržava uz kuće. Gdje ima priliku, 
načini gnijezdo na kući, a inače ga pravi na visoku drveću. Veliko 
gnijezdo složeno je samo od neuredno naslaganih suvaraka, a u* 
sredini obloženo slamom. Mladi u rode su čučavci. Dok se roda uz. 



Roda, dugačka 110 cm, raskriljena 220 cm 


gnijezdo odmara, često stoji na jednoj nozi te klopoće. Ona je bijela r 
crna su joj samo krila, a noge i kljun su crveni. Doživi 70 godina. 

Hranu traži roda po močvarnim mjestima, pa joj je prema 
tome udešeno i čitavo tijelo. Da gaća po močvarama, ima dugačke 
noge, a da ne propadne u mulj, prsti su joj široki i raskrečeni. Du- 
gačkim vratom i kljunom pobira hranu, a guta je tako da uspravi 
kljun, pa hrana padne u jednjak. Roda lovi sve životinje koje može 
da pojede, a to su žabe i zmije, gušterice, miševi, ptice, ribe, guja- 
vice i skakavci. Kosti i dlaku što ne može da probavi izbacuje na 
usta u gvalama kao jastreb. 

Kako se sve životinje kojima se hrani posakrivaju preko zime* 
ponestane u jesen kod nas za nju hrane, pa se seli na jug, u Afriku, 
u jatima do 5000 komada. Rode se raziđu po čitavoj Africi, a neke 
dopru i do njezina južnoga kraja, pa tako prevale donle i 9500 km. 

Rodaiice 


K nama dolaze rode u martu i aprilu, a odlaze već potkraj ljeta od 
polovice augusta i u septembru. 

Siva čaplja zadržava se uza sve vode. Ona je ozgo siva. Hrani 
se ponajviše ribama, a selica je kao i roda. Sive čaplje dolaze 
k nama već rano u proljeće u februaru i martu, a odlaze u oktobru 



Siva čaplja, dugačka 100 cm, raskriljena 175 cm. Straga na drveću gnijezda 

i novembru, no neke i redovno prezimljuju kod nas. Siva čaplja do- 
živi preko 6o godina. Od bijele čaplje skupo se prodaje za ures perje 
s mužjakovih leđa (aigrette, Reiher). 

Plamenac ili flamingo koji živi u velikim jatima po obalama 
‘Sredozemnoga Mora, sličan je rodi dugačkim svojim oblikom. Perje 
mu je ružičasto, a da ne zaglibi, ima između tri prednja prsta raza- 
petu kožicu. Hrani se sitnim racima, crvima i puževima koje vadi 
kljunom iz mulja. Plamenčevi mladi su potrkušci. 



Rodarice 

Ružičasti nesit ili gem je ogromna ptica koja se viđa uz vode 
po našem Podunavlju, a živi dalje na jugu u Aziji i Africi. Ruži- 
časte je boje kao plamenac. Četvrti, stražnji prst okrenut mu je na- 



Ružičasti nesit, dugačak 180 cm, raskriljen 260 cm 


prijed, a između sva četiri prsta razapeta mu je kožica za veslanje. 
Veliko i krupno tijelo naročito se ističe dugačkim kljunom. Ispod 
donjega ima prostranu kožnatu kesu u koju pada hrana. Hvata ribe, 
a živi u velikim jatima. 

Kudravi nesit ili panac je još veći, a živi na Skadarskom Jezeru. 
On je uopće naša najveća ptica, jer raskriljen ima malo manje od 
3 metra (290 cm). 

Roda, čaplja, plamenac, nesit 

imaju dugačak vrat i kljun i inače vrlo sličnu građu, pa tvore posebnu hrpu ptica 

RODARICE. 

Sve su to velike ptice koje žive uz vodu, pa su toj okolini priljubljene na 
dva načina. Neke imaju vrlo dugačke noge, kao roda, a druge s kratkim nogama 
imaju među prstima kožicu za veslan je, kao nesit. 

Rodarice su grabi j ive ptice koje progone druge veće životinje, osobito 
ribe. Gnijezda prave slaba, mladi su čučavci (osim od plamenca koji ima po- 
trkušce). One su vrlo društvene ptice te većina živi u većim jatima. Mnoge 
su selice. 

Rodarice su raširene po čitavoj Zemlji, najviše po močvarnim nizinama,, 
manje uz more. 

Ždralovke 


Potrk 

Potrk ili đroplja živi u našem Podunavlju i dalje na istok gdje 
su velike oranice zasijane žitom. Ozgo je žućkastosmeđ te išaran 
crnim prugama, na krilima i ozdo sivkast, te je bojom vrlo prilju- 
bljen svojoj okolini. Dugačkim i jakim nogama dobro hoda, ali i 
jednako dobro leti. Hrani se najviše sjemenjem i zelenim biljem, 



Potrk, dugačak preko 100 cm, raskriljen 240 cm, težak do 16 kg 


-ali pojede i svaku manju životinju na koju se namjeri. Mladi se potrči 
hrane samo kukcima. Gnijezdo pravi na tlu među žitom, a mladi su 
potrkušci. Mužjak potrka ima ispod kljuna lijevo i desno uspravljena 
dugačka i tanka pera kao brkove, a nadimlje se i širi rep poput pu- 
rana. Ženka je mnogo manja od njega. 

Ždral je po imenu poznata ptica, nalik je rodi, ali je od nje 
dvaput veći. On živi u sjevernoj Evropi, a preko naših krajeva samo 
prelijeće u proljeće i jesen kad se seli, u martu i aprilu te u oktobru 
i novembru. 

Liska ili sarka pliva često po ustajalim vodama, punima trstike 
i rogoza. To je crna ptica velika kao kokoš s bijelim kljunom i bijelom 
lisom na čelu (slika na str. 143 kod gnjurca). Za veslanje nema kao 
patka, galeb ili nesit između prstiju razapetu kožicu, nego joj je svaki 
od tri dugačka prednja prsta posebno obrubljen raširenom kožicom 
da imaju veću površinu za veslanje. liska se hrani manjim životi- 
njama što žive u vodi, a hvata ih ispod vode dok roni. Mlade su 


Plijenorke 

liske potrkušci. I liska je selica. K nama dolazi u rano proljeće već 

u febiuaru i martu, a odlazi u oktobru i novembru. Neke prezime i 
hod nas. 


. Potrk, ždral, liska 

svojom su građom najsrodnije ptice, pa tvore posebnu hrpu ptica 

ŽDRALOVKE. 


.... ° n< l. su Z rl ° raz v n0lcne Pt*ce, jer su priljubljene na posve različite životne 
prilike, ah većinom žive po močvarama, te neke imaju dugačke noge, vrat i 
kljun kao zdral, ili su plivačice, kao liska, a neke i trče po ravnicama. 

Zdralovke se hrane najviše životinjskom, a mnoge i biljnom hranom, 
bve su one veće ptice koje slabo lete. Sve su naše ždralovke osim potrka selice. 
INjinovi su mladi većinom potrkušci. 

One su raširene svuda po Zemlji, ali najviše i pretežnim dijelom u toplim 
stranama. 


Gnjurac 

Ćubasti gnjurac živi po barama u Posavlju, Podravlju, Podu- 
navlju 1 uz Moravu. Od sviju naših ptica on je najviše udešen za život 
na vodj. JNa njoj spava, na njoj vije i gnijezdo koje pričvrsti za rogoz 
da ne otpliva, nadalje ima još više nego u patke masno perje, guste 



Ćubasti gnjurac (lijevo), dugačak 63 cm. Sprijeda divlja patka. 

liska, dugačka 47 cm 


a straga pliva 

Plijenorke 


pahuljice i mnogo masti ispod kože. Ali nema kao patka između 
prstiju razapetu kožicu, već mu je slično kao u liske, svaki od tri 
prednja prsta obrubljen širokom kožom da dobro vesla. Roni također 

vješto, a hrani se najviše ri- 
bama. Čvrst i šiljat kljun na 
rubu mu je nazubljen da se 
riba ne isklizne iz njega. 

Mladi su mu potrkušci, 
a kada se umore od plivanja, 
nosi ih majka na leđima. 
Gnjurac je ozgo smeđ, ozdo 
bijel. Koža s tim bijelim i 
sjajnim perjem prodaje se kao 
skupo krzno. Ljeti ima na 
glavi ures, ćubu od perja. 
S tjemena njegova dižu se 
dva čuperka perja kao ro- 
govi, a sa strane ima bujnu 
bradu. Gnjurci su selice koje 
k nama dolaze u martu, a od- 
laze u oktobru, no mnogo ih 
zimuje i u Dalmaciji'. 

Pingvini su životu u 
vodi najviše priljubljene ptice. 
Osim što imaju među prstima 
razapetu kožicu za veslanje, 
i krila su im preobražena u vesla, pa izvrsno rone i plivaju, ali ne 
mogu da lete. Kako su im noge posve straga na tijelu, stoje uspravno 
kad izađu iz vode. Žive u velikim jatima po hladnim morima oko 
Južnoga Pola. Mladi su njihovi slijepi čučavci. 

Gnjurac 

i slične ptice plivačice i ronilice tvore posebnu hrpu ptica 
PLIJENORKE. 

One su izrazito priljubljene životu na vodi, veće su ptice koje slabo lete, 
a hrane se životinjskom hranom. Mladi su im potrkušci. 

Dio plijenorki koji živi na moru dolazi samo u hladnim sjevernim stra- 
nama, a one koje žive na slatkoj vodi raširene su posvuda po Zemlji. 

Pingvini 
su posebna hrpa ptica 
P I N G V I N K E. 

One su morske plivačice koje ne mogu da lete, a žive u južnim studenim 
krajevima. 



Pingvin, dugačak 65 cm 


Seoba ptica 

Seoba ptica 

Kad pod jesen navale kiše i zahladi, ponestane mnogim pticama 
hrane. Kukci su većim dijelom uginuli ili se posakrivali, a snijeg i led 
priječi svako traženje hrane. Zbog toga više od polovine ptica odlazi 
od nas u one krajeve gdje je zimi toplije i gdje mogu da u to doba 
nađu hrane. Kad zima prođe, opet se vraćaju. Osjetljivije ptice sele 
se već prije početka jeseni, a vraćaju se kasnije u proljeće, te pre- 
bivaju kraće vrijeme u našoj domovini, dok otpornije odlaze kasnije, 
a vraćaju se ranije. 

U proljeće dolaze k nama pomalo već od polovine februara, 
a najviše u martu: vivci, divlje patke, čvorci, grivnjaši, škanjci mi- 
šari, poljske ševe, drozdovi cikelji, divlje guske, pastirice, sive čaplje, 



Jato lastavica 


rode, vjetruše klikavci. U isto vrijeme prelijeću kroz našu domo- 
vinu šumske šljuke i ždralovi. U aprilu dolaze najviše : pupavci, la- 
stavice, crnoglavke, piljci, kukavice, slavuji, grlice, čiope, vuge, pre- 
pelice, rusi svračci, čigre koje završe seobu početkom maja. Naj- 
više ptica dolazi u prvoj polovini marta, ali njihovo selenje u proljeće 
traje najmanje oko mjesec dana. Po tridesetak dana dolaze crno- 
glavke, rusi svračci, drozdovi cikelji, vjetruše klikavci, poljske ševe, 
divlje guske, vuge. Po četrdesetak sele divlje patke, škanjci mišari, 
pastirice, pupavci, piljci, kukavice, slavuji, grlice, prepelice, čiope. 
Pedesetak i više dana traje dolaženje vivaka, čvoraka, grivnjaša, 
sivih čaplja, roda, lastavica. 

Kroz tople ljetne mjesece žive ove ptice u našim šumama, gaje- 
vima, uz domove i vodu, a s dolaskom jeseni počinju da odlaze u 
toplije južnije krajeve. Već u augustu počnu da odlaze, a najviše u 
septembru: čiope, rode, kukavice, vuge, crnoglavke, slavuji, pupavci, 
rusi svračci, grlice, piljci, čigre, lastavice. U oktobru odlaze najviše: 
prepelice, vjetruše klikavci, grivnjaši, pastirice, divlje guske, sive 
čaplje, poljske ševe, čvorci, škanjci mišari, vivci, drozdovi cikelji, divlje 
patke koje završe seobu u novembru. U isto vrijeme prolaze kroz 
našu domovinu i šumske šljuke i ždralovi. Najviše ptica odlazi od nas 
u drugoj polovini oktobra. Njihovo odlaženje u jesen traje redovno 

IO 

Seoba ptica 


malo dulje, oko dvije nedjelje, nego li njihovo pristizanje u pro- 
ljeće. Preko tridesetak dana odlaze rusi svračci, drozdovi cikelji. Četr- 
desetak dana sele škanjci mišari, divlje guske, slavuji, crnoglavke, 
grlice, vuge, vjetruše klikavci. Pedesetak dana odlaze divlje patke, 
poljske ševe, pastirice, sive čaplje, rode, piljci, prepelice, čiope. Šezde- 
setak i više dana traje odlaženje vivaka, čvoraka, grivnjaša, pupa- 
vaca, lastavica, kukavica. 

Kada u cjelosti promotrimo čitavu seobu ptica, opažamo da 
ptice koje najviše dolaze u martu odlaze najviše u drugoj polovini 



Divlje patke 

oktobra i početkom novembra. Ove su ranije došle i kasnije odlaze. 
Ptice koje najviše dolaze u aprilu odlaze najviše već u augustu i sep- 
tembru. One su kasnije došle, a ranije odlaze, pa prebivaju kraće vri- 
jeme, u našoj domovini. 

U svakoj je selici uvriježena potreba da pođe u toplije strane, 
pa kad dođe vrijeme seobe, onda se posve promijeni. Tada su noću 
vrlo nemirne i ptice koje su zatvorene u kavezu, kao slavuj ili pre- 
pelica. Poneke ptice selice ipak i redovno prezimljuju ovdje, ondje i 
u nas, pa tako zaostane gdjekoja šumska šljuka, siva čaplja i poljska 
ševa. Samo katkada prezimi u nas i poneki vivak, divlja guska, čvorak, 
grivnjaš, škanjac mišar, pastirica, vjetruša klikavac, galeb, prepelica. 

Mnoge se selice sakupljaju u velika jata, tako lastavice, rode, 
čvorci, poljske ševe, dok druge, kao kukavice, rusi svračci, pupavci, 
putuju pojedince. Gotovo sve naše selice putuju u Afriku, samo neke 
zimuju već u Dalmaciji. Mnoge slabije ptice, kao crnoglavke, pre- 
pelice i divlje patke, sele se noću, a danju se sakrivaju i počivaju u 
grmlju. Neke se, kao rode, škanjci mišari, sele samo po danu, a većina 
putuje koje danju koje noću. Ptice se sele po svakom vremenu, bilo 
lijepo ili ružno, miruju tek za velike nepogode. Za lijepa vremena 
putuju u većoj visini, koju stotinu metara, za ružna vremena lete 
posve blizu tla. Gora ne prelijeću, već ih obilaze, a putuju vazda 
određenim putem. 



Bezgrebenke 

Rode ne prelijeću u Afriku preko Jadranskoga i Sredozemnoga 
Mora, već lete duž Balkanskoga Poluotoka, Male Azije, Palestine 
i Sueza do Nila pa uz Nil sve do juga Afrike. Istim se putem i vra- 
ćaju. Svaki dan preleti roda 120 — 200 km, a čvorak i drozd cikelj 
30 — 60 km. U proljeće vraćaju se brže, pa roda preleti dnevno do 
400 km. Najveći put obavi polarna čigra koja se naselila daleko na 
sjever, a zimuje u Južnom Ledenom Moru. Ona obleti svake godine 
gotovo čitavu zemaljsku kuglu. 

Divlja patka, gnjurac i labud nisu redovne selice. Sele se samo 
kada ih jaka zima prisili da potraže nezaleđenu vodu. Divlje patke 
1 divlje guske lete u obliku klina. 

Noj 

Noj je najveća ptica na Zemlji. Živi po velikim pustim ravni- 
cama Afrike gdje može bez zapreke da trči. Zbog toga su mu krila 
posve slabašna, ne može njima ni da poleti, dok su mu noge dugačke 
i jake. Na njima ima samo po jedan veliki i jedan maleni prst na- 
mjesto četiri prsta u drugih ptica, upravo kao što i konj radi trčanja 
ima samo jedan prst, a sviju drugih je nestalo. Noj trči brže od konja. 

Kosti mu nisu lagane kao u drugih ptica, već su ispunjene srži, 
a na grudnoj kosti nema grebena kao sve ostale ptice. Za taj se greben 
prihvaćaju mišići za letenje, a kako noj ne leti, nema ni tih mišića, 
pa ni grebena. Da može pobirati hranu, ima poradi dugačkih nogu 
i dugačak vrat. 

Hrani se biljem, kukcima i drugim sitnim životinjama. Živi u 
malenim jatima. Glava, vrat i noge su mu goli. Mužjak je crn, a u 
krilima i repu ima krasno bijelo perje, dok je ženka sivkasta. To 
dugačko perje ljudi vrlo cijene kao ures, pa nojeve od davnine mnogo 
love. Kako se nojevi lako odgajaju, goje ih u Africi, južnoj Rusiji 
i Kaliforniji, a kušali su i kod nas na Visu. Svakih osam mjeseci režu 
im pera iz krila i repa. 

Prema nojevoj veličini velika su mu i jaja. Svako je teško oko 
jedan i po kilograma, dakle kao 24 kokošja jaja. Leže na jajima 
oba roditelja, i to u rupi na tlu. Mladi su potrkušci. 

Nojevih srodnika ima u Južnoj Americi, Australiji i istočnoj 
Indiji. Sve su to najveće ptice na Zemlji. Neke su istrijebili u histo- 
rijsko vrijeme. 

Noj 

i njemu slične ptice ne lete, pa nemaju ni grebena na grudnoj kosti, te prave posve 
odjeljenu i posebnu hrpu ptica tr kulje ili 

BEZGREBENKE. 

One imaju vrlo jake noge kojima dobro trče. Hrane se najviše biljnom 
hranom, mladi su im potrkušci. Noj je pripitomljen. Žive samo u toplim kraje- 
vima. 

Bezgrebenke 



Noj, visok 275 cm, težak 90 kg 


Zajedničke osobine ptica 

Zajedničke osobine ptica 

Ptice su odjevene perjem koje mijenjaju mitarenjem obično u 
jesen. Hodaju samo na dvije stražnje noge koje su posebno ude- 
šene prema poslu. Prednji udovi su pretvoreni u krila s vrlo dugač- 
kim i jakim perima. Da budu lakše kod leta, većina ptica ima šuplje 
kosti, a sva je utroba smještena u stražnjem dijelu tijela. Mnoge 
ptice plivaju. Od osjećala je najbolje oko. 

Ptice se hrane i biljnom i životinjskom hranom, te su prema 
njoj udešeni njihovi kljunovi. Malo se ptica hrani sjemenjem i plo- 
dovima, većinom jedu kukce i njihove ličinke, a mnoge hvataju samo 
veće životinje. Mnoge ptice imaju volju. Krv im je uvijek jednako 
topla, malo preko 40 0 . 

Sve ptice se glase te se raznim glasovima dozivlju i opominju, 
a mužjaci mnogih i pjevaju. Kod nekih ptica imaju mužjaci ljepše 
i sjajnije perje od ženki. 

Ptice nose jaja u vapnenastoj ljusci, a za njihovo leženje grade 
često vrlo umjetna gnijezda. Jaja su najviše bijela ili modrikasta, 
a često i poprskana. U jednom leglu snesu prema vrsti 1 do 22 jaja, 
a obično leži na jajima ženka i grije ih toplinom svoga tijela da se 
u njima razviju mladi. 

Sve su ptice vrlo slične, te se teško mogu da rasporede. 

Noj i slične ptice koje ne lete nemaju na grudnoj kosti greben, 
te tvore posve zaseban odio ptica bezgrebenke. 

Ostale ptice imaju na grudnoj kosti greben, te ih slažemo u 
mnogo veći odio ptica grebenke. Dijelimo ih prema prirodnoj 
srodnosti u više hrpa, a glavne su: pingvinke, plijenorke, rodarice, 
guščarice, sokolovke, kokoške, ždralovke, vivčarice, kukavke, kri- 
čalice i pjevice. 

Mnoge su posve različite ptice priljubljene na jednaki način 
života, te su zbog toga postale vrlo slične, kao na pr. jastreb i ćuk. 
Prije su ih združili kao „grabilice”, ili žunu i papige u „puzavice”, 
ili rodu, ždrala i šljuku u „močvarice ili štakare”, ili patku, nesita, 
gnjurca i galeba u „plivačice ili plovuše”. 

Ptice u prirodi 

Sve su ptice kopnene životinje, ali mnoge su se od njih pri- 
ljubile životu na vodi. One žive posvuda, jedne u nizinama, druge 
samo u visoku gorju, a ima ih što se zadržavaju uvijek na drveću, 
ili na tlu, ili na vodi. Mnoge se drže same za se, a neke vole društvo. 

Svih ptica živi danas na Zemlji oko 28.000 vrsta, ali su po 
njoj vrlo raznolično rasprostranjene. Neke su raširene preko velikih 

prostora, a druge su skučene samo na stanovite krajeve. Najviše 
ptica živi u toplim i vrućim krajevima. Po broju i po raznoličnosti 
vrsta najbogatija je Južna Amerika gdje živi najviše vrsta ptica, a 
među njima i mnogo takovih kojih inače nema drugdje na Zemlji. 
Značajne su tu ptice kolibrići, neke papige i srodnici noja. Iza toga 
je najbogatija po broju vrsta južna Azija sa susjednim otocima, gdje 
su značajne ptice: paun, gnjeteo, salanganka. Mnogo vrsta ptica živi 
i u Africi južno od Sahare, a značajne su tamo noj i neke papige. 
Zatim je još bogato pticama i australsko područje sa susjednim oto- 
cima, a mnoge od njih žive jedino u tim krajevima. Značajne su tu 
rajčice i kakadu. 

U hladnijim krajevima živi mnogo manje vrsta ptica. Ali ipak 
nisu ni oni siromašniji pticama, iako nemaju toliko raznovrsnih, jer 
opet od svake vrste ima mnogo više ptica. U području Evrope i sje- 
verne Azije živi samo oko 560 vrsta ptica. Ovdje su značajne: te- 
trijeb, šojka, svračak, crnoglavka. 

Međutim i od ovo malo vrsta ptica živi u našoj domovini samo- • 
oko polovina. 

Ako malo razgledamo gdje prebivaju naše ptice opažamo da 
se u kući i oko ljudskih stanova zadržavaju : vrabac, lastavica, golub, 
pa sva domaća perad, zatim vjetruša klikavac, ćuk, kukuvija, a negdje 
i čiopa ili roda. 

Pođemo li malo u voćnjak, vrt i gaj, čujemo u proljeću pjesmu 
kosa, crnoglavke, zebe, češljugara, čvorka, sjenice, vuge i kriještanje 
svrake. 

U šumi, a osobito u grmlju, uz rub i uz potok, ozvanja pjesma 
mnogih ptica. Tu žive slavuj, drozd, kos, carić, sjenice, zeba, tu kuka 
kukavica, kuckaju žune i djedovi, guču grivnjaš i grlica, kriješti 
šojka, sakrivaju se sovuljaga i gavran, a traže plijen jastreb i kobac. 

Na polju i livadi zadržavaju se: ševe, pastirica, trćka, prepelica, 
vrana, čavka, potrk, pupavac, rusi svračak, poljski vrabac, škanjac 
mišar. 

Oko vode i na vodi žive : roda, siva čaplja, vivak, vodomar, 
mošnjarka, orao stekavac, galeb, čigra, nesit, divlja patka, divlja 
guska, gnjurac, liska. 

Osim toga zadržavaju se neke ptice u visokome gorju, kao suri 
orao, sup, tetrijeb, jarebica, krstokljun. Zatim su u našemu Krasu 
značajne neke posebne kraške ptice, a u Primorju opet druge pri- 
morske ptice, kao na pr. galeb klaukavac. 

Stalno prebiva u nas samo manji dio ptica, oko 100 vrsta, i to 
one koje se hrane najviše sjemenjem, kao vrabac, zeba, trćka, pa sje- 
nice, kos i carić. One su stanarice. 

Preko polovine su naših ptica, oko 140 vrsta, selice koje nas 
preko zime ostavljaju, a ljeti gnijezde u našim krajevima. Uz ove 
stalne naše ptice ima kod nas još i zimskih došljaka, sjevernih ptica, 
koje i kod nas zimuju, zatim samo prolaznika koji žive na sjeveru,, 
a za seobe na jug prelijeću preko naše domovine, a konačno ima i 
zalutalih ptica koje se vrlo rijetko pojave. Takovih različitih do- 
šljaka ima oko 90 vrsta. 

Većina naših ptica su korisne u gospodarstvu zatiranjem ku- 
kaca koji upropašćuju njegove proizvode. 

Udomaćene su ptice: kokoš, puran, patka, guska, golub, kana- 
rinac, te je peradarstvo vrlo važna grana naše narodne privrede. 

Inače služi za ures perje noja, čaplje, papiga, rajčica, kolibrića. 
Zarezanom cijevi guščega pera nekada se pisalo. Guano je izvrsno 
đubre. 

Zidna gušterica 

Kod nas je u ravnicama i gorju veoma poznata ta okretna ži- 
votinjica dugačke glave i sploštena trupa. Rep joj je zašiljen i mnogo 
duži od cijeloga tijela, pa je izrasla oko 20 cm duga. Gornja joj je 
strana smeđa ili kašto sivkasta, a kod mužjaka vidimo pored toga 
još crne pjege na leđima. Te su pjege poredane u sredini hrpta u 
jednome nizu, a sa strana su još veće i kod mužjaka stvaraju valo- 
vitu široku vrpcu. Kod ženke je sve to jednostavnije. U zidne je 
gušterice donja strana tijela bjelkasta ili bakreno crvena, a kod 
mužjaka još i crno pjegava. Obično dolazi kod mužjaka sa strana 
prema trbuhu uzdužni niz krasno modrih pjega. 

Gušterica nema uvijek jednako toplu krv, te ne treba za za- 
štitu topline dlaka niti perja, ni masti u tijelu. Na glavi zidne gušte- 
rice dolaze tvrdi rožani štitići, po ostalom tijelu malene okrugle 
ljuske, a na trbuhu gotovo četverouglasti štitovi. Štitovi i ljuske što 
pokrivaju tijelo ove životinje služe zato da se ne ozlijedi i ne osuši 
na vrućem i suhom uzduhu. Odrasla gušterica mijenja gornji dio 
kože preko ljeta po više puta. Provlači se među kamenjem ili biljem, 
te joj se tijelo ljušti u krpama. 

U gušterice je tijelo duguljasto i valjkasto. Glava je na vratu, 
a rep dugačak i na kraju tanak, te se lako lomi, ali može da opet 
izraste. Tijelo nose četiri slabe i kratke noge s pet dugih prsta. Oštrim 
se pandžama na prstima vješto i okretno penje po kamenju i vere 
kroz grmlje. Kako su noge kržljave, tijelo se produžilo pa također 
služi pokretanju. Gušterica svija tijelo kad trči i dotiče se trbuhom 
tla, gmiže dakle po zemlji. Odatle i ime cijeloj hrpi životinja, gmi- 
zavci ili gmazovi. Ovamo ubrajamo i guštere. Gušterica trči na mahove 


152 


Gušteri 


i često mijenja smjer, osobito kad je progonjena. U kretanju joj 
pomaže rep, pa tada još brže trči. Rep je drži i u ravnoteži. Kad 
treba da visoko skoči, osobito u lovu za hitrim kukcima, udari repom 
jače o zemlju da dalje otskoči. U gušterice je kostur građen kao i 

kod sisavaca. Razvito im je opleće i ku- 
kovlje za koje se zglobom hvataju noge. 
Broj je kralješaka velik, te kralješnica po- 
dupire dugačko i ispruženo tijelo. Lubanju 
spaja s prvim kralješkom samo jedan zglob 
kao i u ptica. 

Gušterica se hrani kornjašima, gusje- 
nicama, paucima, a jede kašto i mlade gu- 
šterice. Napada samo na žive životinje i 
kad se miču, a mrtve ne dira. Hvata ih 
naglo, često u skoku, zgrabi ih čvrsto 
oštrim zubićima i polagano guta. U gušte- 
rice su zubići mnogobrojni, ravni, stoščasti, 
na kraju malo svinuti i zašiljeni. Prirasli su 
gore i dolje u ustima u čeljusnom žlijebu. 
Veće kukce drži gušterica u ustima, trese i 
maše glavom amo tamo i udara njima o 
tie dok ih ne omami. Leptirima i, drugim 
kukcima odmah odgriza krila. Kad je plijen 
sretno progutan, zadovoljno oblizuje jezi- 
kom gubicu. Gušterica rado pije vodu, oso- 
bito za toplog sunčanog dana, pa tada u 
nju umače duboko rascijepan jezik. Kao i 
ostali njeni srodnici može ona dugo da gla- 
Zidna gušterica, dugačka 20 cm duje. Rado miruje da joj se tijelo brzo ne 

.troši. Diše polagano plućama, pa i krvotok 
joj sporo teče. Zbog svega toga je i toplina njena tijela niža nego 
u ptica i sisavaca. Klijetke u srcu gušteričinu nisu potpuno pregra- 
đene, te se čista i nečista krv miješaju i u krvi ima tako manje kisika. 
Nije u nje samo toplota krvi niža, nego se ta mijenja i prema toploti 
okoliša uzduha. Gušterica prema tome pripada životinjama s pro- 
mjenljivom tjelesnom toplotom. Kad prigrije toplo sunce, gušterica 
protegne i raširi noge i rebra da joj što veća tjelesna površina bude 
izložena suncu od kojega prima novu snagu. Tada ona jače diše, 
i krv joj brže teče. Prije ogladni i treba više hrane, pa joj se i tjelesna 
toplota diže. Zbog toga i vole gušteri toplo sunce. Radije žive u 
toplijim krajevima, i tu ih ima mnogo više nego u hladnima. Kad 
se uzduh ohladi, gušterice su tromije, pa se u zimi ukoče i zaspe. 

Zato ih zimi nigdje ne vidimo. Kad se sunce malo sakrije za oblake, 
odmah se zavlače pod kamenje ili u rupe. Ne pojavljuju se ni za 
hladnoga jutra doklegod se ne pokaže sunce i ne ugrije zemlju. 

Gušterici kao i njenim srodnicima nije mozak tako dobro razvit 
kao u ptica i sisavaca. Zato gušterica i nije tako duhovno nadarena 
kao te životinje. Od osjećala joj je najbolje razvijeno oko, ali njime 
zamjećuje samo ono što se pokreće. Slušni joj organ nema uške, pa 
se bubnjača vidi s obje strane na glavi kao tamna kožnata pločica. 
Između bubnjače i unutrašnjeg uha smještena je dugačka koštica. 
Unutrašnjost je uha jednostavnija nego kod toplokrvnih životinja, 
te za gušterice sigurno ne znamo da li uopće čuju. Rascijepan i du- 
gačak jezik koji gušterica može ispružiti napolje najviše joj služi 
za pipanje. 

Gušterica snese u toplim mjesecima među kamenje ili u pijesak 
nekoliko bijelih i kao grah velikih jaja mekane kožnate ljuske. Sa- 
mo pod utjecajem toploga sunca izvale se iz njih mladi kojima ro- 
ditelji ništa ne pomažu. Odmah su prvih dana prepušteni životnoj 
borbi. Mladi su gušterići oko 6 cm dugi i nalikuju više ženki, jer 
su jednostavnije obojeni. 

Gušterica je bezazlena životinjica, ne čini štete. Lako se pri- 
vikne na čovjeka i pripitomi, pa jede iz ruke. Dade se i mirno uhva- 
titi. Gušteričini su neprijatelji kune, grabežljive i močvarne ptice, 
kokoši, ‘ zmije, a i sami veći gušteri. Neuka ih djeca svagdje bez 
razloga ubijaju kamenjem, iako nijedan naš gušter nije otrovan ni 
škodljiv. Zidna gušterica živi kod nas na cijelom Balkanskom polu- 
ostrvu, u Hrvatskoj i Slavoniji, Istri, zatim u srednjoj Evropi. Ta 
je gušterica vrlo brza, okretna i penje se lako po drveću, hridi- 
nama i okomitim zidinama kuća kao malo koji drugi gušter. 

Drugi gušteri 

Među najveće naše guštere koji imaju noge ide krasno žuto- 
zeleni zelembać. Njemu je domovina evropsko i azijsko kopno oko 
Sredozemnoga mora. Mužjaci su mu često na podbratku lijepe mo- 
dre boje. U južnim našim krajevima zna zelembać da bude i preko 
pol metra dug od čega mu oko dvije trećine otpada na dugački rep. 
U našoj državi dolazi zelembać posvuda od Makedonije do Slove- 
nije, pa u Istri, Dalmaciji, Bosni i Hercegovini. Kad ga loviš, brani 
se i grize, ali mu ugriz nije pogibeljan. Živi zadružno, hrani se također 
živim kukcima. U jeseni mnogo tamani skakavce, navaljuje na manje 
guštere, puževe i crve. Kod nas, osobito u primorskom području, 
ima i drugih različnih gušterica. 

Gušter bez nogu je sljepić. Pokreće se kao zmija lagano svi- 
jajući tijelo. Pokriven je glatkim koštanim ljuskama, a na glavi ima 
veće štitiće. Razlikuje se od zmije, jer ima prsnu kost i kukovlje, 

a i dobro razvite obje 
pluće i na očima kapke. 
Rep mu se lako lomi kao 
i drugim gušterima. Je- 
zik mu je širok i sprijeda 
plitko urezan, pa njime 
opipava oko sebe. Hrani 
se gujavicama i balavim 
puževima, jer hitrije ži- 
votinje i onako ne bi 
mogao hvatati. Vodu 

Sljepić, dugačak 50 cm, od toga je rep 30 cm dugačak ra( -j Q pjje a u | ov laži 

redovno u sumrak. Sljepić je žilava života, pa može i mjesece gla- 
dovati. Sljepić je različite boje, modrikastosive ili sivosmeđe, a na 
trbuhu je modrikastocrn. Ima dva lijepa oka koja mu>od svih osje- 
ćala najbolje služe. Kad je mrtav, zaklope mu se očni kapci zbog 
čega ga zovu ,, sljepić”. Živi gotovo u cijeloj Evropi i Maloj Aziji. 
Voli vlažno tlo i šumu. Zadržava se pod otpalim lišćem i pod korom 
starog trulog panja. U jesen se zakopa i prespava zimu. Rađa mnogo 




Blavor, dugačak preko 100 cm, od toga otpada na rep 65 cm 

živih mladih. Ljudi ga nesmiljeno progone, jer ga smatraju zmijom 
i otrovnom životinjom, a ipak je on vrlo bezazlena životinja. 

Sljepiću je kod nas sličan blavor. Taj veliki gušter živi u Istri, 
Dalmaciji i na otocima, Hercegovini, Crnoj Gori i Makedoniji. Pred- 
njih nogu nikako nema a od stražnjih mu vire samo maleni, oko 
i mm dugi ostaci. Tijelom dakle nalikuje na zmiju. Dugačak je 
preko i m i gotovo posvuda jednako debeo, ali više od polovine 
dužine otpada mu na rep. Boje je tamnožute, a na trbuhu smeđasto 
crvenkaste. Na očima ima potpune kapke, a slušni su mu otvori male 

uzdužne pukotine. Zubi su njegovi tupi, debeli i okrugli. Hrani se po- 
glavito miševima, puževima, velikim skakav- 
cima, a prema čovjeku je dobroćudan i ne grize. 

Nosi jaja u gustu šikaru ili pod lišće. 

U Dalmaciji i na otocima žive gekoni, ma- 
caklini ili tarantele. Djeca su toploga juga, a 
rasprostranjeni su u zemljama oko Sredozem- 
noga mora. To su gušteri kojima su prsti na 
traju prošireni. Tim se mogu lako prihvatiti i 
pokretati po okomitim stijenama, zidinama i po 
stropu u kućama. Te su životinjice svijetlo obo- 
jene, veći je oblik žućkastosiv, a manji crven- 
kaste boje kao meso. U Dalmaciji ih je naći ne 
samo pod kamenjem i u pukotinama zidina, nego 
i u kućama, često i u podrumima. Hrane se me- 
kanim kukcima (muhama) i paucima. Ljudi ih 
se boje, pače više nego zmije otrovnice, ali za 
to nemaju nikakova razloga. 

Kameleon je životinja ponešto čudnovata 
oblika. Živi u južnoj Španiji i Sjevernoj Africi. 

Obično boravi na drveću. Tamo se drži grane 



Zidni macaklin, dugačak 
18 cm, od toga otpada 
polovica na rep 



Kameleon, dugačak 30 cm 

prstima koji su po dva i po tri zajedno srasli. I repom se može 
prihvatiti, jer ga može savijati. Kameleonu je tijelo s obje strane 
splošteno i pokrito zrnolikim ljuskama. Glava se straga visoko uz- 
digla poput kacige. Okrugle oči može okretati, i to svako za sebe. 
Kameleon može prihvativši se za granu da dane i dane nepomično 
sjedi na jednome mjestu. Pokretljivim očima kruži u svim smjero- 
vima vrebajući na različne kukce. Kad mu se plijen približi na dohvat 
jezika koji je na kraju odebljao i ljepljiv ispruži ga daleko i naglo. 
Plijen se prilijepi na jezik, i on ga uvuče u usta. Kameleon može 
prema različitoj rasvjeti i svome raspoloženju mijenjati boju tijela. 
Neko vrijeme je zelenkast, onda blijed, pa siv, smeđ ili žućkast, ljubi- 
čast i taman. Boja mu dolazi od mastila koje se skupilo u koži u 
tankim pločicama. Ta mu boja služi da ga neprijatelj lako ne opazi 
dok mirno i nepomično sjedi među granjem i lišćem. S drveta silazi 
jedino zbog žeđe ili kad treba da nese jaja. 

Bjelouška i druge neotrovne zmije 

Najobičnija i najčešća naša neotrovna zmija je bjelouška (slika 
na tablici XIII.). Naći ćemo je uz vodu, potoke, rijeke kod močvara, 
ali i u vlažnim šumama i posvuda gdje ima žaba. Ona može da zađe 
i u vodu, jer dobro pliva. Oblik joj je tijela kao i u svake zmije obal, 
produljen. Razlikujemo u nje glavu, trup i rep koji je razmjerno 
kratak. Mužjak je uvijek manji od ženke. Udova nema kao ni druge 
zmije. U kosturu nema plećnih kosti niti kukovlja. Kralješnica se 
.sastoji od velikog broja jednakih kralješaka koji su među sobom 
zglobovima spojeni. Zmije nemaju ni prsne kosti. Veliki broj po- 
kretnih rebara koje pokreću mišići nadomješćuju im noge. Zmije 
se pokreću tako da svijaju trup i rep, a na isti način i plivaju. 

Bjelouški je tijelo pokrito ljuskama. Na glavi su joj štitovi, a 
na trbuhu široke poprečne ploče. Ona se presvlači odbacujući na- 
jedanput čitav rožani dio kože, i to više puta na godinu. Tu odbačenu 
kožu zovemo svlak ili zmijina košulja. Bjelouška je na hrptu pepe- 
ljastosiva ili škriljavomođra, zelenkasta ili smeđasta, na trbuhu je 
bijeložuta i crnopjegava. Osobito je značajno za bjeloušku što ima 
straga s obje strane glave dvije žute ili bjelkaste polumjesečaste 
pjege. Oči su joj prevučene prozirnim sraštenim kapcima. Slušni joj 
otvor fali kao i svim drugim zmijama. Zmija svaki čas plazi du- 
gačak duboko rascijepan jezik. Njime neprestano opipava, osobito 
kad se sprema da navali na plijen. Žrtvu lovi ustima i hvata je 
svinutim zubima kojih ima u obim čeljustima i na -nepcu. Rijetko 
joj žrtva izmakne ili se otrgne. Zmija može jako razvaliti usta, bu- 
dući da su kosti njena lica vrlo pokretne. Obično ulovi bjelouška 

žabu za nogu i tada započne borba. Žablju nogu priteže ona po- 
kretanjem usta sve više i više. Uz to širi usta i polako obuhvata čelju- 
stima, sad s jedne sad s druge strane, i žabin trup. Kod zmije se 
naime donja čeljust sastoji od dvije rastavljene kosti, u sredini spo- 
jene rastegljivim vlakancima. Zbog toga se mogu usta jako raširiti 
i obuhvatiti velik plijen. Kad zmija guta obilno izlučuje slinu da se 
plijen bolje sklize u probavilo. Zmijina glava sve većma obuhvata 
žabu koja sasvim iščezne u prostranim i razvaljenim zmijinim ustima. 
Napokon se nad žabom sklope zmijina usta. Onda zmija pritisne glavu 

0 tle i stiskom snažnih mišića tjera plijen dalje u želudac. To se sve 
lijepo vidi i izvana. Ako je zmija bila gladna, hvata i poždere ona 

1 po više žaba. Da se zmija za gutanja ne uguši i da može disati dok 
ždere, otvara joj se sprijeda u ždrijelu dušnik. Taj se spušta u unu- 
trašnjost zmijina tijela i proširuje u jedino i dugačko desno plućno- 
krilo. Kad zmija napuni želudac, miruje dulje vrijeme, jer polagano 
probavlja. Može i dugo da gladuje. Bjelouška jede pored žaba i 
gubavice, močorade, ribice, a u ribnjacima pastrva može da načini 
velike štete. Kad nastanu hladni jesenski dani, bjelouška se zavuče 
da prespava do proljeća. U ljetnim mjesecima snese ženka u šuplji- 
kavu zemlju među vlažnom mahovinom mnogo bijelih poput golu- 
binjih jaja mekane ljuske. Bjelouška ne može čovjeku naškoditi, jer 
nije otrovna, te je možemo bez straha hvatati rukom i uzgajati kod 
kuće u terariju. 

Smeđi guž ili smukulja je živahna zmija, nešto manja od metra. 
Gornja je strana kod mužjaka smeđa, a kod ženke siva. Nosi veliku 
tamnu pjegu na zatiljku i dva niza tamnosmeđih pjega duž hrpta. 
Neupućeni često zamjenjuju tu zmiju s otrovnom hridovkom, ali se 
ona od hridovke razlikuje posve glatkim ljuskama na kojima nema 
u sredini brida, a nema u nje ni otrovnih zubi. Smeđi guž živi na 
suhom sunčanom kamenitom tlu, u vodu ne ide rado, hrani se gušte- 
ricama, sljepićima, miševima, zmijama i njihovim jajima. 

Među naše najveće zmije ide bjelica, pa ima primjeraka i od 
160 cm, a može da bude i veća. Sprijeda je na hrptu svijetlosmeđa, 
a prema straga sve tamnija s bijelim malim točkicama, dok je na 
trbuhu žućkasta. U Bosni i Hercegovini ima 'i sivih primjeraka. Naj- 
više se hrani miševima, ali napada i ptice. U starih naroda drži 
Eskulap, bog ljekarstva, u ruci štap oko koga se ovila zmija. Držimo 
da su imali na umu tu zmiju, zbog čega je zovu i ,,Eskulapova. 
zmija”. Različnih oblika neotrovnih zmija ima i kod nas još više* 
osobito u južnijim područjima naše domovine. 

U vrućem području naše Zemlje gdje ima dosta vode žive go- 
leme zmije.- One danju smotane počivaju, a noću izlaze u lov obična 

u blizinu vode gdje vrebaju na plijen. Kreću se dakle samo kad ih 
mori glad, ili kad su u pogibli. Kad im se žrtva približi, odmotaju 
se brzo i svom snagom bace na nju. Uhvate je jakim zubalom, oviju 
se oko plijena i čvrsto ga stisnu. Dotle ga ne postaju iz svoga zagi- 
Ijaja dok zadavljen ne pogine. Onda počne zmijurina da žrtvu opi- 
pava jezikom tražeći zgodno mjesto gdje da je zahvati ustima, a to 
mjesto je glava. Zmija razvali usta i nato počne onako isto gutanje 
kao kod bjelouške. Glava se u zmije posve izobliči. Donja se čeljust 
vrlo rastegne, otvor se dušnika pomakne naprijed da zmija može 
disati kad joj usta ispuni veliki plijen. Veće životinje od srne ne može 



Udav nažderan 

da proguta ni najveća zmija. Sve što se o tom pripovijeda samo su 
bajke. Najkasnije za devet dana probave zmije hranu, ah mogu 
da nedjelje i mjesece budu bez hrane. Južnoamerički ili afrički lovci 
ne boje se tih velikih zmija i rado polaze u lov na njih. Urođenici 
jedu njihovo meso, mast im upotrebljavaju u ljekarstvu, a kozu 
njihovu izrađuju za obuću i drugo. 

Neke se takove zmijurine zovu pitoni iz Južne Azije, tropske 
Afrike, Australije, pa narastu 4 — 10 m. Među goleme zmije idu i 
udavi koji ponajviše žive u Americi, a ima ih i na Madagaskaru i 
drugdje. Obični je udav, kažu, najljepši među svim zmijama. Na- 
raste najviše 4 m, živi u Južnoj Americi, u pukotinama pećina, među 
korijenjem bilja, u šupljem drveću, a penje se na drvo odakle vreba 
na plijen. 

Hridovka i poskok 


Naša je ljutica ili zmija otrovnica hridovka ili šarka (slika na ta- 
blici XIII). Glava joj je plosna, trokutasta, rep kratak, a na leđima 
ima ljuske s bridom po sredini. U gornjoj čeljusti ima sa svake strane 
samo po jedan velik i šiljast otrovni zub u vezi s otrovnom žlijezdom. 
Prije nego ljutica ugrize, otvori jako ždrijelo, gornja joj se čeljust 
izdigne, otrov poteče kroz otvor na osnovci otrovna zuba u zubnu 
cjevčicu. Zagrizu li zubi otrovnice u meso žrtve, otrov iscuri kroz 
donji otvor pred šiljkom zuba u 
ranu. Tako dospije otrov u krv 
ugrizene žrtve. Dok otrovnica mi- 
ruje, i dok su joj usta zatvorena, 
otrovni su joj zubi položeni među 
kožnate nabore gornje čeljusti i 
okrenuti su šiljkom natrag. Kad se 
otrovni zub slomi, nadomjesti ga 
novi iza njega. Pored otrovnih 
zubi gornje čeljusti dolaze glatki 
kukasti zubi u donjoj čeljusti, pa 
i na nekim drugim kostima usne šu- 
pljine. Njima ljutica hvata i drži 



Glava hridovke, gore u ustima otrovni zubi 
a dolje ispružen rascijepan jezik 


mrtvi plijen i potiskava ga u jed- 
njak. Obilna slina pomaže da se plijen bolje otsklizne u želudac. 
Naša ljutica pred noć izlazi u lov na manje sisavce i ptice. Strpljivo 
vreba, a kad se žrtva približi, naglo ispruži glavu, zagrize otrovnim 
zubima pa opet ispusti žrtvu čekajući na smrtonosno djelovanje otrova. 
Tek tada' počne mrtvu životinju gutati. 


Hridovka naraste do 80 cm i ima široku gubicu. Po sivkastim, 
žutosmeđim ili crvenkastosmeđim leđima vuče joj se od zatiljka do 
kraja repa tamna, gotovo crna ili smeđa nareskana pruga. Nju sa 
svake strane prati uzdužni niz tamnih pjega. Na trbuhu je hridovka 
tamnosiva ili crna. Preko oka ide joj na glavi uzdužna crta sa svake 
strane. Ima i posve crnih hridovka. Ona rađa žive mlade. Živi na 
području od Zapadne Evrope do istoka Azije, u Skandinaviji pre- 
koračuje polarnicu, a na jugu je ima i na Balkanu. Voli oštriju klimu 
niže toplote. Hridovka se hrani miševima, rovkama, žabama, ptiči- 
cama, a dok je mlada i guštericama. Ona prema tome tamani i ško- 
dljive životinje, pa bi bila korisna zmija, da nema u nje otrovnih 
zubi koji i čovjeku zadaju jada. Stoga je on svagdje ubija zbog nje- 
zina otrovna ujeda, premda je taj ujed za čovjeka rijetko smrtonosan. 
Hridovka može biti pogibeljna, ako je ugojena i ako nije dugo uje- 

dala. Zatim za vrućih sparnih dana, a pogibeljnija je slaboj djeci 
nego odraslima. Od njezina ujeda boluju ljudi obično do 4 dana. 
Hridovke se svakako trebamo čuvati, pa ako nekoga ujede, treba 
odmah potražiti brzu liječničku pomoć. Od hridovke ćemo se saču- 
vati na izletima, ako nosimo čvrste cipele i ne hodamo bosi, a gdje 
beremo cvijeće ili jagode treba da se najprije štapom uvjerimo da je 
tamo nema. Od životinja progone hridovku ptice grabilice i jež koga 
zaštićuju bodlje, a otrovni ujed mu ne škodi. 

Kad koga ujede otrovnica, najbolje je u više mahova popiti 
veću količinu alkoholnog pića : konjaka, ruma, rakije ili jakoga vina. 



Poskok, dugačak 75 cm 


To se općeno upotrebljava kao uspješno sredstvo (djeca svakako 
manje nego odrasli!). Ugrizeno mjesto treba izrezati da dobro iskr- 
vari. Nagrizeno se udo neka čvrsto podveže, ali s vremenom treba 
podvez popuštati, ili se može rana ižeći usijanim željezom. Dok 
ne stigne liječnik, može se čvrsto privezati na ranu kamen ili što 
tvrdo. Rana neka se ispere jakim salmijakom ili hipermanganom, 
karbolnom rastopinom, ili jodovom tinkturom. 

Hridovki je sličan bojom i šarama poskok (kamenjarka) . Po- 
skok je veći od hridovke i ima na nosu mekan roščić. U južnoj Hrvat- 
skoj, Istri i Dalmaciji jedina je otrovnica. U Bosni i Hercegovini 
najčešće se susreće poskok. Ima ga kod nas i u Sloveniji, Crnoj Gori, 
Srbiji i Makedoniji. Voli sunčane, kamenite, šikarjem zarasle obronke 


TABLICA XIII 



U sredini: hridovka, dugačka 80 cm (sfr. 159) 
Ozdo: bjelouška, dugačka 150 cm (str. 156) 


TABLICA XIV 



Lijevo ozgo : gatalinka, dugačka 4 cm, vreba muhu (str. 170) 
Desno u sredini: zelena žaba, dugačka 8 cm (str. 167) 
Ozdo: daždevnjak, dugačak 25 cm (str. 172) 

gorja, ali dolazi i u nizinama. Penje se na grmlje, ali nikada na 
drveće. Samo u nuždi ide u vodu. Najradije se sunča između kamenja 
vrebajući na plijen, Osobito su mu mili šumski miševi kao hrana, a 
rado jede sljepiće i guštere. Uvijek je pripravan da ugrize. Kad mi- 
ruje, skupi prednje tijelo da može odmah brzo i daleko doseći žrtvu. 
Za toplih ljetnih večeri viđa se također naokolo. U jesen ga nestaje, 
pa se zavuče na dugi zimski san. Poskok je opasna otrovnica koja 
može da jako naškodi čovjeku svojim otrovnim ujedom. Poskokov 
ujed ne škodi drugim zmijama. 

U Sjevernoj i Južnoj 
Americi čovjeku su veo- 
ma pogibeljne otrov- 
nice čegrtuše (zvečar- 
ke) (slika na tablici 
XIII.), a poznaju se od- 
mah po tome, što imaju 
na kraju repa nekoliko 
rožanih koluta. Kad se 
čegrtuša uzbudi, žestoko 
pokreće repom i čegrće 
stvarajući mukli šum, 
sličan otprilike čegrtanju 
skakavca. Čegrtuše su 
Otrovnice duge preko 1 Istočnoindijska naočarka, dugačka 180 cm 

metra i pol, a vrlo ih se 

boje i pred njom bježe i velike životinje, na pr. konji i goveda. Njihov 
je ujed vrlo pogibeljan. 

Vrlo je opasna otrovnica zmija istočnoindijska naočarka ili 
kobra. Živi u Indiji, južnoj Kini, na Ceylonu i južnom području Azije. 
Može da bude preko jedan metar i pol duga. Žućkaste je boje. Kad 
se nadraži, uzdigne prednji dio tijela i pločasto raširi vrat. Tada joj 
se pokažu na zatiljku dvije tamne pjege, poput naočara. Malu jajo- 
liku glavu drži tada vodoravno. Naočarka lovi manje sisavce, gu- 
štere i žabe. Tamošnjem puku služi naočarka kod igara, ali joj prije 
toga izvade otrovne zube. Njezin je otrov smrtonosan i za čovjeka, 
pa mnogi Indijci izgube od nje svoj život. 

Krokodil 

Afrički krokodil nalikuje na velikog guštera. Tijelo mu je pro- 
duženo na četiri kratke noge. Na kratku vratu nosi sploštenu glavu. 
Snažan mu je rep dug i sa strana stisnut, te izvrsno služi za veslanje 
u vodi. Krokodilovo je tijelo pokrito tvrdim i kvrgavim ljuskama i 

štitovima koji životinju zaštićuju poput oklopa. Na glavi su pače 
lubanjske kosti čvrsto srasle s kožom. Oklop mu je tamne, brončano- 
zelene boje. Krokodil je u vodi osobito okretan, pa pliva i roni velikom 
brzinom. Prednje mu noge imaju pet prsta, a stražnje četiri. Prsti 
stražnje noge spojeni su opnom za plivanje, a na nekim prstima su 
i snažne pandže. 

Svi krokodili žive u vodi. Krokodil afrički prebiva u vodi mirnih 
tekućica, rijeka i jezera u Africi. Na kopno izlazi obično pred podne 



Afrički krokodil, dugačak 6 metara 


da se sunča i da spava, pa tu ostaje do zapada sunca. Kad se smrači, 
polazi u lov na ribu. On vreba na sve živo što se približi obali, bila 
to ptica, sisavac, pa i sam čovjek. Obično se došulja oprezno i spusti 
posve pod vodu. Pliva lagano i nečujno izdignuvši samo nozdrve nad 
vodu. Kod navale baci se strelimice i ravno na obalu, pa ščepa žrtvu 
snažnim i zubatim raljama. Jede i mrtve životinje kad ih u vodi nađe, 
jer treba mnogo hrane i jako je proždrljiv. Na kopnu nije baš tako 
srčan, pa bježi pred čovjekom. 


Gubica je u krokodila produžena. Zelene male oči kojima oštro 
vidi smještene su mu duboko u glavi i za zaštitu imaju tri kapka 
(donji, gornji i providnu migavicu). Krokodil vrlo dobro čuje, ali 
može da slušne otvore zatvori kožnatim zaklopcem. Polumjesečaste 
su mu nozdrve na vrhu gornje čeljusti, a i one se mogu zatvoriti. U 
ustima su mu svi zubi jednaki, stoščasti, zašiljeni i pričvršćeni u zubnim 
udubinama. Korijen je zuba šupalj, budući da je u njem mladi zub 
koji će nadomjestiti stari zub kad otpadne. U ustima je kratak i plosan 
jezik, prirastao za dno usne šupljine i pun okusnih bradavica. Kro- 
kodil nema žlijezda slinovnica, a nema ni mokraćnog mjehura, nego 
mu se mokraćovodi izlivaju u prohodnu šupljinu. S obje strane pro- 
hodne šupljine ima dvije velike žlijezde koje izlučuju tvar što jako 
miriše na mošak; slične su žlijezde i u donjoj njegovoj čeljusti. Kro- 
kodil ima tako udešeno ždrijelo da može disati i u vodi otvorenom 
gubicom, samo ako su mu nozdrve nad vodom. 

Krokodili imaju u kosturu prsnu kost, a među trbušnim miši- 
ćima su tanka koštana rebra. Ta nisu spojena s kralješnicom, nego 
su s jedne strane vezana s hrskavicom zadnjih prsnih rebara i s hr- 
skavim nastavkom prsne kosti. S druge se strane spajaju s kostima 
kukovlja. Prsnu i trbušnu šupljinu dijeli mišićava opona ili prečaga. 

Krokodil izlazi na kopno i onda kad hoće da mijenja svoje 
prebivalište te se seli u drugu vodu ili kad treba da snese jaja. Jaja 
su mu velika kao u guske i u tvrdoj vapnenoj ljuski. Ženka snese 
jaja u pjeskovitu rupu, a mladi, čim se izlegu, odmah polaze u vodu. 
Obično živi više krokodila zajedno, a zna se da on doživi veliku 
starost. Mladi se krokodili dadu pripitomiti i tada primaju hranu iz 
ruke. Urođenici jedu krokodilsko meso kao poslasticu, upotreblja- 
vaju i njegovu mast i jaja, a od moška prave mirišljivu mast kojom 
žene mažu tijelo i kosu. U Evropi nema krokodila. Obično se drže 
krokodili vrućega pojasa Afrike, Azije i Amerike, i to u različnim 
oblicima. 

Kornjače 

Evropska ili barska kornjača je široka oklopljena životinja. 
Tijelo joj obuhvata oklop s gornje i donje strane poput dva štita. Ta 
su dva štita na rubovima srasli, ali su među njima pukotine kroz koje 
kornjača može da po volji ispruži glavu, četiri noge i rep. Može 
da ih i uvuče pod oklop, kadgod joj zaprijeti kakova pogibao. Oklop 
je u kornjače iznutra sastavljen od koštanih ploča. One su među sobom 
povezane zupčastim šavovima, a sraštene su s kostima kornjačina 
kostura (s kralješnicom i rebrima). Na izvanjskoj strani koštanih 
ploča dolaze rožane ploče koje se dadu odlupiti od koštanih ploča 

(to je kornjačevina). Leđni je oklop evropske kornjače kao i mekani 
dijelovi njezina tijela (glava, vrat, noge i rep) crnozelene boje sa 
žutim crticama. Trbušni joj je štit žućkast s nepravilnim smeđim pje- 
gama. U Dalmaciji ima primjeraka koji su i na leđnom štitu žuto- 
pjegavi. 

Evropska kornjača prebiva u stajaćim vodama ili laganim teku- 
ćicama iz kojih izlazi i na obalu. Živi u Evropi, Sjevernoj Africi, 
Maloj Aziji. Kod nas je nalazimo posvuda. Na obali se pokreće 
dosta brzo kratkim nogama pod tvrdim oklopom. U vodi je osobito 
okretna i vješto vesla, jer ima plivaću kožu među prstima. U vodi lovi 
ribe i u tome poslu pomažu joj snažne pandže na prstima, ali jede i 



Evropska kornjača, dugačka 32 cm, a od toga otpada 8 cm na rep; oklop 

19 cm dugačak 

crve, vodene kukce, žabe i močorade. U ustima nema zubi, ali su joj 
čeljusti na rubovima oštre, rožane i tvrde, te njima siječe plijen. Na 
vrhu gubice su joj dvije nozdrve koje drži nad vodom kad diše, ali 
kornjača može biti dugo i pod vodom, pa tada ne diše. Oči joj imaju 
sva tri kapka, ušna bubnjača je velika i postrance na glavi. Kornjača 
mora da dobro čuje, budući da i na najtiši šum zaroni pod vodu ili se 
uvuče pod oklop. 

Za proljetnih večeri nese ženka jaja s tvrdom ljuskom. Jamu 
za to iskopa pandžama stražnjih nogu u mulju ili pijesku, a zatim je 
zatrpa i dobro pritisne da se ništa ne otkrije. Nošenje jaja traje go- 
tovo cijelu noć. Kornjača izlazi po danu iz vode da se sunča na mirnoj 
obali, a kašto ih je i po više zajedno. Pred zapadom sunca postaje 
živahnija. Zimi se zakopa u mulj, a u proljeće eto je opet vani. I ako 
je tvrdi oklop dobro zaštićuje, umiju joj različne ptice, osobito gra- 
bilice, kljunom istrgnuti mekane dijelove tijela, a svinje ih žderu za- 
jedno s cijelim mladim oklopom. 

Grčka čančara. Leđni joj je štit visoko sveden, dok je trbušni 
štit plosan. Oklop se sastoji od debelih koštanih ploča te je žuto i crno 
pjegav. Glava joj je deblja od vrata, a gubica tupa. Čančara se hrani 
različnim zelenjem i plodovima, ali jede i puževe, crve i kukce, te je 
mnogi ljudi drže i uzgajaju u vrtovima da ih čisti od gamadi. 



Grčka čančara, oklop dugačak 20 cm 


Čančari je domovina grčki i talijanski poluotok. Ima je i kod 
nas, osobito na jugu (u Dalmaciji, Hercegovini, Crnoj Gori i Make- 
doniji). Živi u suhim predjelima i skriva se u grmlju. Kako voli i 
toplinu, čitave se sate sunča. Kad nastanu hladniji dani, zakopa se. 
duboko u zemlju gdje prespava zimu. Zakopa se također i u sušnim 
mjesecima kad nema hrane. Meso joj i jaja ljudi jedu kao tečno jelo, 
te se ta kornjača prodaje i na trgovima. 

I u moru ima kornjača. U Jadranskom moru nađe se kasto 
golema kornjača s oklopom od jednog metra dužine i preko 400 kg 
težine, zatim kornjača glavuša koja je u našem moru još češća, a 
isto je tako velika. Manja je od tih dviju morskih vrsta kornjača 
karetka kojoj ploče na hrptenu štitu leže jedna preko druge kao 
crepovi na krovu. Karetka živi u toplim morima na obje zemaljske 
polutke. Hrani se školjkašima i ribama. Love je zbog dragocjene 
kornjačevine ili kareta kojeg odrastao primjerak kornjače može dati 
2 — 6 kg. Kornjačevinu daju rožane prozračne smeđe i žutopjegave 
ploče leđnoga štita. Upotrebljavamo ih za pravljenje skupocjenih 

predmeta, češljeva, doza, itd. Najfiniji takav karet potječe s otoka 
Celebesa, a izvoze ga u Kinu. U Evropi se izrađuje karet u Napulju. 

Morske kornjače imaju noge kao duge široke peraje, jer su im 
prsti srasli, a većina prsti je bez pandža. Svoje udove ne mogu te kor- 



Kornjača karetka, oklop dugačak 60 cm 


njače nikako uvući pod oklop. Kornjače uopće mogu doživjeti veliku 
starost i mogu dugo biti bez hrane i disanja. Poznati su primjerci 
nekih velikih kornjača i 300 godina starih. 


Zajedničke osobine gmazova 

Gušteri, zmije, krokodili i kornjače nemaju dlaka ni perja po 
tijelu. Tijelo im zaštićuju od isparivanja rožani ili koštani štitovi i 
ljuske. Kako im tijelo raste, postaje im izvanjski rožani ovoj pre- 
tijesan, pa ga izmjenjuju drugim. Odbacuju ga ili u jednom komadu 
kao zmije ili u krpama kao gušteri. Život je ovih životinja mirniji 
nego u sisavaca i ptica, pa im je zbog toga i životni rad polaganiji. 
Toplota je tijela niža i nije stalna, nego se mijenja prema okolini u 
kojoj žive. Vole toplo sunce i pod njegovim utjecajem oživljuju. 
Zato ih ima mnogo više u toplijim područjima. Dišu plućama, ali 
polaganije od ptica i sisavaca. Srodnost s pticama ipak pokazuju i 
u tome što im je lubanja spojena s kralješnicom jednim zglobnim 
pucetom. Neki imaju 4 uda, kao većina guštera, kornjače i kroko- 
dili. Posve su bez udova zmije i neki gušteri (sljepić, blavor). Prema 

tome su i njihovi kosturi ponešto različiti. Oblici bez udova imaju 
jače produženo tijelo, pa se pokreću svijanjem tijela. Zubi im služe 
samo za prihvatanje hrane, a ne za žvakanje, budući da hranu gu- 
taju. Neke zmije, kao hridovka i poskok, imaju posebne otrovne 
zube kojima najprije otruju i ubiju plijen, a onda se tek njime hrane. 
Druge opet neotrovne zmije gutaju živu hranu (bjelouška) ili ubiju 
životinju snažnim stiskanjem svoga mišića (udavi). Ponajviše nose 
jaja koja se razvijaju pod utjecajem toploga sunca, a nekima se 
jaja razvijaju u materi, pa rađaju žive mlade. Na kopnu žive gušteri, 
ali neki zalaze i u vodu, kao zmije (bjelouške) i neke kornjače. Kro- 
kodili su pravi vodeni stvorovi, te vodu bez potrebe ne ostavljaju. 
Pokrećući dotiču se gotovo trbuhom tla, plaze, gmižu, pa odatle 
im je i zajedničko ime gmazovi ili gmizavci. Obuhvataju če- 
tiri različite hrpe životinja: kornjače, krokodile, zmije i guštere. 


Zelena žaba 

Svako dobro pozna tu malu oširoku, zelenu četveronožnu živo- 
tinju (slika na tablici XIV). Ako se približujete bari, visoko pred vama 
otskakuje u vodu ispruženim stražnjim nogama. Za lijepog je sunčanog 
dana viđate na površini vode s raskrečenim stražnjim nogama i nju- 
škom nad vodom, ili gdje sjedi na listu kakve vodene biljke ili kako se 
grije na suncu sjedeći na obali. Pođe li nam za rukom da je uhvatimo, 
osjetićemo.u ruci da je žaba sluzava i mekana životinja. Koža joj 
je posve gola, a žlijezde u njoj izlučuju ljepljivu sluz. Sluz žabu 
zaštićuje od prevelikog isparivanja i čini joj kožu vlažnom. Žaba 
ne pije vode, nego prima za život potrebnu vodu kroz kožu, pa u 
suhom prostoru slabi i mršavi, te konačno i pogine. 

Tijelo je u žabe široko, splošteno i bez repa na četiri noge. 
Kako je kratko, podupire ga kratka kralješnica od malenog broja 
kralješaka. Čvrsto kukovlje drži snažne stražnje noge koje služe 
žabi za skakanje i plivanje. Kad žaba skoči u vodu, odmah zaroni 
i vješto pliva s pomoću dužih i jako mišićavih stražnjih nogu. Između 
njihovih pet prsta razapeta je plivaća koža, pa je stražnja noga 
u žabe izvrsno veslo. Žaba prednjim nogama samo podupire tijela 
kod skakanja. Ove joj kod plivanja gotovo i ne služe. Stoga su joj 
prednje noge kratke, slabe, sa 4 prsta i bez plivaće kože. Ostali je 
kostur u žabe u glavnom građen iz istih dijelova kao kod gmazova, 
ptica i sisavaca. Samo žaba nema rebara, a široka i plosna njezina 
glava vezana je s kralješnicom s pomoću dva zatiljna zglobna puceta 
kao i kod sisavaca. Srce je u žabe jednostavnije građeno, jer ima 
dvije pretklijetke i samo jednu klijetku. Odrasla žaba diše vreća- 

stim plućama. Dihanje se vrši tako da žaba kod zatvorenih usta 
spušta i diže mekanu kožu među donjim čeljustima i siše na taj 
način uzduh kroz otvorene nozdrve. Dvije su joj nozdrve sprijeda 
na vrhu gubice, pa se u vodi mogu zatvoriti kožnatim zaklopcima. 
Pored dihanja plućama može žaba da diše i kroz golu i vlažnu kožu 
kad se zavuče u mulj preko zime ili kad je dugo pod vodom. Žaba 
voli toplinu kao i njeni srodnici, te je vezana na toplije vlažne pre- 
djele. Svojim pravim životom živi tek u toplije doba godine. Ona 
nema ništa na svom golom tijelu što bi joj zaštićivalo tjelesnu toplotu. 
Njena tjelesna toplota nije stalna nego je promjenljiva kao i u gma- 
zova, a ovisi o toplini okoliša. Žaba se za zimskoga sna ukoči u mulju 
pod vodom, dihanje joj je tada vrlo polagano kao i krvotok, pa je 
razumljivo da joj se tada snizi i tjelesna toplota. 

Zelena žaba na leđnoj je strani zelene boje s crnom pjegom i 
s tri razdaleka uzdužna žuta prutka. Na donjoj je strani žuta ili bijela. 
Boja joj potječe od mastila u koži, pa nije uvijek stalna i može da se 
mijenja. Zelena žaba hrani se živim životinjama : puževima, guja- 
vicama, osobito kukcima i malenim ribicama u vodi. Da živi plijen 
vidi, treba dobre oči koje su joj velike. Može ih pokretati i po- 
sebnim mišićem uvući u očnu duplju. Na žabljem oku osobito se lako 
zamjećuje donji veći, tanki, prozirni kapak koji prevlači preko oka. 

Žabi rade mnogi o glavi. Tako vidra, vodeni štakor, mnoge 
ptice, osobito rode i čaplje, a u vodi grabežljiva riba štuka i bjelouška. 
Neprijatelja ili njegovo približavanje treba žaba da na vrijeme čuje, 
pa je svaki šum i zvuk tjera u vodu. U nju odmah skače, jer joj je 
jedino u bijegu spas. Iza očiju vidi joj se okrugla bubnjača koja 
prima zvuk za slušni organ. Živ plijen što se pred žabom pojavljuje 
tako je podražuje da naglo ispruži dugačke stražnje noge i odbije se 
od tla prema njemu. Izbacivši ljepljivi jezik vješto uhvati plijen. U 
žabe je širok jezik prednjim krajem prirastao za dno usne šupljine. 
Stražnji je kraj jezika slobodan, te ga može da prebaci daleko iz 
usta. U usnoj šupljini su sitni zubići na gornjoj čeljusti i nepcu, a služe 
samo za prihvatanje plijena. Probavilo je u žabe kratko, jer se 
hrani mesom. 

Preko zime nema za žabu hrane. Lakše će dakle podnositi hladno 
i suho vrijeme, ako živi mirnijim životom. Tada joj se ne će toliko 
trošiti tijelo, pa se stoga i zavlači u mulj na dnu vode i tu prespava 
do proljeća. Toplo je proljetno sunce probudi na novi život. U pro- 
ljeće čujemo žabe kako im mužjaci krekeću, a poznaju se, što napu- 
havaju dva zvučna mjehura u blizini usta kojima pojačavaju glas. 
Ženka nosi u isto vrijeme na dnu vode mnoga okrugla jaja u grudama. 
Svako jaje ima prozirni drhtav i klizak ovoj. Ta se jaja dižu na povr- 

šinu vode, pa pod utjecajem toploga sunca izmile iz njih mlade 
ličinke. Ličinke nisu slične odrasloj žabi, a zovemo ih punoglavci. 
Ličinke su prave vodene životinje; imaju oblik ribice, a nogu nemaju. 
Dugim i sa strana plosnatim repićem veslaju i plivaju. Kao prave 
vodene životinje dišu 
škrgama. Škrge su ispr- 
va izvana sa svake stra- 
ne vrata poput razgra- 
njenih nabora kože. Te 
škrge naskoro prekrije 
tjelesna koža, pa se tada 
nalaze u nutrinji tijela. 

Punoglavcu ulazi voda 
za disanje na usta, opla- 
kuje škrge, a izlazi na 
otvor na lijevoj strani 
podvoljka. Krvne žilice 
u škrgama primaju uz- 
duh iz vode. 


Punoglavac ima čvr- 
ste rožane čeljusti i ro- 
žane zubiće, pa njima 
grize ponajviše biljnu 
hranu. Pored toga hvata 
i različan životinjski sit- 
nez lll Oglodava zivotinj- Preobrazba iz ličinke u odraslu žabu; a grudica jaja, 
ske leševe U vodi. Kako b, c, d, mladi punoglavci, e , / stariji stepeni razvoja, 
se punoglavac ponajviše Sf h P osve g° tova zaba 

hrani biljnom hranom, 

treba da je mnogo pojede, jer je ona manje hranljiva. Zbog toga mu 
je crijevo dugačko,, i lijepo se vidi kako mu je savito u tijelu poput 
pera od ure. Tako živi punoglavac neko vrijeme u vodi dok mu 
najprije ne izrastu stražnje noge, a zatim i prednje. Rep mu dotle 
biva sve kraći. Razvijaju se u njega i pluće, pa počinje njima dihati, 
a škrge pomalo iščezavaju. Rožane mu čeljusti otpadaju, usta se pro- 
širuju, i crijevo skraćuje, jer se odrasla žaba hrani mesom. Konačno 
mlada žaba s malim ostatkom od repa ostavlja vodu. Životinja se, 
kako vidimo, potpuno preobrazila od vodenog oblika u kopneni. 
Takav razvitak životinje iz ličinke zovemo preobrazbom. Žaba je 
životinja koja je svojim tjelesnim razvitkom i načinom života vezana 
na vodu i kopno; ona je dakle vodozemac. 

Žaba je vrlo zgodna životinja za opažanje. Lako se drži u ka- 
vezu (terariju) kamo metnemo i vode, a hrani se gujavicama. Na 
razapetoj kožici među prstima možemo mikroskopom promatrati' 
krvotok. Ako kloroformom omamimo žabu, te joj rasporimo utrobu,, 
lijepo vidimo kucanje srca i položaj unutrašnjih organa. U izmeti- 
nama probavila naći ćemo svaki put žive sitne životinjice. Zelenu 
žabu lovi čovjek na veliko u proljeće. Odreže joj i oguli mišićasta 
stegna koja su tečno jelo, te se mnogo donosi na trg na prodaju. 

Druge žabe 

Smeđa leđa s tamnim pjegama, a preko sljepočica taman pru- 
tak ima smeđa žaba. Noge su joj također poprijeko tamno ispru- 
tane. Smeđa žaba od svih se drugih žaba najranije budi iz zimskoga 
sna. Već su joj ličinke izišle iz jaja kada druge žabe još nisu ni 
snesle jaja. Mlade smeđe žabice poslije razvitka izlaze iz vode i 
razilaze se kojekuda daleko od vode, po poljima, vrtovima i šumama. 
Za vrućih dana zavuče se smeđa žaba pod kamenje ili u zemlju, a 
kad se smrači, izlazi iz zakutaka u lov na kornjaše i balave puževe. 
Zbog toga je u našem gospodarstvu od velike koristi. Nju zmije 
dosta tamane, a ljudi love poradi tečnih i gojnih stegana, pače vole 
je i više nego zelenu žabu. 

Mala kao list zelena žabica je gatalinka (slika na tablici XIV). 
Nije veća od 5 cm. Na trbuhu je žućkastobijela, ali boja joj se često 
mijenja, osobito u jesen i za zimskoga počinka. U mužjaka je pod- 
voljak nabran i tamne zlatnosmeđaste boje. Može ga napuhnuti u 
velik mjehur kad se oglašuje. Gatalinka se odlično penje, skače i 
pliva. Među prstićima stražnjih nogu ima plivaću opnu, a okrajci 
prstiju završuju se okruglim pločicama prianjalkama. Njima se si- 
gurno i lako prihvata glatkih stijena i predmeta. Kad ispusti u proljeće 
u vodu svoja jaja, ostavlja vodu i penje se na drvo, te na visokoj 
krošnji stabala skače s lista na list. Tu boravi preko ljeta, pa kad 
je lijepo vrijeme, sjedi na gornjoj strani lista, a za kišna vremena 
ide pod lišće ili zalazi u vodu ili se negdje sakrije. Ponajviše lovi 
muhe, pauke, leptire. Mrtve ih ne dira, nego samo ako se miču. Gata- 
linku rado drže u staklenkama, jer mnogi drže da ona kreketanjem 
pogađa promjenu vremena. Zbog toga je i zovu u nekim našim pre- 
djelima ,, zeleni proročić”. Ona doista krekeće pred olujom više no 
inače, dok za vlažnog kišnog vremena zanijemi. U jesen silazi s drveta 
i sakriva se pa kao mrtva prespava zimu. 

Nelijepa, zdepasta i bradavičava žaba na nespretnim i debelim 
nogama je velika gubavica. Ženka je veća od mužjaka. Po čitavom 
su joj tijelu debele žljezdane bradavke. Iza ušiju pak ima veliku 

Velika gubavica, veća ženka 12 cm dugačka i 7 cm široka 

vatra crvene pjege. Njeni se brojni mužjaci po noći i pred večer u 
barama oglašuju neprekidno dosadno i tugaljivo. Protiv neprijatelja 
izlučuje mukač na kožne bradavice pjenušavu tvar koju ne vole ni 
životinje, pa mu to služi kao obrana. Zbog toga ga i bjelouška ne 
dira, iako voli druge žabe. 


polumjesečastu žlijezdu. Izlučina tih žlijezda i bradavka nije otrovna, 
ali je jetka, te na sluznici žeže. Velika gubavica je žuta, crnkasto 
ili sivosmeđa i dosta je slična boji zemlje, te se zbog toga i teže za- 
mjećuje. To joj je svakako na korist, pa je svatko pusti u miru. U 
očima joj je sjajna bakrenocrvena šarenica. Gubavica živi posvuda 
gdje ima vlage i gdje se ona može da sakrije među kamenje, u spilje, 
živice, pod široko lišće u vrtovima, šumama, po poljima itd. Noću 
se izvlači pa traži gole puževe, kukce, crve, i to u obilnoj mjeri, bu- 
dući da je vrlo proždrljiva. Gubavica je prema tome veoma korisna 
u našemu gospodarstvu, pa je mnogi vrtlari prosvijetljenih zemalja 
rado drže u vrtovima da ih čisti od škodljivih životinja. Zimu pre- 
spava daleko od vode u mišjim rupama ili u pukotinama suhe zemlje. 
U proljeće potraži vodu kamo ženka snese po više tisuća jaja u 
vrpcama dugima 3 — 5 m, a debelima kao olovka. Za gubavicu drže 
da živi i preko 40 godina. 

Malena žaba je vatreni mukač. Nalazimo je u jarcima i ba- 
rama u nizini. Na modrom trbuhu ima bijele točkice i velike kao 

Daždevnjak i vodenjak 

Žutopjegavi daždevnjak repati je vodozemac s oblim repom 
(slika na tablici XIV). Valjkasto i produženo tijelo pokreću mu četiri 
noge. Hod mu je polagan, pa stražnje noge potiskuju tijelo, a pred- 
njim određuje smjer pokretanju. U daždevnjaka je glava široka, 
tijelo zdepasto, prsti debeli i bez pandža. Odmah se po tome vidi 
da to nije gušter, pa i koža mu je gola i sluzava. U koži je mnogo 
žlijezda koje izlučuju bijelu i oštro jetku tvar, a ta ga čuva od nepri- 
jatelja. Čim zgrabimo daždevnjaka za zatiljak i lako ga stisnemo, 
odmah štrca otrovnu izlučinu koja na koži jako žeže, a manje živo- 
tinje i ubija. Daždevnjak je sjajno crn s velikim i nepravilnim žutim 
pjegama. Kao što mukač rado pokazuje svoj živocrveni i modri trbuh 
napadaču, te ga opominje da mu meso nije ni najmanje tečno zbog 
neugodne i otrovne tvari njegovih kožnih žlijezda, isto su tako žute 



Veliki močorad ili vodenjak, dugačak 16 cm; gore mužjak, dolje ženka 


pjege u daždevnjaka ozbiljna opomena onima koji njega diraju. 
Stoga daždevnjak i nema mnogo neprijatelja, premda bi ga lako bilo 
uhvatiti onako troma. I bjelouška ga ne jede baš osobitim užitkom. 

Daždevnjak kao ni njegovi srodnici ne voli sušu. Zbog toga 
živi u vlažnim šumama i dubokim gudurama iz kojih izlazi za kiše 
i tada traži puževe, gujavice i kukce. On ne može isplaziti jezik, jer 
mu je prirastao za dno usne šupljine. U vodu zalazi samo zbog 
svojih mladih koje ženka izobila rađa u hladnu izvor vodu. Mladi 

imaju četiri noge, ali i izvanjske škrge. U vodi ostaju do potpuna 
razvitka još nekoliko mjeseci. Rep im je sa strane plosan dok su 
još ličinke, jer im služi za veslanje u vodi. Ličinke su druge boje nego 
odrasli daždevnjaci. One su s početka sivosmeđe sa zelenkastim 
sjajem, ali im se naskoro pojavljuju žute pjege, i tijelo im postaje 
sve tamnije. Škrge im se počnu sušiti, pa dišu plućama. Prije nego 
škrge posve nestanu, zaobli im se rep, i mladi daždevnjak izađe na 
kopno. Prve dvije godine života proboravi negdje sakrit. Do dva- 
deset centimetara veliki odrasli daždevnjaci imaju najmanje četiri 
godine života. Poznati su primjerci daždevnjaka i od 1 1 godina. 

Ima vodozemaca koji imaju za cijeloga svoga života plosan 
rep, pa i kao odrasli zalaze u vodu, iako tada dišu plućama. To su 
vodenjaci ili močoradi (mrmoljci). Kod nas ima u vodama i na vla- 
žnim mjestima nekoliko različitih oblika vodenjaka. Noge su im 
kratke i slabe pa teško pokreću tijelo na kopnu ili na dnu vode, ali 
zato dobro veslaju širokim repom. Hrane se kukcima i crvima. Ženka 
nese jaja pojedince na vodeno bilje. Iz jaja se razvije ličinka koja diše 
na izvanjske škrge, ali ih poslije izgubi, budući da zadaću dihanja 
preuzmu pluće. Ličinkama se vodenjaka razviju prednje noge prije 
stražnjih, dakle obratno nego kod žaba. Kad mladi vodenjaci po- 
odrastu, dobiju noge, dišu plućama i ostavljaju vodu. Žive izvan 
vode sve dotle dokle im ne dođe vrijeme za rasplod, a tada se opet 
vraćaju u vodu. 

Čudnovat je repati vodozemac čovječja ribica ili močeril (pro- 
teus). Crvenkastobijele je boje kao meso. Tijelo mu je produženo na 



Čovječja ribica (močeril), dugačak 30 cm 

slabim i kratkim nogama. Ta životinja živi u podzemnim vodama Slo- 
venije i u primorskom našem Kršu, a poznata je i iz Dalmacije i Her- 

cegovine. U podzemlju nema svijetla, pa joj oči ne trebaju i zbog toga 
su joj one kao malene točkice sakrite pod kožom. Gubica je u čo- 
vječje ribice duguljasta kao u štuke i njome hvata različne žive vo- 
dene životinjice. Kako ništa ne vidi, mora da se kakvim drugim osje- 
čalom snalazi u prostoru, pa valjada dolazi pipanjem do hrane. Iza 
glave ima čuperke izvanjskih crvenih škrga kojima doživotno diše 
iako ima pluće. Čovječja ribica živi uvijek poput ličinke drugih vodo- 
zemaca. Iz vode nikada svojevoljno ne izlazi, ali je bujice iza veli- 
kih kiša iznesu iz podzemlja. Ako ih izvadimo iz vode, pogibaju 
za nekoliko sati. Pokusima je dokazano da ženka te životinjice rađa 
žive mlade kod niske temperature. Podzemne su vode gdje čovječja 
ribica živi doista hladne. Stoga se drži da je takovo umnažanje kod 
nje obično. Izleže po dvoje mladih kojima se još vide oči kao točkice, 
ali poslije iščeznu pod kožom. 

Zajedničke osobine vodozemaca 

Koža im je gola i sluzava, pa se tako lako ne isuši na uzduhu. 
Poradi toga ponajviše žive u vodi, u njenoj blizini ili na vlažnim 
mjestima, a iz zakutaka izlaze noću ili za kišovita vremena. Odrasli 
dišu plućama i površinom tijela. Ličinke im žive u vodi i dišu škržnim 
grančicama. Srce im ^je jednostavnije nego u gmazova. Ima samo 
jednu klijetku, pa im se očišćena krv miješa s nečistom. Krv im je 
nestalne toplote. 

Dijelimo ih u repaše i bezrepe. Repaši imaju rep (daždevnjak. 
vodenjak, čovječja ribica), a žabe nemaju repa, i zovemo ih bezrepci. 
Žabe imaju noge za skakanje i plivanje u vodi, a repašima su noge 
slabe, pa plivaju plosnim repom. Umnažaju se jajima koja su u sluzi. 
Iz jaja se izvale ličinke koje nisu jednake svojim roditeljima. Žive u 
vodi, dišu škrgama, a poslije se preobražavaju u oblik s plućama. Bu- 
dući da žive u vodi i na kopnu (zemlji), zovemo ih sve vodo- 
zemcima. 

Terarij 

Terarij je kavez u kome držimo žive kopnene životinje. Ako 
hoćeš da u terariju držiš i promatraš životinje, treba da ih žive do- 
premiš kući. Kad ideš u šetnju u slobodnu prirodu, na polje, brijeg ili 
u šumu, treba da sa sobom poneseš vrećicu u koju ćeš spremati lovinu, 
guštericu ili neotrovnu zmiju. Dobro je da imaš nekoliko takovih vre- 
ćica. Terarij neka bude četverouglast, od drvena ili limena okvira 
na koji pribijemo ili pričvrstimo rešetku od fine žice da može ulaziti 
u kavez uzduh. Terarij može biti i svaka staklena posuda s rešetkastim 
poklopcem za prolaz uzduha. Na dno takvoga terarija pospe se pijesak 
ili zemlja. U terariju ne smiju da budu mnoge i različne životinje: na- 

pose treba držati gmazove, a napose vodozemce. Početniku se prepo- 
ručuje da najprije uzme gmazove, budući da su vodozemci nježniji 
i imaju veće zahtjeve. Gmazovi ljube sunčanu toplinu i gotovo svi su 
danje životinje. Stoga treba da je njihov terarij sa svih strana ra- 
svijetljen danjim svijetlom. Svagdje ćemo lako naći guštere, a hrani- 
ćemo ih kukcima (muhama, leptirima, kornjašima, skakavcima i ličin- 
kama brašnara), pa i crvima. Zelembać je, na pr., krasan oblik našega 
guštera koji jede velike skakavce i šturke. U terariju se osobito lako 
drži sljepić koji se nađe u šumi, osobito poslije tople kiše, kada traži 
gujavice i puževe balavce. Od neotrovnih zmija najlakše se drži u 
terariju bjelouška koja se hrani živim žabama, a to je osobito za- 
nimljivo gledati. Smukulja s početka rado grize, ali taj ujed nije po- 
gibeljan, a hraniti je možemo guštericama i sljepićima. U Dalmaciji 
ima i drugih lijepih neotrovnih zmija koje možemo hraniti u terariju. 
XJ terariju se mogu držati žabe i vodenjaci, pa i daždevnjak. Za njih 
tieba u terarij postaviti zemljanu posudu s vodom koju zakopamo u 
pijesak do njena ruba. Te životinje trebaju vodu, pa je njihov život 
samo onda zanimljiv, ako je jednak kao i u slobodnoj prirodi. Za- 
nimljiva je u terariju i gatalinka, pa zelena i smeđa žaba, a hrane se 
gujavicama i muhama. U kavezima možemo držati i kukce, stonoge. 
pauke, puževe, pa sve to može da bude vrlo poučno. Zimi nema hrane, 
a da zmije i gušteri ne poginu od gladi i studeni, položićemo ih u 
sanduk s mahovinom, zatvoren mrežom od žice, i spremiti negdje gdje 
nije veoma hladno ih zakopati u zemlju. Te životinje traže svoje 
viijeme počinka, pa im ga moramo pružiti, jer ako ostanu budne, one 
će poginuti. Žabe i dazdevnjaci najbolje prezime u vlažnoj mahovini. 

Šaran 

Šaran je poznata riba u našim mirnim rijekama, osobito njihovim 
rukavima, pa u jezerima. On je kao i svaka druga riba posve vodena 
životinja, te je posebno udesen za život u vodi. Na oduljenom i sa 
strane stisnutom tijelu nisu odijeljeni glava i rep, nego je čitavo od 
jednoga komada, te izgleda skoro kao vreteno ili čunić. Ono je na 
površju sluzavo ili ljigavo, a da se ne povrijedi, u koži su poslagane 
kao crepovi na krovu tanke okruglaste koštane pločice, ljuske ili kr- 
ljušti koje su se kod nekih riba izgubile. 

Ozgo je šaran sivkastozelenkast, ozdo žućkast i blistav. Boju 
stvaraju crna, crvenkasta i žuta zrnca ispod kože. S leđne strane su 
s\ a zrnca tako izmiješana da prave sivkastu boju, dok su s trbušne 
strane rasiiena samo žuta i crvenkasta. Blještilo daju šaranu i drugim 
ribama sitni bijeli listići, poslagani kao malena zrcala ispod ljusaka 

koje pokrivaju tijelo. Boja se riba obično poklapa s okolinom u kojoj 
se zadržavaju, pa su rijetko šarenih i živih boja. 

Na šaranovu tijelu uzdižu se peraje koje su razapete s pomoću 
sitnih šipčica ili žbica. To su tanke raščlanjene koštice, 1 stoga su 
peraje gipke i mekane. S donje strane ima šaran dva para peraja, 
jedan par iza drugoga. Ove parne peraje su udovi koji su vrlo jedno- 



Šaran, dugačak 150 cm, težak 35 kg 


stavno izgrađeni u široka vesla, te odgovaraju nogama u psa ili žabe. 
Iza njih je usred tijela još jedna peraja, zatim je jedna na leđima i na 
kraju repa. Te tri peraje su neparne, a najvažnija je od njih repna. 
Zapravo su one samo izbočena koža. Svojim obrtanjem goni repna 
peraja tijelo riblje naprijed kao vijak brod. Stoga su u repu svake 
ribe sami mišići, a sva je utroba potisnuta u prednji dio tijela. Ostale 

peraje pomažu ribi da se drži uspravno, a par- 
nim perajama ona upravlja kad pliva lijevo 
ili desno, gore ili dolje. Njima šaran vesla kad 
se polako giblje. 

U vodi se šaran zadržava uz plića mulje- 
vita mjesta gdje nalazi hranu, različite sitne ži- 
votinje, kukce, njihove ličinke, račiće, puževe 
i crviće i vodeno bilje među kojim se oni za- 
državaju. Ustima koja može da ispruži tiazi 
Z kostima a Sr ih on i u mulju. U čeljustima ili vilicama nema 

šaran i sve njemu slične ribe zubi, ali većina riba ima mnogo i vrlo 
oštrih zubi često u čitavim ustima. No da može hranu ipak malo 
zdrobiti, neke kosti ozdo u ždrijelu 
imaju čvrste izbočine koje služe kao 
zubi. 

Izvan vode ne može da živi dulje 
vremena. Kao posve vodena životinja 
ne diše plućama već škrgama koje su 
s lijeve i desne strane odmah za gla- 
vom. To su četiri niza crvenih resica 
ispod poklopčića iza očiju. Škrge zamje- 
njuju šaranu pluće, pa preko njih ulazi 
kisik u krv. Kao što ima kisika ili ki- 
seonika u uzduhu, tako ga ima otopljena 
i u vodi. To dobro vidimo, ako osta- 
vimo čašu vode da stoji sat, dva. Tada 
se po staklu uhvate sitni mjehurići uz- 
duha koji je bio u vodi pa se iz nje iz- 
lučio. Šaran diše tako da ustima guta 
vodu koja prolazi oko škrga te izlazi 
iza poklopca napolje. 

Srce je u njega mnogo jednostav- 
nije nego u čovjeka. Složeno je samo od 
jedne komore i pretkomore. On nema 
stalne tjelesne toplote kao ni gušterica 
ni žaba, već mu se toplota mijenja s to- 
plinom vode. Stoga su ljeti šarani ži- 
vahni, dok se zimi jedva kreću te se 
zadržavaju posve na dnu vode. 

I probavilo je u šarana posve 
jednostavno. Želudac je slabo odlučen 
od crijeva koje je dosta dugačko, jer se 
hrani svakovrsnom hranom, a kao kod 
sviju životinja i kod onih riba koje jedu 
mesnatu hranu crijevo je kratko. Kod 
onih koje se hrane samo biljem mnogo 
je dulje, i do pet puta dulje od tijela. 

Uz crijevo ima šaran u utrobi još i mje- 
hur napunjen plinom koji se u njemu 
samom izluči iz krvi. Taj mjehur, slo- 
žen od dva dijela, pomaže mu da ne tone u vodi. Mjehur imaju 
gotovo sve ribe, samo je kod nekih nestao. 



Utroba ribe. U glavi se vidi veliko 
oko 0, desno pod njime mozak m. 
Ispod oka su četiri reda škržnih li- 
stića š, a ispod njih je srce s. Od 
probavila vide se jetra j i crijevo c. 
Među crijevom su i jaja ja, do njih 
je veliki mjehur mj od dva dijela, 
a posve s leđiju je bubreg b. Gdje 
je skinuto meso, vidi se kralješnica 
k, a dalje na repu su ljuske Ij. Na 
srednjima se vide rupice bočne 
pruge b. p. 

Veliko oko slično je našemu, ali izvana nije zaštićeno kapcima. 
Njuh ili miris mu je slab, a za opip ima uz osjetljive usne još i 4 brčića 
ili pipka. U uhu šaran nema organa za slušanje pa stoga ne čuje 
zvukove kao mi našim uhom, ali kako odgovara na njih, to ih zamje- 
ćuje na drugi način. Ima samo vrlo velike polukružne cjevčice kojima 
osjeća promjenu položaja. Da osjeti i strujanje u vodi, ima duž lijeve 
i desne strane tijela naročito osjećalo. Ono se proteže od glave do 
repa kao žlijeb, a da do njega dopre gibanje vode, izbušena je na 
svakoj ljusci iznad njega rupica. Sa svake strane tijela vide se te 
rupice kao pruga. Mozak je u šarana još manji i jednostavniji negoli 
u žabe. 

I kostur je njegov vrlo jednostavan. Kralješnica je gotovo 
jednaka od glave do repa. U trupu, oko utrobe, ima mnogo rebara. 



Kostur šarana. Prsna ili grudna p i trbušna t su parne peraje, leđna /, repna r 
i stražnja ili podrepna s su neparne peraje. 


Između njih ima još i drugih sitnih koštica, ribljih dlaka koje su se 
poslagale među meso, te nam one najviše smetaju kad jedemo ribu. 

U proljeće snese ženka šarana među bilje po pličinama uz obalu 
preko pola milijuna jaja ili ikre. Kada se izlegu mladi šarani, hrana su 
im najsitnije vodene životinjice i biljke. Obično su šarani teški po 
nekoliko kilograma, a veliki su vrlo rijetki. Najvećih šarana bilo je 
kod nas do rata u Vardaru, preko 1 m dugačkih i 20 kg teških, a 
ima ih i u Ohridskom Jezeru. Šarana progone mnoge životinje, vidra, 
grabljive ptice i ribe, bjelouška. Doživi veliku starost, i preko 
100 godina. 

Kako šaran voli ustajanu i muljevitu vodu, mnogo ih uzgajaju 
vještački u ribnjacima. Kao od svake životinje koja se odgaja i šarana 
ima više pasmina, tako veleljuskavi s malo vrlo velikih ljusaka 
i goli koji nema ljusaka. Uz prirodnu hranu koju šarani nalaze u 
vodi među biljem i u mulju hrane ih smrvljenim kukuruzom, grahom, 
grahoricom, vučikom pa od toga brzo rastu. Kod nas ima više takovih 
velikih ribogojstava, tako u Poljani kod Daruvara, u Našicama, Crnoj 
Mlaci kod Zagreba, Orahovici, Ečki u Banatu, Končanici, Bosanskoj 

Gradišci, Prijedoru, Jastrebarskom, Pisarovini. Godišnje proizvedu 
ova ribogojstva oko 1,700.000 kg ribe koja se najviše izveze. 

Karaš 

U slatkoj vodi, u rijekama i potocima živi mnogo riba koje su 
slične šaranu, te većinu love za hranu. 

Karaš ili karaš je riba najsličnija šaranu. On se također zadr- 
žava u mirnoj vodi. Oko ustiju nema brčića kao šaran, a na kraj repa 
ima crnu mrlju. 

Linjak živi jednako uz muljevito dno, re je mračne zelenkaste 
boje, a koža mu je omotana u vrlo debelu sluz. No ima i zlatnih 
linjaka jasnožute boje. Ženka snese do 300.000 jaja. 

Mrena živi u bistroj tekućici. Ona ima duguljasto tijelo. Hrani 
se sitnim životinjama, a osobito traži ikru i mlade ribice. Bude teška 
i preko 5 kg, a dugačka 80 cm. Njena ikra ne valja za jelo, jer je 
otrovna. 

Crvemperka je napola manja, a stražnja peraja i trbušne su joj 

žive crvene bo- 
je. Po stranama i 
trbuhu ona je po- 
sve bijela, pa se 
stoga nazivlju ona 
i njoj slične ribe 
bjelicama ili bjelo- 
ribama. Crvemper- 
ke plivaju u većim 
jatima, pa ih mno- 
go nalove. Meso je 
vrlo košljivo. 

Podust ili skobalj je vrlo česta riba. On ima također crvene pe- 
raje, ali nema usta na kraju glave, već s donje strane. Mrijest ne od- 
laže u rijekama gdje se obično zadržava, već u hitrim potocima kuda 
putuje u velikim jatima. 

Sinj ili deverika poznaje se po visokom hrptu, crnkastoj i sivoj, 
sinjoj boji. Bude težak do 6 kg, dugačak 70 cm, a živi u jatima uz 
dno rijeka. Hrani se, kao i sve ribe slične šaranu, vodenim biljem i 
sitnim životinjama. 

Ukljeva ili saraga živi u velikoj množini u Skadarskome Jezeru. 
Velika je do 20 cm, a mnogo je hvataju te sušenu izvoze. Sa strane 
i ozdo su joj ljuske od sitnih svjetlucavih listića posve bijele i sjajne 
kao srebro. Od tih srebrnastih listića prave vještački biser, pa zato 
se skidaju i prodaju ljuske s ukljeve i sličnih riba. 

Gavčica ili platičica je česta sitna ribica po svim pritocima Du- 
nava. Ona se zadržava uz obalu u većim jatima. Ali gavčica živi samo 



u onim voda- 
ma gdje ima i 
školjaka zbog 
toga, što ona 
ne nosi jaja u 
vodu već u 
školjke. U tu 
svrhu ispruži 
ženka do 5 cm 
dugačku legli- 
cu s pomoću 
koje odloži 
jaje u školjku. 

Gavčica, dugačka 8 cm. Ženka nosi leglicom jaja u školjku bezupku. ribice 

S lijeva tivuška, dugačka 15 cm ... 

se u njoj iz- 
legu te izađu napolje. U proljeće se mužjak prelijeva u najživljim 
duginim bojama, pa je to naša najljepša ribica. 

Tivuška ili brkica je duguljasta, a oko ustiju ima četiri kratka i 
dva dulja brčića. Ona se sakriva po dnu brzih voda, a hranu traži 
obnoć. 


Som 


Som ima vrlo oduljeno tijelo, oko ustiju kraće brčiće i dugačke 
brkove te se zadržava po muljevitu dnu. U našim vodama je on naj- 
veća riba. U Vardaru ima somova dugačkih preko 2 m i teških i io kg, 



Som, dugačak do 3 metra, težak do 250 kg 

a u donjem Dunavu uhvaćeni su dugački i preko 3 m, a teški i 250 kg 
U koži nema poslaganih ljusaka, već mu je tijelo golo. Ozgo je tamno- 
zelenkaste boje kao i mračno dno vode gdje se zadržava. U vrlo 
velikim i širokim ustima ima mnogo sitnih i oštrih zubića. Som je vrlo 
grabežljiva i proždrljiva riba. Pojede sve što može da uhvati, tako 
ribe, žabe i patke. 

Štuka je vrlo grabljiva i proždrljiva riba, prava zvjerka među 
ribama. Stoga ona i ima osobine zvijeri : vrlo je brza, okretna i jaka, 
ima oštro oko, velike produljene čeljusti i čvrste šiljate zube da lako 


Štuka, dugačka do 2 metra, teška do 35 kg 

uhvati i svlada plijen. Jednjak i želudac mogu da joj se vrlo rašire, 
jer guta čitave ribe, a crijevo je vrlo kratko kao u sviju životinja što 
se hrane mesom. Silno je proždrljiva. Guta sve što uhvati, tako osim 
riba i žabe i ptice što se zadržavaju na vodi. Tijelo joj je poprijeko 
isprutano tamnijim prugama. Vrlo je štetna u ribolovnim vodama. 


Grgeč, dugačak 35 cm, težak 2 kg 

Grgeč ili bandar je također vrlo grabljiva i proždrljiva riba. 
Neumorno goni on svu sitnu ribu koju vreba zaklonjen među biljem 
ili sakriven u izdubenoj obali. U ustima ima mnogo sitnih zubi da pri- 
drži plijen. Od ostalih riba prepoznaje se odmah po tome što ima na 
leđima dvije peraje. Šipčice u prvoj peraji nisu gipke kao u šarana, 
jer su od jedne kosti, pa je ta peraja tvrda. U drugoj leđnoj 
peraji koja je iza nje šipčice šu gipke, pa je ona mekana kao u šarana. 
Jaja ne odlaže pojedince, već svih 150.000 slijepljena u vrvce. I nje- 
gova je boja vrlo promjenljiva, a živi u manjim jatima. 

Smuđ je mnogo veći od grgeča. On se zadržava u dubokoj vodi, 
a naraste više od 1 m te bude težak do 15 kg. 

Pastrva 

Pastrva ili pastrmka živi u studenim i hitrim gorskim potocima 
i jezerima. Ona je vrlo brza i grabljiva riba. Hrani se svime što nađe, 
najviše račićima i ličinkama vodenih kukaca, crvićima i puževima, 
malenim ribama i žabama. Toliko je proždrljiva da skače i iz vode 
za kukcima što lete nad njom. Pastrva nije jednolične boje kao ostale 
ribe već je šarenkasta. Gotovo u svakome potoku je druge boje. Naj- 



Pastrva, dugačka do 100 cm, teška do 15 kg 


poznatije su pastrve koje imaju na leđima tamne, a sa strane živo 
crvene pjege. Po veličini potoka ravna se i veličina pastrve. U ma- 
lenim potocima naraste do 40 cm i bude teška 1 kg, a u velikim 
gorskim jezerima naraste i do 1 m. 

Od ostalih riba razlikuje se pastrva, što ima iza leđne peraje 
još jednu malenu peraju. U njoj nema šipčica kao u ostalim perajama, 
već se sakupila mast, pa se zove masna peraja. Pastrva se mrijesti 
zimi, a jaja odlaže na mjestima gdje voda brzo teče. Mlade pastrve 
mnogo stradaju od neprijatelja, a veće hvataju ljudi radi izvrsna 
mesa. Stoga ih naglo nestaje iz potoka. Da se opet napune tom 
lijepom ribom, uređena su vještačka mrestilišta u Ilidžama i na Bo- 
hinjskom Jezeru. Kad mlade pastrve postanu dosta snažne, puštaju ih 
u potoke. Čuvene su neke posebne pastrve u Ohridskom Jezeru. 

Glavatica ili mladica je slična pastrvi, no od nje je mnogo veća, 
jer naraste dugačka do 2 m. Živi u nekim našim rijekama. 

Losos ih skakavica živi u moru, a poznat je po tome, jer u ve- 
likoj množini putuje u rijeke što utječu u sjeverna mora. Prelazi preko 



Losos, dugačak 150 cm, težak 45 kg 


sviju zapreka do najdaljih gorskih potoka, preskakuje i 3 m visoke 
slapove, a cijelo to vrijeme gladuje. U studenim gorskim potocima 
mrijesti se losos zimi kao i pastrva, a nakon toga vraća se opet u more. 
Mladi se razvijaju vrlo polagano, pa tek u drugoj godini polaze u 
more. Losose kad ulaze u rijeke mnogo hvataju zbog tečna i masna 
mesa ružičaste boje koje suše i spremaju u limene kutije. Kada se 
istrošeni i izgladnjeli lososi vraćaju opet u more, meso im je posve 
blijedo i mršavo. 

Jegulja 

Jegulja ili ugor je oblikom tijela nalik zmiji. Mužjaci ostanu 
mnogo manji od ženke. U nas jegulja živi samo u južnim rijekama 
i vodama što su spojene s njima, u Neretvi, Drimu, Vardaru. Zadr- 

žava se po muljevitu dnu te se zavlači i sakriva u mulj. Ispod vilo 
sluzave .ko^e ima posve sitne i tanke ljuščice koje se i ne vide. Boje 
je tamne. Obdan se sakriva, a noću traži hranu, i to ribe, žabe, rake 1 
sitnije životinje. Preko zime se zarije u mulj. 

Jegulja živi u slatkoj vodi dok posve ne odraste. Potkraj ljeta 
i u jesen putuju velike jegulje u more, osobito za mračnih i burnih 
noći obratno od lososa koji putuju iz mora u najdalje gorske potocice. 
Tada ih i najviše hvataju poradi izvrsna mesa pa ih sole, suše u dimu 
ili spremaju u kutije. Najviše jegulja, teških do 3 kg, pohvataju u 
Strugi gdje Drim izlazi iz Ohridskoga Jezera, a uz jadransko pri- 
morje u'Vranskom Jezeru i na ušću Neretve. 



Jegulja, dugačka do 150 cm, teška 6 kg _ 


Jegulje koje dođu u more putuju gladne, po njemu još daleko, 
sve do sredine Atlanskoga Oceana. Tu se mrijeste u velikoj dubljim, 
a iza toga uginu. Iz jaja se izlegu mlade jegulje koje nisu nimalo 
slične odraslima. One su prozirne, plosnate i duguljaste poput lista u 
vrbe te se preobražavaju kao što se punoglavac preobražava u žabu. 
Za preobražavanja putuju mlade jegulje u neizmjernim jatima iz sre- 
dine Atlanskoga Oceana prema obalama Evrope. One koje dođu do 
naših obala ulaze u Sredozemno More. Do ušća Vardara, Drima ili 
Neretve preobražavanje je dovršeno, te u proljeće ulaze u njih posve 
sitne i tanke jegulje koje su velike otprilike kao žigica. To su potomci 
onih jegulja koje su prije 2 i po ili 3 i po godine otputovale u more. 
Za sve vrijeme putovanja one gladuju pa tek u slatkoj vodi počinju 
da jedu. Tu se raziđu i u najdalje pritoke gdje odrastu za 6 do 9 go- 
dina, a onda se opet vraćaju u more. 

Jegulja ima otrovnu krv, ali se kuhanjem ili pečenjem otrov 
uništava. Vrlo je žilava, pa je teško ubijaju. Po Primorju gdje nema 
žive vode, već se narod služi kišnicom, drže obično u cisternama 
manju jegulju. U vodi nakapnice često se razmnože sitni račići kojima 
se malena jegulja hrani, pa tako čisti vodu. 




Preobrazba jegulje, gore tanka i providna ličinka, 
dolje obla jegulja 


Akvarij 

Kao što neke ljude zabavlja da drže u kavezu ptice, tako drugi 
vole da imaju u staklenim sudovima ribe. To je prastari običaj Ki- 
neza, pa kao što je u Evropi odgojena posebna ptica za kavez, kana- 
rinac, tako je u Kini odgojena zlatna ribica. Ona potječe od nekoga 
karasa, i od nje je kao i od svake domaće životinje odgojeno mnogo 
različitih pasmina. 

Sud u kome se drži zlatna ribica i druge vodene životinje zove 
se akvarij. U najjednostavnijem slučaju može da to bude velika boca 
za krastavce, ali su zgodnije široke četverouglaste posude u kojima 
se velika ploha vode sastaje s uzduhom. Dno treba da je pokriveno 
barem dva prsta visokim slojem čistoga riječnoga pijeska, a u vodi 
treba da bude i nešto zelena bilja koje raste ispod vode. Najbolja je 

Akvarij 

Izvan vode vatreni mukač. Ispod njega i desno veliki vodenjak, medu njima tropska 
ribica veleperka, a niže punoglavci. Desno na dnu mužjak prugastoga vodenjaka, a 
njegova ženka je lijevo među biljem. Iznad nje na bilju puže rožani plošnjak, a na dnu 
su dva živokotna ogrca. Ispred njih je ličinka tulara s tulcem. 

U akvariju s biljem voda se mijenja vrlo rijetko, tek onda ako 
se zamuti, ili ako staklo postane neprovidno, pa ga valja »oprati. 


vodena kuga, elodeja koje ima u mnogim barama i rukavima rijeka. 
Zbog svijetla valja da posuda stoji na prozoru. 

Kako voda hlapi, najbolje je da je nadolijevamo vodom donesenom 
s ruba bare. U njoj ima svakakvih životinjica koje jede zlatna ribica. 
Inače se ona hrani malenim komadićima gujavice kojih treba dati 
samo toliko koliko ribica pojede, a što preostane, valja izvaditi sta- 
klenom cjevčicom da ne trune i ne kvari vodu. Kruhom je ne smi- 
jemo hraniti. 

Vrlo su lijepe ribice u akvariju naše gavčice. Uz njih treba sta- 
viti na dno i školjke da možemo u proljeće promatrati kako gavčice 
u njih nose jaja. Zatim možemo u akvariju lijepo promatrati pre- 
obrazbu žabe, vodene kukce i različite ličinke, puževe i njihova jaja, 
školjke pa veće i manje račiće. 

S morskom vodom možemo isto tako da uredimo morski akvarij. 

Srdjela 

U morima, pa tako i u Jadranskom Moru, živi mnogo više riba 
nego u slatkoj vodi. 

Srdjela je najpoznatija morska riba. Ona je ozgo zelenkasta, 
po strani i ozdo srebrnasta. U malenim ustima nema zubi, jer se hrani 



Srdjela, dugačka 25 cm gore, a dolje inćun, dugačak 15 cm 

sitnim račićima koje pobira s dna. Leđnu peraju ima mekanu kao i 
šaran. Ljeti se zadržava u jatima nedaleko obale i površine vode. 
a zimi živi više raspršeno, bliže dnu. 

Kako srdjele ljeti plivaju u velikim jatima da se more od njih 
sve zabijeli, daju vrlo unosan ribolov. Love ih velikom mrežom 
kojom jato zatvore te ga izvuku na obalu. U Dalmaciji love srdjele 
često noću tako da ih primame svijetlom koje je na jednom čamcu, a 
zatim opkole mrežom. 

Srdjela se nalovi ljeti u ogromnoj količini te se samo manji 
dio može da potroši u svježemu stanju, a najveći dio se mora spre- 
miti. Najviše ih spremaju usoljene u drvene bačvice zajedno s glavom 

i utrobom ili u maslinovo ulje ili zeitin u limene kutije. Srdjele za 
ulje posole se još svježe. U tvornici im uklone glave i drob te ih osuše 
na suncu ili u grijanoj prostoriji. Osušene srdjele kuhaju u vrelu ulju, 
izvade na rešetke te ponovno suše. Tek tada ih slažu u limene kutije 
koje napune do vrha uljem i čvrsto zatvore. Zatvorene kutije kuhaju 
još u vreloj vodi. Tako spremljene srdjele zovu se sardine. Kod nas 
ima u Dalmaciji i na otocima oko 20 tvornica, a najznatnije su u Ko- 
miži na otoku Visu. Mnogo ih ima u Francuskoj i Portugalu gdje 
polove silne količine tih ribica. 

Inćun ili brgljun vrlo je sličan srdjeli samo on ima mnogo veća 
usta, gornju čeljust dulju od donje i u ustima zube. Uži je i nešto 



Sleđ, dugačak do 35 cm 

manji od srdjele. Ljeti pliva uz površinu u velikim jatima, a zimi se 
spušta u dubljinu. I inćuni se spremaju kao srdjele. 

Sleđ ili haringa je slična riba i jednako važna u sjevernim evrop- 
skim morima. On se svake godine u doba kad se mrijesti približuje 
obali u golemim, nekoliko kilometara dugačkim i širokim jatima. 
Najviše se sprema usoljen ili dimljen. 

Skuša 

Skuša ima zaobljeno tijelo, na leđima dvije peraje, tvrdu i me- 
kanu kao grgeč, a ispred repne peraje ima još ozgo i ozdo po pet 
sitnih perajica. Nema mjehura. S leđa je modra sa zelenim prugama, 
ozdo srebrna, a živi također u jatima. Hrani se najviše mladim 
ribama i sitnim racima. Zimi se drži u dubljini podalje od obale, a ljeti 
dolazi bliže. 

Skuše love obnoć, a kao i srdjele mame ih svijetlom s jedne barke 
prema obali gdje onda zahvate čitavo jato. Kako je skuša vrlo pro- 

ždrljiva, lako se lovi i udicom. Ljeti je lov na skuše vanredno obilan, 
pa se ne mogu sve odmah potrošiti. Najveći dio spremaju usoljen, 
a nešto spreme i u ulje u limene kutije kao i srdjele. 



Skuša, dugačka do 50 cm 

Lokarda ili plavica je riba posve slična skuši te je u Dalmaciji 
vrlo česta uz nju. 

Tunj je sličan ovim ribama, živi također u velikim jatima, samo 
je mnogo veći od njih. Grabljiva je to riba, a hrani se najviše srdje- 
lama, inćunima i skušama. Tunj živi obično u dubljini Jadranskoga 



i Sredozemnoga Mora, a kada se mrijesti, primiče se obalama. Pli- 
vajući ljeti uz obale zalazi tunj u sve uvale i zatone, pa je po tome 
udešen i lov na tunjeve u sjevernome Jadranu. 

U mirnim i zaklonjenim zatonima uređene su tunere. Tik do 
obale podignute su visoke ljestve koje se naginju koso nad vodu. 
Na vrh ljestava sjedi ribar koji motri kretanje ribe. Obično su po- 
dignute dvoje ljestve, razmaknute koju stotinu metara. U moru je 

razapeta velika mreža koja je s jedne strane otvorena da u nju zađe 
riba. Kada je riba u mreži, zatvore i otvoreni kraj pa je izvuku 
zajedno s ribom koja se baca i otima. Iz uhvaćene ribe odmah se 
izvadi utroba. U našem Primorju ima oko 30 tunera. Lov traje od 
15 aprila do* 30 novembra, ali nije vazda jednako obilan. Obično 
hvataju tunje od 6 — 8 kg, ali nađu i do 200 kg teške. 

U južnome Jadranu, u Dalmaciji, love tunja čamoem i slo- 
bodnom mrežom kao i srdjele ili skuše. Meso je tunjevo izvrsno, ali 
se lako kvari. Troši se svježe, usoljeno i u ulju. 

Trilja 

Trilja pliva također u velikim jatima. Ona je krasne jasne 
crvene boje. Na podbratku ima dva dulja brčića s pomoću kojih traži 



Trilja, dugačka do 40 cm 

po dnu hranu, školjke i račiće. Obično se zadržava podalje od obale 
kojoj se primakne ljeti kada se mrijesti. U to vrijeme kao i u jesen 
najviše je polove. 



Lubin, dugačak do 100 cm, težak do 10 kg 

Lubin pliva uz obalu u manjim jatima, ali ova morska riba voli 
da zalazi i u rijeke. Hrani se manjom ribom, racima i crvima. Love 

ga mrežom, ali 1 udicom, jer je vrlo lakom i proždrljiv. Meso mu 
vrlo cijene. 

v Zubatac J e ta kođer grabljiva riba velika do 1 m i teška 10 kg 
Zadržava se u dubljini, a ljeti se približi obalama da se mrijesti. Boje 
je srebrnaste, ozgo ima modre pjege, a mnogo ga love radi tečna mesa. 

; ,ovrata . je sr odna zubacu, a napola je manja. Ona je sivkasta 
1 urešena žutim prugama. Ljeti se zadržava uz pliće obale gdje se 
hram gotovo jedino školjkama tako da ih mrvi jakim zubima 



Lovrata, dugačka do 50 cm, teška do 6..kg 


Cipal ih babaš je zimi vrlo korisna riba. On se osobito rado 
zadržava oko ušća rijeka. Najviše ga ima na ušću Neretve, zatim 
Cetine, Krke 1 Zrmanje gdje ga i naveliko love. Ali cipal je riba 
koja se ne da lako uhvatiti, pa zna da se izmakne i iz mreže. Ako 
ne može drugačije, preskače rub mreže koji je na površini mora. 

1 am se životinjama 1 biljem koje vadi iz mulja, a naraste do co cm 
Kako se upravo 

pod zimu mrijesti, 
ima u njemu obično 
mnogo ikre. U 
Trpnju i na ušću 
Neretve vade ikru, 
sole i suše je u di- 
mu te prave bu- 
targu, neku vrstu 
kavijara. 

Oslić je u sjever- 
nom Jadranu vrlo 
česta riba. On je 
dosta dugačka tije- 



Oslić, dugačak do 125 cm, težak do 16 kg 

la, te svojom malo sploštenom glavom nešto potsjeća na štuku. Iza 
kratke prve leđne peraje Ima drugu dugačku, a jednako mu je vrlcT 
duga i stražnja peraja. Kao štuka i oslić je vrlo proždrljiv, a obično 
se zadržava uz dno. Meso mu nije vrlo masno. Najviše ga love zimi. 

Bakalar ili treska je najvažnija riba u sjevernom Atlanskom 
Oceanu. On je sličan osliću, samo ima tri leđne i dvije sti*ažnje pe- 
raje, a na bradi brčić. Velika množina brodova i ljudi sviju naroda 
oko Atlanskoga Oceana polovi velike količine te ribe. Ali je ona i *naj- 



Bakalar, dugačak preko 1 i po metar, težak 50 kg 


plodnija od sviju, jer snese do devet milijuna jaja. Bakalare suše na 
uzduhu, iz masnih jetra njegovih cijede riblje ulje ili jetrnji zeitin, a 
od glava i utroba prave gnoj. 

List 

List se razlikuje od drugih riba, jer leži vazda na pjeskovitu 
dnu, ali ne na trbuhu već povaljen na lijevu stranu. Zbog toga nije 



List ili tabinjaš, dugačak 60 cm, težak 4 kg 


obao kao ostale ribe, već je širok, tanak i splošten kao pravi list. Li- 
jeva, donja strana njegova tijela koja se dotiče dna posve je bijela, 

a desna, gornja strana, sasvim je iste boje kao morsko dno. Promi- 
jeni li mjesto pa dođe na svjetlije ili tamnije dno, izmijene mu se i 
šare i boja tijela. Kako ne bi lijevim okom ništa vidio, da je ostalo 
okrenuto prema dnu, pomaklo se i ono na desnu stranu, pa su mu 
na toj strani oba oka. 

Kada se mladi listovi izlegu iz jajeta, jednaki su svima ostalim 
ribama. S lijeva i desna imaju po jedno oko, a s obiju strana su 
jednake boje te plivaju uspravno. Ali kad budu veći i polegnu lijevom 
stranom na dno, ona postane blijeda, a oko se pomalo premjesti na 
desnu stranu koja postane gornja. U takovom polegnutom položaju 
list i pliva, a može i da se zarije u mulj. 

Hrani se onim što nalazi na dnu, školjkama, crvima i racima, 
pa ima jake zube. Voli da zalazi i u rijeke, te ga osobito mnogo 
ima u Neretvi. List ima vrlo dobro meso. Najviše ga hvataju zimi 
kada se približi obali, jer ljeti odlazi u dublje more da mrijesti. 

Rumbac ili obliš naraste mnogo veći od lista, te biva do 1 m 
dugačak i 35 kg težak. On je vrlo širok, a oči ima na lijevoj strani. 
Hrani se najviše ribama. Inače i on voli da zalazi u rijeke, i najviše 
ga love zimi kad zađe u pliće more. 

Ove ribe putuju dakle obratno od srdjele, skuše i tunja koje 
dolaze ljeti da mrijeste u plićini uz obalu. List i rumbac žive zimi 
uz obalu, a ljeti odlaze u dublje more daleko od obale da mrijeste. 

Morska lastavica 

Morska lastavica ili letica ima vanredno velike prsne peraje, 
kao krilašca. Ona živi u povećim jatima daleko od obale, na debelu 
moru. Kada je progone tunjevi ili pliskavice, izbaci se snažnim i brzim 



Morska lastavica, dugačka 30 cm 

Ribarstvo 


pokretima repne peraje iz vode do 5 m visoko 
nad površinu te se raširenim prsnim perajama drži 
iznad vode još 10 sekunda i pređe put od blizu 
100 m kao da leti. 

Morski konjic ili konjic riba ne drži se u vodi 
u polegnutu položaju kao druge ribe već najvećma 
u uspravnome tako da mu je glava gore, a rep 
dolje. Ni oblikom svojim ne potsjeća on na ribe. 
Po tijelu ima dulje i kraće izrasline kao končiće, a 
dugačak rep može cia smota pa se njime prihvaća 

0 bilje u kojem se najčešće i zadržava. Usta su 
mu protegnuta, a hrani se račićima. Mužjak ima 
na trbuhu posebnu kesicu u koju primi jaja i čuva 
ih dok se ne izlegu mladi. 

Šaran, pastrva, sr djela, tu nj, list 

1 sve druge slične ribe iz mora i slatke vode imaju kostur 
sastavljen od tvrdih kostiju. One tvore veliku hrpu riba ko- 
šljoribe ili 

KOŠTUNJAČE. 

One imaju u koži ljuske i skoro sve imaju mjehur 
s plinom. Gotovo sve ribe koštunjače u slatkoj vodi imaju 
samo mekanu leđnu peraju, a većina morskih riba koštu- 
njača ima na leđima ispred mekane još i tvrdu peraju. 

Mnogim se ovim ribama ljudi hrane i po njima iskorišćuju golemo more. 
U njemu žive neizmjerne količine sićušnih biljčica koje su hrana također neiz- 
mjernih količina sitnih životinjica, poglavito račića. Njima se hrane mnoge 
sitne ribe kao srdjela i sleđevi, te sitne ribe jedu opet tunjevi i bakalari, a od 
lova na te ribe žive stotine hiljada ljudi. Zbog toga su za našu hranu uz sisavce 
ribe najvažnije i najkorisnije životinje koje ljudi od pamtivijeka love na razli- 
čite načine, udicama, zamkama, mrežama. 

Ribarstvo 

Naše ribarstvo nije još osobito napredno, te se većinom obavlja 
na priprost starinski način, ali i ovako donosi lijepu korist. 

U slatkoj vodi živi u našoj domovini oko 110 vrsta riba, a od 
njih se preko 30 lovi za jelo. Po svim našim većim rijekama, a oso- 
bito u njihovim rukavima, ulovi se mnogo ribe; u Dunavu i Savi 
na pr. šarana, mrene, soma, štuke, grgeča, smuđa, kečige, morune. 

Vrlo je znatan ribolov i u našim jezerima, a osobito u Ohrid- 
skom, Dojranskom, Prespanskom, Skadarskom, našim velikim južnim 
jezerima, pa u Vranskom Jezeru u Dalmaciji. U Ohridskom Jezeru su 
uz obične ribe čuvene posebne vrste pastrva, pa jegulje, a u Skadar- 
skom Jezeru uz obične ribe, jegulju i pastrvu osobito je poznata 
ukljeva. 



Morski konjic, 

dugačak 10 cm 

No najznatniji je naš pomorski ribolov, jer je naša dugačka 
jadranska obala s vrlo mnogo zatona i draga vanredno povoljna 
svakovrsnoj ribi. U Jadranskome Moru ima preko 340 vrsta riba, a 
od toga preko 100 vrsta služi za hranu. Najvažnije su ribe: srdjela, 
skuša, tunj, lubin, cipal, list. 

Naši ribari bave se samo obalnim ribarenjem blizu obale ili 
malim ribarenjem na otvorenom moru ne daleko od obale, a velikim 
ribarenjem na širokoj pučini love našu ribu samo Talijani. Morskim 
ribarstvom bavi se kod nas oko 12.000 ljudi na preko 3.600 svako- 
vrsnih lađa. I s nedovoljnim spravama polovili su u ljetu 1929 godine 
do 4,300.000 kg ribe. Samo manji dio ove ribe prodan je u svježem 
stanju, a veći dio je spremljen, i to je usoljeno preko 1,700.000 kg, 
a u ulje je prerađeno oko 850.000 kg ribe. Zadrugarstvom će se i naš 
ribolov mnogo podići. 

U sjevernim evropskim morima donese ribolov preko 2.600 mi- 
lijuna kg ribe. Najviše se ulovi sleđa, preko 1.000 milijuna kg, zatim 
bakalara oko 600 milijuna kg, a drugih riba mnogo manje. 

Kečiga 

Kečiga ili nosvica česta je riba u većim rijekama koje su u savezu 
s Dunavom. Već izvana se ona mnogo razlikuje od ostalih riba. Na 
tijelu joj se dobro 
ističe pet uzdužnih 
redova većih ko- 
štanih pločica ili 
štitića. Glava je 
njezina izvučena u 
dugačak nos ili 
kišu, a s trbušne 
strane daleko ispod 
njega su usta koja 
može kečiga da- 
leko ispružiti kad 
hoće da prihvati 
hranu. U ustima 
kečiga nema zubi. Kečiga, dugačka do 100 cm, teška do 12 kg 

Jede što nalazi na dnu, tj. ličinke kukaca, crve, malene ribice, a pipa 
ih brčićima koji su malo ispred usta. Kostur kečigin nije sastavljen 
od kosti, već je hrskav. Gornji dio repne peraje znatno je veći od 
donjega. Veliki mjehur nije razdijeljen u dvoje kao u šarana. Kečiga 
se zadržava obično u rijekama, a zalazi i u Crno More. 

U Crnome Moru žive njeni još mnogo veći srodnici. 

Prečnouste 


Moruna je najveći. Baš kao losos zalazi moruna i slične joj ribe u 
rijeke da se tamo mrijeste. Mnogo ih love nesamo zbog mesa, već i 
poradi jaja i mjehura. Sve one nose vrlo mnogo jaja, pa u moruni 
koja je teška 1400 kg biva oko 400 kg jaja. 



Moruna, dugačka do 9 metara, teška do 1400 kg 


Od jaja koja izvade iz utrobe morune pa i kečige, spremaju i 
kod nas u Kladovu i Donjem Milanovcu, ali osobito u Rusiji na Volgi, 
kavijar ili hajvar. Mjehur suše te od njega prave čvrsto ljepilo. 

Jesetra ili štrjun živi uz jadransku obalu, a vrlo rijetko zađe 
preko Crnoga Mora u Podunavlje. Obično je velika 2 m, a snese 
3 — 6 milijuna jaja. 

Kečiga, moruna, jesetra 

i slične ribe imaju kostur ponajviše od hrskavice, a na tijelu štitiće, pa prave zasebnu 
hrpu riba 

ŠTITONOŠE. 

To su većinom velike ribe koje imaju glavu izvučenu u dugačak nos, a 
usta ozdo na glavi. Hrane se životinjskom hranom. Imaju velik mjehur. Žive 
većinom u moru, a zalaze i u velike rijeke. Usoljena ikra troši se kao kavijar, 
a od mjehura prave ljepilo. 

Žive samo u sjevernim umjerenim stranama. 

Kostelj 

Kostelj je vrlo obična riba u Jadranu. Od ostalih riba on se 
odmah raspoznaje, što iza očiju na vratu nema škržnoga poklopca 
ispod kojega su škrge, već pet duguljastih pukotina ili proreza. U 
svakoj od tih pukotina sakriven je po par škrga. Odmah iza očiju 
još je jedna pukotina, preostatak prednjega para škrga. Kroz te 
otvore uvlači kostelj vodu u usta, a kroz škržne pukotine tjera je 
napolje. 

Kao u kečige i u njega je kostur hrskav, a glava izduljena u kraći 
nos. Usta su ispod njega s donje strane glave. U njima ima tri reda 
šiljatih zubi koji su na rubu još narovašeni, pa već i to svjedoči da 
je on vrlo grabljiva riba, a od njega stradaju najviše skuše i srdjele. 


Prečnouste 

Kostelj se slaže u družine da sigurnije lovi plijen. Kao u kečige 
gornj. mu je dio repne peraje veći nego donji. Na leđima ima dvije 
hrptene peraje, a ispred svake jaku bodlju. Ozgo je siv, ozdo žuć- 
kast, ali koza mu r " 

nije glatka i sluza- 
va kao u drugih ri- 
ba, nego je oštra i 
hrapava. Svaka lju- 
ska u njoj ima si- 
tan zubić koji viri 
napolje iz kože. 

Stoga se koža u ko- 
stelja i sličnih riba 
upotrebljava za la 
štenje kao i papir 
oblijepljen stuca- 
nim staklom ili 

Smirkom. Kostelj, dugačak do 100 cm, težak do 10 kg 

Kostelj ne nosi jaja kao druge ribe, već ona ostaju u utrobi 
majke dok se mladi ne razviju, pa stoga rađa žive mlade. 

Morska mačka ili pjegava ajkula nosi naprotiv jaja koja izgle- 
daju kao smeđe cetverouglate kesice, a svaki je ugao izvučen u du- 




Morska mačka, dugačka 50 cm. Stražnja se vidi s trbušne 
strane, a s desna visi na smotanim nitima njeno jaje 

gacku namotanu nit kojom se jaja objese o morsko bilje uz obalu. 
Zbog toga posebnog oblika zovu ta jaja „morski miš”. Morska mačka 

je ozgo smeđepjegava, ozdo bijela. Vrlo je proždrljiva, te potamani 
mnoštvo ribe. 

Prečnouste 


Kučina je ogromna riba dugačka 10 — 13 m, a teška 8 tona, no 
najveći što je kod nas uhvaćen kod Korčule imao je samo 5,60 m. 
Dugonosa psina je također vrlo velika riba, te je dugačka preko 5 m. 
Modri kučak ili modra ajkula također je tako velik, a rjeđi je u Ja- 
dranskom Moru te mnogo putuje. Rađa žive mlade. Te velike ribe 



Modri kučak, dugačak 6 — 7 metara 


(morski psi ili ajkule) gutaju i vrlo velik plijen, pa kad im se ne- 
sretnim slučajem nađe u blizini čovjek, navale i na njega. 

Raža 

Raža ili kamenica je kostelju vrlo slična riba, samo je plosnata 
kao list. I ona leži obično na dnu, no dok je list splošten postrance te 

leži na lijevoj stra- 
ni, raža je splošte- 
na s leđne i trbušne 
strane te leži na tr- 
buhu. Stoga je s te 
strane bijela, a 
s leđne smeđepje- 
gava kao i dno te 
posuta oštrim bo- 
dljama. 

Njeno tijelo nije tako široko kako se čini, nego su prsne peraje 
izrasle u stranu pa ga proširuju kao raširena krila. Splošteno tijelo 
produljeno je u tanak i dugačak rep. Pliva svijanjem prsnih peraja. 
Ozgo na tijelu su joj oči, a iza njih otvori prvoga para škrga kroz 
koje uvlači vodu da diše. Usta i pet pari škržnih pukotina su u nie 

s donje strane. Hrani se životinjama koje nalazi na dnu, racima i 
listovima. I raža odlaže jaja kao i morska mačka, samo su ona izvu- 
čena u kratke roščiće, a ne u dugačke niti. 

Drhtulja ili torpedo živi jednako na dnu. Ona je nešto zdepastija 
i mnogo manja od raže, ima golu kožu, a kad se dotaknemo njena 
tijela, osjetimo jak električni udarac. Njoj su se mišići s lijeve i desne 



Drhtulja, dugačka do 150 cm, teška do 30 kg 


strane glave preobratili u električnu bateriju s kojom se služi da se 
obrani i da lovi plijen. Ona rađa žive mlade poput kostelja. 

Kao drhtulja su električne ribe munjeviti som u Africi i mu- 
njevita jegulja u Južnoj Americi. 

Kostelj, kučina, raža 

i slične ribe imaju hrskav kostur, iza glave pet pari škržnih otvora, a u koži ljuske 
sa zubićem. Usta s donje strane glave postavljena su im poprečno, pa sve tvore po- 
sebnu hrpu riba šiljouste ili 

PREČNOUSTE. 

To su vrlo velike ribe koje sve žive u moru, najviše su veliki grabljivci 
i većinom rađaju žive mlade. Neke su prečnouste vretenaste kao kostelj, a 
druge su posve sploštene kao raža. Nemaju mjehura. Od nekih manjih se jede 
meso, a Kinezi i Japanci jedu i njihove peraje. Koža mnogih od tih riba prera- 
đuje se u šagren, a od peraja prave čvrsto ljepilo. 

Prečnouste žive po svim morima. 

Kružnouste 


Paklara 

Riječna paklara ili zmijuljica slična je dugačkim zmijastim tije- 
lom jegulji. Ali se već na prvi mah od nje razlikuje što ima široka 
okrugla usta i sedam pari rupica iza očiju te što vrlo oštro vonja. 
Svaka rupica otvor je kesice sa škrgama, te kroz nju voda prilazi i 
odlazi iz škrga. 

Paklara se hrani drugim ribama na koje se ustima prisiše. U 
ustima ima mnogo rožnatih zubića kojima kao turpijom razdire kožu 
i meso riba te ih isisava. Paklara je ozgo tamna, ozdo bijela, a u 
koži nema ljusaka. Ima samo neparne peraje i hrskavičav, vrlo jedno- 
stavan kostur u kojemu je namjesto kralješnice samo pruživ štapićo 
Neparan joj je također i nosni otvor. Na njenu crijevu nije posebno 
odlučen želudac. 

Odrasla riječna paklara živi uz obale sviju evropskih mora, 
a kada joj stigne vrijeme da mrijesti, putuje kroz jesen i zimu u rijeke. 



Riječna paklara, dugačka do 1 metar, teška do 3 kg. S desna su okrugla usta 


Ona se mrijesti u slatkoj vodi kao i moruna i losos. U proljeće snese 
jaja u tekućici s kamenim dnom, a iza toga ne vraća se više u more 
nego ubrzo pogine. Mladi joj nisu nimalo slični i zovu se pokači. Oni 
su slijepe crvaste ličinke te žive 2 — 4 godine u mulju. Još prije nego 
se potpuno preobraze, počnu ličinke putovati u more gdje dorastu u 
odrasle paklare. Krv paklare je otrovna kao i u jegulje. 

Paklara 

i njeni srodnici imaju jednostavan hrskav kostur bez kralješnice, sedam pari škrga i 
okrugla usta, te tvore zasebnu hrpu životinja kolouste ili 

KRUŽNOUSTE. 

Sve su one dugačke i oble, gole kože, bez parnih peraja te imaju i samo 
jedan nosni otvor. Žive u moru i u slatkoj vodi, a mladi se razvijaju pre- 
obrazbom. 


Ribe u prirodi 


201 


Zajedničke osobine riba 

Ribe živu u vodi. Za taj život su udešene vretenastim i sluzavim 
tijelom na kojem su peraje, ali ima i sploštenih riba. Giblju se radom 
repne peraje. Većina ima mjehur. Kostur im je sagrađen od kosti ili 
hrskavice. Tijelo je obično prekriveno ljuskama koje u nekih riba 
nose i zubac, a u drugih su proširene u veće štitiće. Dišu škrgama 
koje su sve zajedno u jednoj šupljini prekrivenoj poklopcem ili je svaki 
par u zasebnoj komorici. Neke ribe imaju i začetak pluća. Njihovo 
iednostavno srce složeno je od komore i pretkomore. Toplota ribljega 
tijela nije stalna nego promjenljiva prema vanjskoj .toplini. 

Uz obična osjećala, oko, nos i uho, imaju ribe duž tijela bočno 
osjećalo kojim osjećaju strujanje vode. Nos ne prolazi kroz nepce u 
usta kao u životinja što dišu plućama, već su to samo dvije jamice. 
Ribe odlažu jaja, mrijeste se, a samo neke rađaju žive mlade. Neke 
ribe slažu pače gnijezda. 

Ribe se hrane najviše životinjskom hranom. Izraziti grabljivci 
su prečnouste, a druge jedu manje ribe, rake, mekušce, koralje. Vrlo 
mnoge, a osobito sitne ribe, hrane se najsitnijim račićima koji lebde u 
vodi. Mnogo manje riba se hrani biljem, a najviše ih živi u slatkoj 
vodi. Ribe su vrlo različite veličine, najsitnija odrasla velika je samo 
12 milimetara, a gorostasne prečnouste su velike do 16 metara. 

Ribe se vrstaju u tri glavne hrpe : koštunjače ili košljoribe,. 
štitonoše i prečnouste ili šiljouste. Koštunjača ima najviše od sviju riba 
te od neko 20.000 vrsta otpada na koštunjače do 90%. 

Zasebna su hrpa kružnouste ili kolouste koje su mnogo jedno- 
stavnije građe od riba. 


Ribe u prirodi 

U slatkoj vodi žive ribe posvuda, a jednako i u moru sve do 
najvećih dubljina, ali ih ipak najviše živi uz obale. Neke ribe traže 
toplu vodu, a -druge samo hladnu, kao pastrva. Ribe u dubokom moru 
žive uvijek u vrlo studenoj vodi. 

I među ribama ima također selica koje se slično kao ptice stalno* 
sele. Mnoge putuju u moru u ogromnim jatima, kao na pr. srdjela, 
sleđ, skuša, tunj iz dubokoga i širokoga mora u plitku vodu uz obalu 
da tamo mrijeste; list i slične putuju pak obrnuto iz plitke vode u 
dublje more da tamo ostave mrijest. Neke ribe putuju iz mora u 
slatku vodu pa mrijeste u rijekama, kao jesetra i paklara, ili u dalekim 
gorskim potocima, kao losos. Obrnuto pak seli jegulja iz rijeka u 
duboki ocean da tamo mri jesti, a mladi putuju opet natrag u rijeke.. 

Zajedničke osobine kralješnjaka 


Ribe su rasprostranjene po čitavoj Zemlji. Rasprostranjenje 
riba u slatkoj vodi najviše ovisi o toplini. Kod nas u Evropi i u Sje- 
vernoj Aziji značajne su ribe : pastrva, losos, moruna, kečiga, štuka, 
šaran i slične ribe koje su sve vrlo važne za ribarstvo. U toplim vo- 
dama Afrike, Indije, Amerike značajne su druge neke ribe. 

Kod morskih riba rasprostranjenje uz obalu također ovisi o 
smještaju kopna i o toplini. Uz evropske obale su u sjevernim morima 
značajne ribe: sleđ, bakalar, plosnatice, kao list, neobično važne za 
veliko ribarenje na širokoj pučini, a u umjerenom Atlanskom Oceanu 
i Sredozemnom Moru: srdjela, inćun i tunj, također najvažnije ribe 
u pomorskom ribarstvu. Po obalama drugih kopna i mora zadržavaju 
se druge značajne ribe. Nasuprot ovim obalnim ribama nisu ribe širo- 
koga i dubokog mora razlučene nikakovim preprekama, pa su mnoge 
rasprostranjene po svim morima na Zemlji. 

U gospodarstvu čovjekovu i za njegovu prehranu one imaju vrlo 
veliku važnost, jer dvije trećine zemaljske površine zaprema more. 
U njemu ribe rastu bez čovječje muke i truda, pa svi pomorski narodi 
nastoje da se što bolje okoriste tim morskim plodom. 

Manji dio svega ribolova potroši se svjež, veći dio se sprema na 
više načina : jednostavno se osuši na uzduhu, kao bakalar, posoli u 
bačvice, kao srdjele i skuše, dimi kao losos i sleđ, spremi u ocat, kao 
sleđ, ili u ulje, kao srdjela i tunj. Osim mesa služi za hranu i ikra, 
butarga, kavijar. Riblje ulje cijedi se iz jetre bakalara i velikih prečno- 
usta. Izvrsno ljepilo dobiva se od mjehura štitonoša i peraja prečno- 
usta. Od 'kože lososa prave u sjevernoj Aziji odijelo, od kože prečno- 
usta izrađuju šagren, a inače služi i za glađenje. S ljusaka bjelica do- 
biva se materijal za umjetni biser, a od otpadaka riba prave đubre. 


Zajedničke osobine kralješnjaka ili kičmenjaka 

Sisavci, ptice, gmazovi ili gmizavci, vodozemci i ribe imaju u 
unutrašnjosti svoga tijela čvrst pomičan kostur. Glavni je dio toga ko- 
stura kralješnica ili kičma, te se sve te životinje zovu zajedno kralje- 
šnjaci ili kičmenjaci. Na kralješnicu je sprijeda nasađena glava, straga 
se ona produžuje u rep, a još su na nju priklopljena dva para udova, 
udešenih za raznovrsno kretanje. Kostima pokreću mišići. Izvana je 
čitavo tijelo umotano u kožu. Iz kože je porasla dlaka i perje, ili su 
u njoj uložene rožnate ili koštane ljuske. Na kraju udova koža je 
preobraćena u čvrste rožnate dijelove, nokte, pandže, kopita. 

U ustima imaju kralješnjaci zube. Probavilo im je složeno od 
jednjaka, želuca i crijeva s probavnim žlijezdama, slinovnicama, gu- 

šteračom i jetrom. Uz vodu i hranu koju primaju probavom trebaju 
za život i plin kisik koji primaju dihanjem. Kralješnjaci koji žive na 
kopnu dišu p lučama, dok vodeni, kao ribe i mladi vodozemci, dišu 
škrgama. 

Hranu i kisik raznosi po tijelu krv koja kola žilama. Ona je 
crvena od krvnih zrnaca. Kolanje krvi podržava srce. U sisavaca i 
ptica krv je vazda jednako topla. U gmazova, vodozemaca i riba nema 
stalne toplote, već se mijenja prema vanjskoj toplini. Nepotrebne 
tvari luče iz tijela bubrezi. U glavi imaju kralješnjaci mozak i glavna 
osjećala za vid, sluh, njuh i okus. 

Sisavci i neki drugi kralješnjaci rađaju žive mlade. Ostali kra- 
lješnjaci nose jaja; ptice ih legu, dok se gmazovi, vodozemci i ribe 
većinom za njih ne brinu. Mladi su u kralješnjaka obično slični rodi- 
teljima, samo kod vodozemaca, jegulje, lista, paklare postaju im 
jednaki tek preobražavanjem. 

Kralješnjaci su rašireni po čitavoj Zemlji te se zadržavaju na 
tlu, u zraku i u vodi. Oni su u narodnoj privredi najvažnije životinje, 
jer su dali gotovo sve domaće životinje koje čovjek othranjuje. U 
moru pak lovi čovjek neizmjerne količine riba. U životu čovjeka 
imaju važan udio, jer mu pružaju i radnu snagu i najvažniju hranu: 
meso, mlijeko, jaja. 


Hrušt 


Građa 

Hrušt se već na prvi pogled mnogo razlikuje od ma kojega 
kralješnjaka. Tijelo mu ornata čvrsta i kruta koža koja je izvana 
opkoljena tvrdom tvari, sličnoj rožini, od koje su naši nokti i kosa 

kao i ptičje perje, a ova tvar se 
zove hitin. Hrušt ili gundelj je 
crne i smeđe boje i malo bijelo 
nahukan. 

Na tijelu hrušta odlučena 
su- tri dijela: malena glava s ti- 
calima, veće grudi na kojima su 
ozdo noge, a ozgo krila, i veliki 
zadak ili trbuh u kojemu je 
utroba. Kako su ovi dijelovi 
odijeljeni dubokim zarezima, 
prozvane su ovakove životinje 
zareznici, insekti ili kukci. 
Uslijed čvrstoga hitinskog omo- 
ta ne promijeni se njihov oblik 
ni kada uginu i istrunu, te se sto- 
ga vrlo lako spremaju za zbirke. 

Hrušt, kao i svi kukci, imaju tijelo složeno od svih dijelova po- 
trebnih za život kao i kralješnjaci, samo je kod njih sve jednostavnije. 

I u hruštevoj glavi je mozak, a na njoj glavna osjećala, oči i 
ticala. Ali oko hruštevo nije kao naše, već je složeno od mnogih sitnih 
okašca ili prostih očiju. Izvana se čini kao da je prevučeno sitnom 
mrežom, pa se zove mrežasto oko. Takove oči imaju svi kukci, a 
neki imaju još i jednostavne očice, pa tako imaju na glavi i po pet oči. 
Za opip i njuh služe hruštu ticala ili pipke koja imaju na kraju tanke 
listiće — u mužjaka 7 dugačkih, a u ženke 6 kratkih listića. I svi 
drugi kukci imaju takova ticala, često vrlo različita izgleda. 

Kao i ptica giblje se hrušt na dva načina, t. j. hoda i leti. Za 
hodanje ima s donje strane prsiju tri para nogu, složenih od više dije- 
lova koji su sastavljeni zglobovima. Na kraju svakoga stopala dvije 
. su svinute i šiljate pandže kojima se prihvaća za granje i lišće. Noge 
su u drugih kukaca vrlo različite, jer su kod sviju udešene prema po- 
sebnome poslu koji obavljaju kao što i kod sviju kralješnjaka. 
S gornje strane tijela su u hrušta krila, i to čvrsta gornja krila ili po- 
krilje prekrivaju mu veći dio tijela, a ispod njih su složena još druga 



Dijelovi tijela u hrušta : glava s ticalima G; 
bi, b2 i b$ 9 tri para nogu na grudima na 
kojima su i krila, i to pokrilje pk i donja kri- 
la zk s je trokutno polje među pokriljem 
ili štitić, a zadak je z 

mnogo veća prozirna i mekana krila. Kad leti raširi ih, maše njima, 
a tvrda mu krila služe samo za držanje ravnoteže. Hrušt leti slabo : 
a pri tom jako brunda. Ovakova ili slična krila imaju svi kukci, i ona 
su opet točno udešena po poslu, široka i velika, dugačka i uska; neki 
kukci imaju samo dva krila, a neki su i posve bez njih. 

U hrušta je zadak ili trbuh ozgo zaštićen tvrdim pokriljem pa 
je stoga s gornje strane mekan, dok je ozdo omotan također tvrdom 
hitinskom kožicom. Složen je od osam pomičnih kolutića ili prstenova, 
te je u njemu najveći dio utrobe, dok su grudi ispunjene mnogim mi- 



Utroba hrušta: u glavi je mozak m. Posve ozgo na leđima je dugačko srce s, ispod 
njega su mnoge razgranjene uzdušnice u. Probavilo je izvađeno iz tijela; us usta, z 
želudac, c crijevo. Desno je komadić kože s oduškom 0 i početkom uzdušnice u 

šićima koji pokreću noge i krila. U grudima je i najveći dio živčevlja 
od kojega izlaze mnogi živci u grudi, krila, noge i u zadak. U tijelu 
hruštevu nema nikakva kostura zato, što je izvana kruto, pa od toga 
ima stalan oblik. 

U utrobi se hruštevoj, kao i svakoga kukca, najviše ističu ispre- 
pletene i razgranjene tanke srebrnaste cjevčice pune uzduha koje se 
zovu uzdušnice ili dušnjaci. Kao što žile razvode krv po našem tijelu, 
tako one razvode uzduh po tijelu hruštevu. Najsitniji njihovi ogranci 
ulaze do vrha krila, nogu i ticala, a na mnogo mjesta se izbočuju 
u više stotina kesica. Uzduh ne udiše hrušt kroz usta, već na posebne 
otvore s lijeve i desne strane tijela koji se dobro vide na zatku ponad 
bijelih trokuta, a ima ih 8 pari. Ti otvori zovu se odušci ili žigovi. 
Kako hrušt diše, dobro se vidi kad skuplja i pruža zadak prije nego 
poleti. 

Poradi toga što je tijelo kukaca isprepleteno uzdušnicama, nema 
u njemu žila, već je čitavo ispunjeno krvlju koja nije crvena kao naša, 
te je najviše bez boje ili zelenkasta i žućkasta. Po tijelu je tjera srce 
koje se kao mješinica dugačka otprilike koliko i tijelo nalazi posve 

na leđima. Svojim laganim kucanjem kreće ono krv u koju ulazi iz 
crijeva svarena hrana, pa je tako raznosi po svem tijelu. Tijelo ku- 
kaca nema posebne toplote, već ima sličnu kao okolni zrak, pa se 
stoga od hladnoće ukoče, ali mogu da podnesu veliku studen i smr- 
zavicu. Stoga zimi nema u prirodi kukaca. Oni su u jesen poginuli 
ili su se kojekuda posakrivali. 

Probavilo se u hrušta počinje ustima oko kojih su čvrste čelju- 
snice ili vilice. Njima kida i žvače hrušt lišće, a da lakše sažvače, ide 
mu u usta pljuvačka 
iz pljuvačnih žlije- 
zda. Hrana se svari 
u želucu i dugačkom 
crijevu, a kao bu- 
brezi rade tanke cjev- 
čice koje ulaze u cri- 
jevo. Čeljusnice i pro- 
bavilo svih kukaca 
posve su udešeni pre- 
ma hrani, pa su pre- 
udešene i za lizanje i 
sisanje, a oni kukci 
koji se hrane biljnom 
hranom imaju duga- 
čko crijevo, dok oni 
koji jedu samo me- 
snatu hranu imaju 
mnogo kraće crijevo. 


Razvitak 


nala- 

pri- 


Preobražavanje 'hrušta: na lišću se drži mužjak d, 
po tlu hoda ženka e, (veliki su 3 cm), ispod nje su u 
zemlji jaja a , pa sitne i veće ličinke b te kukuljica c 


Hrušta ne 
zimo vazda u 
rodi. On osvane u 
proljeće kad zazeleni 
drveće, viđa se 4 — 5 
nedjelja, pa opet ne- 
stane. Zadržava se 
na drveću gdje brsti lišće te napravi mnogo kvara. Prije nego hrušt 
u proljeće ugine, snese ženka u zemlju u nekoliko hrpica oko 30 kao 
konopljino sjeme velikih jaja. Drugi kukci snesu mnogo više jaja koja 
su vrlo različita oblika, a kod mnogih su slična sjemenju. 

Mladi što se izlegu za 4 — 6 nedjelja nisu ni izdaleka slični 
hruštu, upravo kao ni punoglavći žabi. Mladi hrušt zove ‘se ličinka 

ili larva, a ima duguljasto tijelo koje je sastavljeno od mnogo kolu- 
tića. Na njemu se ističe samo smeđasta glava s jakim čeljustima i iza 
nje tri para sitnih nožica. Ličinka je hrušteva posve mekana, bijela 
i slijepa, jer živi i ruje u tmini pod zemljom, i zove se grčica. 

Mladi hrušt, grčica što se izlegne iz jajeta ruje pod zemljom, 
a hrani se korjenčićima. Time nanosi drveću veliku štetu, jer ono 
vadi korijenjem iz zemlje hranu. 

Premda je tijelo u grčice mekano, ipak je umotano u košuljicu od 
hitina. A kao što košulja ne raste s djetetom, već kad mu bude pre- 
malena, treba dijete novu, tako isto i grčica raste, a kad joj bude 
preuska košuljica od hitina, izlazi ona iz nje, presvlači se. Tako se 
grčica presvlači 4 — 5 puta prije nego doraste. 

Ali ona raste polagano pa za razvitak obično treba tri godine, 
a u studenijim krajevima i četiri. Ljeti ruje grčica blizu površine 
zemljine gdje se raširilo korijenje, a zimi se zarije do 80 cm duboko 
u zemlju da se ne smrzne. Do ljeta druge godine grčica potpuno do- 
raste, velika je 5 cm, ali u to vrijeme nije još postala nimalo slična 
hruštu. Da iz nje bude hrušt, treba da se dogode velike promjene 
u ustrojstvu čitava tijela. Dok se vrše te promjene, ne može grčica 
više ni da se hrani ni da se kreće. Stoga ona potkraj ljeta izdube 50 cm 
ispod zemlje kuglastu šupljinu u kojoj može da miruje dok se ne 
preobrazi u kukuljicu ili lutku. 

Na kukuljici se već nazrijeva budući oblik hrušta, vide se dugačke 
noge, krila i ticala. Za nekoliko sedmica, potkraj oktobra, dovršena 
je preobrazba u kukuljici, ona se raspukne, te iz nje osvane konačno 
hrušt. Isprva je još bljedolik i slabašan, no brzo postane njegov omot 
od hitina čvrst, te dobije smeđu i crnu boju. Kakav hrušt iziđe iz 
kukuljice, takav ostane vazda, a ne može da naraste ni za dlaku zbog 
toga što mu je tijelo omotano u čvrst hitin, a više se ne presvlači. 

Ali gotov hrušt ne izlazi odmah iz zemlje koja ga je već dvije 
godine čuvala u liku grčice. Dolazi jesen, lišće žuti, nema hrane, pa 
zato hrušt u svojoj podzemnoj komorici čeka još nekoliko mjeseci 
do proljeća. Kad se drveće zazeleni, iskopa se i hrušt iz zemlje. Novi 
hrušt što ga sada gledamo star je zapravo skoro tri godine, samo je 
on sada u posljednjem obliku preobražavanja. Najveći dio života 
već mu je prošao pod zemljom, sada živi samo još nekoliko nedjelja 
koliko mu treba da snese jaja, a onda mora da ugine. Hruštevi ovoga 
proljeća potomci su hrušteva koje smo vidjeli prije tri, a gdjegdje 
i prije četiri godine, a njihove ćemo potomke ugledati tek za isto toliko 
vremena. Sada znamo i to zašto ima gdjegdje mnogo hrušteva svake 
treće ili četvrte godine. 

Hruštevima se hrane svakovrsne ptice, šišmiši, jez, jazavac i li- 
sica Kad se pojavi mnogo hrušteva, obrste oni sve drveće. Zato treba 
da ih što više ubijamo, jer je lakše doći do njih nego do graca koje se 
izlegu iz njihovih jaja. Njih uništava samo krtica, a kod oranja vrane. 
U rano jutro ukočeni su hruštevi od noćne studeni, i tada ih valja stre- 
sati s drveća, paliti ili posuti vapnom i zatrpati u jame da postane od 

njih đubre. . 

Na isto takav način, preobražavanjem, ili na sličan način razvi- 
jaju se svi kukci, te imaju vrlo različite ličinke, priljubljene posebnim 
prilikama njihova života kao što su i svi odrasli kukci u svemu pri- 
ljubljeni opet na svoj način života. 


Jelenak 

Jelenak je naš najveći kukac. On živi ponajviše u hrastovim 
šumama, a izlijeće uveče. Čeljusnice u mužjaka izrasle su u du- 



Jelenak, mužjak velik 8 cm b, ženka c, a u panju je ličinka a 

gačke i rašljate rogove, dok su u ženke posve malene. Ličinke žive 
po pet godina u natrulu drveću. Odraslih jelenaka ima manjih i većih, 
ali ni najmanji jelenak ne može zbog hitinskoga omota ni malo da 
naraste; on nije mladi jelenak, već je jednako star kao i najveći. Hiani 
se slatkim sokom što curi iz ozlijeđena stabla koji liže jezičcem. 

Nosorožac zadržava se u đubretu i trulim panjevima. Sjajne je 
smeđe boje, a mužjak ima na glavi uzdignut roščić. 



Nosorožac, mužjak velik 4 cm ima roščić, c je kukuljica 


Zlatna mara ili buba zlata drži se po većem cvijeću. Tijelo joj 
se prelijeva zlatno i zeleno, pa zato ide ona među naše najljepše kukce. 
Ličinke joj žive također u trulu drveću. 

Zujak ili balegar se prelijeva u tamnoj modroj boji. On se zadr- 
žava oko izmetina konja i goveda, jer u njih odlaže svoja jaja. Da 
ih kiša ne otplavi, iskopa zujak ispod kupa izmetina uspravne rupe 
iz kojih načini postrane hodnike. U svaki hodnik snese po jedno jaje 
te ga zatrpa izmetinama da se ličinka ima čime da hrani. Ona u tome 
hodniku i prezimi, ljeti se zakukulji i preobrazi u zujka koji još jedan- 
put prezimi, a tek idućega proljeća leže jaja. 

Kotrljan iskotrlja iz izmetina kuglice veće od oraha i zakopa ih 
u zemlju da mu se nađu u nuždi. U sličnim, samo kruškolikim kugli- 
cama koje su spremljene u posebnim komoricama ispod zemlje, raz- 



Kotrljan, velik 3 cm, kotrlja kuglicu od izmetina. S desna otvorena podzemna 
komorica da se vidi kruškolika kuglica s jajetom. 

vijaju mu se i ličinke. U Egiptu su kotrljana obožavali, pa su u nje^ 
govu liku vajali malene predmete za ures. 


Strizibuba 


Topolova strizibuba ili cviliđreta ima usko, duguljasto tijelo i 



s ličinkom u drvetu Vrbova strizibuba, velika 3 cm 



vrlo dugačka ticala. Ka- 
da se prinese uhu, čuje 
se glas kao da cvili, a 
dolazi otuda što tare pr- 
vi kolutić prsiju o drugi. 
Boje je žućkaste s cr- 
nim točkicama, pa je 
slična kori topole. U 
pukotine kore sakrije 
ona jaja da se ličinke 
odmah zabuše u drvo. 
One žive u drvu, buše 
po njemu hodnike, pa 
ga vrlo pokvare. 

Hrastova strizibuba 
Cvjetna strizibuba, velika 2 cm mrke boje, velika je 

5 cm s još mnogo du- 
ljim ticalima. Ličinke narastu velike 8 cm te naprave u hrastu gdje 
buše po 3 — 4 godine vrlo mnogo kvara. 

Mnoge malene strizibube zadržavaju se kao i zlatna mara po 
cvijeću. Vrbova ili mirišljiva strizibuba je upravo kao ona sjajno ze- 
lena, a miriše vrlo ugodno po mošku. Kao ličinka živi u vrbama. 

Cvjetna strizibuba je vrlo obična na cvijeću. Na žutom pokrilju 
ima više crnih točaka. Ličinke sviju strizibuba buše u drveću te su 
blijede i obično slijepe i bez nogu, a gdjekad su vrlo štetne u šumi. 

/ 0Š . m v n0g0 V . i v še v/ kvare đrve će potkornjaci ili lubojede, vrlo sitni 
kukci koji žive najčešće ispod kore. 

Smrekov potkornjak ili drvomorac 
uništi mnoge smreke. Odlupimo li 
koru koje osušene smreke, naći će- 
f mo ispod nje mnogo žljebića ispu- 
njenih žućkastom prašinom, sip- 
cem. Žljebići se razilaze na sve 
strane od jednoga uspravnoga žlije- 
ba i tu su gdje izlaze iz njega 
najuži, dok prema kraju postaju 
sve širi. Uspravan srednji žlijeb 
izrovala je ženka u proljeće pa je 
lijevo i desno na njegove stranice 
odlagala jaja. Ličinke su izgrizle 
one prostrane žljebiće koji su na po- 
četku uski zbog toga, što je ličinka 
sitna, a postaju sve širi kako ona 
raste. Na kraju hodnika se ličinke 
zakukulje. Odrasli drvomorci pre- 
grizu koru te izlete u šumu da od- 
lože jaja, neki još iste godine, a 
neki pričekaju iduće proljeće. Okre- Smrekov potkornjak: gore izbušeni hod- 
nemo li takav komadić kore prema ™ C1 s ^mkama, ozdo lijevo povećana 
svijetlu, opazit ćemo na kraj sva- bžmka ’ desno ku Mjica i kukac, velik 
koga hodnika rupicu. 5 m,I,metara 

Mnogo, različnih potkornjaka kvari šumu i voćke, a svaka vrsta 
pravi drugačije hodnike, pa ih već i po tome možemo da razlučimo. 



Pipe 

Vehk kvar pocrne također pipe ili žišci. Raspoznaju se po 
tome sto im je glava izdužena u dugačko rilo. Ono je svinuto dolje 
a na njegovu kraju su usta kojima buše u bilju rupe da u njih odlože 
jaja. Ličinke im žive u bilju i vrlo ga oštećuju. 

Jabučar ili jabučna pipa ima ličinke što živu u cvjetnim pupo- 
vima jabuke ili kru- 
ške. Kada jabuka 
ili kruška u prolje- 
će napupa, izbuši 
jabučar do sredine 
pupoljka rupu te u 
njoj ostavi jajašce. 

Ličinka izjeda sre- 
dinu pupoljka koji 
se od toga osuši i 
postane smeđ, pa 
se u njemu i zaku- 
kulji, a već u maju 
izađe iz pupoljka 
gotov kukac. Sme- 

đaste je boje kao i v . . 

Jabučar: na grančici jabuke, na desnom 
pupoljku kukac i na dnu izbušena rupa. 
i ličinka, 2 kukuljica, 3 kukac povećan, 
jer je velik samo 4 milimetra 

kora jabuke. Kako jabuka ne 
cvate do idućega proljeća, pre- 
hrani se jabučar ljeti lišćem, a 
preko zime se zavuče pod koru 
ili kamenje. U proljeće puže uz 
stablo da dođe do pupoljaka, pa 
ga možemo uhvatiti, ako stablo 
omotamo ljepljivim prstenom. 

Cigaraš ili lozina pipa ta- 
kođer zlo gospodari u voćnjaku 
i vinogradu. On je sjajnomodre 
ili zelene boje, a jaja snese u 
smotano lišće. Uz to nagrize i 
peteljku lista koji uvene i ot- 
pane, jer se ličinke hrane trulim 
lišćem, a zakukulje se u zemlji 
gdje i prezime. 

Sljivina pipa sjajne je ba- 
krene boje. Jaja odlaže u zelene 
šljive i trešnje, a usput pregrize 
i peteljku, te plod padne na tlo. 

Kako se ta pipa razvija u otpalim plodovima, valja da se oni kupe i 
uništavaju. 

Lješničar ili lješnjakova pipa ima ličinke koje žive u lješnja- 
cima. Dok je lješnjak još bio zelen, izbušio ga je lješničar i smjestio 
u njega jaje. Dorasla ličinka progrize se napolje te se zakukulji u 


zemlji. 



d 0 


Žitni žižak kvari po amba- 
rima žito. Njegova se ličinka ra- 
zvija u pšeničnu ili raženu zrnju 
koje izjede sve do ljuske, a leže 
se nekoliko puta na godinu. I 
odrastao žižak živi još vrlo 
dugo pa pojede i pokvari mnogo 
više zrnja negoli ličinka. 

Graškov žižak živi u grašku. 
On prezimi u zrelu grašku, a u 
proljeće kad se grašak sadi izađe 
iz prazne sjemenke te pričeka 
dok se zametne zeleni grašak. 


Lješničar: na ljeskovoj grančici kod a 
buši rupu u lješnjak, b rupa u lješnjaku 
kroz koju je izašla ličinka, c ličinka u 
lješnjaku, d kukac, velik [1 cm i e nje- 
gova povećana glava 




Žitni žižak, velik 4 mm, na Buhač, velik 5 milimetara, lijevo crni, 

pšeničnu zrnju. Povećano desno prugasti i njegova ličinka. Rupe 

u listu kelja izgrizli su odrasli kukci, a 
tamne hodnike u listu ličinke. 

Tada snese na mahunu jaja, i svaka se ličinka zavuče u svoje zrno 
kojemu to spočetka ništa ne smeta, pa dozori kao i svako drugo. U 
njemu se ličinka i zakukulji. 

Smrekotočac ili smrekova pipa napada smreke, i to ne ličinka 
kao kod ostalih pipa, već sam odrasli kukac. On nagriza pupove, iz- 

danke i koru, pa od toga uginu smreke i borovi. Smeđe je boje sa 
svijetlim točkicama, a ličinke mu žive u osušenu korijenju panjeva. 

U vrtu prave često veliku štetu na kupusu buhači. Ovi kukci 
imaju jake stražnje noge, pa skaču kao buha. Crni buhač i prugasti 
buhač koji ima na crnom pokrilju dvije žute pruge su najobičniji, a u 
vrtu naprave mnogo kvara. Sitne ličinke njihove buše u lišću kelja ili 
kupusa vijugave hodnike, zakukulje se u zemlji, dok odrasli buhači 
izgrizaju u lišću rupe. Zimuju kao odrasli. 




Klišnjak 

Na usjevima prave kvar klišnjaci ili skočibube. Brazdasti klišnjak 


Brazdasti 

ozdo 

Brašnar ili mlinar drži se također žita. Crnkasti kukac je po- 
nešto sličan klišnjaku, dok su nje- 
gove ličinke vrlo slične klišnjako- 
vim ličinkama. One se drže u bra- 
šnu, mekinjama i starome hljebu 
Te ličinke othranjuju ljudi zato da 
njima hrane u kavezu slavuja ili 
kosa. 

Kokica ili majak se hrani tra- 
vom. Ona je tamnomodre ljeskave 
boje. Pokrilje ima kraće od zatka, 
pa ne može da leti. Za obranu pu- 
šta na zglobovima nogu žućkastu 
krv koja je ljuta, pa je nitko neće da jede. Preobražavanje kokičino 
prolazi kroz još više stanja negoli hruštevo. Ona snese jaja u zemlju, 
ali se malena ličinka koja ima noge, oči i ticala popne u poljsko 
cvijeće. Kada dođe neka pčela da siše slatki sok, prihvati se mlada 


Brašnar, velik 15 mm, s ličinkama 
na kruhu, desno dolje kukuljica 


klišnjak, velik 12 mm, ozgo i 
, desno i u zemlji ličinke 3 


ili skočac najčešći je. Padne li na 
leđa, može da se zamahom zat- 
ka odbije s tla i u uzduhu pre- 
okrene tako da uvijek padne na 
noge. Tanke i dva centimetra 
dugačke ličinke njegove žive više 
godina ispod zemlje te kao i 
hrušteve grčice nagrizaju korije- 
nje žitarica, a u jesen kvare i 
zrnje. Zimuje sakriven u rupa- 
ma, a u proljeće odlaže jaja u 
zemlju. U toplim krajevima 
Amerike svijetle neki mnogo ja- 
če od krijesnice. 

ličinka kokice za nju. Pčela je unese u svoj dom gdje se ta ličinka za- 
vuče u ćeliju spremljenu za mlade. Tu najprvo pojede pčelino jaje, 



Kokica, velika 35 mm, sprijeda ženka, straga mužjak 



Babak, velik 2 cm 



zatim se hrani spremljenim medom, postane posve drugačija, slijepa 
i bez nogu, te se nekoliko puta preobražava, 

Babak ili španska buba je još ljućega mirisa od kokice. On je 
zlatnozelen, a od njega dobivaju jetku tvar kantaridin koja izvlači 
prišteve. 

Krijesnica ili svitac ima 
ženku sasvim različnu od mu- 
žjaka. Ona je posve bez krila, 
te se ne razlikuje mnogo od 
ličinke. Tanka i mekana krila 
imaju samo njezini mužjaci. 

Kada krijesnice lete u mraku, 
svijetli im kraj zatka zelen- 
kastim svijetlom kao i u ženke 
što gmiže u travi. Isto tako 
svijetle i jaja i ličinke koje se 
hrane puževima. To svijetlo 
dolazi od nekih sitnih gljivica 
koje SU se razrasle U onim Krijesnica, velika 15 mm, a mužjak, b 
dijelovima tijela sto svijetle. ženka, c Jičinka jede puža 

Šoštar je vrlo poznati 

kukac. On je žutocrvene boje, a ima mekano crno pokrilje. Hrani se 
sitnim kukcima. 

Trčak 

Crveni trčak ili trčuljak je zelenkast s bakrenim sjajem kao 
zlatna mara, a živi po poljima i vrtovima. Ispod tvrda pokrilja nema 
on krila, jer ne treba da leti, budući da se sakriva ispod kamenja i 
suhoga lišća te na tlu hvata hranu, i to gujavice, druge kukce i puževe. 
Crveni trčak je grabežljivac kao i drugi trčci ili trčuljci. Kao svaki 
grabežljivac i on trči brzo i okretno. Kao što zvijeri imaju oštre zube, 
ima i on jake i šiljate čeljusnice, a također i kratko crijevo. Ali on 
čeljusnicama plijen samo izranjava da mu ne pobjegne, a onda ga 
ne grize, već ga nakvasi svojim probavnim sokom. U njemu se otopi 



Crveni trčak, velik 27 mm, a navalio je na gujavicu, b njegova ličinka; c hitra, 
velika 15 mm i njena ličinka d u rupi; e gusjeničar velik 35 mm jede gusjenicu 


utroba plijena, pa je trčak samo posrče. Na svoje neprijatelje štrca 
iz zatka smrdljiv i oštar sok. Njegova crna ličinka također je gra- 
bljiva, pa zato i nije slijepa kao hrušteva grčica. U šumi su oni vrlo 
korisni. 

Gusjeničar je jednako koristan. On je slične sjajnozelene i zlatne 
boje, ali ima i donja krila, jer i on i njegova ličinka idu za gusjeni- 
cama na stabla i u krošnje drveća, a ne klone se ni dlakavih gusjenica. 
U svome životu pojede 500 do 700 velikih gusjenica, pa su ga stoga 
preselili i u Sjevernu Ameriku da pomaže zatirati gusjenice leptira 
gubara. Tek u Americi istražili su život toga evropskoga kukca, koji 
se zakukulji u zemlji. 

Kožar je najveći naš trčak, velik je preko 5 cm, a crne je boje. 

Hitra ili pješčara živi na šupljikavu i pjeskovitu tlu. Ona je ta- 
kođer zelenkasta, ima krila, a na pokrilju bijele pjege. Njena ličinka 
zabuši se u uspravnu rupu u zemlju, iz nje vreba plijen te se u njoj 
u jesen i zakukulji. 

Božja ovčica ili buba mara jednako je vrlo korisna kao grabljivi 
trčci. Taj maleni kuglasti 
kukac žive je crvene boje 
sa crnim točkicama. I on i 
njegova ličnka hrane se 
ušenjcima koji nanose bilju 
veliku štetu. Preko zime 
zavlače se božja ovčica i 
slični kukci u pukotine na 
kućama, a drugi u golemim 
množinama zimuju po vr- 
huncima visokih planina, i 
to u zaklonjenim rupama. 

Kod nas je to opaženo u 
Južnoj Srbiji, a isto tako zimuje neka druga božja ovčica u Kalifor- 
niji. Tamo je sabiraju zimi u zimovalištima, a zatim ih čuvaju na 
hladnome da se ne probude od zimske ukočenosti do ljeta, a onda ih 
dijele vrtljarima da im u vrtovima uništavaju ušenjke na dinjama. 


Božja ovčica, c, velika 8 mm, a ličinka, b 
kukuljica ; d ušenjci 


Grobar 

Šareni grobar ima na crnu pokrilju dvije žućkaste pruge. Kao 
što je hijena strvinar 
među sisavcima, a sup 
među pticama, tako je 
grobar strvinar među 
kukcima. Pogine li ne- 
gdje u šumi ili na po- 
lju mala ptičica, miš 
ili žaba, brzo se nađu 
oko njih grobari koji 
ih nanjuše vrlo osje- 
tljivim njuhom iz ve- 
like daljine. Strvinom se hrane i njihove ličinke. Prije nego snesu u 
nju jaja, oni je zakopaju tako da se podvuku pod nju te nogama raz- 
grću zemlju. Što je više razgrnu, to se dublje spusti mrtvo tijelo u 
zemlju dok ga najzad posve ne prekriju i ne zakopaju do 30 cm 
duboko. 

Gagrica ili slaninar pravi štetu u kući. Ona jede krzno, kožu, 
slaninu i meso, a preko krila ima široku sivkastu prugu. »Ličinka je 
obrasla dugačkim dlačicama. 



Šareni grobar, velik 2 cm, lijevo ličinka 


2l8 


Kornjaši 


Kuckar buši hodnike u namještaju te posve istoči suho drvo. U 

noćnoj tišini čujemo kako kucka 
glavom o drvo. 

Obrubljeni kozak ili gnjurač 
se naselio u vodu. Da može u njoj 
da vesla, nisu mu stražnje noge 
samo jake, već su na rubovima i 
dlakave da veslo bude što šire. 
Premda su se i on i njegova ličinka 
priviknuli životu u vodi, ipak treba 
da dišu uzduh kao na pr. i kit. Sto- 
ga se svakih nekoliko minuta dižu 
Gagrica, velika 8 mm b s ličinkom a do povrsja te pruže zadak iz vode 

da udahnu svježi uzduh. 

I odrasli i ličinke veliki su grabljivci te napadaju ličinke drugih 
kukaca, punoglavce i sitne ribe. Odrasli zgrizu plijen, dok duguljasta 




Obrubljeni kozak, velik 4 cm, mužjak c, ženka b te ličinka a koja je uhvatila 

punoglavca 


i okretna ličinka, premda ima velike čeljusti, ne može da ga guta, 
jer nema usta. Dugačke čeljusti su joj šuplje. Kad ih zabode u plijen, 
pušta kroz njih u žrtvu probavni sok koji je rastvori, te ličinka kroz 
šuplje čeljusti usiše hranu. 

Kozak odlaže jaja blizu površja vode u vodeno bilje. Iz njega 
primaju jaja kisik za dihanje, jer bi se u vodi ugušila. Kukuljica je 
ukočena, ne može da se miče, pa bi se i ona ugušila u vodi, da dorasla 
ličinka ne iziđe iz vode i ne zakopa se u zemlju. Tu se zakukulji i 
preobrazi u gotova kozaka koji se vraća u vodu. Ali ne prebiva u njoj 
stalno, jer kad 
mu u jednoj bari 
ponestane hra- 
ne, izleti iz vo- 
de da potraži 
novu. 

Vodoljub ili 

veslar još je veći 
od kozaka. U 
odraslu stanju 
hrani se biljem, 
dok su mu ličin- 
ke grabljive i 
najviše love pu- 
ževe. Da se nje- 
gova jaja ne 
uguše, isprede 
oko njih lađicu 
koja pliva na vo- 
di. Na jednom 

kraju diže se na njoj cjevčica kojom ulazi uzduh do jaja. I on se za- 
kukulji izvan vode u zemlji. 

Hrušt, strizibuba, trčak, grobar, kozak 
su kukci s čvrstim i tvrdim korastim prednjim krilima ili pokriljem. Oni tvore po- 
sebnu veliku hrpu kukaca, tvrdokrilce, bube ili 

KORNJAŠE. 

Stražnja krila su im složena ispod pokrilja. Među njima ima vrlo ve- 
likih, pače i najvećih kukaca uopće. Kornjaši grizu čelj usnicama. Preobraža- 
vaju se preko ličinke i kukuljice. Ličinke su njihove vrlo različite, a često i 
slijepe i bez nogu kad žive u mraku. Hrane se biljem ili životinjskom hranom. 

Većina kornjasa sto se hrane biljem od velikoga su kvara u gospodarstvu, 
na poljima, u vrtu, voćnjaku i šumi, a neki u kući. Mnogi grabežljivi kornjaši 
su pak korisni, jer zatiru druge kukce što kvare gospodarsko bilje. Nešto kor- 
n j asa živi i u vodi. 

Kornjaši su rašireni po čitavoj Zemlji, ali najviše najljepših i najvećih ima: 
u vrućim krajevima. 

Kupusar 


Kupusar ili kupusni bijelac mnogo se razlikuje od hrusta. Na 
usku i dugačku tijelu njegovu najviše se ističu velika bijela krila. 
Prednja krila imaju crn vrh, a u ženke i dvije mrlje. Ona su pokri- 



Kupusar raširenih i sklopljenih krila, dugačak 22 mm, a raskriljen 58 milimetara; 

a gusjenica i b kukuljica 


vena sitnim ljuščicama ili ljuspicama koje su poslagane kao crepovi 
na krovu. Ljuščice lako spadaju, pa nam ostaju na prstu kao prašina, 
a bez njih su krila jednako prozirna kao donja krilca u hrušta.- Ku- 



pusar ne leti odmjereno, već se leprša amo tamo da ga neprijateji 
lako ne uhvate. Noge ima vrlo sitne, jer se njima samo prihvaća kada 
sjeda. Tada sklopi krila da budu uspravljena nad tijelo, pa se od njih 
vidi samo zelenkasta donja strana. 

Uza svu razliku u izgledu uređeno je tijelo kupusarevo sasvim 
kao u hrušta. Jedina je veća razlika u svezi s prehranom. Dok hrušt 
grize lišće, leti kupusar od cvijeta do cvijeta, jer se hrani slatkim 
sokom što ga izlučuje cvijeće. Pri tom ga vodi osjetljiv njuh u tica- 
lima. Stoga su se usta preobrazila u dugačku cjevčicu, sisaljku koja je 
smotana ispod glave, a ispružena samo kada leptir sjedne na cvijet 
da siše. Tom prilikom prihvati mu se o dlačice cvjetni prašak, pa kad 
poleti na drugi cvijet, strese ga i tako oplodi upravo kao i kolibrić. 
Da nasiše što više slatkoga soka, ima na jednjaku veliku mješinicu. 
Kupusar živi tek i — 2 nedjelje. 

Kupusar i svi leptiri preobražavaju se isto tako kao i hrušt. Ženka 
odlaže žuta jaja, njih 200 — 300, na donjoj strani lišća kupusa, korabe 
ili kelja da ih ne pali sunce, ne moči kiša i ne nađu neprijatelji, a iza 
toga ugine. Za dvije nedjelje izlegu se ličinke koje se hrane kupusovim 
lišćem. I one imaju čeljusnice da grizu, ali nisu blijede i slijepe kao 
hrušteve grčice, jer žive na svijetlu. Na zelenkastu tijelu s crnim pje- 
gama imaju tri žute pruge, pa ih teško opazimo na lišću. One nemaju 
samo tri para nogu odmah iza glave, već imaju na stražnjem kraju 
tijela još pet pari panožica ili lažnih nogu da lakše mogu pomicati 
svoje dugačko tijelo po listu. Kao što se hrušteva ličinka zove grčica, 
tako se kupusareva ličinka zove gusjenica. 

Za neko 3 nedjelje gusjenica doraste, presvlači se pet puta te 
naraste 4 cm velika, a onda se napokon popne na stablo ili plot da se 
zakukulji. U kakvoj zaklonjenoj pukotini namjesti se ona u uspravnu 
položaju, pa mora da se pričvrsti da se ne sruši. U ustima ima dvije 
žlijezde i iz njih izlučuje predivo koje se na uzduhu odmah skrutne 
u tanku nit. Početak niti pričvrsti gusjenica o drvo nešto više od sre- 
dine tijela, zatim pređe njome preko leđa te sa suprotne strane 
pričvrsti drugi kraj niti. Tako ide mnogo puta glavom amo tamo 
dok ne isprede čvrsti pas koji je drži na drvu. Kad je to gotovo, gusje- 
nica se ukoči, otpane joj koža, te na njenu mjestu osvane kukuljica. 
Tamnijom bojom slična je podlozi o koju je pričvršćena. Noge, ticala 
i krila budućega leptira posve su prislonjeni uz tijelo i omotani čvrstom 
kožom. Gusjenica se u jesen zakukulji, te kupusar probavi čitavu zimu 
kao kukuljica. 

U proljeće izađe iz nje gotov leptir sa sitnim i smežuranim 
krilima, ali za nekoliko sati ona se razastru, te njima može da leti. 
Taj proljetni leptir odloži odmah jaja na različne krstašice i ugine. 
Gusjenice brzo dorastu i zakukulje se, a za neko 3 nedjelje izlete 
usred ljeta iz njih već drugi leptiri. Iz kukuljica koje se razviju iz 
njihovih jaja izlijeću leptiri tek idućega proljeća. Kad se razvije 
mnogo gusjenica, naprave one dosta kvara u vrtovima i na poljima. 

Neprijatelji gusjenica su ose gusjeničarke, jaja jedu ptice, a oso 
bito su korisne sjenice koje zimi nađu i najbolje sakrivene kuku- 
ljice. U vrtu se mlade gusjenice lako pobiraju rukom. 

Glogovac 

Glogovac ili glogov bijelac ima bijela krila i na njima crne žile. 
Njegove gusjenice jedu lišće na voćkama. Kad leptir izađe iz kuku- 
ljice, spusti iz crijeva kapljicu tekućine koja je crvena kao krv. Ako 


Glogovac, raskriljen ima 6 cm, ispredak u kome zimuju gusjenice b, gusjenica c i 

kukuljica d; a jaja 


se u isto vrijeme izleže mnogo leptirova, pokaplju oni sve oko sebe 
crvenim kapljicama, pa su ljudi držali da je to krvava kiša. Glo- 
govac zimuje kao gusjenica. Mnogo njih isprede oko lisca ispredak u 
kojem probave zimu. 


Žućak, vrlo po- 
znati naš žuti leptir, i 
mrtvački plašt koji 
ima na tamnim krili- 
ma široki žuti rub, zi- 
muju posakriveni u 
pukotinama kao od- 
rasli i gotovi leptiri, 
pa su stoga oni prvi 
leptiri koje viđamo u 
rano proljeće. 


Žućak ima raskriljen 45 mm, a gusjenica, b kukuljica 

Lastin rep je veliki lijepi leptir koji ima žuta i crna krila, a 
stražnja mu krila imaju produljen kraj te još modru prugu i riđu 



Lastin rep, raskriljen ima 75 mm ; lijevo ozgo gusjenica, dolje kukuljica 


mrlju. Gusjenica je lijepe zelene boje s tamnim pasovima, a živi na 
mrkvi. 

Danje paunče ili dnevni paunovac (slika na tablici XV) ima 
još ljepše šarene pjege u kutu svakoga smeđega krila. Donja strana 



Mala riđa ima raskriljena 55 mm, desno sklopljenih krila, a malene gusjenice, 
b odrasla gusjenica, c kukuljica 

krila je smeđasta kao kora drveta, pa kad na njemu sjedi sklopljenim 
krilima, teško ga opazimo. Crna gusjenica se hrani koprivom, a 
obrasla je dugim bodljama. 

Admiral (slika na tablici XV) ima na tamnim krilima bijele 
i crvene šare. 

Mala riđa ili koprivar ima riđa krila s crnim šarama. 

Modri leptir je vrlo čest na polju (slika na tablici XV). Krila 
su mu ozgo sjajna i svijetlomodra, a ozdo sivkasta i posuta tamnim 
pjegama, pa kada ih sklopi, teško ga vidimo. No takovi su samo 
mužjaci, dok ženke imaju smeđasta krila. 

Oko njegovih gusjenica kupe se mravi još više nego li oko 
ušenjaka radi slatkoga soka što ga ispuštaju s bradavice na leđima 
blizu zatka. 

Svi ti leptiri živih šarenih boja lete samo obdan, a krila skla- 
paju uvis kao i kupusar. 


Mlječikar 



Mlječikar, raskriljen 75 milimetara, dolje na šušnju leptir 
sa složenim krilima, na mlječiki gusjenica 


Mlječikar leti 
uveče oko cvi- 
jeća. Kada pro- 
leti mimo nas, 
čujemo brujanje 
njegovih krila 
koja su nasa- 
đena na snažnu 
tijelu. Prednja 
su mu krila 
uska i dugačka, 
dok su stra- 
žnja vrlo ma- 
lena. Njima si- 
gurno leti, a 
dok dugim sisa- 
lom siše iz cvi- 
jeća slatki sok, 
ne sjeda na cvi- 
jeće, već leprša 
nad njim kao 
kolibrić. 

Danju se mlje- 
čikar sakriva po 
suhom lišću ko- 
jemu je bojom 



TABLICA XV 


Modri leptir, dugačak 1 cm, 
raskriljen 3 cm i sličan 
zlatni leptir (str. 224) 



Stršljenar, dugačak 2 cm, 
raskriljen 3,5 cm (str. 226) 



Lijevo: admiral, a leptir, raskriljen 5 cm, b gusjenica, c kukuljica (str. 224) 
Desno: danje paunče, d, leptir, raskriljen 5 cm, e gusjenica (str. 223) 





Lijevo i ozdo: ivanjska ptičica, raskriljena 3 cm 
a gusjenica, b kukuljica (str. 227) 

Desno gore: bjelopjegavi ovnić, raskriljen 4 cm (str. 227) 



TABLICA XVI 



Šmrekov prelac, 

raskriljen 5,5 cm, a jaja, b malene 
gusjenice, c velika gusjenica, 
d kukuljica (str. 229) 


Kukavičji suznik, 

raskriljen 4 cm, a jaja, 
b gusjenica, c ženka, 
d mužjak, e kukuljica 
(str. 229) 

vrlo sličan. Pri tome ne sklapa krila kao kupusar, već ih složi uz 
tijelo prema natrag, te gornjim krilima prekrije donja. Zelene nje- 
gove gusjenice s crvenim prugama i žutim pjegama žive na mlječiki, 
a zakukulje se u zemlji. 

Borovnjak ili borova vještica je vrlo sličan leptir, a napravi 
mnogo kvara na boru. 



Borovnjak ima raskriljen 75 mm, a gusjenica, b kukuljica 


Mrtvačka glava je naš vrlo velik leptir koji leti uveče, a na 
rptu ima pošebnu šaru koja potsjeća na sliku lubanje. Njena velika 

gusjenica živi na krumpiru. Poradi meda provaljuje leptir često u 
pčelinjake. 

Gusjenice nekih sličnih leptira žive u drvetu kao i ličinke strizi- 

buba. 

Vrbotočac ima ružičaste gusjenice koje buše hodnike u vrbama 
i u voćkama. Dok odrastu, trebaju 2 — 3 godine, a zakukulje se ispod 



Vrbotočac ima raskriljen 95 mm, a gusjenica, b kukuljica 



kore ili u zemlji. I vrbotočac leti uveče, a obdan se sakriva. Kada 
taj leptir sa složenim krilima sjedi preko dana na drvetu, ne raspo- 
znaje se na nje- 
mu, jer je srne- 
đast i išaran 
poput kore. 

Stršljenjar ili 
osoliki leptir 
(slika na tabli- 
ci XV) je po- 
sve poseban 
leptir. Njego- 
va krila nisu 
pokrivena lju- 
ščicama kao u 
ostalih leptira, 
pa su stoga 
potpuno pro- 

Golupka, raskriljena ima 45 milimetara zima. No i ci- 

tav leptir malo je sličan leptirima, nego je oblikom i bojom sličniji 
stršljenu. Od srodnih leptira koji svi lete uveče razlikuje se i po tome 
što leti danju. Gusjenica stršljenara živi u stablu topole. 

Golupka leti također danju. Njena su donja krila crvena, a gor- 
nja sivkasta kao kora, pa kad na nju sjedne i složi krila, jedva je 
raspoznajemo. 

Bjelopjegavi ovnić oblijeće danju po šumama, a ima teško tijelo 
i slabašna crna krila s bijelim pjegama (slika na tablici XV). 

Ivanjska ptičica ili leptir odvratnik s jakim crvenim pjegama 
na tamnim krilima vidi se na livadama (slika na tablici XV). Oba ova 
leptira prezime kao gusjenice. 


Svilac 



Svilac ili sviloprelja je važna domaća životinja. To je zdepast 
bljedolik leptir iz istočne Azije, a udomaćen je u Kini od davnih vre- 
mena. U priklad- 
nim stranama na- 
še domovine gdje 
uspijeva bijeli dud 
othranjuju i svilca, 
osobito u Vojvo- 
dini i Južnoj Sr- 
biji. 

Leptirima je si- 
salo zakršljalo, ne 
mogu ni da se hra- 
ne, pa stoga žive 
Samo nekoliko da- 
na dok ženka snese 
oko 500 jaja. U 
mužjaka imaju ti- 
cala po strani 
ogranke, te izgle- 
daju kao perce. 

Preko zime se 

jaja čuvaju, a u ...... T .. v . , . , . v , 

rol'eće kad ro Svilac, raskriljen ima 4 cm. Lijevo mužjak, ispod njega ženka 

pio ječe ac pio n0 si na listu duda gusjenice, a desno čahura čitava i J 
lista dud metnu se otvorena s kukuljicom 

jaja na toplo, te se 

za 12 dana izlegu iz njih sivkaste gusjenice. One rastu vrlo brzo, 
za mjesec dana postanu velike 6 cm i četiri puta se presvlače. Kada 
<dorastu, postave im slamu da se među njom zakukulje. 

Ali gusjenica svilčeva isprede čahuru prije nego se zakukulji* 
pa joj zato ulaze u usta dvije vrlo velike žlijezde koje izlučuju tekući 
prediv sok, a taj se na uzduhu skrutne u tanku nit. Onako kako je 
gusjenica kupusara počela da prede pas kojim se pričvrstilo drvo, 
tako isprede i svilčeva gusjenica najprije niti između najbližih vlati 
slame te je među njima zatvorena kao u kavezu. Tek tada počinje 
da prede pravi zapredak. Mota nit amo tamo oko sebe, pa kad je u 
4 dana smota iooo do 3000 m, gotova je čahura ili mjehuiak. U 
njoj se peti dan gusjenica preobrazi u kukuljicu, a za dvije nedjelje u 
leptira. Leptir nema čime da progrize čvrstu čahuru, pa da uzmogne 
napolje, nakvasi je oštrim sokom od kojega predivo popusti, te ga 
onda lako provali. 

Svilac se othranjuje radi svilene niti kojom isprede čahuru ili 
kokon, a ne radi leptira. Kada su čahure gotove, ubiju u njima to- 
plinom kukuljice pa ih prodaju u tvornicu. U tvornici odmataju iz 
čahura svilenu nit u vrućoj vodi gdje se otopi ljepilo kojim su niti 
slijepljene. Kada se čahure okreću šibom u vodi, prihvati se kraj niti 
o šibu pa se s jedne čahure može da odmota 300 do 600 m dobre 
svile. Kako je jedna nit pretanka, namotaju na vreteno 2 do 40 rjiti 
zajedno. Tako dobiju konac od kojega tkaju svilene predmete. 

U našoj državi ima 14 kokonijera ili sušionica za ubijanje i 
spremanje čahura, 11 u Vojvodini,. 2 u Hrvatskoj i 1 u Južnoj Sr- 
biji te 3 predionice svile. Godišnje razdijele na preko 20.000 odga- 

jivača oko 500 kg ja- 
ja, od kojih se proiz- 
vede do milijun kilo- 
grama čahura. S njih 
odmotaju oko 125 hi- 
ljada kg odlične svi- 
le. Za podizanje svi- 
larstva uređeno je vi- 
še državnih rasadnika, 
za dudove. 


Kruškov prelac 

Takovih leptira 
kojima se gusjenice 
Kruškov prelac, raskriljenima 15 cm, s gusjenicom i čahurom za p r edu u Čahuru ima 

kod nas dosta. Svi oni lete obnoć a počine na drveću mnogo kvara. 

Kruškov prelac ili noćni paunovac je naš najveći leptir. On ima na 
svakom krilu veliku šarenkastu pjegu. Njegove zelenkaste gusjenice 
pojedu lišće na voćkama. 

Kukavičji suznik ili vitičar (slika na tablici XVI) poslaže jaja 
-oko tankih grančica kao da je oko njih ovijen đerdan sitna bisera. 
Zbog tako neobična izgleda prozvali su ljudi ovu hrpicu jaja kuka- 
vičje suze. Od njegovih žuto i crveno ispruganih gusjenica vrlo stra- 
daju voćnjaci. 

Zlatokraj ili zlatotrba prelja je nježan bijeli leptir kojemu je kraj 
zatka zlatan. Njegove gusjenice pobrste također mnogo lišća u voćnja- 
cima. One se izvale iz jaja već u jesen kada nemaju više hrane, a da 
prezime, ispredu između nekoli- 
ko listova zapredak kao i gu- 
sjenice glogovca. Kada ženka 
lijepi jaja na koru voćke, pre- 
lazi preko njih dlakavim zat- 
kom. Kako su jaja ljepljiva, 
oblijepe se oko njih dlačice, te 
se jaja ispod njih i ne vide. 

Gubar ili glavonja sakriva 
na isti način jaja po stablima li- 
snata drveća. Kako se takva 
hrpica jaja čini kao komad gu- 
be, dobio je leptir po tome ime. 

Od vremena do vremena pojave 
se velike množine gubarovih gu- 
sjenica od kojih mnogo stradaju 
naše slavonske hrastove šume, 
pa se veliki dijelovi suše i pro- 
padaju. 

Hrastov prelac ili litijaš 
napravi također mnogo kvara U Zlatokraj, raskriljen ima 3 cm; na listu je 

hrastovim šumama. Kada se U hrpica jaja prekrivena dlačicama, a ozdo je 
proljeće izlegu njegove gusje- zapredak u kome zimuju gusjenice 

niče, isprede njih više stotina 

među rašljom veliki zapredak u kome ostave samo maleni otvor. 
Preko dana zaklonjene su one u tome stanu i tek uveče pore- 
dane u dugačku povorku kao u procesiji ili litiji izlaze da se na- 
hrane. Dlake s njihova tijela vrlo se lako kidaju, te ih je pun uzduh 
u šumi u kojoj ima mnogo tih gusjenica. Od njih se čovjeku upali 
koža, osobito mekana kožica oko očiju, u nosu i ustima. 

Smrekov prelac ili duvna (slika na tablici XVI) uništuje četi- 
narske šume. On ima prednja krila bijela s nekoliko izveruganih crnih 
pruga, a stražnja siva. Kada nema četinara, pobrste njegove gusje- 
nice i lisnatu šumu i voćke. 

Sovica 




Mnogo kvara čine u gospodarstvu također gusjenice sovica, 
leptira koji lete obnoć. Usjevna sovica ili noćni leptir repar kvari 

repu, kupus, grašak i 
žito, a druge izjedu 
srce u kelja, kupusa i 
cvjetače, ili obrste lišće 
graška, lana i krumpira. 

Crvena lenta ili jaše- 
novac (slika na tablici 
XVI) je također veliki 
noćni leptir. Donja mu 
krila imaju jake crvene 
šare, ali dok sjedi na ko- 
ri, pokriju ih sivkasta 
gornja krila koja se je- 
dva luče od kore. Gusje- 


Usjevna sovica, raskriljena ima 4 cm 


Gubar, raskriljen ima 6 cm. Gore mužjak, dolje ženke. 
Lijeva odlaže jaja koja prekriva dlačicama. Desno do 
nje gotova hrpica jaja. Među lišćem kukuljica 


niče crvene lente žive na 
vrbi i topoli, te su i one 
smeđe i isprugane kao i 
kora toga drveća. Kao 
većina leptira, i crvena 
lenta ugine u jesen kad 
snese jaja. 

Veliki mrazovac ili 
grbica ima gusjenice sa- 
’ mo s dva para panožica 
na kraju tijela. One su 
preslabe da pomiču du- 
gačko tijelo gusjenice 
koja se giblje tako da se 
pruža i grbi kao kad 
mi mjerimo pedljima, pa 
je po tome grbljenju i 
ime leptiru. 

Ta gusjenica ima uz 
to' običaj da se i pano- 
žicama prihvati o granu 
i onda ukočena opruži 
od nje kao kakva tanja 
grančica. Kako je k to- 
me najviše zelene boje 

Veliki mrazovac. Lijevo su se na ljepljiv pojas uhva- 
tile tri ženke bez krila, velike 1 cm, više njih krilati 
mužjak koji ima raskriljen 3 cm, a jedna ženka odlaže 
jaja na pupove. Desno su gusjenice isprele gnijezdo, 
gornja se gusjenica opružila, donja se grbi, a ona po 
strani se spušta na niti koju ispreda na tlo da se 
zakukulji 


na njoj, vrlo je slična 
peteljci lista. 

Ali i ženka se mnogo 
odvaja od ostalih leptira 
i od mužjaka. Dok je 
mužjak običan leptir, 
ženki je osim posve ne- 
znatnih ostataka nestalo 
krila. Mjesto njih ima 
dugačke noge kojima do- 
bro hoda. Njima se u 
kasnu jesen uspinje na 
voćke da na pupove sne- 
se jaja. U proljeće se 
izlegu iz njih gusjenice 
koje na voćkama napra- 
ve mnogo kvara. One 
spredu nekoliko listova 
zajedno da se među nji- 
ma sakrivaju, a zakuku- 
lje se u zemlji. Kada u početku ljeta odrastu, spuste se dolje po niti 
koju ispredaju sve do tla. U jesen se izlegu leptiri, a kako ženka mora 
da se penje na stabla, 
lako se hvata o lje- 
pljiv pas kao jabučar. 

Velik kvar prave i 
mnoge druge grbice 
ili mjernici. Sve one 
lete i obilaze po drve- 
ću obnoć. Nekima su 
gusjenice smeđe kao 
kora, pa kada se us- 
prave, ne razlikuju se 
od grančice. 

Ogrozdova grbica 
ili leptirić mjernik ima 
nasuprot bijele gusje- 
nice išarane crnim mr- 
ljama i žutom pru- 
gom. One prave kvar 

na ogrozdu, ribizu i na šljivama, a zimuju kao mlade gusjenice sakri- 
vene u zemlji. I sam leptir je vrlo šaren, bijel sa crnim i žutim mrljama. 



Ogrozdova grbica, raskriljena 45 mm, s gusjenicom i 
kukuljicom 

Sukneni moljac, a raskriljen ima 
8 mm, b sa sklopljenim krilima, 
c gusjenica u tulcu 


Moljac 

Sukneni moljac uvukao se u naše 
domove. To je smeđasti leptirić koji leti 
ljeti podveče po kućama. On nema sisala pa 
se i ne hrani, nego samo traži vunenu 
odjeću da snese jaja, osobito na uznojena 
ili uprljana mjesta. Gusjenice grizu vunu 
pa od njenih dlačica ispredu sebi tok ili 
tulac u kome su sakrivene. Legu se dva 
puta na godinu. Sve stvari u koje zalaze 
moljci valja da se često istresaju i lupaju. 
Uz njega kvari haljine i tapecirano pokuć- 
stvo još nekoliko drugih moljaca. 

Žitni moljac je od kvara u ambarima 
gdje njegove gusjenice izjedaju žito. One 
se zapredu u jesen, ali se zakukulje tek u proljeće. 

Brašneni moljac jede brašno, pa u mlinovima čini mnogo kvara. 

Kukuruzni moljac ima crvenkaste gusjenice koje izjedaju sta- 
bljike kukuruza, konoplje, prosa, hmelja, pa u mnogim krajevima na- 
prave veliku štetu na kukuruzu. Žućkastosmeđa ženka leptira ima 
raskriljena 3 cm, dok je mužjak manji. 

„Metlica” je gusjenica livadnoga moljca koja se često pojavi u 
istočnoj Evropi u ogromnoj množini, pa počini silnu štetu na usje- 
vima, osobito djetelini, šećernoj repi, duhanu. Ona je sivozelena, sa 
strane žućkasta, a na leđima ima tamnu p/ugu. S istoka Evrope širi 
se ovaj leptir sve više na zapad, te su njegove gusjenice načinile već 
mnogo štete u našem Podunavlju. Sam leptirić ima raskriljen 26 mm, 
prednja su mu krila smeđasta, a stražnja modrikastosiva. 

Jabučni leptirić odlaže jaja 
na zelene jabuke i kruške. Gu- 
sjenica se zabuši u jabuku, uvuče 
se u nju i izgrize koštice, a oko 
toga ostanu njene mrvičaste sme- 
đe izmetine. Kada je izgrizla 
koštice u jednoj jabuci, izađe iz 
nje te zalazi u drugu i treću. 
Takova crvljiva jabuka često ot- 
pada, a ako ne otpane, spusti se 
gusjenica po ispredenoj niti na 
tlo kao mrazovčeva gusjenica. 
T u v . , ' . . ' Zimsko zaklonište traži ona is- 

Jabucm leptirić, a raskriljen ima 2 cm, 

b gusjenica pod odignute kore na stablu. 

Sam leptirić je sivkaste boje kao i kora u jabuke. U toplijim 
krajevima pojavi se taj leptirić i dva puta na godinu. 

Šljivin leptirić kvari na isti način šljive koje postanu od njegovih 
gusjenica crvljive. 


Grožđani leptirić 

koji prezimi kao ku- 
kuljica kvari vinogra- 
de. Njegove proljetne 
gusjenice izjedaju 
cvjetove vinove loze. 
zakukulje se potkraj 

proljeća, a U početku Grožđani leptirić, raskriljen ima 12 mm: gusjenice 
ljeta izađu iz njih no- lijevo na cvijetu, desno na grozdu 

vi leptirići. Njihove 

ljetne gusjenice zavlače se u zeleno grožđe, te prije nego sazri, izbuše 
mnogo boba. U jesen se one zakukulje po pukotinama kore. 


Tular 

Tular ili vodeni moljac priklanja se uz te prave leptire. On 
ima krila obrasla sitnim dlačicama, a liječe uz mirnu vodu pa na 
bilje u njoj odlaže sluzave hrpice svojih zelenih jajašca. Ličinke zađu 



Tular, raskriljen 45 mm; na dnu desno ličinka u tulcu od listića, a uz nju drugi tulci 
od kamenčića, korjenčića i puževih kućica 

u vodu te u njoj prožive svoj vijek. Da bude što bolje zaštićena, 
sprede sebi ličinka od komadića stabljika, suhoga lišća i drvca dugu- 
ljasti tulac koji nosi vazda na zatku te može da se u njega i po- 
svema uvuče. 

Ličinka tulara potpuno je udešena za život u vodi te se ne diže 
na površinu da diše uzduh kao kozakova ličinka. I ona diše uzdušni- 
cama kao svi kukci, ali su joj one izrasle kao tanke dugačke niti i 
izvan zatka, a obrasle su nježnom kožicom da u njih ne prodre voda. 
U izbočene uzdušnice ulazi uzduh iz vode kao u škrge riba, pa su 
te niti neke škrge s pomoću kojih dobavlja ličinka tulara uzduh za 
dihanje. Troma ličinka hrani se većinom biljem, a u svome se tulcu 
i zakukulji. 

Drugi tulari ili vodni moljci ispredu sebi tulac od pijeska, sitnih 
kamenčića, isjeckanih slamčica ili puževih kućica, a obično poberu 
one tvari koje nađu na dnu vode gdje su se izlegli. 

Kupusar, mlječikar, svilac, sovica, moljac 

i svi slični kukci s velikim krilima koja su prekrivena ljuščicama, a s ustima izvu- 
čenima u sisalo tvore veliku hrpu kukaca 

LEPTIRE. 

Oni se hrane cvjetnim sokom te imaju jednjak raširen u veliko spremište. 
Svi leptiri imaju velika ticala, a noge slabe, jer ne hodaju. Neki su vrlo maleni, 
ali ima među njima i najvećih kukaca, pa neki imaju raskriljeni i 27 cm. 

Ličinke leptira su dugačke gusjenice koje ustima grizu, a hrane se biljem. 
Najviše jedu lišće, neke i drvo. Gusjenice su vrlo različite, gole ili dlakave, 
često čudna oblika i obično su priljubljene okolini u kojoj žive. Mnoge imaju 
predaće žlijezde iz kojih kroz usta izlazi predivo koje se na zraku skrutne u 
nit. Gusjenice leptira zakukulje se u kukuljici, omotanoj tvrdom kožom, a neke 
se prije toga zapredu u čahuru. 

Najviše leptira leti obnoć. Leptiri koji lete danju ponajviše su šareni, ali 
dok se odmaraju, sklapaju krila uvis da se vidi donja strana. A ta je strana 
obično sivkasta i smeđasta kao drvo ili panj. Još veća sličnost s okolinom vidi se 
kod noćnih leptira. Oni počivaju danju na drveću, pa da budu što bolje sakri- 
veni, boja i šare gornjih krila kojima prekrivaju donja krila i zadak vrlo su 
slični kori drveća na kome počivaju, pače moglo bi se reći da joj i podražavaju. 

Isto su tako i mnoge gusjenice koje se drže na lišću zelene, a one što 
se drže uz grančice smeđe. Gusjenice grbica još se i opruže, te se čine baš kao 
suha grančica. Na taj način mnogi su leptiri zaštićeni od neprijatelja, a ta 
sličnost između njih i njihova obitavališta zove se zaštitna sličnost. Leptir str- 
šljenar i po boji, obliku i prozirnim krilima najsličniji je stršljenu. Takova 
sličnost često se viđa kod stranih leptira. 

Leptiri su u prirodi vrlo korisne i potrebne životinje, jer oblijetajući 
cvijeće raznose cvjetni prašak te tako oprašuju cvijeće. Njihove gusjenice na- 
suprot naprave na bilju vrlo mnogo kvara, jer se obično javljaju u velikoj 
množini pa pobrste sve lišće. Tako oštećuju voćnjake, vrtove i šume. 

Domaća je životinja od leptira samo svilac. 

Leptiri su rašireni po čitavoj Zemlji, neki žive i u vodi, ali najviše i naj- 
većih i najljepših leptira živi u toplim stranama. 

Uz leptire se prislanjaju tulari koji kao ličinke žive u vodi. 

za- Pčela, radilica velika 15 milimetara i, matica velika 19 mm 2 


Pčela -'i!*- " 

Pčela je uz svilca jedini domaći kukac, a čovjek je drži radi 
meda i voska. Med sabire pčela u cvijeću, te je prema tome poslu 
udešeno i njeno tijelo. Kako u svakome cvijetu ima malo slatkoga 
soka, treba pčela 
da obiđe mnogo 
cvijeća. Stoga ona 
dobro leti, te ima 
dugačka i uska kri- 
la, providna kao 
opna. Da njima si- 
gurnije maše, 
kvačila su se pred- 1 trut vellk 17 mm 3 

nja o stražnja. U tijelu ima velike zračne kesice kao ptice. 

Leteći traži pčela cvijeće, a u tome je vodi najviše njuh. Na 
čelu ima uz mrežaste oči još tri sitna okašca, ali ni s jednima ne 
vidi daleko. Kada nađe cvjetni sok, siše ga produljenim ustima, a 
da ga može mnogo da usiše, proširen joj je jednjak u volju slično 
kao u kokoši. Uz to ima pčela još i čeljusnice kojima grize. 

Osim slatkoga soka nalazi pčela u cvijeću i cvjetni prašak koji 
joj se prihvaća o dlačice. Kada leti od cvijeta do cvijeta, raznosi ga 
kao i leptiri, pa tako oplođuje 
cvjetove. To je osobito važno 
kod voćaka, te je oprašivanjem 
cvijeća pčela barem 4 — 5 puta 
korisnija, negoli prinosom meda 
i voska. 

Ali ona sabira taj prašak i 
za hranu. Da ga odjednom što 
više skupi, ima na stražnjim no- 
gama spremište. Na svakoj je 
nozi gnjat raširen i izvana udu- 
ben, a sa strane obrubljen usprav- 
nim dlakama te se zove kota- 
rica. Prvi članak stopala do nje 
također je vrlo uvećan i raširen. 

S unutrašnje strane ima neko- 
liko redova sitnih dlačica, pa se 

Zbog tog Oblika zove četkica. Stražnja noga u ^radilice : A iznutra s četkicom 
^ . v , . . . . , Ji, B izvana s kotancom us; fh zubic od kli- 

Dok pčela plazi po Cvijeću, za- ješta za skidanje pločica voska sa zatka; 
praši joj se dlakavo tijelo cvjet- povećano 

nim praškom. Dlakavim nogama odmakne ona taj prašak na donju 
stranu zatki pa ga svega iščetka četkicama. Kad je jedna cetkica 
puna praška, premjesti ga pčela u kotaricu druge noge gdje ostane 
prikupljen među dlakama. Tako se u kotarici nakupe čitavi kuglasti 

jastučići cvjetnoga praška. _ 

Marljivo sakuplja pčela od cvijeta do cvijeta slatki sok 1 cvjetni 
prašak, a napadne li je tko pri njezinu poslu, brani se žalcem 1 1 
žaokom koji ima na kraj zatka. Iz njega zabode u kozu dvije na- 



Košnice pletare na seljačkoj kući 

zubljene šuplje iglice kojima ubrizga otrov, vrlo sličan zrni jskome. 
Kad nas pčela ubode, nastane brzo velika i upaljena oteklina, a ma- 
lene životinje od otrova uginu. Nazubljene iglice koje ubodom ostanu 
u našoj koži iščupaju pčeli iz utrobe čitav žalac, te ona od te rane 
umne. Ali kad ubode kakovoga drugog kukca, izvuče lako iglice 
iz tanke hitinske kože, pa svoju obranu ne mora da plati životom. 

Pčele žive vazda u velikoj zadruzi, u pčelcu. Njihov stan je 
košnica, ispletena od slame, pletara, ili škrinjica s pomičnim okvin- 
ćima, džirzonka. Obično više njih stoji u pčelinjaku ili kovanluku 
koji je okrenut prema jugu. Na prednjoj je strani košnice kao prst 
uska i dugačka rupa kroz koju prolaze pčele, i mijenja se uzduh u 
košnici, a pred tim vratima je leto s kojega pčele pobjedu 1 na koje 

sjedaju kad se vraćaju. Ulaz čuvaju posebne pčele stražari, a druge 
mašu k ° d ulaza krilima da provjetravaju zrak u košnici. U velikoj 
košnici živi 10 do 60 hiljada pčela. U njoj one grade saće od voska^ 
žućkaste masne tvari koju luče u obliku sitnih pločica posebne žlijezde 
s donje strane pčelina zatka. Ove pločice skidaju pčele posebnim 
kliještima na stražnjim nogama, postave ih na potrebno mjesto, te 
čeljustima slažu u uspravno saće koje je s obje strane složeno od 


Košnice džirzonke 

samih šesterokutnih ćelija. Sve te poslove obavljaju pčele radilice 
koje su neplodne ženke. Kad ljeti najjače rade, ne žive dulje od šest 
nedjelja. Uz njih živi u košnici i jedna jedina prava ženka koja se 
zove matica. 

. Pr, i e . ne §° Pčele dovrše ćelije u saću, snese matica u svaku 
po jedno jaje veliko 2 mm. Kako matica živi oko pet godina, snese 
za svoga^ života do milijun jaja ; Iz jajeta se izvali za tri dana bijela 
slijepa ličinka, kao 1 hrušteva, jer živi u mraku, ali ona nema nogu, 
budući da joj pčele donose hranu. Hrane je izlučinom iz žlijezda što 
ih imaju u glavi, pomiješanom s nešto meda i cvjetnoga praška. Od 
te hrane ličinka brzo raste, presvlači se osam puta, a kada za dvije 
nedjelje doraste, zatvore joj pčele ćelijicu poklopčićem od voska. 
Ličinka isprede oko sebe paučinasti zapredak te se zakukulji u sličnu 
kukuljicu kao i hrušt. 

Kad se za nedjelju dana preobrazi u radilicu, izađe iz svoje 
ćelije i najprije radi u košnici, hrani ličinke, čisti i redi dom. Poslije 
izlijeće na cvijeće po hranu te je zajedno s drugima unosi u košnicu. 
Pošto napuni volju cvjetnim sokom, vraća se kući, a usput se taj sok 
od nekih njenih izlučina pretvori u med. Kroz usta povrati ona taj 
med u prazno saće, a pojede ga samo toliko koliko joj treba za 



Saće pčele koje grade odozgo prema dolje. 1 — 3 matičnjaci, 2 se tek gradi, u i je za- 
kukuljena matica, a iz 3 izlazi mlada matica. S desna kod 4 su veće ćelije u kojima se 
othranjuju trutovi. S lijeva kod 7 i 8 su obične ćelije u kojima se razvijaju radilice. U 
najdonjim ćelijama su jajašca, a prema gore se vide sve veće ličinke. Kod 9 su ličinke 
zakukuljene pa su zatvorene poklopčićem od voska. Iz najgornjih ćelija su pčele već 
izašle, pa je kod 5 u njih sprem^en med i zatvoren voštanim poklopčićem, a kod 6 je 

spremljen cvjetni prašak 

hranu. U drugo opet saće spremaju pčele sabrani cvjetni prašak. 
Donesenu hranu jedu i‘ one pčele što rade u košnici te njome hrane 
i ličinke. 

Ali ljeti saberu pčele više hrane, negoli mogu da potroše, pa 
spreme med i cvjetni prašak u saće koje zatvore voštanim poklop- 
čićem. Tom spremljenom hranom prehranjuju se preko zime, pa 
se stoga ostavlja u košnici toliko meda koliko im treba, a ponestane 
li ga prije proljeća, hrani ih pčelar i šećerom. I za najljuće zime ne 

spadne toplina u košnici ispod io°. U dobroj košnici može se kroz 
godinu dana izvaditi i 25 kg meda. Kada cvate mnogo istovrsna 
cvijeća pa pčele sabiru samo u njemu slatki cvjetni sok, ima i med 
izrazit miris po tome cvijeću, kao na pr. lipov med, bagremov med, 
kaduljin med, heljdin meci itd. 

Kad pčele dočekaju proljeće, sagrade uz obično saće još nekoliko 
stotina većih ćelija. U njima othrane trutove, mužjake, koji su malo 
veći i zdepastiji od radilice. Zatim načine i nekoliko velikih bačvastih 
ćelija, matičnjaka u kojima othrane uz najveću njegu matice. One su 
veće i od truta te imaju dugačko i usko tijelo, a nemaju noge ude- 
šene za sabiranje cvjetnoga praška. Matica ne izlazi nikuda iz košnice, 
samo nosi jaja, a radilice je hrane i njeguju. 

U proljeću, u obilju hrane, namnoži se mnogo pčela, pa prije 
negoli se izleže mlada matica, ostavi stara matica-majka s nekoliko 
hiljada pčela košnicu. Čitav roj spusti se u okolini na granu te se sve 
objese jedna o drugu kao grozd. One osnivaju novu zadrugu koju 
pčelar strese u novu košnicu, a u njoj se za 5 dana posve udome te 
načine već i saće. Iz jake košnice izlazi po više rojeva. Roj koji pčelar 
ne uhvati naseli se u šuplje drvo ili kakovo drugo duplje. 

Pčela ne živi pojedince i zasebno kao drugi kukci, već je uvijek 
mnogo pčela združeno za zajednički život. Ona je pravi društveni 
kukac, sama za se uopće ne može da živi, ali u njihovoj velikoj za- 
druzi pojedina i ne znači ništa. Samo njihovim složnim radom i 
zajedničkim potpomaganjem one mogu da žive. Kao u svakoj zadruzi 
i pčele su sebi razdijelile posao, pa ima među njima sakupljačica 
meda ili cvjetnoga praška, vratara, provjetruša, reduša itd. 

Pčele imaju mnogo neprijatelja koji ne samo da ih love, kao 
neke ptice, jež, rovke, gušterice, žabe, nego im provaljuju i u ko- 
šnicu da otmu med. Medvjed se za medom vere i na visoko drveće, 
a provaljuje i u košnice, kao i jazavac, miš, puževi pa neki kukci, 
kao zlatna mara, mrtvačka glava, ose, mravi. Od njih se brane 
pčele žalcem, ali mnogima ipak uspije da prodru i u košnicu. 

Kao svaka domaća životinja ima i pčela više pasmina, jer je 
svi narodi goje već od pradavnih vremena. U Egiptu poznata je već 
od 4000 g. prije Krista. Kod nas je poznata kranjska pčela koja 
je tamne, žute i sive boje, a raširila se čak u Južnu Srbiju. U našoj 
domovini ima preko 600.000 košnica, a treba da ih je kud i kamo 
više. Najviše će se podići naše pčelarstvo pčelarskim zadrugama, jer 
će se tako moći pribaviti potrebne sprave za savremeno i korisno 
pčelarenje. Kod nas su najnapredniji pčelari Slovenci. Naš narod 
vrlo štuje pčelu, pa za nju jedinu od životinja ne kaže da pogine, 
nego da umre. 

Bumbar 

Slično pčeli žive i veći, zdepasti bumbari. 

Zemni bumbar je najveći. Na crnome posve dlakavome tijelu 
ima on dvije žute pruge, a vrh mu je zatka bijel. On oblijeće već u 



Zemni bumbar, velik 24 milimetra, s gnijezdom 



rano proljeće oko prvoga cvijeća. To je ženka koja je prezimila 
i u proljeće osniva zadrugu, ali mnogo manju nego u pčela, jer 

u njoj živi najviše do 
300 bumbara. Gnijezdo 
grade ispod zemlje, naj- 
više u pustome krtičnja- 
ku ili u mišjem stanu. Ne 
grade uspravno saće kao 
pčela, nego naprave lon- 
čiće od voska koje us- 
pravno poslažu. U jesen 
uginu svi osim mladih 
ženka koje prezime. 

Pčela zidarica je cr- 
na, a stan od 5 — 7 će- 
lijica gradi od pijeska i 
kamenčića koje slijepi 
slinom o stijene kao pi- 
ljak svoje gnijezdo. Do 
jeseni se mlade pčele za- 
kukulje, ali izlijeću tek 
u proljeće. Mnogo je ima po Primorju i u Južnoj Srbiji. 


Pčela zidarica, velika 18 mm, s gnijezdom gore, dolje 
otvoreno gnijezdo 

U zadrugama kao pčele žive i ose ili zolje. Ali ose nemaju usta 
za sisanje, već njima samo grizu. One su crne i žute boje, nisu dla- 
kave, a zadruge osnivaju svake godine iznova kao i bumbari. 



Šumska osa, velika 15 milimetara, s osinjakom i otvoren osinjak 


Šumska osa nagriza vo- 
će, ali glavna su joj hrana 
drugi kukci, najviše pčele i 
muhe. Kuglasti osinjak velik 
kao glava gradi na drveću ili 
nekom zaklonjenom mjestu, 
ali ne od voska. Ose izgrizu 
drvo te ga slinom slijepe u 
sivi papir. Obješeni osinjak 
omotan je izvana u više slo- 
jeva toga papira, a saće ne 
stoji u njemu uspravno kao u 
pčele, već je obješeno vodo- 
ravno, te se ćelijice otvaraju 
prema dolje, a s donje strane 
je i ulaz u njega. Žalac u ose 
nije nazubljen, već je gladak, 
pa ga poslije uboda može opet 
da izvuče. 



Stršljen, velik 3 cm 


Stršljen je najveća naša osa. Veliki stršljenjak gradi u duplju. 

16 

Rusi mrav 

Rusi mrav živi u četinarskim šumama u vrlo velikim zadru- 
gama kao pčela. Njegov stan, mravinjak, izgleda izvana kao velika 
hrpa iglica i grančica oko koje hrle na sve strane miavL Oni idu vise 
stotina metara daleko od stana. Hrane se kukcima, gujavicama, pu- 


Mravinjak rusoga mrava; palica i šešir su postavljeni da se isporedi veličina 

ževima, poginulim žabama, miševima koje nalaze na tlu, pa stoga 
nemaju krila već dugačke, okretne noge i^ čvrste čeljusnice. Od na- 
padača se brane jetkom tekućinom koju štrcaju iz zatka, a budući 
da nemaju žalca, najprvo ugrizu da ona dođe u ranu. Dirne li tko 
u mravinjak, štrcaju tekućinu na napadača do 6 o cm visoko. 

Ti su mravi radilice kao i pčele, grade mravinjak od sažvakane 
zemlje i drva, unose hranu i njeguju leglo. Mravinjak je isprepleten 
hodnicima i komoricama. Jedne su ambari u koje spremaju hranu, 
a u drugima othranjuju leglo. U svakome mravinjaku ima ^više ma- 
tica ili kraljica. One odlažu jaja u posebne komorice te žive i do 

15 godina. Za ličinke, slične pčelinima, brinu se radilice. One ih 
hrane, čiste i prenose iz komorice u komoricu. Kad se ličinke u ča- 
hurici zakukulje, iznose ih radilice iz mravinjaka na sunce, a kada se 
preobraze u mrave, progrizu im čahurice da izađu napolje. Te dugu- 



Rusi mrav velik 9 mm, gore lijevo mužjak, desno 
ženka, u sredini radilica, a dolje zatvorena i prerezana 
kukuljica radilice. Desna slika: u nutarnjosti mravi- 
njaka radilice njeguju podmladak, u gornjim katovima 
manje i veće ličinke, ozdo čahurice s kukuljicama 



ljaste, bijele čahurice ljudi duše i daju pticama za hranu, a zovu ih 
krivo mravljim jajima. 

U proljeće se izlegu i krilati mravi. To su mužjaci i ženke koji 
lepršaju po šumi, često u ogromnoj množini. Jedan dio ženki vrati 
se u rodni mravinjak, a drugi dio osnuje nove mravinjake. Kako su 
im u mravinjaku krila na smetnju, brzo im otpanu. U jesen se mravi 
zatvore dobro u mravinjak te se sakupe u komoricama koje su naj- 
dublje ispod zemlje. Preko zime miruju, jer ne skupljaju hrane za 
zimu kao pčele. Radilice žive najviše godinu dana. 

Ali i mravi vole slatko pa po drveću traže ušenjke radi njihovih 
slatkih izmetina, a po livadama traže gusjenice modroga leptira. Uz 
to vole i neke izlučine drugih kukaca koje drže i njeguju u mravi- 
njaku. Među sobom se raspoznaju po mirisu koji osjećaju ticalima, 
a njima se i sporazumijevaju. Mravi iz različitih mravinjaka među- 
sobno se progone. U šumi je rusi mrav vrlo koristan, jer je čisti ubi- 
jajući štetne kukce. Progone ga ptice, žabe, pauci, mravolovac. 

Livadni mrav gradi na livadama mravinjake kao malene ze- 
mljane hrpice. On drži radi slatkih izmetina u svome mravinjaku 
ušenjke koji su se prisisali na korijenje. Neki mravi grade gnijezda 
u drvu. 

Mrav sjemenar gradi mravinjake posve ispod zemlje, a u nas živi 
u Dalmaciji i Južnoj Srbiji. On sakuplja u podzemni mravinjak sjemen- 
ke različitoga bi- 
lja, a ako je pokraj 
mravinjaka urodila 
pšenica ili ječam, 
napuni samo time 
svoje ambare. 

U mravinjacima 
nekih mravi ima 
uz radnike još i 
vojnika koji imaju 
jake čeljusti. Neki 
drže opet u mravi- 

Mrav sjemenar, velik 8 milimetara njakll dl Uge mi a\ e 

kao robove, a ti im 

rade sve poslove, što više i hrane svoje gospodare, jer su se oni odučili 
da sami jedu. Neki drže u mravinjaku ušenjke radi slatkoga soka kao 
krave, a drugi opet sade i njeguju gljivice kojima se hrane. U po- 
trazi za slatkim provaljuju neki mravi i u naše stanove. 

Mravi su kao i pčela, bumbar i ose vanredno zanimljivi dru- 
štveni kukci, te je kod njih društveno uređenje najdalje izgrađeno. 
U njih je provedena vrlo dalekosežna dioba rada, te se uređenje 
njihove zadruge može usporediti s državom. Svojim sposobnostima 
zauzimlju mravi među kukcima posebno mjesto. 

Gusjeničarka 

Kupusarova gusjeničarka ili potajnica je sitna crna osLa koja 
po kupusu traži gusjenice kupusara. Namjesto žalca ima leglicu 
te njome kao svrdlašcem buši posve sitne gusjenice i turi u njih 
svoja malena jajašca. Time ona ne ubije gusjenice, nego se u njoj 
izlegu ličinke osice. Te sitne ličinke hrane se krvlju gusjeničinom, 
ali i pored toga ona dalje živi. 

Kada tako kakova životinja živi od druge žive životinje, kaže 
joj se da je nametnik, gotovanka ili parasit. Nametnik živi na račun 
svoje žrtve, ali je ne ubija, već joj samo otima hranu. 

Ličinke te gusjeničarke nametnici su u gusjenici kupusarovoj te 
rastu zajedno s gusjenicom. Ali prije negoli će gusjenica da se za- 
kukulji, izmile napolje, i svaka oprede oko sebe sitnu žućkastu čahu- 
ricu u kojoj se zakukulji, dok gusjenica ugine. Oko mrtve gusjenice 
ima hrpica od stotinjak duguljastih čahurica koje izgledaju kao ja- 

jašca, pa ih krivo smatraju gusjeničjim jajima. Iz njih izlete sitne 
gusjeničarke, korisne osice koje tamane gusjenice. 

Sve takove osice najeznice ili zolje potajnice vrlo su korisne, 
jer nose svoja jajašca u druge kukce, u njihove kukuljice, ličinke ili 



Kupusarova gusjeničarka, velika 3 mm. Ozdo izlaze iz 
gusjenice kupusara ličinke, gore su se zakukuljile 


Crna najeznica dugačka 30 mm, 
ima leglicu dugačku 50 mm, gore 
mužjak, ozdo ženka koja je leglicu 
ubušila u drvo da snese jaja u 
ličinku strizibube 


jaja pa ih tako tamane. One mogu što više 
da pronađu i ličinke koje buše nekoliko 

centimetara duboko u drvu. Dugačkom leglicom prosvrdljaju drvo 
te snesu jaja u odabranu žrtvu. 



Ružin šiškar živi kao ličinka na divljoj ruži ili šipku. Na njoj 
vidimo često na vrh grančica loptice koje izgledaju kao da su smo- 
tane iz maho- 
vine. Prerežemo 
li takovu lop- 
ticu, naći ćemo 
u njoj u mnogo 
komorica sitne 
ličinke ružina ši- 
škara. Njihova 
majka je u pro- 
ljeće svojom tan- 
kom leglicom iz- 
bušila pup na 
vrhu grančice i 
snesla u njega 

• v • • v Ružin šiškar, velik 4 mm, sa šiškom. Desna je prorezana 

V ise jajasaca. 11- da se vide komorice s ličinkama. Šiška ima u promjeru 5 cm 

Šiške na hrastu. 1 šiška ili babuška od lisnoga 
šiškara, la prerezana da se vidi ličinka, lb sama 
osica. Ostalo su još četiri raznovrsne šiške na 
lišću i grančici 





Repina listarica, velika 8 mm, s pagu- 
sjenicama i kukuljicom u zemlji 


me je podražila onaj pup 
tako da se nije razlistao 
kako treba, već se razbujao 
u mahovinastu lopticu, šišku 
ili šišaricu. U njoj su našle li- 
činke stan i hranu, u njoj $e 
i zakukulje te u proljećedzli- 
jeću iz šiške opet kao osice. 

Više različitih šišaka ima 
na hrastu, a u svakoj raste 
obično samo po jedna ličinka 
različitih šiškara ili zolja ši- 
šaruša. Na listu ima velikih 
kuglastih, sitnih okruglih i 
sploštenih, na grančicama če- 
šerastih i spužvastih, a na 
plodovima izveruganih. U ve- 
likim šiškama što rastu u 
južnoistočnoj Evropi na hra- 
stovu listu i plodu ima mnogo 
treslovine, pa se one sabiru 
za strojenje kože, bojadisanje 
vune i za crnilo. 

Smokvina osica živi u 
smokvinim cvjetovima te ih oplo- 
đuje, a razvija se u malenim ši- 
škama u koje se proširi svaki cvi- 
jetak kada osica snese u nj jaje. 
Krilate ženke lijeću iz jedne 
smokve u drugu, pa ' tom prilikom 
raznose cvjetni prašak kao pčele, 
dok mužjaci nemaju krila. 

Izvana na bilju žive ličinke osa 
listarica ili lisnih zolja kao gusje- 
nice. One imaju na trbuhu oko osam 
pari nogu, dok gusjenice imaju 
najviše pet pari, pa se stoga zovu 
pagusjenice. Kao gusjenice i one 
katkada počine veliki kvar. 

Repina listarica živi kao li- 
činka na kupusnom i repinu lišću. 
Ženka ima također leglicu kao 

ružin šiškar ili kupusarova gusjeničarka, ali ona je na rubu nazubljena 
kao pila. Njome zareže list pa u jamicu pričvrsti jaje. Kao kupusar 
i ona se javlja dva puta u godinu dana. 

Osa žitarica pravi kvar na usjevima. Njena se ličinka uvuče u 
šupljinu vlati, te zbog nje ostane klasje prazno. Ljeti se zavuče posve 
na dno vlati pa prezimi na strništu. 

Ličinke nekih velikih osa uvukle su se u drvo pa po njemu buše 
i njime se hrane kao ličinke strizibuba. 

Golema osa drvarica ili zolja drvenara, velika je do 4 cm, a crne 
je i žute boje. Jaja odlaže dugačkom leglicom obično u smrekovo 
drvo, a kako se ličinka razvija dvije godine, izbuši ga na sve strane. 
Ne napada zdravo šumsko drvo, već samo posječeno ili ono koje 
se suši. 

Pčela, osa, mrav, gusjeničarka, šiškar 

imaju dva para prozirnih opnenih krila, te tvore posebnu hrpu kukaca 
OPNOKRILCE. 

Oni su većinom sitni ili manji kukci koji se hrane najviše životinjskom 
ili biljnom hranom te imaju usta da grizu, ili sišu slatki sok u cvijeću pa imaju 
usta da sišu. Ženke opnokrilaca imaju leglicu kojom bodu i buše. Ona je u 
nekih preobraćena u žalac s otrovnom žlijezdom. Od uboda nekih nastanu na 
bilju šiške. Opnokrilci se preobražavaju kao leptiri i kornjaši ličinkom i kuku- 
ljicom. Ličinke su obično bez nogu i većinom su nametnici, a samo neke grizu 
lišće i slične su gusjenici. Kukuljica se obično preobražava u zapretku. 

Opnokrilci su najviše vrlo korisni kukci. Pčele i slični koji obilaze cvijeće 
raznose cvjetni prašak te kao leptiri oprašuju cvijeće. Jednako su vanredno 
korisne mnogobrojne osice koje su nametnici u gusjenicama i drugim kukcima 
što naprave u gospodarstvu mnogo kvara pa ih tamane. 

Neki opnokrilci žive u velikim zadrugama u kojima je izvedena znatna 
podjela rada. Vrlo vrijedna domaća životinja je pčela. 

Opnokrilci su rašireni po čitavoj Zemlji, a i oni najjače u toplim 
stranama. 

Muha 


Kućna muha leti samo sa dva krila. To su duguljasta i providna 
prednja krila, dok su od stražnjih preostali tek sitni batići, njihalice. 

Ali i samo s ta dva krila muha vješto 
leti, a dugačkim nogama i okretno 
hoda nesamo po stolu i zidu, već i po 
prozoru i stropu. Na kraju dlakavih 
nogu ima uz pandže ljepljive jastu- 
čiće koji je drže na staklu. Nogama 
čisti tijelo od prašine kao četkicama, 
a kada je gotova, onda i s njih istrese 
prašinu tako da ih među sobom otare. 
Kućna se muha zadržava kao 
cinkom A i kukuljicom B P rava domaca životinja samo u na- 

šim domovima te se i hrani našom hranom, ali samo tekućom. Usta 
su joj pretvorena u sisaljku ili surlicu koju može da pruža i uvlači. 
Na kraju se sisaljka raširila u širu pločicu. Kada jede šećer, prvo 
ga naslini pa usiše od njega toliko koliko se otopi u pljuvački. 

Na glavi ima muha kao i pčela dva velika mrežasta oka i tri 
okašca kojima dobro opaža svaki naš kret. U vrlo sitnim ticalima 
ima izvrstan njuh. Njime nalazi hranu i mjesto za svoje leglo, naro- 
čito đubre kao i sve prljave i trule tvari. 

Poradi te nečistoće muha je naš vrlo opasan sustanar. Ona siše 
i hoda po pljuvački ili izmetinama bolesnika, uprlja se time, pa joj 
se o dlačice prihvate uzročnici teških bolesti sušice, pošaline, kolere. 
Nakon toga hoda po šećeru, hljebu, tanjurima, umače svoju sisaljku 
u našu hranu, četka si nogama tijelo, pa uzročnici tih bolesti vrcaju 
od nje na sve strane te mogu da zaraze zdrave ljude. Stoga treba 
da muhu gonimo iz naših domova, a hranu da pokrivamo da joj 
taj prljavi stvor ne dođe blizu. 

Najviše muha ima po seoskim kućama, jer su u blizini đubrišta, 
a u njima je kolijevka muhe. Tu ona snese do 100 jaja. Iz njih se 
izvale duguljaste bijele i slijepe ličinke bez nogu koje se zovu upljuvci. 
U toplu i mekanu đubretu brzo rastu, tri puta se presvlače, pa već za 
dvije nedjelje izmile na neko suho mjesto da se zakukulje. Zbog 
toga treba da se đubre sprema u pokrivene jame, često praši živim 
vapnom i prevrće. Ali kad se upljuvak muhe preobražava u kukuljicu, 
ne presvuče se još posljednji put kao grčica hrušta ili gusjenica leptira. 
On se zakukulji u vlastitoj koži koja postane kruta i tvrda, te nam 
se čini kao sitna bačvica. Za druge dvije nedjelje izleti iz nje gotova 
muha. Tako se preko ljeta muhe legu 5 do 6 puta i rasplode se u 
silnoj množini. Muha je neprijatna i opasna životinja zbog toga što 
nam se zadržava u domovima, ali njene su ličinke vrlo korisne, jer 
uklanjaju trulež. 

Zimi nema muha, jer ih većina u jesen pogine, a samo neke 
se posakrivaju po kućama i stajama da u proljeće opet nose jaja. 
Njih treba najviše hvatati, jer će od svake postati bezbroj novih 
muha. Ali u toplome đubretu prezime i neki upljuvci. 

Druge muhe 

Peckara nas potkraj ljeta često u sobi bode u noge. Ona ima 
tanku i kao bodež šiljatu sisaljku kojom siše krv. Po izgledu je 
vrlo slična kućnoj muhi koja svojim širokim sisalom ne može da 
ubode. 

Goveđi obad također vrlo bolno bode, ali samo ženka koja 
siše krv goveda i konja. Mužjak ne siše krvi. Njegove ličinke žive 


Peckara, velika 6 milimetara 




Goveđi obad, velik 2 cm 


u vlažnoj zemlji, hrane se ličinkama drugih kukaca i prezime, a za- 
kukulje se tek u proljeće. 

Modra zujara ili zunzara je velika muha koja dubokim zvukom 
zuji oko prozora. Ona traži meso ili strvinu da snese svoja jaja. 
Takovih muha koje traže strvinu ima više. One su korisne životinje, 
jer njihovi upljuvci izjedu strvinu. 

Muhe gusjeničarke još su korisnije. Njihove ličinke žive namet- 
nički kao i ličinke osa najeznica u gusjenicama leptira, pa ih na taj 
način tamane. 

Muha trešnjara odlaže jaja na trešnje, pa se od njih razviju 
u trešnjama bijeli sitni upljuvci od kojih one budu crvljive. Kada 
trešnja dozori, zakukulje se oni u zemlji da sačekaju novo proljeće. 

Muha đubrara oblijeće oko cvijeća. Ona je po svojoj spoljašnosti 
slična pčeli te i zuji kao ona. Pčele se mnogi boje radi žalca, pa se 

zbog sličnosti često preplašimo 
i te muhe. To je isti slučaj kao 
kod leptira stršljenara koji ie 
sličan ljutome stršljenu. 

Ličinke ove lijepe muhe 
žive na najodvratnijim mjestima, 
u prljavim zahodima i gnojnici. 
Kako u toj svojoj hrani ne 
mogu da dišu, tijelo im je izvu- 
čeno u dugačku tanku cjevčicu 

kao rep koji viri iz đubreta napolje, te kroz tu cjevčicu dobivaju 
uzđuh. Da se zakukulje, ispužu na suha mjesta. 

Goveđi štrk ili štrkalj napastuje stoku. Ta žuta, crna i siva 
.muha ne siše govedu krvi kao ženka obada, već mu samo odlaže 
jaja na kožu. Govedo strada tek od njegovih ličinaka. Kada se čisti i 
liže dlaku, proguta jaja. Ličinke što se izlegu žive u njemu nametnički 



iz želuca konja i jajetom prilijepljenim 
Goveđi štrk, velik 15 milimetara na dlaku 

isto onako kao što žive. ličinke osa najeznica u gusjenicama. Iz bu- 
raga se one buše kroz meso pod kožu, upravo na vrh leđa gdje go- 
vedo ne može da se. češe. Tu se od njih načine bolni čirovi koji se 
zovu ugrci ili grčevi. U njima upljuvci štrka dorastu pa onda pro- 
grizu kožu i zakukulje se u zemlji. 

Konjski štrk ima ličinke koje su nametnici u želucu konja. One 
se ne progrizu iz želuca pod kožu, već se njih nekoliko stotina pri- 
kvače za unutrašnjost želuca. Za deset mjeseci odrastu pa se otpuste 
da ih izmetine ponesu napolje, te se u zemlji zakukulje. 

Ovčji štrk ostavlja jaja ovci na nosu. Ličinke se nasele u nosnoj 
šupljini, a to ovcama vrlo smeta, pa mašu glavom kao da hoće da ih 
istresu napolje. 

Komarac 

Komarac malaričar ima također samo dva krila kao kućna muha, 
te njima leti uz sitan zuj, ali tijelo mu je tanko i duguljasto, a noge 
slabe i vrlo dugačke. Usta su mu produljena u rioce kojim mužjak 
siše samo cvjetni sok, ali ženka ima u njemu tanke i oštre bodeže, 
te njima probuši kožu da siše krv. Na sisanje izlazi ženka samo noću, 
dok se kroz dan sakriva u mračne staje, zahode i hodnike. U du- 
gačkim ticalima ima izvrstan njuh kojim žrtvu pronađe i u mraku. 

Kad se namjeri na žilicu, pusti u nju malo sline da se krv ne 
zgruša. Od toga se koža upali i oteče. Kad u žilicu spusti kapljicu 
sline, može da nam priredi veliku nevolju, jer u njoj ima često uzroč- 
nika teške zarazne bolesti malarije koja nam rastvara krvna zrnca 

(vidi na kraju knjige u članku „Praživi”). Od te bolesti mnogo strada 
naš narod u svim nizinskim krajevima, a najviše u Primorju i Južnoj 
Srbiji. Stoga te komarce malaričare oštro suzbijaju. Kako sišu krv 
samo noću, zastiru u .zaraženim krajevima prozore i vrata uskim 



Komarac malaričar, dugačak 8 mm; na vodi su jaja, a u njoj ličinke i kukuljica 

pleterom od žice, a ljudi spavaju pod gustom mrežom da ih mala- 
ričari ne bodu. Odrasle komarce teško je uništiti, pa im stoga valja 
potražiti leglo. 

Kad se ženka nasisala krvi, odlaže jajašca u mirnu vodu koja 
je uz obalu zarasla biljem. Iz njih se razviju sitne ličinke bez nogu. 
One žive u vodi kao obrubljeni kozak i njegove ličinke, a plivaju 
svijanjem tijela. Poput njih i ličinka malaričara mora da diše uzduh. 
Stoga se svaki časak digne gore i vodoravno prilegne uz površje 
da pruži iz vode otvor za dihanje koji je na kraju zatka. Ali ličinka 
se u vodi i zakukulji u kukuljicu koja također pliva, a ne miruje kao 
kozakova kukuljica. Na glavi ima dva roščića kojima udiše uzduh, 
pa kad treba da diše, dopliva do površja da ih ispruži iz vode. Iz 
kukuljice izlijeće u uzduh gotov malaričar. 

Ako mu zapriječimo leženje, neće biti ni komaraca. Stoga valja 
da se bare isuše i zatrpavaju, ili da im se obale načine strme i duboke 
i da se očiste od svakoga raslinstva. Ako se i u takovim uređenim 
vodama zalegu ličinke, pospe se površina petrolejem. Petrolej se 



252 


Dvokrilci 


rasprostre po vodi kao tanka kožica, pa kad ličinke ili kukuljice 
dođu na površje da dišu, zađe im u dišne otvore te ih uduši. Pod zimu 
ugine mnogo malaričara, a samo se neke ženke zavuku u podrume i 
staje, pa valja da ih ondje tamanimo prije negoli izlete u proljeće. 


Običan komarac jednako neugodno bode, samo njegov ubod 
nije opasan. On je nešto manji od malaričara, a kada sjedne na zid 



Običan komarac, dugačak 6 mm, e ženka, d mužjak ; kod a pliva na vodi hrpa jaja, 

b ličinka, c kukuljica 


ili prozor, drži se grbavo, pa mu je tijelo usporedno sa zidom, dok 
se malaričar drži ravno, pa mu tijelo stoji koso od zida. 

Ličinke mu se legu u prljavoj vodi, a da lakše dišu, imaju na 
kraju zatka cjevčicu za dihanje. Stoga se one ne prilegnu uz površje 
vode kao ličinke malaričara, već iz vode ture samo cjevčicu, a tijelo 
im visi glavom dolje. Jaja odlaže komarac na vodu tako da mnogo 
njih, do 300, slijepi zajedno, pa plivaju po površju kao malena ora- 
hova ljuska. 

Svuda po svijetu, osobito u toplim krajevima, žive silni rojevi 
različnih komaraca, a u običnom govoru zovu ih portugalskim ime- 
nom moskiti. 

Golubačka mušica javlja se u našem Podunavlju i u dolini Mo- 
rave gdje od nje mnogo strada stoka. Ona se leže u brzim gorskim 
potocima, a kad u proljeće izlete vrlo sitne mušice, sliježu se sve nad 

Dunav u okolini Golupca. Tu se nakupe neizmjerni rojevi koje vjetar 
raznosi, pa gdje dođu na stoku, toliko je izbodu da mnoga grla poginu. 

Ovi ogromni rojevi poginu i propadnu daleko od mjesta leženja, 
a za nove mušice pobrinu se one koje su kasnije izašle iz kukuljica* 


Golubačka mušica, velika 2 mm. U vodi na kamenu ličinke, na biljci kukuljice. 

te su ostale kod potoka u kojima se legu. U junu snese ženka u vodu 
do 10.000 jaja. Iz njih se izlegu za 2 — 3 nedjelje sitne ličinke koje 
se prihvate za kamenje da ih struja ne odnese, presvlače se 4 puta, 
te se za 6 — 8 nedjelja zakukulje u duguljastoj pričvršćenoj čahuricL 
Tako prezime, a u aprilu izađu iz vode gotove mušice. 

Bukova mušica odlaže svoja jaja na lišće bukve, pa njene ličinke 
izazovu na njemu malene crvenkaste 
i zašiljene šiške. Ima dosta takovih 
muha šiškarica koje se razvijaju u ši- 
škama kao i ose šiškarice. Neke prave 
kvar na žitu. 


Šiške bukove mušice na lišću bukve Golemi komar, tijelo dugačko 26 mm 

Golemi komar sličan je vrlo velikome komarcu, ali ne bode.. 
Njegove se ličinke razvijaju ispod zemlje i nagrizaju korijenje. 

Buha 

Buha je kukac najbliži muhama. Ona nam siše krv kao i ko- 
marac. I oko njenoga uboda koža se upali, te ostane crvena mrlja. Ali 

dok komarac doleti i odleti, postala je buha pravi nametnik, te se za- 
država na čovjeku. Stoga je izgubila i krila, ali ipak može brzo uteći, 
jer ima jake i dugačke stražnje noge pa njima skače. Ona je smeđe 
boje, a tijelo ima splošteno i dlakavo. 

No dok se odrasla buha hrani krvlju, njena ličinka jede pra- 
šinu. Buha odlaže jaja u mračne i prljave kutove i pukotine na podu. 
Iz njih se izvale za 4 — 6 dana bijele i dugačke ličinke bez nogu koje 



Buha, velika 2 milimetra, a mužjak, b ženka, c ličinka, d kukuljica 

se prehrane smećem i za 1 1 dana zakukulje se u duguljastu za- 
pretku. U njemu se za 1 1 dana preobraze u odraslu buhu. 

Da ne bude buha, treba da je kuća uvijek čista, a naročito valja 
ljeti često prati podove vrućom lužinom. 

Mnoge životinje imaju svoje naročite buhe od kojih neke pre- 
laze i na čovjeka, kao buha s psa ili štakora. U Indiji i lučkim gra- 
dovima buha štakora prenosi na ljude kugu. 

Muha, obad, štrk, komarac 
imaju samo jedan par krila, pa tvore posebnu hrpu kukaca 
DVOKRILGE. 

Oni su većinom manji kukci koji se hrane tekućom hranom, te imaju 
usta uređena za sisanje, a neki imaju u njima i bodeže, kojima buše kožu drugih 
životinja ili sišu krv. Ovi su nametnici. Neki dvokrilci obilaze cvijeće, te i oni 
doprinose njegovu oprašivanju. 

Dvokrilci se preobražavaju kao i kornjaši preko ličinke i kukuljice. Ličinke 
nemaju nogu, kod mnogih su uopće bez pravoga oblika, pa se zovu upljuvci. 
One se zakukulje bez posebna omota, kao komarči, ili u staroj ličinkinoj koži 
koja se skrutne u bačvicu, kao muhe. 

Mnogi odrasli i ličinke kvare bilje, a neki su i nametnici na drugim živo- 
tinjama. Od ovih su vrlo korisne muhe gusjeničarke koje tamane gusjenice, ali 
korisne su i ličinke mnogih muha koje uklanjaju trulež. 

Na njih se prislanjaju buhe, pravi nametnici bez krila koji sišu krv. 

Dvokrilci su vrlo važni za zdravlje čovjeka i domaćih životinja, jer su 
mnogi prenosnici teških zaraznih bolesti. 

Po naše zdravlje su opasni muha, komarac i buha. 

Dvokrilci su rašireni po čitavoj Zemlji sve do najdaljega sjevera i svuda 
^h ima u ogromnoj množini. 

Ušenjkar 

Ušenjkar ili zlatooki listak vrlo je koristan kukac. Na usku i 
duguljastu tijelu kao u komarca ima on četiri velika i jednaka krila. 
Ona su prozračna i zelenkasta, a u njima nema kao u muhe ili leptira 

samo malo žilica koje ih razapinju, već su ona žilicama gusto i pravilno 
istkana kao mrežom. Zbog takovih se krila ušenjkar i njemu slični 
kukci zovu mrežokrilci. 

Ušenjkar ima oči sjajne kao zlato, 
a živi u vrtovima. Sitna jaja lijepi po 
Ušću na dugačkim nitima, pa se čine na 
pogled kao male kijačice. Smeđaste se 
ličinke, velike nekoliko milimetara, za- 
državaju na lišću po kojemu traže ušenj- 
ke. Dugačkim i šupljim čeljustima hva- 
taju ih kao kliještima te isisavaju poput 
kozakovih ličinaka. Zakukulje se u sme- 
đoj čahurici, a preko zime mnogo se 
ušenjkara skloni u ljudske domove. 

jednako su korisni i mnogi nje- TTV , ... 0 . .. 

..... v -v • v -i Ušenjkar, raskriljen 3 cm, s jajima 

govi srodnici time sto umstuju usenjke. na nitima 

Mravolovac ili mravinji lav je sličan ušenjkaru, samo je mnogo 
veći te ima smeđasta krila. Mravolovac živi uz rub šume, a njegove 


Mravolovac ima raskriljen 55 mm. Ispod njega ljevkaste jamice s ličinkama. Lijeva li- 
činka baca na mrava zemlju da se skotrlja u jamicu, desna isisava mrava. Desno ozdo 
ličinka, a više nje okrugla čahurica u kojoj je kukuljica 

ličinke izdubu u pijesku ili šupljikavoj zemlji ljevkaste udubine s pro- 
mjerom od 4 — 5 cm u koje se ukopaju pa vrebaju na mrave, druge 
sitne kukce i pauke. Kada se mrav skotrlja u dno lijevka, zgrabi ga 
ličinka vrlo jakim i dugačkim čeljustima te ga isiše. Ličinka mravo- 
lovca prezimi, a u proljeće se zakukulji u okrugloj čahurici. 

Ovi kukci tvore posebnu hrpu : MREŽOKRILCE. Imaju četiri jednaka 
mrežasta krila, dugački i tanki zadak, a čeljusnicama grizu. 

Oni se preobražavaju kao i kornjaši preko ličinke i kukuljice. Žive svuda 
na Zemlji, a najviše u toplim krajevima, pa među njima ima vrlo velikih kukaca 
koji raskriljeni imaju preko 16 cm. 

Konjska smrt 

Konjska smrt ili plavetni vilinski konjic je veliki poznati kukac 
koji leti uz mirne potoke i bare. Ona ima četiri velika, sjajna krila, 
isprepletena mnogim žilicama, i vrlo dugačak, tanak zadak. Krila su 


Konjska smrt, dugačka 5 cm, a raskriljena ima 8 cm ; u vodi ličinka s ispruženim 
hvatalom za malenom ličinkom obrubljenoga kozaka 


u ženke slabo smeđeprozirna, a zadak zelen, dok mužjak ima na kri- 
lima široku modru prugu i tamnomodar zadak koji se prelijeva u 
kovnu sjaju. Velikim očima zapaža komarce i druge sitne mušice, a 

kako je brža od njih, leteći ih hvata svojim oštrim ustima. S plijenom se 
spusti na grančicu da ga brzo pojede i nastavlja lov. Konjska smrt je 
stoga vrlo korisna, jer pojede na dan više stotina komaraca. 

Kao komarac odlaže i konjska smrt svoja jaja u vodu, i to 
s pomoću leglice u zeleno bilje. Ličinka živi u vodi, ali ne dolazi na 
površinu da diše uzduh, već ima kao i tulareva ličinka škrge kao tri du- 
guljasta listića na kraju zatka. U te tanke listiće razgranale su se iz 
tijela uzdušnice, te s pomoću njih konjska smrt udiše uzduh iz vode 
kao i riba. 


Zelenkasta ličinka također je vrlo grabljiva te se hrani ličinkama 
drugih vodenih kukaca. Da ih sigurnije hvata, ima ispod ustiju hvatalo 
koje može naglo da ispruži te njime kao kliještima zahvati plijen. 

Premda ličinka konjske smrti živi u vodi, te je škrgama i hva- 
talom udešena za takav život, ipak je ona inače vrlo slična odrasloj 
konjskoj smrti. Stoga ta ličinka ne treba da prođe veliko i potpuno 
preobražavanje kao hrušt ili pčela. Kako raste i presvlači se postaje 
postepeno sve sličnija odrasloj konjskoj smrti. Rastu joj i krila, te 
za prijelaz u odraslog kukca ne treba nikakove kukuljice. Dorasla 
ličinka preobrazi se izravno u odrasloga kukca, pa se ovakovo razvi- 
janje zove polupreobrazba. Kad ličinka treba da se nakon 2 — 3 
godine posljednji put presvuče, popne se po stabljici iz vode. Iz 
raspukle kože izađe odrasla konjska smrt sa slabašnim kratkim i me- 
kanim krilima. Za kratko vrijeme ona se rašire i očvrsnu, te do- 
mala vodena životinja nastavi život u uzduhu. 



Oko voda oblijeću još mnogi drugi slični kukci koji se zovu 

vretenca ili vilin- 
ski konjici, jer ima- 
ju duguljasto vre- 
tenasto tijelo. 

Pjegavo vretence 
ima širi, plosnat za- 
dak, te čvrsta i jaka 
krila kojima neu- 
morno leti, pa i pli- 
jen pojede u letu. 
Vrlo često putuje u 
ogromnim jatima. 

Vodene vijet ili 
lepica zadržava se 
također oko voda, 
jer u njih odlaže 

17 


Pjegavo vretence dugačko 5 cm, raskriljeno ima 8 cm. U vodi 
je ličinka s hvatalom, a sa strane na vlati je prazan svlak iz 
kojega je izišlo odraslo vretence 

jaja. Njegova ličinka živi u vodi, te je posebno za to udešena. S obje 
strane zatka, na odušcima, izrasli su joj nježni listići u koje su se 

razrasle uzdušnice, pa 
su to prave škrge; Nji- 
ma neprestano trepeće 
da joj ih oplakuje svje- 
ža voda. Hrani se dra- 
gim životinjama. Nakon 
tri godine, pošto se 22 
puta presvukla, popne 
se ličinka nad površje 
vode, te iz nje izađe kri- 
lat vodencvijet. Ali on 
ipak nije odrasla životi- 
nja, jer se još jedanput 
presvlači, pa tek tada 
postane potpuno gotov 
vodencvijet. Prednja 
Vodencvijet, tijelo je dugačko 2 cm. U vodi ličinka, njegova krila mnogo SU 
lijevo izlazi iz nje prvo stanje krilatoga vodencvijeta, od Stražnjih a na 

desno na stabljici je izašlo iz njega drugo krilato stanje 1 * • 1 • -i 

. iv i •• kraiii zatka ima tri qu- 

koje je odrasli vodencvijet J . . . v 

gacke niti. Ljeti leti ce- 
sto oko voda u velikim jatima, ali živi kratko vrijeme, tek koji sat 
ili dan, jer nema ni usta da jede. 

Konjska smrt, vretence, vodencvijet 
imaju velika mrežasta opnasta krila te prave zasebnu hrpu kukaca 
PRAKRILCE. 



Svi oni čeljusnicama grizu. Njihove ličinke žive u vodi te su jednako 
grabljive kao i odrasli, a razvijaju se polupreobrazbom, tj. preobražavaju se 
bez kukuljice. Oni su vrlo česti svuda uz vodu. 


Zeleni konjic 

Zeleni konjic ili zrikavac je vrlo običan i poznati kukac koji 
ljeti često skoči iz trave ili grmlja. Zbog svoje zelene zaštitne boje 
ne opaža se lako među zelenilom. Jakim i dugačkim stražnjim no- 
gama on daleko skače. Ozgo i sa strane pokrivaju tijelo tvrda i du- 
gačka prednja krila, a ispod njih su složena veća donja. Krila su u 
konjica prema tome slično uređena kao u hrušta, jer i on maše samo 
donjima kad leti. Jakim čeljustima žvače travu, ali pojede i svaku 
gusjenicu ili muhu koju uhvati. U želucu ima hitinske pločice da bo^je 
samelje hranu. Ticala su mu vrlo dugačka. 

Dok se gotovo svi drugi kukci ne glase, čuje se na livadama 
gdje ima konjica jako zrikanje. To zriču samo mužjaci koji imaju 
na prednjim kri- 
lima neke jače ži- 
lice, pa prevlače 
jednom o drugu 
kao gudalom o 
strunu. Kada ko- 
njic proizvodi glas. 
mora da ga i čuje. 

Stoga ima i uho, 
ali ne u glavi, već 
u gnjatu prednjih 
nogu, dakako po- 
sve drugačije ure- 
đeno od našeg. 

Ženka se razli- 
kuje od mužjaka 
što ne zriče i što 
ima dugačku le- 
glicu na kraju zat- 
ka kojom sakriva Zeleni konjic, raskriljen 12 cm; mužjak a leti, ženka b odlaže 

potkraj ljeta u j a J a u zeml J u ’ c ličinke 

zemlju jaja. U proljeće se iz njih izvale mladi konjici koji su dosta 

slični odraslima, samo nemaju krila ni leglice. Te ličinke hrane se 







Razvitak skakavca (šaške): A jaje, B-F ličinke; a, b , c su grudni kolutići, 
a na oba posljednja rastu krila b’ i c’ 


jednako kao i odrasli. Dok rastu i nekoliko puta se presvlače, postaju 
im pomalo sve sličnije te potkraj ljeta dorastu. 

Zbog toga što ličinka i konjic žive jednako, lako ona odraste 
u njega pa i ne treba da se zakukulji kao gusjenica koja se mnogo 

razlikuje od leptira nesamo oblikom, već i hranom. Gusjenica grize 
lišće, a leptir siše cvjetni sok, pa da joj se samo usta preobraze u 
dugačko sisalo, ne može ništa da jede te mora da miruje kao 
kukuljica. 




Crveni čegrtaš živi po poljima i livadama. Gornja krila ima 
smeđasta kao tlo, a kad poleti, vide mu se crvena donja krila 


Crveni čegrtaš ima raskriljen 45 mm b; nad njim na grančici 
zeleni konjic a 

tima iz opustošenih 
krajeva u nove, pa 
iz Podunavlja dopre 
čak u Englesku. Još 
teže pustoše druge 
šaške u Africi i 
Južnoj Americi. Go- 
lema jata bivaju du- 
gačka ioo km, a ši- 
roka 20 km te pre- 
vale i 2.000 km. Ara- 
pi ih jedu. 


kojima štropoće. 
Zriče tako da 
bedrom stražnje 
noge prevlači kao 
gudalom po jed- 
noj jakoj žilici 
prednjih krila, a 
uši ima na pr- 
vome kolutiću 
zatka. 

Šaška ili put- 
nički skakavac na- 
nosi ogromnu šte- 
tu u južnoj Rusiji, 
a katkada i kod 
nas. Kad se mno- 
go razmnoži, pu- 
tuje u silnim ja- 


Šaška, dugačka 6 cm Pol J ski ŠtUrak 111 

popac nastanio se u 

rupama na livadama. On je crn, a zriče slično kao konjic. Njegova 
ženka ima leglicu. Ličinke ne dorastu u jednoj godini, već prezime 
i tek u proljeće potpuno odrastu. 



Ravnokrilci 


26 l 



Kućni šturak ili popac zadržava se uz ognjišta po kućama. On 
je smeđaste boje, a hrani se otpacima kućanstva. Iz svoga 
zakloništa izlazi 


noću. 

Rovac živi ispod 
zemlje kao krtica. 

Krila su mu stoga 
slaba, a prednje 
noge kratke i ra- 
širene slično kao 
u krtice, te njima 
dobro ruje. Hrani 
se ličinkama ku- 
kaca, ali odgriza i 
korijenje pa tako 
načini mnogo kvara, osobito u vrtu. U podzemnome prostoru snese 
on i jaja, a da sunce bolje zagrije zemlju nad njima, izgrize kori- 
jenje svoj travi koja raste nad tim mjestom da se osuši. 


Poljski šturak, dugačak 3 cm ; desni mužjak ispred rupe zriče 



Rovac, dugačak 5 cm; desno u rupi jaja 

Sve ove i slične kukce zovemo skakavcima. Oni žive najviše 
na poljima i livadama gdje se čuje njihovo glasno zrikanje. Te gla- 
sove proizvode skakavci krilima. 


Žohar 

Žohar ili buba Švaba zadržava se po toplim mjestima u kućama. 
Iz svojih skloništa izmile crnkasti žohari u mraku pa dugačkim no- 

gama plaze po čitavoj kući i traže hranu, mrvicu hljeba ili zelenja. 
Kao u mrazovca ima krila samo mužjak, dok ih ženka nema. Jaja 
ne odlaže svako za se, već 
po 16 u smeđem omotiću. 

Za tri mjeseca izlegu se 
mladi koji su odmah slični 
odraslima, a kada se sedam 
puta presvuku, posve ih do- 
stignu. 

Švapski žohar ili rusa, 
je manji i svijetlosmeđi, te 
živi po kućama uz običnoga 
žohara, ali ga taj potiskuje. 

Žohari se najbolje tamane 
otrovanom hranom ili tako- 
da se kruh naspe smjesom boraksa i šećera, ili se love na pivo koje 
se u višoj posudi stavi na pod, a sa strane postave kose daščice za 
prilaz. 

Bogomoljka odlaže jaja također u omotićima kao žohar. Ona 
živi u travi i grmlju pa je obično zelena kao i konjic, no među suhom 




Bogomoljka, velika 7 cm, uhvatila je muhu, desno omotić s jajima 


i žutom travom i ona je žućkasta. Prvi kolutić prsiju vrlo joj 
je dugačak, pa se čini kao da nosi glavu na visokom vratu. Veoma 
duge su joj i prednje noge, a gnjat može da složi prema bedru kao 
što 9e slaže oštrica džepnoga nožića u korice. Njima hvata muhe 
i druge kukce. Živi pomalo svuda u našoj domovini na suhim i sun- 
čanim mjestima, a najviše u toplome Primorju. Mlade bogomoljke su 

slične odrasloj, i kad se presvuku 7 — 8 puta, posve izrastu. Jaja joj 
prezime. 

Paličnjak ili suha grančica živi u Primorju. Ima dugačko smeđe 
tijelo slično grančici ili štapiću. Krila je potpuno izgubio, a dugačke 



Paličnjak, dugačak 8 cm 


noge može posve da sklopi uz tijelo. Prislonjena ili obješena o granu 
ne možemo ga raspoznati od nje, a ako ga prihvatimo, tako se ukoči da 
padne na tlo kao grančica. I jaja su mu 
smeđa te se čine kao kakve sjemenke. Mla- 
di su paličnjaci slični odraslima. Neki trop- 
ski paličnjaci veliki su preko 30 cm i slični 
trnovitim grančicama, a neki opet suhome 
lišću. Svi oni žive na drveću i grmlju, pa 
su ovim svojim oblikom i bojom među 
sličnim granjem izvrsno zaštićeni. Ovakovu 
zaštitnu sličnost upoznali smo već kod 
leptira. 

Uholaža ili kera ima dugačko tijelo na kojemu se krila jedva 
vide. Ispod kratkih gornjih krila savijena su uzduž i poprijeko donja 

krila, ali njima ona ne leti. Na kraju zatka ima dugačka, malo -svrnuta 
kliješta kojima se brani. Manje družine uholaže sakrivaju se ispod 
kamenja i kore. Noću traže trulo bilje i voće u koje se zavlače, a 
s našim uhom nemaju nikakvoga posla. Uholaže prezime kao odrasle. 
Ženka čuva svoja jaja, liže ih i premeće, a' i mladi se još sakupljaju 
oko nje, te ih ona i brani. Dok drugi kukci pogibaju čim snesu jaja, 
ugine uholaža tek kad joj mladi nešto porastu. 


Uš 


Siva uš ili glavena vaš je veoma neugodan nametnik u kosi čo- 
vjeka. Ona siše krv kao i buha, ali ne samo odrasla, već i mlada odmah 
čim se izvali iz jajeta. UŠ ne silazi s čo- 
vjeka kao buha da odloži jaja, već ih lijepi 
na vlasi kao gnjide. Snese ih 50—60. Li- 
činke uši slične ^u starima te pomalo do- 
rastu do njih kao i mladi konjici. U njenu 
nametničku životu ne trebaju joj krila. Da 
ne ispadne iz kose, ima na nogama svinute 
pandže kojima se pridržava. 

Bijela uš ili odećna vaš je malo veća, 
a zadržava se u rublju prljavih ljudi. Ona 
lijepi svoje gnjide po šavovima rublja. Na 
tijelo izlaze ona i ličinke samo da se napiju krvi. Ali njen ubod može 
da bude vrlo opasan. Kao što komarac malaričar može da prenosi 
malariju, tako ova uš prenosi još mnogo težu bolest pjegavac. Od te 



Siva uš velika 3 mm a , c vlas 
s jajima, b jače povećana 



Mračni termit, 1 radnik, velik 5 mm, 2 vojnik, 3 krilata ženka, 4 ženki 
su otpala krila, 5 ženka s povećanim zatkom od mnogo jaja 


bolesti naš narod je osobito teško stradao za prošloga rata. Stoga se 
valja te uši vrlo čuvati, a kad počne da se širi, najbolje se tamani 
toplinom. 

I na sisavcima žive različite uši. 

Uz njih su nametnici na sisavcima i pticama još i tekuti koje ne 
sišu krv, već grizu dlaku i perje. One su bojom vrlo slične boji živo- 
tinja na kojima se zadržavaju, pa je 
tekut na vugi žuta, na labudu bijela, 
na liski crna. 

Termiti žive u toplim stranama 
svijeta u velikim i složenim zadru- 
gama kao mravi. Među radnicima 
ima jakih vojnika i manjih radnika 
koji grade stanove, njeguju leglo i 
donose hranu. Ženka u termita snese 
mnogo milijuna jaja pa od njih ima 
vrlo otečen zadak, a doživi 15 go- 
dina. Neki termiti izgrade po neko- 
liko metara visoke stanove, a drugi 
ih izruju ispod zemlje ili u drvetu. U 
kući izbuše sve drvene predmete do 
najtanjega površnoga sloja pa se ovi 
od najslabijega dodira razruše. 

Mračni termit živi u drveću 
i pod zemljom oko Sredozemnoga 
Mora, a i u našoj domovini u južnom 
Primorju i Južnoj Srbiji gdje kvari 
stabla dudova, lozu i stupove za te- 
lefon i brzojav. U Velesu srušila se 
x 93 0 godine kuća kojoj su grede isto- 
čili termiti. 


Termitnjak nekog termita u 
Australiji, visok 6 metara 


Zeleni konjic, štura k, žohar, bogomoljka, uholaža 
imaju prvi par krila obično ravan i tvrd, te tvore zasebnu hrpu kukaca pravokrilce ili 

RAVNOKRILCE. 


Neki su i bez krila. Ustima grizu, a kako se hrane najviše biljem, na- 
prave vrlo mnogo kvara. Neki ravnokrilci skaču te se i glase zrikanjem. 

Ravnokrilci se razvijaju na mnogo jednostavniji način od kornjaša, leptira, 
opnokrilaca, dvokrilaca, mrežokrilaca i prakrilaca, jer njihove ličinke žive 
na jednak način kao i odrasli, pa su im stoga vrlo slične i ne trebaju se posebno 
preobražavati. Ličinka ravnokrilca postupno izraste u odrasloga, ona se razvija 
izobrazbom. 

K ravnokrilcima se prislanjaju uši, tekuti i termiti koji se također razvi- 
jaju izobrazbom, a obično su bez krila. Većinom su nametnici, a neki sišu 
krv, te su prenosnici bolesti. 

Zajedno s čovjekom žive žohari, kućni šturak i uši. 

Ravnokrilci žive posvuda na Zemlji, a najrašireniji su u toplim stranama. 

Kućna stjenica 


Stjenica 

Kućna stjenica je još jedan kukac koji uz buhu i uš napastuje 
čovjeka. Da mu bude uvijek blizu i ona se također zavukla u kuću. 

Ni ona nema krila, jer i bez njih brzo dođe do 
hrane. Danju se stjenice sakrivaju po pukoti- 
nama i rupicama u namještaju ili zidu gdje je 
sve uprljano njihovim crnim izmetinama. Tamo 
odlažu i bijela jaja. Mlade stjenice odmah su 
slične starima, pa sišu krv kao i one, ali su to ipak 
ličinke, te se nekoliko puta presvlače dok odrastu. 
Stoga ima po njihovu skloništu i praznih košuljica, 
velika 5 milimetara One se razvijaju izobrazbom kao i zeleni konjic 
i svi ravnokrilci. 

Obnoć kad ljudi spavaju, izmile stare i mlade stjenice te se do- 
šuljaju svojim hitrim nožicama da im sišu krv. Stoga ima i stjenica 
usta izvučena u dugačko rioce koje sklopi pod glavu na trbušnu stranu 
da joj ne smeta u hodu. Kad hoće da siše, uspravi ga te oštrim 
bodežima što su u njemu probuši kožu kao komarac. Dok siše krv, 
kapne u ranicu malo sline, pa od nje koža nateče i upali se kao od 
komarčeva ujeda. Dodirnemo li se stjenice, ispusti ona iz posebnih 
žlijezda na naleđu zatka odvratan smrad. 

U nečistim kućama stjenice se veoma razmnože, pa se samo 
najpomnijim čišćenjem možemo da branimo od tih neugodnih na- 
metnika. Najviše smeta stjenici vlaga, te se čestim pranjem može 
dobro da suzbija. Progone je i jedu i žohar i mravi, a i neki sitni 
pauk koji rado zađe u stjeničave kuće te ih uništi po 30 — 40 na dan. 

Preko zime zavuku se 


stjenice u hladnim kuća- 
ma u pukotine te gla- 
duju i preko pola godine 
kao i lastavičja stjenica 
koja u lastavičjem gnije- 
zdu čeka preko zime dok 
se ne povrate lastavice. 

Drugi stjeničini srod- 
nici imaju kao i ostali 
kukci krila koja su slična 
krilima kornjaša, jer su 
gornja barem u prednjoj 
polovini kruta. 

Listar siše po drveću u voćnjacima i šumama sokove iz lišća i buši 
u njemu rupe. Na zimovanje zavlači se on u kuće. 



Siva smrdibuba, velika 1 cm, na kupini. Desno su 
jednoj raširena krila. 

Siva smrdibuba ili kupinina 
stjenica siše maline i kupine, pa one 
od nje i dobiju neugodan vonj. 

Jaja odlaže na lišće. Mladi odrastu 
preko ljeta pa tako prezime. 

Opančar ili vatrena stjenica 
zadržava se uz debla drveća u ma- 
njim družinama koje sišu trule 
tvari. On je crvene i crne boje, a 
nema stražnjih krila, pa ne može 
da leti. 

Neke stjenice naselile 
su se i u vodu. 

Skakalica ili gazivoda 
trči hitro po površju mir- 
nih voda blizu obale. 

Kratkim prvim parom 
nogu lovi ona kukce, dok 
su joj druga dva para 
vrlo dugačka i imaju dla- 
kava stopala kojima ga- 
zi po vodi. 

Nauznačarka ili ve- 

slarica vješto pliva u vo- 
di i to tako da trbušnu 
stranu okrene gore, a le- 
đa dolje. Ona vesla stra- 
žnjim nogama kao i ko- 
zak, a isisava ličinke dru- 
gih kukaca. Njezin ubod 
boli kao kad ubode pčela. 

Štipavicaili vodna škorpija je još veća vodena stjenica koja sklapa 
prednje noge kao bogomoljka, a vrlo je grabežljiva. Puže najviše 
po dnu te je sva zaprljana od blata, pa se jedva opaža u vodi. 

Sve se ove različite kopnene i vodene stjenice razvijaju izo- 
brazbom. 



Skakalica, velika 15 mm na površju vode. U vodi dvije 
nauznačarke, dugačke 18 mm i štipavica, velika 22 mm 
koja isisava ribicu 



Opančar, velik 12 milimetara 


Cvrčak 

Cvrčak je veliki i snažni kukac, a spada među rijetke kukce koji 
se glase kao i skakavci. Po svim toplijim stranama naše domovine, 
osobito u Primorju, Hercegovini i Južnoj Srbiji, čuje se ljeti njihovo 

jako cvrčanje. To cvrče samo mužjaci posebnim cvrčalom s trbušne 
strane na prvom kolutiću zatka. Cvrčak se zadržava u krošnji drveća 
te svojim jakim riocem buši grančice i siše sok. Za probavu toga slat- 



Cvrčak, tijelo dugačko 24 mm; na tlu ličinka s jakim nogama za rovanje 


koga soka ima on u crijevu sitne gljivice. Oba para krila jednako su 
mu velika i prozirna te mnogo dulja od tijela. 

Ličinke cvrčka žive pod zemljom kao i hrušteve grčice, te su i 

posebno udešene za podzemni život. 
Da lakše ruju, prednje su im noge 
kratke i široke slično kao u rovca. I 
ličinka siše sok iz bilja kao i odrasli 
cvrčak, ali kako živi pod zemljom, 
buši svojim riocem korijenje. Zbog 
toga što je udešena za podzemni život, 
nije posve slična ođraslome cvrčku 
pa se ne razvija jednostavnom izo- 
brazbom kao stjenice, nego polupre- 
obrazbom kao konjska smrt i drugi 
prakrilci. Kad ličinka doraste, iskopa 
se iz zemlje, prikvači o stablo te iz nje 
izađe gotov cvrčak. Ispod zemlje živi 
njegova ličinka nekoliko godina, a u 
Sjevernoj Americi ima cvrčak koji tre- 
ba za razvitak punih 17 godina, pa se 
. .v rl c ličinka presvlači 30 puta. 

Vrbov pjenusar, velik 6 mm; na gran- . v . r 

Čici dolje lijevo pjena, desno gore li- Pjenusar je sitan cvrcak na liva- 

činka koja je proizvodi dama koji odlaže jaja na zeleno bilje. 

se st T na Miu p ° u ™ đ *™ 

je i prozvana kukavna U! z 3Z P'javački. Ona 

lena ličinka pjenusara koja siše iz bilja'vjk ^ kadl^ ^ “T™ ze ‘ 
tvara ga u pjenu „ kojoj je sakrivena Jj ^ g ' P™- 

013 kr,oc * ka ° cvrčak, a skače kao skakavac “ ‘ P,emKar 


usenjaK 

-ne^SSrZ utfjet^S,^ ^ ™ ka < 

se zadržaTa po'mMm grbici™ ip^LTdtlfett 1 ’ T^'* k<>ii 
ženke koje su se izvalile iz F F ma divlje ruže. To su same 

jaja što su prezimila u pu- 
kotinama kore. One ne od- 
lažu jaja, već iz njih izlaze 
živi mladi koji odmah sišu 
divlju ružu pa odrastu već 
za deset dana i legu opet 
žive mlade. Većina nema 
kl 'da, jer ne moraju da 
traže hranu. Ali da se mo- 
gu^ raširiti po svim divljim 
ružama, ipak narastu ne- 
kima krila kojima lete na 
druge stabljike. Tek u 
jesen izlegu se druge žen- 
ke i krilati mužjaci. Te 
ženke ne daju više živih , 
mladih, već odlažu po pu- ; 

kotinama kore jaja iz kojih - r 

stavnom P i^ se jedno 

sasvim 1Z diVlj£ rUŽ£ ’ Pa n£ “*>«« da ga 

dajuuCTcIL Xe T iZn,eti " C slafc P» kad p* 

izmetina <* s,a£k 

Za odbrani, od nepriiatelia h„*. P 1 P ° Sebn ° n J e S u J u 
bčinaka ušenjkarevih, imaju ušenici b?* ' *! Jemh Iičinaka te 

Njima izlučuju ljepljiv voštan sok k^d^aŽml^^T 
bacaju na neprijatelje. gac^ strazn Jim nogama 


Ružin ušenjak, velik 4 mm, fl ženka s kri]ima> b ^ 
nla, c usenjci na grančici divlje ruže 

Krvavi ušenjak, lijevo dolje, velik 3 mm; na grančici ja- 
buke velika zadruga zastrta bijelim voskom 


Krvavi ušenjak 

kvari stablo i jabuko- 
ve grane velikim bra- 
zgotinama i kvrga- 
ma. Izvana je umotan 
u bijele voštane kon- 
čiće, pa kad ih je 
mnogo zajedno, čini 
se kao da se o granu 
prihvatila bijela plije- 
san. Kada se ušenjak 
zgnječi, pokaže se cr- 
vena mrlja, pa se 
zbog toga i zove kr- 
vavim. Zimuje kao mlada ličinka, a u ljeto se razviju i krilati koji 
lete na druga stabla pa tako čine veliki kvar. 

Trsov ušenjak ili filoksera koji je prije nekih 60 godina prene- 
sen iz Amerike u Evropu nanio je silnu štetu našem narodu. On 
siše većinom na korijenju, a 
ljeti izlaze iz zemlje i krilati 
1 razlete se u druge vinogra- 
de. Od uboda trsova ušenjka 
nastanu na korijenju vinove 
loze kvržice, ono ne može 
više da hrani lozu, i trs se za 
nekoliko godina osuši. Kod 
nas se pojavio trsov uše- 
njak l88o godine, te se do Trsov ušenjak, manji od milimetra, a ženka s kri- 
danas raširio po svim dijelo- lima, ^ 1 c bez krila, kod c kako siše na korijenu, 
vima naše zemlje. U sjever- d i a -i a ’ « kvržice na kori j en j u 

nijim krajevima (Slovenija, Hrvatska, Srbija) već je posve uništio 
stare vinograde, a u južnim danas se naglo širi (u Hercegovini, Dal- 
maciji) te vinogradi bez pomoći propadaju. Uništeni vinogradi se 
obnavljaju američkom lozom koja podnosi filokseru, te se na nju 
kalemi naša plemenita loza. 


Šljivin crvac 

Šljivin crvac, ili kako se obično zove štitasta biljna vaš, napravio 
je u posljednje vrijeme u našim šljivicima ogromnu štetu, upropašću- 
jući ih tako strašno kao trsov ušenjak naše vinograde. Za nekoliko 
posljednjih godina smanjen je prirod 4 šljiva na samo jednu petinu pri- 
jašnjega priroda. 

Ženke šljivina crvca imaju oblik izbočena štita, nemaju krila, a 
prisisane su u proljeće na grančicama šljive koje izgledaju kao da su 
posute sitnim smeđim kvržicama. One se nikuda ne miču te ispod 
sebe odlože i 500—800 jaja. Po ženkinoj smrti ostanu ta jaja prekri- 
vena njenim krutim štitom. Za neko dvije nedjelje izlegu se iz njih 
sitne ličinke koje se izvuku ispod štita te odu na lišće. Prilikom toga 
putovanja vjetar ih 
lako raznese na druge 
šljive, pa se tako šlji- 
vin crvac brzo ras- 
prostrani po velikim 
šljivicima. 

Mlade ličinke šlji- 
vina crvca sišu poput 
ušenjaka na lišću šlji- 
ve sve do jeseni dok 
lišće ne počne da ve- 
ne. U to vrijeme na- 
rastu velike do 2 mm, 
a u jesen se spreme 
na zimovanje te odu 
opet na grane i sta- 
blo šljive. Tu potra- 
že ličinke pukotine i 
zaštićenija mjesta 
gdje također sišu i 
prezime. Izdrže i ja- 
ku smrzavicu sve do 
— 30 °. 

Čim bude u rano 
proljeće malo toplije, 

odmah izmile ličinke šljivina crvca iz svojih zakloništa te potraže 
mlade grane šljive koje nabuše da sišu, i domala postanu od njih 
odrasle ženke sa štitom. Mužjaci šljivina crvca nemaju štita te lete 
jednim parom krila. 

Sisanjem sokova iz šljive naprave ženke i ličinke šljivina crvca 
vrlo mnogo kvara, a uz to još kao i ušenjci puštaju iz sebe mednu 
rosu koja se zadrži na lišću, te se u ovom slatkom soku razmnažaju 
neke gljivice. Sve to kvari lišće, a zatim se počnu sušiti i grane, kora 
puca, izlazi guma, drvo počne da slabi i trune, pa na njega navale 
još različiti škodljivi kukci. Ovako bolesna šljiva postane slabo rodna 
te posve propadne. 



Šljivin crvac, i mlade ženke, 2 odrasle ženke na grančic 
šljive velike do 6 mm, 3 mužjak velik 5 mm, 4 mlada ženka 
ozgo, na nadutu tijelu ispod štita vide se sitna ticala, nožice 
i rioce, 5 jaja ispod štita ženke velika Va mm, 6 mlada li- 
činka, velika V 2 mm 

Zajedničke osobine kukaca 


Da se šljivici očuvaju, prskaju ih različitim sredstvima, kao 
karbokrimpom, solbarom, ali to koristi samo kada su ličinke po- 
kretne u rano proljeće i ljeti i jeseni. Kada u proljeće izrastu u odrasle 
ženke, one su kao i jaja i posve mlade ličinke zaštićene krutim štitom 
preko kojega ne dopre nikakovo sredstvo. 

Ali za zaštitu šljivika može se mnogo doprinijeti i na prirodan 
način, da se razmnažaju ose najeznice i božje ovčice. S ovima je 
u Americi postignut ogroman uspjeh u plantažama naranča i limuna 
u Kaliforniji koje su također bile gotovo upropašćene od sličnoga 
crvca. Od velike su koristi u šljivicima i ptice pjevice, a osobito sje- 
nice, pa im valja postaviti što više prilike da se u njima udome i 
ugnijezde. 

Košenila je sličan crvac, a od njegovih osušenih ženki dobiva 
se krasna crvena boja karmin. Košenila živi na kaktusima u Mehiku, 
ali su je radi dobivanja te nekada skupe boje prenijeli i u druge tople 
krajeve. 

Lakovac je crvac koji živi na različitim smokvenicama u Indiji. 
Kao što se iz naših ušenjaka cijedi medna rosa, tako se izmetine 
lakovca stisnu na zraku u gustu i ljepljivu tvar koja se sabire i upo- 
trebljava kao šelak. 

Stjenica, cvrčak, ušenjak, crvac 

imaju usta produljena u rioce kojim sišu biljke ili životinje te prave posve zasebnu 
hrpu kukaca 

R I L Č A R E. 

To su najviše manji kukci koji imaju dijelom opnasta, dijelom tvrda 
krila, a ima ih i bez njih. Većina sišu bilje, pa naprave na njemu i vrlo mnogo 
kvara. Neki rilčari žive i u vodi, a mnogi luče neugodan smrad. 

Rilčari se najvećim dijelom razvijaju izobrazbom, jer ličinke žive pod 
istim prilikama kao i odrasli, a samo cvrčci polupreobrazbom, jer su im ličinke 
preudešene za podzemni život. 

Našem narodu su trsov ušenjak i šljivin crvac nanijeli neprocjenjivu štetu. 

Na čovjeku je nametnik stjenica. 

Od crvaca se dobiva crvena boja karmin i vrsta laka šelak. 

Rilčari su rašireni po čitavoj Zemlji, a najviše i najvećih ima u toplim 
stranama. 


Zajedničke osobine kukaca 

Kukci su najveća hrpa u životinjstvu. Preko dvije trećine sviju 
poznatih životinja su različite vrste kukaca koje napučuju prirodu 
nebrojenim milijardama. Njima pripada najglavniji udio u opstanku 
današnje žive prirode. Prema velikome broju i najrazličnijim životnim 
uslovima vrlo su raznoliki, a ipak su svi jednako građeni. 

Tijelo im je omotano u čvrst hitin, a duboko je urezano između 
glave i grudi te grudi ju i zatka. Na grudima imaju tri para članko- 

vitih nogu i dva para krila, a i krila i noge udešeni su po načinu 
života, pa su vanredno različiti. 

Prema hrani udešena su im usta oko kojih ima nekoliko dijelova 
za primanje hrane. Oni su kratki i čvrsti za žvakanje ili produženi i 
složeni u cjevčicu za sisanje. Od mesnate hrane probavilo je kraće, 
od biljne dulje, a ima u glavnom jednjak, želudac i crijevo. Kao bu- 
brezi rade cjevčice koje ulaze u crijevo. 

Posve na leđima imaju kukci srce, ali nemaju nikakvih žila, jer 
ne dišu plućama ni škrgama. Mjesto žila rasplele su im se po tijelu 
tanke cjevčice, uzdušnice, koje posvuda razvode uzduh za dihanje. 
Krv je u kukaca hladna pa se kroz zimu posakrivaju i smire ili uginu. 

Ticalima na vrh glave kukci njuše i pipaju, a oči su im složene 
od mnogih sitnih okašca, kod muhe od 4.000, a kod lastina repa od 
17.000. Mnogi imaju na čelu još i nekoliko jednostavnih oči. Neki 
se kukci glase, pa ti imaju i sluh. Ima kukaca koji i svijetle. Boje su 
neki žive, a mnogi su izvanredno priljubljeni svojoj okolini. Kod 
mnogih kukaca vrlo se razlikuju mužjak i ženka. 

Svi kukci se množe jajima koja odlažu na ona mjesta gdje će 
mladi živjeti i naći hrane, a ta su često vrlo različita od mjesta i 
načina života odraslih. 

Mladi kukci nisu odmah jednaki roditeljima, nego ih dostignu 
nakon duljeg ili kraćeg razvitka. Dok rastu, svi se po nekoliko puta 
presvlače. 

Kada ličinke žive na jednak način kao i odrasli, onda su im 
odmah dosta slične i dok rastu, izbijaju im postepeno krila i drugo 
što im nedostaje. Takovi su ravnokrilci i najveći dio rilčara. Njihovi 
mladi naprosto izrastu u odrasle, oni se razvijaju izobrazbom. 

Kada je ličinka slična odraslima, ali samo živi u drugoj okolini, 
te je prema njoj udešena, veća je razlika između ličinke i odrasloga 
kukca, kao kod prakrilaca i cvrčaka. Oni se razvijaju polupreobraz- 
bom ili nejasnom preobrazbom. 

Ali kada je ličinka posve različita i živi na drugi način negoli ro- 
ditelji, ona je i drugačije udešena pa nikako ne može da im pomalo i 
postepeno postaje slična. U njezinu tijelu treba da se izvrše najednom 
velike promjene, pa se za to vrijeme smiri u kukuljicu, kako to biva 
kod kornjaša, leptira, opnokrilaca, dvokrilaca i mrežokrilaca. Oni 
se razvijaju potpunom ili jasnom preobrazbom. 

Kod nekih kukaca postoje vrlo složeni društveni odnosi u ko- 
jima je provedena i tako daleka dioba rada da se može govoriti o 
uređenoj državi. 

18 

Kukci u prirodi 


Prema prirodnoj srodnosti kukci su podijeljeni u glavne hrpe: 
ravnokrilce, kornjaše, opnokrilce, prakrilce, mrežokrilce, leptire, dvo- 
krilce i rilčare. 

Kukci u prirodi 

Kukci su više od sviju drugih životinja rašireni po čitavoj 
Zemlji, pa gdje ima i najmanje prilike za život, tu su već naseljeni i 
kukci od najdaljega sjevera do najviših planina. Ali oni su kopnene 
životinje, i njihov je život mnogo ovisan o bilju, te je samo vrlo malo 
kukaca prešlo u slatku vodu, a u moru gotovo ih i nema. Najviše, 
najvećih i najljepših kukaca živi u toplim i vrućim krajevima Azije, 
Afrike i Amerike gdje su osobito značajni leptiri i kornjaši, a inače su 
širom Zemlje najviše rašireni đvokrilci i kornjaši. 

I u našoj domovini živi mnogo kukaca, a naselili su svaki kutić 
počevši od našega doma do vrhova najviših planina. 

U domu drže se samoga čovjeka gadni nametnički kukci : buha, 
uši, stjenica. Ovi napastuju i domaće životinje, pa se stoke i drugih 
sisavaca drže uši, buhe, štrkovi, tekuti, a peradi i ptica buhe i tekuti. 
Zatim se po kući zadržavaju: kućna muha, peckara, modra zujara, 
kućni šturak, žohari. Odijelo kvare moljci, pokućstvo toči kuckar, 
a na spremljenu hranu navaljuju gagrica, žitni žižak, graškov žižak, 
brašnar, žitni i brašneni moljac itd. 

U vrtu prave kvar na povrću: buhači, kupusar, sovice i drugi 
leptiri, repina listarica, rovac, a korisni su trčci, kupusarova gusje- 
ničarka itd. 

U voćnjaku naprave mnogo kvara kornjaši, a osobito leptiri i 
rilčari koji pojedu lišće ili zacrve voće. Tu se nađe: hrušt, jabučar, 
cigaraš i druge pipe, glogovac, kruškov prelac, kukavičji suznik, 
rzlatokraj, mrazovac, jabučni i šljivin leptirić te drugi leptiri, pa 
listar, siva smrdibuba, krvavi ušenjak i drugi ušenjci i šljivin crvac. 
Korisni su kukci: božja ovčica, najeznice, muhe gusjeničarke, 
ušenjkar itd. 

U šumi i uopće na drveću naprave mnogo kvara također najviše 
kornjaši i leptiri. Lišće izgrizu ili pokvare hrušt, a najviše gusjenice 
gubara, hrastova prelca, smrekova prelca, crvene lente, zatim šiškari 
i muhe šiškarice. Drvo toče jelenak, strizibube, potkornjaci, leptiri 
vrbotočac, stršljenar, osa drvarica. Zatim se nađu u šumi: lješničar i 
druge pipe r golupka, bjelop.jegavi ovnić, šumska osa, stršljen te vrlo 
korisne najeznice, muhe gusjeničarke, gusjeničar. Na tlu se opažaju 
trčak, zujak, krijesnice, grobar, rusi mrav, mravolovac itd. 

Na polju i livadi naći ćemo najviše šarenih leptira pa skakavaca. 
Tu se vide: klišnjak, kokica, babak, trčak, hitra, lastin rep, danje 


Kukci u prirodi 


275 


paunče, admiral, mala riđa, modri leptir, mlječikar, mrtvačka glava, 
ivanjska ptičica i toliki drugi leptiri, pa bumbar, livadni mrav, đu- 
brara, štrk, golemi komar, zeleni konjic, crveni čegrtaš i mnogi drugi 
skakavci, šturak, pjenušar. 

Oko vode i u vodi nađe se najviše kornjaša, komaraca, vretenaca. 
Tu živi: obrubljeni kozak, vodoljub, tular, komarči, golubačka mu- 
šica, konjska smrt i druga vretenca, vodencvijet, skakalice, nauzna- 
čarka itd. 


Drugačiji kukci žive po našim visokim planinama, posve drugi 
opet u toplim primorskim krajevima, a naše bezbrojne pećine na- 
selili su također posebni kukci koji su posve udešeni za život u vječ- 
nome mraku, pa su mnogi od njih i slijepi. 


Kukci se najviše hrane biljem, grizu lišće, korijenje, buše drvo, 
sišu sokove, pa dakako da idu i na takovo koje čovjek treba u svome 
gospodarstvu, ili koje pače naročito njeguje, te nema biljke koja ne 
bi imala i po više kukaca koji je kvare, a i posve unište. Stoga je vrlo 
velik broj kukaca koji teško oštećuju poljoprivredu, voćarstvo i šu- 
marstvo, a kvar što ga načine ne može se ni izraziti u brojkama, jer 
na pr. samo u Udruženim Državama Sjeverne Amerike računaju 
da kukci naprave kvara za preko milijardu dolara svake godine. 
Čovjek se od njih brani na mnogo načina, ali najbolje pomagače ima 
u samoj prirodi, a u prvome redu opet upravo među samim kukcima. 
Tu su najvažniji nametnički kukci koji žive kao ličinke u ovim štet- 
nima, a to su ose najeznice i muhe gusjeničarke, a zatim su korisni 
grabljivi kukci: božja ovčica, ušenjkar, ose, trčkovi, vretenca. Inače 
uništuju škodljive kukce i šišmiši, kukcožderci, glodavci, gušterice, 
žabe, pauci, a najviše ptice, a među njima osobito pjevice. Koci nas 
ima i poseban zakon o suzbijanju bolesti i štetočinja kulturnih HH 
ljaka te šumskih štetočinja.. 



Ali kolikogod strada bilje od kukaca, ipak su mu s druge strane 
i mnogo korisni, jer prenose po cvijeću cvjetni prašak, pa ga tako 
oprašuju i oplođuju, a četiri petine našega bilja treba za to upravo 
kukce : pčele, bumbare, leptire, neke muhe. 


Mnogi kukci su nametnici na drugim životinjama, pa i na samom 
čovjeku, a neki od tih šire i prenose teške zarazne bolesti, kao ko- 
marči, uši, muhe, buhe. 


Od sviju 700.000 vrsta kukaca domaće su životinje samo dva 
kukca: pčela i svilac. Inače se od proizvoda kukaca treba šelak i 
karmin od crvaca, a treslovina iz šišaka za strojenje kože. 

* 

Sabiranje kukaca 



Kukci se od sviju životinja najlakše sabiru i čuvaju, jer su u 
tvrdom hitinskom omotu te ne promijene izgleda ni kad se osuše pa 

i kada iznutra posve istrunu. Ostale 
životinje treba naročito spremati i 
udešavati da se čuvaju suhe ili u 
tekućinama,- a za ovaj posao treba 
uz trošak i posebna sprema. Lakše 
se mogu sabirati kućice puževa, 
ljušture školjaka te osušeni morski 
ježinci i zvijezde. 

Za sabiranje kukaca treba samo 
malo jednostavnih stvari koje sva- 
tko može s malenim troškom sam 
da spremi: mreža, bočica za ubi- 
janje, igle za nabadanje, daščica za 
širenje krila i kutija za spremanje. 

Mreža iz rijetka mekana tkanja 
(organtina, tila) je na obruču od 
deblje žice promjera oko 25 cm 
koji je pričvršćen na duljern štapu. 
Ona je na dnu zaobljena, a ne 
uglata, a još jedanput tako du- 
gačka koliko je široka, dakle oko 
50 cm, pa se lako preklopi da 
kukci iz nje ne pobjegnu. 

Bočica za spremanje i ubijanje 
kukaca je od debljega stakla, dosta 
Mreža. Uz nju je pokazan obruč od žice niska, a grla široka. Zgodna je 
kojem su krajevi 8 i 10 cm dulji te za- onakova za kemikalije u prašku, 
vmuti u kukicu. Ozdo na kraju štapa iz- senf jjj sHčna od I5Q do 2QO gr . U 
rezana su dva nasuprotna zljebica da u . v , 

njih pristaje žica, a na kraju žljebića iz- "J U Se metnU z S» zvane Vrvce od 
vrtana je rupica u koju se zabije kukica mekana papira široke oko T /i cm 
na žici. Zatim se to čvrsto omota tankom ne gUStO, nego samo toliko da 
žicom kako se vidi na gotovoj mreži, ali stoje rastreseno, pa se među njih 
dakako prije negoli se pričvrsti obruč na zapletu sabra ni kukci. Začepiti je 
stap treba da se na njega natakne mreža. , / , . .... v . .. 

treba dobrim velikim čepom u koji 
se ozdo izdube do polovine debljine rupica s promjerom od i cm. 
U tu se rupicu utisne malo pamuka (vate), ali da ne bude previše 
nabijen. U malenoj dobro začepljenoj bočici od 15 do 20 gr kupimo 
u ljekarni octeni etir. Prije sabiranja navlažimo taj pamuk octenim 

etirom koji ne smije da se iz njega cijedi. U parama octenoga etira 
zaduše se za kratko vrijeme svi kukci. Kako bočicu kod sabiranja 
često otvaramo, treba još koji puta ovlažiti pamuk octenim etirom. 

U tu bočicu mećemo sve 
kukce, a samo za leptire dobro 
je da uzmemo još jednu bočicu 
ili kutiju s dobrim poklopcem i 
vrlo malo narezana papira, a u 
jedan kut pribodemo nešto pa- 
muka za vlaženje octenim eti- 
rom. Danje leptire usmrtimo i 
tako da im malo stisnemo donju 
stranu grudi. Kod leptira valja 
paziti da im se ne otaru ljuščice 
s krila, a kod pčela, bumbara, 
osa i stršljena da nas ne ubodu. 

Čim se vratimo sa šetnje 
najbolje je da sabrane kukce 
odmah nabodemo na igle i ure- 
dimo za zbirku. Igle sa sitnom 
glavicom, gumbašnice, pribadače, čiode ili kako se sve zovu, treba da 
su tanke i dugačke. Sabrane kukce izvučemo zajedno s pa* marim 
rezancima iz bočice, istresemo ih iz rezanaca, & ove - civilno po 
strani da se osuše, pa se mogu upotrebljavati dok, postanu pre- 
više prljavi. ✓ 

Svaki se kukac prihode na iglu kahf £ ha da prolazi okomito 
kroz njegovo tijelo. Kornjaš se probode u' ’-gornjoj trećini desnoga 


Bočica za ubijanje; uz nju je položen Čep 
da se vidi u rupici pamuk koji se kvasi 
octenim etirom 


Nabadanje kukaca na iglu koja se ubode u bijelo označeno mjesto 

pokrilja, opnokrilac i dvokrilac kroz grudi između krila bliže desnome 
krilu, ravnokrilac također kroz grudi s desne strane stražnjega naj- 

većega kolutića, a kome će se raširiti krila nabode se nasred grudi kao 
leptir i vretence, dok se rilčar probode kroz veliki trouglasti štitić 
također malo s desne strane. Svi se nabodu na iglu da tijelo kukca 
bude u njenoj gornjoj trećini. Sada se dobro zašiljenom olovkom ili 
čistim perom za pisanje u držalu porede ticala, kraća naprijed, dulja 
natrag nad tijelom, prednje noge naprijed, srednje i stražnje natrag, 
a krilatim se namjeste i krila. 

Leptirima treba da se rašire krila na daščici za širenje. Dvije 
glatke mekane daščice dugačke 40 cm, široke 6 cm, pribiju se na 
kraju na dvije 12,5 cm dugačke, a 3 cm visoke letvice tako da u 
sredini ostane među daščicama žlijeb od 4 — 5 mm. Zatim treba još 
jedna 3 cm široka daščica koja pristaje među letvice. Nekoliko starih 
čepova razrežemo u pločice debele 1 cm i prilijepimo jednu do 
druge po sredini duž ove daščice. Nju sad pribijemo između letvica, 
ispod gornjih dviju daščica da niz plutenih pločica od čepova bude 1 cm 
ispod žlijeba. Na ovako spremljenoj daščici rašire se leptirima krila. 
Kad je leptir naboden kroz sredinu grudi, uredimo mu noge, 
tim se igla ubode u pluto tako da tijelo leptira dođe u žlijeb. 


Daščica za širenje krila na kojoj su rašireni leptir, ravnokrilac i vretence 


Onda pripremimo nekoliko cm širokih odrezaka čvršćega papira 
i nekoliko širih do 1 i ^4 cm, prema veličini leptira. Na vrhu lijeve 
daščice pribodemo koso ubodenom iglom 2 — 3 mm od žlijeba uži 
odrezak papira. Šiljatom olovkom preklopimo lijeva krila leptira do 
daščice da ih se dotičemo samo na korijenu gdje izlaze iz tijela i gdje 
su jake žile, a nikako ne na rubovima koji su vrlo nježni i lomni. 
Preko krila položimo posve lagano vrvcu papira pa ih ispod nje još 
namjestimo u dobar položaj da stražnji rub prednjega krila izlazi 
okomito od tijela i malo pokriva prednji rub stražnjega krila. Sada 
se vrvca papira jače nategne i odmah iza stražnjega krila pribode 

koso uhođenom iglom. Zatim se preko oba krila prihode još šira 
vrvca papira pod kojom se izglade. Isto se načini i s desnim krilima. 
Na jednu daščicu za širenje stane po više leptira. Tada se još porede 
ticala pa se daščica metne u suhi ormar da se leptiri dobro osuše. 
Po vrućini to traje oko dvije nedjelje, a 
bolje da ostanu i dulje na daščici. Zatim se 
skinu odresci papira i lijepo rašireni leptir 
s daščice. Isto tako rašire se i krila krilatih 
ravnokrilaca, vretenaca, bumbara itd. 

Kada su kukci nabodeni na igle i li- 
jepo uređeni, treba da se na svakome označi 
mjesto i datum kada je uhvaćen. Za ovo se 
izrežu listići 12 mm/5 mrn ? P a se u gornji 
redak sitno napiše mjesto, a u donji datum. 

Ovaj se listić nabode na iglu pod kukca, 
ali tako da ga se ne dotiče, nego da ostane 
ispod njega u donjoj trećini igle. Ime kukca i druge posebne bilješke, 
na pr. na kakovome je cvijeću ili gdje drugdje nađen itd., mogu 
se napisati na drugi veći listić koji nabodemo ispod toga. 






' le £~ 

1930 




Naboden hrušt 



Malena zbirka kukaca 


Od ovako uređenih kukaca slažemo našu zbirku u jednoj ili 
više čvrstih kutija s mekanim dnom u koje se lako ubadaju igle. Na 
dno kutije možemo prilijepiti treset, pločice pluta, suhu srč iz bazge, 

odreske debele kukuruzovine ili baš i mekani sloj starih novina, sve 
to debelo oko i cm. Preko toga prilijepimo čisti i glatki list bijeloga 
papira. U ovakovu kutiju ćemo lijepo u redovima svrstati kukce kako 
ih u školi učimo, u jednome ili više redova kornjaše, zatim leptire, 
pa opnokrilce, dvokrilce, ravnokrilce, vretenca i rilčare. 

Kod ogromnoga broja vrsta kukaca nema za đaka smisla da 
sprema svaku neuglednu bubicu, nego treba da u prirodi potraži 
upravo one kukce koje uči u školi i može ih lako raspoznati po slici i 

opisu. Samo od takova sabi- 
ranja dolazi prava korist, a 
ne od toga da se nakupi koja 
stotina nepoznatih kukaca. 

Kada počnemo sabirati 
kukce mnogi će nas naročito 
zanimati, pa ćemo htjeti da 
podrobnije upoznamo njihov 
život ne samo iz knjige, nego 
da ga i svojim očima pratimo. 
Stoga ćemo neke ponijeti kući 
i žive da im promatramo ži- 
vot i običaje, presvlačenje, 
preobražavanje, izlaženje lep- 
tira iz kukuljice itd. Za ovo 
je u prvi mah dosta i veća 
šira boca kojoj prostrani 
otvor zavežemo rijetkom tka- 
ninom, a na dno metnemo 6 
do io cm visoki sloj slabo na- 
vlažene pjeskovite zemlje. 
Tako možemo hraniti gusje- 
nice lišćem na kojemu smo ih 
našli, a grančice metnemo u 
malenu bočicu s vodom te ih 

Paličnjaci iz našega Primorja u običnoj boci mijenjamo Svaki dan. Slično 

možemo promatrati skakavce, 
trčkove i svašta drugo. Ovakova naprava za držanje kukaca ili inse- 
kata zove se insektarij. 


Stonoga kamenjarka 

Kad odlupimo koru i mahovinu s izvaljena drveta u šumi naći 
ćemo duguljastu, smeđu i brzonogu životinjicu stonogu kame- 

njarku. Ona i odabire tamna mjesta gdje se skriva, pa je ima i pod 
kamenom. Noge su joj brze i ima ih mnogo. Tijelo se sastoji od 
gotovo jednakih kolutića. Svaki kolutić tijela nosi par člankovitih 
nogu na kraju s pandžama. U kamenjarke je 15 pari takovih nogu. 
Mnogobrojnim nogama pokreće se vrlo hitro i okretno. Glatko tijelo 
joj se svija, pa se brzo izgubi među lišćem ili pod zemljom. Teško 
ćeš je uhvatiti prstima, jer je ne samo brza, nego i sploštena tijela 
koje se priljubi za podlogu. Koža joj je čvrsta od hitina kao kod 



1 Stonoga kamenjarka, dugačka 3 cm, Široka 4 mm, ždere gujavicu ; 2 gujin češalj 
dugačak 5 cm, širok 3 mm, ždere list, a desno dolje je savit 

nekih kukaca. Kad kamenjarka poraste, tvrdi joj oklop bude pre- 
tijesan, pa ga odbacuje. Isto čine i ličinke kukaca. Odozdo im se 
uvijek stvara novi oklop. 

Za opipavanje služe stonogi na glavi dva člankovita ticala, 
a za vid lijevo i desno na glavi hrpica očiju. Stonoga kao i kukci 
diše uzdušnicama, tankim cjevčicama u tijelu. Ona je opasan raz- 
bojnik na babure, pauke i ličinke kukaca. Prvi par nogu služi joj kao 
ubojita kliješta za svladavanje plijena ili za obranu od neprijatelja. 
Kukasti šiljci tih kliješta su probušeni. U svakoj kuki je cijev koja 
vodi do otrovne žlijezde u glavi. Čim kamenjarka zagrize, dospijeva 
u ranu otrov kojim omami ili usmrti žrtvu. Izlazi noću za plijenom 
koji lako svladava. Čovjeku ne može mnogo naškoditi svojim otro- 
vom. Ugriz na čovječjoj koži samo prolazno žeže bez većih poslje- 
dica. Po oboružanim ustima s otrovnim kliještima i brzim nogama 
dade se zaključiti da je to grabežljivac. Kao svaki razbojnik meso- 
žder, tako i kamenjarka živi sama i ne trpi društva. Tako lav i tigar 
obično ne žive u čoporima. Ako kamenjarke držimo u terarijima, 
one se međusobno napadaju i žderu. 

U proljeću nosi ženka bijelo kuglasto jaje sa sobom na zatku 
koje poslije spušta na zemlju. Iz jaja za nekoliko tjedana izmili mlada 
kamenjarka sa sedam pari nogu. Iza svakoga presvlačenja povećava 

se broj nogu dok ne dobije broj nogu odrasla oblika. Broj je nogu 
kod ove životinje uvijek veći od tri para, pa se time također razli« 
kuje od kukaca. 

Na leđima -nosi štitove striga štitonoša. Na 
glavi ima dva duga i tanka ticala, a na tijelu 15 
pari vrlo dugih i tankih nogu. S pomoću biča- 
stih nogu lovi plijen, da ga zaplete i povuče 
k sebi. Zatim ga ugrize, umrtvi i pridrži no- 
gama dok dođe na njega red da ga pojede. 
Pogotovu joj je zadnji par nogu vrlo dug. Ta 
je životinja stanovnik toplijih krajeva, pa je 
danju sakrivena pod kamenjem ili pod dr- 
vom. Ako štitonošu uhvatimo za nogu, odmah 
jof se odlomi, ali joj do drugoga presvlačenja 
opet potpuno izraste. Kod nas se ta žućkasta 
štitonoša vidi vrlo često u stanovima ili podru- 
mima kamo dolazi iz vrtova da noću lovi muhe 
i drugu gamad. I druge su strige hitre, pa je u 
njih još veći broj nogu i kolutića na tijelu. Čim 
se izlegu iz jaja kao snijeg bijele mlade strige, 
odmah imaju isti broj nogu kao i njihovi roditelji. 
U Dalmaciji ima do 8 cm dugih striga, a 
na istoku može ista vrsta da bude i dvaput veća. Strige također 
izlaze noću iz zakutaka i love kukce. Pred čovjekom bježe, ali se 
brane i mogu da bolno ugrizu, ako ih lovimo rukom, a ugrizeno 
mjesto oteče. U Južnoj Americi živi golema striga koja je preko 
25 cm velika i vrlo snažna, te može da smrtonosno rani i čovjeka. 

Valjkasto tijelo i veći broj nogu nego spomenuti oblici ima 
gujin češalj. Na trbušnoj strani svakog kolutića vidimo po dva para 
kratkih i slabih nogu. Kratke i slabe noge pomiču tijelo polagano. 
Noge se pokreću počevši od stražnjeg kraja tijela prema naprijed. 
Na razmjerno većoj glavi razdaleko su smještena dva kratka ticala, 
a lijevo i desno su hrpice očiju kojima ipak ne vidi osobito. Gujin 
češalj također ne voli svijetlo i noću izlazi iz zakutka da se hrani 
otpalim lišćem, istruhlim biljem i mekanim plodovima, pa se rado 
zadržava na vlažnim mjestima. Otrovnih čeljusnih kliješta nema, 
ali ga je zato priroda zaštitila pred neprijateljem tvrdom kožom 
u kojoj pored hitina ima i vapna. Gujin češalj može da se u pogibli 
smota poput pera od ure i tako zaštiti na trbuhu svoje nježne nožice. 
Da životinja bude još sigurnija u obrani, pod leđnom kožom joj 
izlučuju žlijezde sok oštra i neugodna mirisa koji napadnuta živo- 
tinja pušta kroz otvore u koži čim je rukom zgrabimo. Taj je smrdljiv 


Striga štitonoša, 

dug. 24 mm, sir. 3 mm 

sok čuva, te je mnoge životinje ne diraju. Iz jaja se izlegu bjelkaste 
ličinke koje imaju samo tri para nogu. Iza svakog presvlačenja dobi- 
vaju sve veći broj kolutića na tijelu i veći broj nožnih pari. Gujin 
češalj može da se penje na drveće po hrapavoj kori, a ako ga pri tom 
štogod smeta, baci se na zemlju, savije na poznati način i pričini se 
da je mrtav, ili se negdje sakrije među lišćem. Gujin češalj je troma 
i polagana životinja, pa kao i drugi biljožderi rado živi u društvu 
po više njih zajedno. 

Stonoga kamenjarka, strige i gujin češalj imaju glavu i trup na kome su gotovo svi 
kolutići jednaki, na glavi imaju par ticala kao i kukci. Od kukaca se razlikuju time 
što su im gotovo na svim kolutićima trupa članko vite noge; kod nekih po jedan par, 
a kod drugih po dva para (gujin češalj). Budući da je u tih životinja broj nogu velik, 
zovemo ih sve STON OGAMA. Dišii one uzdušnicama i razvijaju se preko ličinke. 

Pauk kućni 

U cijeloj Evropi običan je kućni pauk. Žućkaste je boje sa tamnim 
šarama. Naći ga je u mreži koju sam izgradi. Mrežu razapinje vodo- 



Kućni pauk, velik 14 mm 


ravno po uglovima stanova, u podrumima, štalama i na hridinama 
u tamnim šumama. Tijelo mu je raščlanjeno kao u kukca i stonoge. 
Kod pauka su pak glava i prsa srasli u jedan komad, glavopršnjak. 
Sa glavopršnjakom se drži na kratkom dršku nečlankovit, vrećast i 
mekan zadak. Na donjoj strani glavopršnjaka smjestilo se šest pari 
člankovitih udova. Pauk se i brojem udova razlikuje od kukca i sto- 
noge. Od tih šest pari udova dva prednja para su čeljusti. Ostala 
četiri para su noge za hodanje sa pandžama. Kućni pauk ima dakle 
osam nogu, a kukci ih imaju samo šest. Pauk je razbojnik koji lovi 
žive životinje, od kukaca ponajviše muhe i komarce. Da ih usmrti, 
služi mu prvi par udova, nazvan gornje čeljusti. Čeljusti su mu ku- 

kaste. Njima zagrize u plijen i usmrti ga. Kuka je cjevčicom pro- 
bušena kao i otrovni zub u zmije. Na šiljku kuke je otvor, pa na 
njega iscuri u ranjenu žrtvu otrov iz otrovne žlijezde. Kad pauk 
hoće da jede, izlazi mu na usta probavna slina. Njome opkoli žrtvu 
i rastvori joj sve mekane dijelove. Slično probavlja i trčak. Kod hra- 
njenja pomaže pauku i drugi par udova. Te udove u pauka zovemo 
donje čeljusti ili pipala. Pipala su poput noge dugačka. Rastvorenu 
hranu paukova usta usišu. Tekuća hrana dospije tako u prednji dio 
crijeva. Tvrdi hitinski ostaci probavljena kukca ostanu izvan pauka. 
Pauk ih ne prima u svoje probavilo. U pauka je prostran želudac 
i širi se u mnoge slijepo zatvorene mješine, u koje stane mnogo 
hrane. Pauk siše hranu s pomoću mišićava želuca koji čitav ispuni. 

Kao što kukac i stonoga, tako je i pauk kopnena životinja, pa 
diše kao i oni s pomoću cjevčica ili uzdušnica. Pored toga diše pauk 
i listićavim lepezicama. Lepezice su smještene u dvije plućne kesice. 
Noge su u pauka dugačke, člankovite i gipke, te njima brzo i nečujno 
koraca. Da pauk može na sve strane vidjeti, ima četiri para očiju na 
glavi. Uza sve to vid je u pauka dosta slab. Zbog toga ima pauk po 
tijelu i nogama opipne dlake. Njima osjeća svaki pokret oko sebe i na 
mreži. Teško bi pauk ulovio krilatog kukca na koga je ponajviše 
upućen, da nema mreže. Mreža se sastoji od svilenastih i rastegljivih 
nita. Oni mu izlaze na posebne predaće bradavke koje su na donjoj 
strani zatka. Češljastim pandžama na nogama prede mrežu. Predaće 
bradavke su na vrhu odrezane i iz njih izlaze fine cjevčice. Na te 
cjevčice istječe gusto tekuće i ljepljivo predivo. Kućni pauk prilijepi 
predivo između dva zida. Najprije pritisne svoj zadak na jednu sti- 
jenu. Kad se udalji, izvuku se iz bradavaka tanki niti. Oni se među 
sobom slijepe i na uzduhu otvrdnu. Nato pauk pođe drugoj stijeni, 
pa i tamo pričvrsti nit. Sada taj nit podvostruči i odeblja hodajući amo 
tamo. Idući po gotovim nitima napravi konačno gustu mrežu koju 
učvrsti s nekoliko poprečnih nita. Mreža je kućnoga pauka u sre- 
dini malo udubena. U stražnjem uglu mreže načini pauk još malen 
cjevast stan. Tu neopažen miruje vrebajući na plijen. Na plijen se 
odmah baca čim mu padne u mrežu. Tada odvuče žrtvu u svoje 
zaklonište i tamo je isiše. Paukova ženka snese u ljetu žuta jaja i 
zaštiti ih predivom u vrlo tankoj, bijeloj i duguljastoj čahurici. Iz 
jaja se izvale mladi pauci koji nalikuju na odrasla roditelja. 

Ostali pauci 

Veći od kućnoga pauka je pauk krstaš. Tamno smeđe obojen 
nosi na leđima zatka krst od bijelih pjega, zbog čega je i dobio ime. 
Dugačke noge su mu bljeđe i tamnije prstenasto obojene. Krstaš se 

Pauk krstaš, ženka velika 15 mm, 
mužjak velik 10 mm 


također ponajviše hrani manjim letećim kukcima koje lovi u svoju 
mrežu. Kao i i kućni pauk ima krstaš na kraju zatka predaće bra- 
davke. Iz njih izlazi predivo koje krstaš prilijepi na neki predmet. 
Obično razapne svoju mrežu oko- 
mito između dva drveta, najradije 
blizu vode. Na takovim mjestima 
najlakše dođe do plijena. Krstaš 
najprije načini okvir mreže u obliku 
trokuta ili višekuta. Nato slijede 
zrakasti niti iz sredine mreže. Ka- 
da je mreža gotova, napne je na 
sve strane. Ljepljive kapljice na 
nitima mreže zadrže plijen na mre- 
ži. Pauk krstaš smješten je u sre- 
dini svoje mreže glavom dolje is- 
pruživši prednje noge. Opipnim 
dlačicama na nogama odmah osjeti 
kad se kukac u mreži ulovi. Pri- 
lijepljen kukac na mreži trza se i 
trese mrežu. Pauk dotrči brzim i 
laganim koracima. Gornjim čeljustima ugrize žrtvu i usmrti je. Tada 
je svu obavije i zaprede predivom. Ako je gladan, odmah žrtvu isiše. 
Pred zimu, prije nego ugine, snese ženka'žućkasta jaja koja oprede u 
vrećicu, pa je pričvrsti na zaštićenom mjestu. Mladi se izvale iz jaja 
sredinom slijedećega proljeća. 

Svi su pauci otrovne životinje, ali samo neki mogu osjetljivo 
ozlijediti čovjeka. Za neke ćemo čuti da mogu svojim otrovom biti 
pogibeljni velikim sisavcima i čovjeku. 

Kod nas u Dalmaciji i Makedoniji živi 
pauk tarantula koga se naš puk neoprav- 
dano jako boji. O njegovoj se otrovnosti 
i opasnosti pripovijedaju različite bajke. 

Tarantula je velika oko 3 — 5 cm, dla- 
kava i tamne boje. Kao i mnogi drugi neki 
pauci ne prede mrežu, nego živi u cijevi 
u tlu odakle nenadano skače na plijen. 

Ugriz je tog pauka otrovan, pa odmah 
usmrti kukca, pčelu, osu i pauka krstaša 
kojima skoči na leđa. Tarantulin otrov 
ne uzrokuje čovjeku većih bolova, negoli 
ubod pčele ili ose. Za čovjeka je mnogo 
pogibeljniji inače lijepi pauk malminjat. Crne je boje s 13 živo crvenih 



Malminjat, ženka do 7,5 mm 
velika 

pjega na zatku. Kod nas ga ima u Primorju, na otocima i u Dalmaciji, 
a hrani se ponajviše skakavcima. Oko Crnoga i Kaspijskoga Mora, 
pa u centralnoj Aziji po stepama, živi druga srodna vrsta koja je 
s otrovnosti na još gorem glasu. Kirgizi je zovu „karakurt” ili crni 
vuk, jer je doista posve crn, a može da smrtonosno ugrize marvu 
dok pase. 

Velik je pauk ptičar, sa razmaknutim nogama oko 18 cm. 
Tamnosmeđe je boje i vrlo dlakav. Živi u Južnoj Americi, ali nije po- 
gibeljan svojim otrovom. Noću izlazi da lovi žabe, guštere i žohare. 
Mreže ne pravi i vrlo slabo vidi. Ne drži se vjerojatnim da se hrani 
ptičicama. Taj veliki pauk može da doživi i 15 godina. 

Jesenji paučinasti niti što leprše uzduhom za ,,babjega ljeta”, 
potječu od nekih paučića. Mladi njihovi pauci ispuštaju iz svog zatka 
dugačke niti što ih nosi struja vjetra skupa s paucima koji napokon 
negdje zapnu. 

Pauci koji pletu mreže od davnine svraćaju čovjekovu pažnju 
zbog umjetnički izvršenog svoga rada. Mreža je pauka krstaša po 
svojoj izradi savršenija od čovječje ribarske mreže. Ljudi su došli 
na misao da paukovo predivo upotrebljavaju za neke svoje potrebe, 
pa u tu svrhu izvlače niti iz živih paukova. Od paukove svile pletu 
se rukavice i drugo, a to predivo pokazuje priličnu čvrstoću. 

Stipavac i kosac 

Glavu i prsa sraštena u glavopršnjak ima također jiizioevropsk 
stipavac ili škorpija. Glavopršnjaka se drži nekoliko širokih kolutića 
zatka. Na taj prednji i širi dio tijela nastavlja se repu sličan uski i 
vrlo gipki stražnji dio zatka, od nekoliko pokretnih kolutića. Po- 
sljednji je članak repnog dijela zatka proširen u mjehurić s parom 
otrovnih žlijezda i završuje kukastom šupljom bodljom. Otrovnom se 
bodljom štipavac brani od neprijatelja, a njome i ubija plijen. Stipavac 
je uvijek spreman na borbu. Zbog toga drži zadak svinut nad leđima, 

i može da ubode preko svoje 
glave. Pred nogama nosi štipa- 
vac velika kliješta, pipala donje 
čeljusti, i njima lovi plijen, kuk- 
ca ili pauka. Digne ga u vis nad 
glavom, a repati zadak savije 
naprijed, pa ubode i usmrti žr- 
tvu otrovnom bodljom. Pred ve- 
likim su kliještima mala kliješta 
ili gornje čeljusti kojima usitni 
usmrćeni svoj plijen. Osnovnim 



Južnoevropski štipavac, velik 35 mm 

dijelovima donje čeljusti potiskava hranu u usta. Štipavac gleda na 
dva oka koja su gore u sredini glavopršnjaka. Još su mu dva oka sa 
svake strane glave. Štipavac čuje svako zujanje i šuštanje posebnim 
dlačicama po tijelu. Diše plućnim kesicama, u koje ulazi uzduh na 
više uskih pukotina. Pukotine su poredane u parovima na trbušnoj 
strani širokog zatka. Na glavopršnjaku su kao i kod pauka četiri para 
nogu za hodanje. Po danu su štipavci pod kamenjem ili gdje drugdje 
sakriti, a noću hodaju naokolo. Kašto se nađu i u kućama, u po- 
kućstvu, krevetu i u cipeli kamo se slučajno zavuku. Čim štipavca uloviš 
rukom, odmah se on brani otrovnom bodljom. 

Južnoevropski štipavac je tamnosmeđe ili žutosmeđe boje. 
Njegov ubod ne zadaje čovjeku težih posljedica. Velike vrste u toplim 
krajevima mogu biti i životu opasne. Mladi se štipavci razvijaju u 
jajetu u materinu tijelu. Čim ženka snese jaja, izađu odmah iz njih 
bijeli maleni štipavci koji se popnu materi na leđa. Tu se drže do 
prvog presvlačenja, a tada se tek raziđu kojekuda. Svi su štipavci 
stanovnici toplijih područja na Zemlji. Neki manji oblici žive u umje- 
renom pojasu, ali na dalekom sjeveru ih nema. 

Okruglasto tijelo na vrlo dugim i tankim nogama koje se lako 
otkidaju ima kosac. Zadak mu je kratak, člankovit i spaja se čitavom 
širinom s glavoprš- 
njakom. U kosca su 
gornje čeljusti malena 
kliješta, a pipala do- 
njih čeljusti su duga. _____ 

U sredini glavoprš-E|j§ll 
njaka samo su dva ! 
oka na malenom bre-H 
žuljčiću. Kosac se na 
osam visokih nogu 
njiše, njima hoda i 
opipava tražeći po- 
najviše mrtve kukce. 



Kosac, velik 10 milimetara; ženka nosi jaja leglicom 


Kosac ne pravi mreže i nema predaćih žlijezda. Ženka dugačkom 
leglicom snese u vlažnu zemlju mala okrugla jaja koja prezime, a 
na proljeće tek izađu mladi. Kosac se sadržava na starim panjevima, 
zidovima i drugdje. 


Krpelj i svrabac 

Kad je krpelj gladan, i kad mu je prazno probavilo, malen je 
samo oko 2 milimetra. Tada nalikuje na plosnu, jajoliku i nečlanko- 
vitu kesicu tamnosmeđe boje. Pokreće se pomoću četiri para kratkih 

a b 

Krpelj, velik 2 mm 


nogu. Diše samo kroz kožu. Kada čovjek ili djeca što sabiru jagode 
prolaze kroz sumu, spusti se krpelj na njih. Nožicama se prihvati 
na njihovoj koži. Dugačko kijačasto rilce zahode u čovječju kožu i 
njime siše krv. Rilcem se tako čvrsto zakvači da ga ne možemo ni 
silom ukloniti. Na rilcu ima kukice kojima se 
čvrsto drži žrtve. Ako krpelja silom izvlačimo, 
rilce mu sć otkine i ostane u rani. U koži tada 
stvara gnojne čirove. Možemo ga otstraniti sa 
kože, ako to mjesto namažemo petrolejem ili 
a gladan, b ženka kad se mašću, uljem ili benzinom. Tada sam otpadne, 
napije rvi Kad se krpelj do sita napije krvi, rastegljivo mii 
tijelo jako nabubri. Tada dobije veličinu graškova zrna modrosive 
boje. Kako krpelj ne treba očiju zato ih i nema. 

Krpelj napada pored čovjeka i šumske životinje, lisicu, vjeve- 
ricu i ježa. Sita krpeljeva ženka otpada sama od životinje koju je 
ispijala. Na zemlji negdje snese okrugla jaja i onda ugine. Iz jaja se 
izvale mladi koji s početka imaju samo šest nogu i plaze po travi. 
Popnu se na vrat i noge guštericama kojima sišu krv. Tu proborave 
preko io dana i onda otpadaju. Presvlače se, rastu i tada već imaju 
osam nogu kao i odrasli. U Persiji trpe osobito stranci od jedne vrste 
krpelja koja sisanjem na čovjeku prenosi uzročnike pogibeljne groznice. 

Ptičja grinja ili pregalj velika je oko i mm kao crvena točkica. 
Noću izlazi ona iz pukotina gdje ptice noće i spavaju, te siše krv 
kokošima, golubovima i drugim ptičicama u kavezima. Ako dođe na 
čovjeka, uzrokuje svrbljenje i malene čvorove u koži. 

Čovječji svrabac ili šugavac (šugarac) malena je grinja od pol 
milimetra. Žućkasto je bijele boje, a mužjaci su još manji i rjeđi od 

ženke. Svrabac ima četiri para 
kratkih nogu, a prva dva para ima- 
ju prianjalke na dršku. On ne do- 
lazi na čovječjem tijelu nikada na 

glavi, licu i leđima, nego na mjesti- 
ma gdje je koža tanka i mekana. 

Dakle među prstima, u pazuhu itd. 
Kad se liječenje jako zanemari, do- 

Čovječji svrabac, lijevo ženka, velika laži i drugdje po tijelu. U koži Čo- 
■ 2 mm, šir. V 3 mm, desno manji mu- • v • , v . v , , , 

žjak, oboje s donje strane, b b noge VjeĆJOJ busi ženka hodnike 1 smjesti 

se na njihovu kraju. Svrabac ima po 

tijelu duge čekinje, te se zbog njih ne može ni okrenuti u kao vlas 

uskom hodniku. Neprestano ždere, a iza sebe nese jaja, te je hodnik 

na taj način ispunjen jajima, izmetinama i mladim ličinkama sa šest 

nogu. Preko dana je svrabac dosta miran, ali noću u toploj postelji 

uzrokuje čovjeku nepodnošljivo svrbljenje. Ako se rukujemo ili di- 
ramo svrabljiva čovjeka, prelazi svrabac i na zdrava čovjeka. Nje- 
gove ličinke izlaze, na površinu kože i tamo se pretvaraju u oblik 
s osam nogu koji je za 14 dana potpuno sličan odraslom svrapcu. 
Ženke se opet zariju pod kožu i dalje nose jaja. Iza četvrtog legla 
ima ih već 160.000,. pa je razumljivo da se ta neugodna bolest brzo 
širi kod nečistih ljudi. Isti svrabac dolazi i na domaćim životinjama, 
pa tu bolest zovemo šugavost. „Šugava ovca cijelo stado ošugavi”, a 
kaže se također: ,, kašalj i šuga ne može se sakriti”. 

Štipavci, pauci i kosci 

imaju glavu i prsa koji su srasli u glavopršnjak, a kod grinja svi su članci tijela srasil 
u jedan komad. Sprijeda su im na glavi dva para pipala i oči, a na donjoj strani 
prsiju imaju četiri para člankovitih nogu. Dišu ili površinom tijela, kao grinje, ili 
dušnicama ili listićima (plućama). Umnažaju se jajima, samo škorpije rađaju žive mlade. 
Žive ponajviše na kopnu. Grinje su nametnici na čovjeku i životinjama, pa ih sišu. 
Sve te životinje zovemo PAU ČNJACIMA. 

Potočni rak 

Cijelo mu je tijelo u tvrdom oklopu od hitina i vapna. Oklop 
podaje tijelu čvrstoću kao spoljašnji kostur. I udovi su mu izvana 
tvrdi i čvrsti, ali je među člancima koža mekana i tanka. Tako rak 
može prema potrebi pokretati i svijati udove i svoj člankoviti zadak. 
Kako rak raste, oklop mu postaje tijesan, pa ga više puta odbacuje 
i zamjenjuje novim. Mladi se raci češće presvlače, a prije nego 
pukne stari oklop, stvara se već pomalo pod njim novi. Oklop je s po- 
četka mekan, i u njemu se slaže vapno. Da spoljašnji kostur u raka 
postane tvrd, pomažu dva lećasta kamenčića u stijenci želuca koji 
se tamo stvore iza svakog presvlačenja. Kad se rak presvlači, padnu 
ti kamenčići u želučanu šupljinu. Želučani ih sok rastvori, a njihovo 
vapno dospije u krv. To vapno služi ponajprije za otvrdnuće naj- 
potrebnijih i najvažnijih organa kojima rak drobi hranu, kao što su: 
kliješta, gornje čeljusti i tvrdi zubići za žvakanje u želucu. Kad ti 
otvrdnu, počne rak jesti svoj odbačeni oklop od koga dobiva vapno 
za ostali kostur. Oklop je u raka zelenkastosmeđ ili maslinastozelen. 
Ta boja ponajviše potječe od modrog i crvenog mastila, premda ima 
i prekrasno modrih i crvenih rakova. Ako kuhamo raka, izgube se u 
njegovu oklopu sva mastila osim crvenog, pa je odatle i nastala 
rečenica ,, crven kao rak”. 

Kao kod pauka, tako i kod potočnog raka čine glava i prsa 
jednu nerazdruživu cjelinu, glavopršnjak, a na nj se straga nastavlja 
uži kolutićav zadak. Glavopršnjak se sprijeda među očima produ- 
žuje u šiljak. S trbušne strane glavopršnjaka i zatka nižu se u paro- 

vima člankoviti udovi koji imaju različite zadatke. Kod potočnog 
rZ n vS svraćaju pažnju jaka mišićava kliješta, prvi par nogu 
koje rak treba za hvatanje i držanje plijena, ah i za obran* O tome 
ćemo se najbolje uvjeriti, ako mu pnmaknemo svoj P rst j P . § g 
para su slabije noge, drugi i treći par koj, .maju malena kl,, 
Četvrti i peti par nogu završuju s pandžom. Zadak je u potočnog 
Sa vrlo mišićav i sastavljen od sedam zglobljenih kolut, ca. Po- 
sljednji članak satka tvori s pločastim granama šestog para nogu na 



Potočni (rečni) rak, dugačak 14 cm, desno gore rak pliva 

zatku široku lepezastu peraju od pet ploča. Snažnim mahanjem te 

repne peraje prema naprijed pliva rak natrag 1 . '"'„S ’l'laze 
rep p J v i 7V ršuiu mišići. Na člancima zatka dolaze 

“Slto^nlnte^ka na prvom članku zatka nema nogu, 

51 ra PotoM (rečni) 5 rak prebiva nljmdije u mirnoj tekućici ili u čistoj 
stajaćici u potocima, rijekama i jezerima. Uz obale ima mnogo 
kutaka, ’osobito među korijenjem bilja, i tamo se nk r^o skriva 
vreba na plijen. Noću izlazi i na kopno. Potočni rak, kažu, jed^ 
što nieea ne ždere. On jede sve do čega dođe: žabice i njihove hcin , 
puževe 8 kukce i manje ribe, vodeno bilje i trulež. Stoga su mu osje- 
ćala vrlo dobro razvita. Sprijeda ima dva oka na gibljivim drscima, 
pa njima može da dobro pregleda cijelu okolinu. Oci su mu mrezaste 
\ sastavljene kao u kukaca. Pred očima ima dva para ticala. Pred J 
par nosi dva kratka nita, a stražnji par ima samo jedan dugačak 
bič Rak bičevima svoga ticala neprestano miče, opipava oko sebe 

traži kakvu hranu, a s pomoću njih može da dozna i za neprijatelja. 
Prva mu ticala služe za pipanje, a dlačicama na njima miriše. U 
prvom je članku prednjih ticala osjećalo za ravnotežu koje se sastoji 
iz kamenčića u kesici. 

Potočni rak drobi i komada hranu parom tvrdih i nazubljenih 
gornjih čeljusti koje su u blizini usnog otvora. Pored gornjih čeljusti 
ima rak još dva para donjih čeljusti i tri para čeljusnih nogu kojima 
se pomaže kad se hrani. U vrećastu njegovu želucu hrana se još 
bolje sitni trenjem tupokvrgavih hitinskih pločica koje pokreću mi- 
šići. Probavilo se proteže dalje kroz zadak i na njegovoj donjoj 
strani završuje u zadnjem članku repa. Potočni rak diše kao prava 
vodena životinja škrgama. One su sastavljene od tankih listića i nita 
s mnogo bezbojne krvi. Škrge su smještene u šupljini pod oklopom 
sa svake strane glavopršnjaka. Voda neprestano struji mimo škrga, 
tjerana titranjem pločaste, donje čeljusti i bičastim privjescima če- 
ljusnih nogu. Struja dišne vode teče sa stražnje strane glavopršnjaka 
prema naprijed i izlazi kod usta napolje. U raka je srce na leđnoj 
strani, a prima od škrga čistu krv i tjera je po tijelu. Posebni krvni 
prostori sakupljaju nečistu krv i dovode je škrgama. 

Rakova ženka nese u jesen tamnocrvena jaja omotana ljeplji- 
vom tvari. Jaja pričvršćuje na donju stranu zatka pošto ga naprijed 
previne. Jaja se preko zime i proljeća polagano razvijaju, pa tek 
idućeg juna ili jula izađu iz njih mladi koji su gotovo 1 cm veliki. 
Mladi rastu brzo i prikvače se svojim kliještima na majčine začane 
nožice. Već za desetak dana po izlasku iz jaja i nakon prvog pre- 
svlačenja postanu jednaki svojim roditeljima i počnu se slobodnije 
kretati. Plivaju naokolo, ali se još hvataju i materina zatka, dok se 
naskoro posve od njega ne odijele. Prve se godine presvlače mladi 
raci nekoliko puta, a poslije svake slijedeće godine manje. Treće ili 
četvrte godine postaju raci sposobni za rasplođivanje i tada se pre- 
svlače jedan do dva puta godišnje. Dalje raste potočni rak vrlo 
polagano, a može da doživi 20 — 30 godina. Kad se rak presvuče, 
oklop mu je još mekan, i za to se vrijeme koje traje oko nedjelju 
dana skriva po zakucima da ga ne susretne lakoma grabežljiva riba. 
Među ribama mu je veliki neprijatelj jegulja, pa u borbi s njome 
izgubi kašto i koju nogu, ali mu ona poslije opet izraste. 

Ljudi love potočne rakove zbog tečna mesa na različite na- 
čine. Ako ih previše love, mogu da u nekim vodama posve nestanu. 
Potočni su rakovi najtečniji u mjesecu septembru i oktobru prije 
rasplođivanja, jer se u ljetnim mjesecima obilno hrane. Za rakove 
je kao i za mnoge druge životinje određeno vrijeme kad se nikako 
ne smiju loviti. To je zimsko doba kad ženke nose jaja na zatku. 
' * 

Potočnog raka uništavaju i bolesti, tako osobito račja kuga, pa i 
zbog toga mogu da posve nestanu iz nekih voda. Nečistoća iz tvor- 
ničkih kanala mnogo im naškodi, jer umnaža uzročnike različnih 
račjih bolesti. 

Potočni rak javlja se u Evropi u četiri različna oblika. Opisani 
obični oblik potočnog raka živi kod nas posvuda izuzevši Primorje. 
Ima ga mnogo također u našim Plitvičkim Jezerima i u Bosni. U 
manjim gorskim potocima živi najmanji oblik potočnog raka. 

Ostali raci 

Potočnom raku vrlo je sličan, samo je od njega mnogo veći 
jastog (rarog ili hlap). Jastog naraste do pol metra, a živi i u Ja- 
dranskom Moru. Češće se nalazi nego kod nas uz hridinaste obale 
Norveške i Škotske. Jastog je nezasitni grabežljivac koji se hrani 
mnogim morskim životinjama. I on u ljutoj borbi zna da izgubi nogu 
ili snažna kliješta, ali mu i opet narastu. Meso jastogovo vrlo se 
cijeni i rado jede, pa ga zbog toga mnogo love. 

Često se viđa kod nas na trgovima u velikoj količini manji 
blijedocrvenkasti morski rak, sličan pređašnjemu, a zove se norveški 
rak ili skamp. On može da bude 15: — 30 cm velik. Živi na ponešto 
dubljem muljevitom dnu Jadrana. Ličinka mu je prozirna i pliva po 
debelom moru. Češći je od jastoga u Jadranskom Moru veliki rak 
prug koji je crvenkastoljubičaste boje. Izvanjska su mu ticala duža 
od tijela. Na nogama nema kliješta, a glavopršnjak mu je bodljikav 



i kvrgav. Nalazi se na kamenitu obraslu dnu mora gdje drobi i ždere 
školjkaše. Iz njegovih se jaja izvale široke, tanke i prozirne ličinke 
koje žive na debeloj pučini. 

Uz morsku obalu plivaju nekoliko centimetara dugi prozirni 
račići koje u Primorju zovu kozica ili vukodlak, a rado zalaze 
i u slatku vodu na ušću rijeka i potoka. U obalnom se moru na 
pjeskovitim pličinama vide kako plaze neki račići s puževom kući- 
com u koju oni zataknu svoj mekan i kesičast zadak. Zovemo ih 
samci. Pored dugorepih raka ima u našem moru širokih plosnih 



Samac u puževoj kućici, velik 5 cm 


raka s pet pari nogu za hodanje, a kratki im se zadak podvinuo 
pod širok glavopršnjak. Takove rake zovemo kratkorepi, a među 
njih ubrajamo velikog morskog pauka ili rakovicu Taj se rak kod 



Veliki morski pauk ili rakovica, velika 20 cm 


nas na veliko lovi i donosi na trg. Rakovica je široka i crvenkaste 
boje, a oklop joj je tvrd i bodljikav, često obrastao morskim 
biljem. 

Člankovita široka i plosna tijela, tvrde kože i tamnosive boje 
je babura. Živi na kopnu na vlažnim mjestima gdje se hrani istrulim 

Babura, velika 17 milimetara 


biljem. Na pomičnoj joj se glavi vide 
dva dugačka izvanjska ticala, pa oči 
s lijeve i desne strane. Sedam prsnih 
kolutića među sobom su gibljivi, i svaki 
nosi par kratkih nožica, a škrge su mu’ 
na kratku kolutićavu zatku. 

Sitan slatkovodni račić je vodem- 
buha. Naraste samo nekoliko milime- 
tara. Cijelo je njezino tijelo osim glave 
zaštićeno prozirnom hitinskom ljuštu- 
rom koja je na trbušnoj strani otvorena. 
Na glavi vodembuhinoj odmah se vidi 
jedno veliko oko i par dugačkih rascijepanih stražnjih ticala kojima 
u vodi pliva. Vodembuha diše škrgama koje su joj na listastim no- 
gama. Životinjica je tako prozirna da joj jasno vidimo čitavu unu- 
trašnjost i hranu u 
probavilu, a osobi- 
to lijepo razbiramo 
živahno kucanje 
srca na leđnoj stra- 
ni. Ispod srca je 
prostor za razvija- 
nje jaja. 

U vodi živahno 
poskakuje amo ta- 
mo kao i vodembu- 
ha ciklop. Tijelo 
mu je člankovito, 
vitko, bez ljušture,, 
a rep rascijepan. 
Na glavi nosi dva 
para ticala, a na 
čelu jedno oko. Ci- 
klop je proziran i 

vrlo nježan račić koji diše kožom. Njegova ženka nosi po 2 grudice 
s jajima sa svake strane zatka. Ciklop se vrlo brzo množi, i za 
kratko vrijeme sve vrvi od njega u vodi. Iz jaja izađu mladi, ali oni 
nisu slični roditeljima, i te se ličinke preobražavaju. U slatkoj vodi 
i u moru ima mnoštvo sličnih i ciklopu srodnih račića. Oni su glavna 
sastavina živog sitniža u vodi, a kao riblja hrana su to vrlo važna 
živa bića. 


Slatkovodni račići: lijevo ciklop, ženka velika oko 3 mm s dvije 
jajne grudice (mužjak je manji), desno vodembuha, ženka ve- 
lika 4 milimetra 

Potočni rak, svi njegovi bliži srodnici s dugim i kratkim zatkom ili repom, pa 
babura, vodembuha, ciklop i drugi žive većinom u vodi ili rjeđe na vlažnim mjestima. 
Dišu škrgama ili kroz tanku kožicu. Na glavi nose dva para ticala. Tijelo im je član- 
kovito, i svi članci mogu da nose udove. Ako se članci na glavi i prsima i srastu u 
negibljivu cjelinu, zadak ostaje pokretan i služi za plivanje ili kormilo. Sve tako gra- 
đene životinje zovemo RACIMA. 

Zajedničke osobine člankonožaca 

Stonoge, kukci, paučnjaci i raci izvana su zaštićeni tvrdom hi- 
tinskom kožom, a u rakovu oklopu može da bude i vapna. Te živo- 
tinje nemaju unutrašnjeg kostura. Kad im rastom postane tvrda 
koža pretijesna, presvlače se i dobivaju novu. Tijelo je tih životinja 
sastavljeno iz članaka ili kolutića, ali se na njem ipak mogu da razli- 
kuju glava, prsa i zadak. Glavno je živčevlje na trbušnoj strani, a 
srce im je na leđima. Svaki kolutić na tijelu može da nosi par član- 
kovitih nogu, pa im je odatle i ime člankonošci. Većinom se rasplo- 
đuju jajima iz kojih izađu ličinke, a ove se razlikuju od roditelja i 
moraju se preobražavati (kukci, raci). Člankonošci su vrlo velika 
životinjska hrpa, a mnogi su veoma važni u gospodarstvu kao šteto- 
činje (kukci) ili kao ljudska hrana (raci). Člankonošci žive na kopnu 
(većina kukaca, stonoge, pauci) i u vodi (raci). 

Veliki vrtni (vinogradski) puž 

Kad je pred nama taj puž posve ispružen, dobro mu vidimo 
glavu s četiri ticala i mišićavo potplatasto stopalo. Stopalom pola- 
gano puzi i izlučuje na površini njegovoj sluz da bolje klizi. Na le- 
đima mu je okruglasta žutosmeđa vapnena kućica koja se nekoliko 
puta zavija. Na praznoj se puževljoj kućici vidi širok otvor ili zjalo 
koje vodi u zavoje oko središnje vretenaste osi. Stopalo se može 
uvući u kućicu s pomoću mišića koji se hvata vapnenog vretena u 
središtu kućice. Kad je puž posve izvučen iz kućice, vidi se oko 
njena otvora žućkasta koža koja obuhvata puževlje tijelo i njegove 
unutrašnje organe. Ta koža je plašt. Puževa kućica raste i pove- 
ćava se na svome otvoru, a to se jasno zamjećuje na poprečnom 
prutanju kućice. Građu za kućicu daje plašt. Plaštova kožica stvara 
cijelu kućicu na isti način kao što kod člankonožaca izlučuje tjelesna 
površina kože hitinski oklop. 

Ako se dotaknemo puževih ticala, odmah će se uvući. Ticala 
su šuplja, a pružaju se tako da u njih navali krv. Uvlače se poput 
prsta na rukavici s pomoću mišića koji su pričvršćeni za vršak ticala. 
Ticala služe za opip, a valjda i za njuh. Vrtni puž ima oči na kraju 
dužih stražnjih ticala. Hrani se biljem. Da tvrdu hranu uzmogne 
drobiti, ima na početku probavila osobito udešen nabor koji zovemo 

jezik. Površina je toga jezika prevučena rožanim zubićima koji su 
natrag okrenuti i smješteni u poprečnim redovima. Puž se služi kad 
se hrani i smeđom rožanom polumjesečastom čeljusti nad usnim 
otvorom. O nju tare nazubljeni jezik kao turpiju, pa hranu pregriza 
ili je struže s glatke podloge. Na donjoj strani glave počinje se pro- 
bavilo ustima i prolazi kroz tijelo. Savija se i na desnoj strani, u bli- 
zini dišnog otvora, završuje se prohodnim otvorom. 

Veliki vrtni puž stanovnik je kopna. Voli vlagu, pa ga nala- 
zimo osobito u vlažnoj šumi ili iza kiše i drugdje kako puzi naokolo. 
Da mu se koža ne isuši, uvijek je sluzava, ona priječi da se pre- 



veliki vrtni (vinogradski) puž, desno ispružen, velik oko 12 cm, a kućica mu visoka 5 cm, 
lijevo je uvučen, a kućica zatvorena zimskim vapnenim poklopcem 

naglo ne isparuje voda u tijelu. Na desnoj se strani puževa tijela, 
pod rubom zjala kućice* nalazi oveći dišni otvor koji se može 
otvoriti i zatvoriti. Dišni otvor vodi u šupljinu. Unutrašnja je stijenka 
dišne šupljine puna razgranjenih tankih krvnih žilica kroz koje lako 
prodire uzduh za dihanje. Tu dišnu šupljinu zovemo i plućna šupljina. 
Prema tome je veliki vrtni puž pravi plućnjak, jer diše plućama. 
Vrtni se puž zavuče za suše posve u kućicu. Kad mu u jesen pomalo 
ponestane svježe hrane, zarije se stopalom u šupljikavu zemlju i 
uvuče u kućicu koju zatvori vapnenim zimskim poklopcem što ga 
stvori tijelo. Preko zime miruje puž u kućici, a na proljeće izgura 
poklopac i nanovo živi kao i prije. Može poživjeti do 7 godina. Puž 
snese ljeti u zemlju više bijelih gotovo kao grašak velikih jaja iz 
kojih za nekoliko nedjelja izađu mladi nježni pužići. Veliki vrtni puž 
može da počini čovjeku dosta štete u vrtovima na uzgajanom bilju, 
na trsu vinove loze i drugdje. Ali od njega čovjek ima i koristi, jer 
ga upotrebljava kao jelo. Zbog toga ga i uzgajaju na posebnim 
mjestima, pa i Rimljani ga smatrahu poslasticom. Danas se vrtni 
puž prodaje na veliko u Italiji, Španiji, Francuskoj i drugdje, osobito 
kao posno jelo. 

Poput velikoga vrtnog puža žive na kopnu mnogi drugi oblici 
u različitim kućicama. Zatim neki goli puževi bez kućice ili samo 
s nekim malenim kršljetkom od kućice koji je omotan štitastim pla- 
stom na leđima. Gole puževe zovemo balavci, jer su vrlo sluzavi. 


Slinavac šumski, velik 17 cm, širok 26 mm ; lijevo ispružen, desno stisnut 

Odlikuju se lijepim živahnim bojama. Slinavac ili golać šumski crne 
je ili crvenožute boje, balavac poljski je sive boje s crnim uzdužnim 
pjegama. Balavci su puževi produžena tijela. Također dišu plućama, 
hrane se zelenim lišćem i mogu u vrtovima načiniti veće štete. Jedu 
vrlo rado i gljive. Zato ih u većoj množini nalazimo pod korom 
starih panjeva u šumi gdje imaju pored omiljelih gljivica i dosta vlage. 


Ostali puževi 


I u slatkoj vodi naći ćemo 
više puževa koji dišu plućama. 
Među takove ubrajamo bare- 
žnjaka. Barežnjak ili barski puž 
je vrlo običan stanovnik naših 
voda stajaćica. On živi u neko- 
liko različnih oblika u barama. 
Kućica mu je na vrhu šiljasta i 
složena od nekoliko zavoja sa 
širokim z jalom. Kućica je dosta 
tanka i zelenkastožute boje. Ba- 
režnjak ima samo dva plosna ti- 
cala koja ne može uvući, a na 
osnovici ticala mu je po jedno 
oko. Zbog dihanja treba bare- 
žnjak da od vremena do vre- 
mena dolazi na površinu vode. 



Slatkovodni puževi: lijevo plošnjak rožani 
kućica visoka 12 mm, desno barežnjak, kućica 
dugačka 6 cm 

Diše plućama, pa na dišni otvor ispušta upotrebljeni i prima nov 
svježi uzduh. Barežnjak se hrani vodenim biljem, pa i u akvariju: 
odgriza bilje i svojim izmetinama onečišćuje vodu. Rasplođuje se 
jajima koja nese u drhtavim kobasičastim ovojima što ih lijepi na 
lišće i kamenje. U istoj vodi običan je stanovnik plošnjak rozam ili 
tanjirasti puž. Taj puž je crne boje sa dva nitasta ticala u plosnoj 
koturasto savitoj kućici. I njega drže u akvariju, jer rado jede lstru- 
nulo bilje, pa tako čisti vodu i staklene stijene akvarija od alga. 



Živokotni ogrc, kućica visoka 4 cm ; lijevo izvučen puže, desno kućica zatvorena 
stalnim rožanim zaklopcem 



U slatkoj vodi živi živokotni ogrc (paludina), pravi vodeni 
stanovnik koji diše na jednu češljastu škrgu u dišnoj šupljini. Zbog 
dihanja ne treba da dolazi na površinu vode. Kućica mu je tupo 
štoščasta, a na zavojima nosi tri poprečne tamnosmeđe pruge. Kad 
se ogrc uvuče u kućicu, može njeno zjalo da zatvori stalnim roza- 
nim poklopcem na kraju stopala. Ogrc ima na glavi šiljasta ticala, 
a na njihovu su mu podnožju oči. Obično je desno ticalo kod mužjaka 
jako odebljalo. Ogrc je koristan 
puž, hrani se algama i otpacima 
hrane, pa ga rado držimo u 
akvariju, jer ga čisti od ostataka 
hrane i truleži. Ogrc koti već go- 
tove mlade s čekinjastom kući- 
com. Odatle mu i pridjev živo- 
kotni. 

U moru nalazimo mnoštvo 


različnih puževa koji dišu škr- 
gama. Na kamenoj morskoj 
obali naći ćemo mnogo prilije- 


Priljepak, kućica u promjeru velika 5 cm 
na morskoj hridi prilijepljen 

pljenih puževa s plosnom kućicom, imenom priljepak. Za oseke ostaju 
na suhu, a za plime su pod vodom. Priljepak se čvrsto drži podloge 
da ga ne odnesu snažni talasi kad silno za- 
pljuskavaju obalu. Hrani se morskim al- 
gama, dakle je biljožder. Vrlo je običan u 
našemu moru volak sa čvrstom, bodljika- 
vom ili kvrgavom kućicom koja je gore 
odebljala, a zjalo joj dolje prelazi u du- 
gačak žlijeb. Volak zatvara zjalo kućice ro- 
žanim poklopcem koji se nalazi na izvanj- 
skoj strani stopala. U skržnoj šupljini ima 
žlijezdu i iz nje izlučuje žućkastu tvar koja 
na sunčanu svijetlu dobiva crvenu ili mo- 
droljubičastu boju. Volka su već Grci i 
Rimljani poznavali i dobivali iz njega gri- 

miznu tvar ili purpur. Volak živi na du- V olak, kućica velika 8 cm 
bijem muljevitu dnu morskom, a hrani se 

strvinom. U proljeće se približuje obali, pa po više njih zajedno 
snesu jaja na jednu hrpu. Takove su hrpe jaja kašto velike kao čo- 
vječja glava, a nalazimo ih često na plitkoj pjeskovitoj obali gdje 
ih je izbacilo more. 

Lijep je puž puzlatka u plitkoj kućici koja je na jednome rubu 
urešena nizom okruglih rupica. Plosna kućica čini malene zavoje i 
ima vrlo široko zjalo kojemu je unu- 
trašnja strana blistava i sedefasta. 

Kućica nalikuje na ušku čovjeka, pa 
puzlatku zbog toga zovu primorci 
,,uho Sv. Petra”. Rubne rupice na ku- 
ćici služe za izlaz dišne vode. Mnoge 
prazne puzlatkine kućice naći ćemo 
među morskim obalnim pijeskom. 

Pomorci donose već od vjekova 
svojim kućama prekrasne kućice ra- 
zličnih puževa, da im se svak divi. Ve- 
liko bogatstvo prekrasnog šarenila puževih kućica nalazimo na ko- 
raljnim grebenima Indijskoga Oceana gdje žive najljepše vrste ču- 
njaša U Istočno-indijskom Moru živi pedičava užovka kojoj je kućica 
oko 10 cm velika. Krasne je modrikastobijele boje s crnkastosmeđim 
velikim pjegama. Kućice su sjajne i šarene, pa se od njih prave raz- 
lični raskošni predmeti i uresnine. Prava je vrijednost tih kućica u 
njihovoj građi, jer su lijepe kao porcelan. Pravi kaurij je mala, oko 
3 cm dugačka, užovka žućkaste boje. Njezine se čvrste jajolike ku- 



Puzlatka, kućica velika 5 — 8 cm, 
s nutrašnje strane gledana 

cice s dugačkim pukotinastim zjalom sabiraju na obalama Južno- 
azijskoga mora i u zapadnoj se Africi upotrebljavaju kao sitan novac. 
Prije su ih upotrebljavali u iste svrhe u Kini i Japanu, a i drugdje. 
Čvrste, debele i teške kućice imaju i mnogi drugi puževi uz morsku 
obalu. Kućica obalne životinje treba da je čvrsta da se tako lako ne 
razbije kotrljanjem i bacanjem kad more stane bijesno udarati u 
obalu. 

Puževi obuhvataju hrpu životinja koje nose ponajviše zavijenu kućicu, a 
rjeđe su goli. Glava im je odijeljena od ostalog trupa. Na njoj su ticala i par očiju, 
a na trbušnoj strani potplatasto stopalo. Puževi žive na kopnu, u slatkoj vodi i u 
moru, dišu plućama ili škrgama. 

Bezupka 

Dvije jajolike, smeđezelenkaste ljušture ili školjke ima bezupka 
(barska školjka). Školjke joj se iznutra sjaju kao sedef. Kao što 
kod puža stvara plašt kućicu, tako i kod bezupke obavija mekani 
plašt bezupkino tijelo i stvara dvije tvrde ljušture. One s desne i 
s lijeve strane zatvaraju njeno mekano tijelo. Ljušture su vapnenaste 
i tanke, pa se lako lome. Kako ljušture rastu, vide se izvana na 
njima poprečne crte rasta usporedno s rubom ljušture. Sličnim se 
crtama ili kolobarima zamjećuje rastenje drveta na prerezanom deblu. 
Bezupka naraste velika do 20 cm dužine. Ako bezupku prihvatimo 
tako da joj je leđna strana gore okrenuta, onda je onaj kraj bezupke 
prednji što je bliže vrhu ljuštura. Taj kraj je zaokružen i kraći. 
Stražnji kraj životinje je duži i ponešto zašiljen. 

Bezupkine ljušture mogu se sklopiti i rasklopiti. Na leđnoj su 
strani vezane elastičnim vezom, pa kad popuste mišići, školjke se 
same rasklope, jer ih vez povuče. U bezupke su dva takva mišića. 
Jedan je mišić sprijeda, a drugi straga. Snažni su ti mišići razapeti 
poprijeko od jedne ljušture k drugoj. Kad se pak oni stegnu, čvrsto 
zaklope ljušture. Kad mišići popuste, rastegljivi se vez na leđima 
ljuštura stegne, i one se otvore. Dok je životinja živa, neda silom 
otvoriti ljušture, a kad pogine, tada joj se ljušture rasklope. 

Kad ljušture bezupki otvorimo, vidimo kako kožica plašta 
obavija tijelo životinje kao dva tanka lista. Priljubiše se s lijeva i 
s desna unutrašnje strane ljuštura. Pod plaštom se unutri vide s obiju 
strana po dva škržna lista. Tako bezupka nalikuje na uvezanu 
knjigu kojoj je hrbat gore okrenut. Koricama knjige bi odgovarale 
tvrde ljušture, a listovi plašta i škrga listovima knjige. U sredini tih 
listova sakrito je mekano tijelo bezupke sa probavilom, jetrom i 
drugim dijelovima. Iz sredine životinje strši dolje jako mišićavo sto- 
palo kojim se bezupka zarije u pijesak na dnu vode. Bezupka može 

stopalom da se i pokreće bušeći kroz pijesak u vodi. Zato stopalo i 
ima oblik sjekire, a može se napuhnuti kad se napuni krvlju kao i 
ticala puža. Kad se skrate mišići stopala, ono se isprazni. Bezupka 
puža kroz pijesak i na dnu vode ostavlja brazdu što je stvara stopalo. 

Bezupka živi u mirnoj stajaćoj vodi, zarivena u pijesak prednjim 
krajem ljuštura i s ispruženim bjelkastim stopalom. Duži kraj ljuštura 
strši tada uvis. Na tom kraju se među ljušturama straga vide dva 
otvora jedan ispod drugoga, jer se plašt na ta dva mjesta nije srastao. 
Ako pozorno motrimo u mirnoj vodi akvarija bezupku, opazićemo 
kako na donji otvor zastruji voda unutra. Taj donji otvor ima na 



Bezupka (barska školjka), dugačka 20 cm ; f noga, a nečisnični otvor, e dišni otvor 

rubu šiljate i osjetljive bradavke koje ne propuštaju kroz otvor veće 
čestice u vodi. Kroz taj otvor ulazi voda za disanje, pa ga zovemo 
dišni otvor. Dišna voda dospije u prostor među škrge koje primaju 
iz vode čisti plin u krv, a iz krvi izađe u vodu škodljivi plin. Struju 
vode u bezupkinu tijelu stvara neprekidno pokretanje trepavica na 
plaštu i škrgama. 

Sa dišnom vodom uđe u bezupku mnogi sitniž hranljivih čestica 
u vodi. Vodena struja zanese te čestice do usnoga otvora na prednjem 
kraju tijela. Dva trepavičasta kožna listića sa strane ustiju hvataju 
hranu u usta. Upotrebljena dišna voda i izmetine, ostaci od probave, 
izlaze iz bezupke na gornji ili nečisnični otvor. To se osobito lijepo 
vidi u akvariju kako od vremena do vremena bezupka naglo izbacuje 
nečist iz gornjega otvora. Bezupka se hrani sitnom hranom koja 
joj dolazi u probavilo strujanjem vode. Zbog toga bezupka ne treba 
čeljusti da drobi hranu kao puž. Bezupka ne traži hranu, niti bježi 

od neprijatelja. Ona živi mirno zakopana na dnu vode i zaštićena 
tvrdim školjkama. Ona nema ticala za opipavanje niti oči, a nema 
ni glave. 

Među bezupkinim škrgama razvijaju se jaja u ličinke koie 
Izađu s vodenom strujom iz maternjeg tijela napolje. Ličinke imaju 
već tada dvije ljušture s gibljivim kukicama, a u sredini im izlazi 
dugačak ljepljivi nit kojim se prilijepe za ribu. Kukicama ljušture 
čvrsto se zahvati mlada bezupka ribi za kožu. Ribe pojedu mnoge 
mlade bezupke čim izađu iz matere, dok druge ličinke sjednu na 
kamenje ili gdje drugdje u vodi, pa i one pogibaju. Žive ostanu samo 
one bezupkine ličinke koje se prihvate za ribu. <Zbog toga bezupka 
nosi mnogo jaja, do 400.000. Iz svakog se jaja ne razvije bezupka, 
nego ih većina propadne. Riblje tijelo obraste bezupkinu ličinku ko- 
žom, a malena se ličinka tada hrani sokovima iz ribe kojoj to mnogo 
ne škodi. Bezupkina ličinka dobiva na ribljim perajama prvo vapno 
za gradnju svojih školjčica. Na ribi traje nametnički život bezupkine 
ličinke do dvije nedjelje, katkada i više. Onda ličinka ostavlja ribu, 
jer je već potpuno razvijena i jednaka roditeljima, premda je još 
malena. Konačno ličinka pada na dno vode i dalje raste. 


Lisanka i bisemica 

Slikarska lisanka (ili riječna školjka) više vđli tekuću nego 
mirnu vodu. Ljušture su joj deblje nego u bezupke i gore na leđnom 
rubu zahvataju jedna u drugu zubićima. Zubići jedne školjke za- 
hvataju točno u udubine druge školjke, pa se na taj način ne mogu 
pomicati jedna uz drugu. Te zubiće na školjkama zovemo bravom. 
Bezupka nema brave, pa zbog toga i nosi naše narodno ime koje 
kaže da nema zubi. Prije su slikari upotrebljavali lisankine školjke 
za miješanje boja, pa je zbog toga zovemo lisanka slikarska. 

U nedubokoj vodi Persijskog Zatona, u Indijskom Moru i Veli- 
kom Oceanu, oko otoka živi prava bisernica. Gfra je pričvršćena za 
podmorski greben morskom svilom ili bisusom. Bisus su rožane niti 
koje stvara žlijezda na stopalu bisernice. S početka je ta tvar ljepljiva, 
te se izvan životinje skrutne. Ljušture prave bisernige su debele, okru- 
glaste i izvana ljuskavo listićave, zelenkastosmeđe boje. 

Od prave bisernice dobiva se najdragocjeniji biser. Sedefasti 
sloj ljušture stvara pravi i skupocjeni biser. Biser redovno nastaje, 
ako zrno pijeska ili ma što dođe između ljušture i plašta bisernice. 
Bisernica se tada zaštiti i stvori oko stranoga tijela sedefastu tvar. 
Biserno zrno može biti na stijenci ljušture ili u samom mekanom tijelu 

životinje. Biser nastaje kod bisernice i oko ličinke nekog crva što 
živi u ribama. Da nepozvana gosta učini neškodljivim, složi oko te 
ličinke biser.- Kinezi stavljaju od davnine bisernici između plašta i 
ljušture predmete da dobiju biser. Ako se u živu bisernicu metnu 
malena biserna zrnca, iza nekoliko mjeseci nastanu od njih veća i 
ljepša zrna. Sedef se naslaže oko ma kakove jezgre i stvara okru- 
glasto biserno zrno. Osobito se cijene zrna koja izvana imaju čist 
sedef i potreban sjaj. 

Zbog bisera vade bisernicu s morskoga dna. Radi bezobzirnog 
lova opustješe već mnogi podmorski grebeni. Svaka bisernica i onako 



Prava bisernica, velika 20 cm $ lijevo ljuštura s izvanjske strane, 
desno s unutrašnje strane 


nema u sebi bisera, a većina je bisernih zrna malena. Engleska je 
uvela na Ceylonu red u sabiranju i lovu bisernica. Bisernice vade 
ronioci koji se spuštaju na užetu pod vodu. Bisernice se na suhu 
razastiru i ostavljaju dok poginu. Poslije se pod strogim nadzorom 
pretražuju. Biser se ispira i brusi praškom od stučenog bisernog zrnja. 
Od bisernice se ne dobiva samo biser, nego i najbolji sedef. Osobito 
od primjeraka koji imaju velike i debele ljušture. Iz sedefa se iz- 
rađuju različni nakitni predmeti. Biserna su zrna kao nakit upo- 
trebljavali već stari Indijci, Persijci, Kinezi i Egipćani. Kod Rimljana, 
u doba carstva, vladala je upravo pohlepna bolest za biserom. 

I kod nekih drugih srodnika bisernice, pače i kod nekih puževa, 
mogu se naći biserna zrna, iako su vrlo malene vrijednosti. Zbog 
bisera vrijedna je spomena slatkovodna potočna bisernica koja živi 
u gorskim potocima sjeverne i srednje Evrope. Osobito u Škotskoj, 
Skandinaviji i Rusiji, pa i u Americi. Potočna bisernica može dugo 
živjeti, 60 — 80, pače i 100 godina, a ima čvrste i jajolike školjke 
sa snažnim i velikim zubićima na bravi. U potočnoj bisernici stvara 
se također biser koji nije čiste boje i ne može se mjeriti veličinom 

i sjajem s biserom prave bisernice. Potočna bisernica nema prema 
tome veće gospodarske vrijednosti. 

Morski školjkaši 

Među najveće naše morske školjkaše ubrajamo perisku koja 
naraste do 70 cm dužine, a živi i u našem moru. Nalazi se blizu' 
obala zabodena šiljastim krajem svoje ljušture u pješčano dno. Po- 
red toga se obično pričvrsti i čuperkom morske svile za pijesak. 
Školjke su joj na prednjem kraju zašiljene, a straga široke, zaokru- 
žene, lepezaste i rado se lome. Izvana su ljušture žljebasto ljuskave, 
a iznutra glatke i straga crvenkastosmeđe. I u periski se katkada 

Morski školjkaši; lijevo (i) nitima pričvršćena dagnja, velika 8 cm, desno ( 2 ) su 3 
ostrige kamenice, velike 12 cm, a dolje ( 3 ) u sredini srčanka velika 4 cm 

nađu biserna zrnca. Periska se kao i bezupka i drugi školjkaši hrani 
hranljivim sitnižem što ga struja vode u nju donese. Crnomodra 
jadranska dagnja prihvata se također žućkastom morskom svilom 
različnih predmeta u moru. Ona može i mijenjati mjesto boravka, 
pa tada kida stare niti i novima se vuče dalje. Dagnjino se meso 
rado jede. U Tarentskom Zalivu izrađuju od njenih svilenih niti sva- 
kovrsno tkivo, pa je zbog toga na mnogim mjestima i uzgajaju. U 
Italiji se od morske svile školjkaša pletu rukavice i drugi predmeti. 

Zbog tečna mesa uzgaja se u Jadranu ostriga kamenica. Ona 
priraste u neduboku moru na kamenju ili na drugim školjkašima. 
Nađe ih se obično po više i zajedno u hrpama. Ostriga ima nejednake 
listićave školjke koje zatvara samo jedan mišić. Ona priraste za tvrdu 




Jakovska kapica, ljuštura visoka 10 cm ; lijevo 
donja, desno gornja ljuštura 


podlogu debljom i većom školjkom. Iz jaja se njezinih razviju ličinke 
koje izađu iz matere i slobodno plivaju morem s pomoću trepavica. 
Tako plivaju oko dvije 
nedjelje. Iza toga ličinka 
sjedne na podlogu i pri- 
čvrsti se jednom školj- 
kom. Ostrigu kamenicu 
cijenili su uvelike već 
Rimljani i rado su je gle- 
dali na svom stolu kao 
jelo. I danas se ona sma- 
tra „kraljicom školjkaša”, 
budući da je kao hrana 
vrlo cijenjena, tečna i 
lako probavljiva. 

Na dnu našega mora leže češljače s okruglim i zrakasto rebra- 
stim školjkama, koje su na stranama brave izrasle u krilate nastavke. 
Nekim su češljačama obje školjke simetrične i jednake, a jakovska 
kapica ima naprotiv jednu dublju 
školjku koju pokriva druga plosna 
kao poklopac. Neke se češljače 
pričvršćuju morskom svilom na 
predmete, a druge, kao jakovska 
kapica, čine to samo u mladosti. 

Češljačama je rub plašta odebljao 
i slobodan. Na njemu je više re- 
dova mesnatih pipala, a među 
njima su mnoge sjajnozelene oči 
Češljači je najveći neprijatelj mor- 
ska zvijezda. Kad joj se zvijezda 
približi, češljača ispruži pipala i 
opazivši neprijatelja naglim skla- 
panjem i otvaranjem školjki nagne 
u bijeg. Maše školjkama poput lep- 
tira i brzo otpliva dalje. Meso se 
jede. Školjke se njene različito upo- 
trebljavaju, osobito kao posudice 
za ukusna jela. 

U Jadranskom Moru ima i drugih školjkaša kojima se meso 
rado jede. Ovamo idu kvrgavi kopitnjak, venerka, srčanka i prstić 
kamotcč koji nalikuje na zrelu datulju, a živi ubušen u tvrdom ka- 
menu. Pored veoma korisnih školjkaša živi u moru škodljiv brodotoč 


Prstić kamotoč, velik 8 cm, ubušen u 
vapnencu 

koji se već kao ličinka ubuši u drvenu građu u lukama ili u same 
brodove, ako nisu dolje okovani. Brodotoč u drvu struže i turpija stva- 
rajući sebi za stanovanje hodnike koje oblijepi tankom vapnenom 
prevlakom. On zna da toliko izbuši drvo, da se čitava građa napokon 

sruši. Brodotoč nalikuje na crva, ima 
sprijeda zakršljalu školjku u podobi 
čvrstog bijelog prstena s mnogo oštrih 
zubića kojima turpija drvo. Straga je 
produžen u dvije cjevčice s dišnim i. 
nečisničnim otvorom. Živi kao i drugi 
školjkaši da prima hranu na donju cjev- 
čicu kojom i diše. 

Golema školjkača najveća je od 
svih školjkaša. Gotovo je 2 m duga i 
nekoliko centi teška. Mekani dio te 
životinje može da bude do 15 kg te- 
žak. Golema školjkača živi u Indijskom 
Oceanu zakopana u pijesak plitke vode. 
Školjke su joj debele, a površina nji- 
hova ljuskava, naborana i rebrasta. 
Plašt joj je naokolo potpuno srašten na 
rubovima izuzevši pukotinu za nogu, za 
dišni i nečisnični otvor. Iz noge joj na 
jednoj strani izlaze rožane niti za pri- 
čvršćavanje. U zatvornim mišićima tih 
školjaka velika je snaga, a smjestili su se u sredini životinje. Kad 
stisne mišiće i zaklopi školjke, može da njima presiječe debelo uže ili 
da odreže čovjeku nogu, ako kod kupanja neoprezno stane među 
otvorene teške ljušture. U katoličkoj crkvi kašto upotrebljavaju te 
velike školjke kao škropionice ili krstionice za držanje blagoslovene 
vode. , jj 

S lijeve i desne strane imaju ŠKOLJKAŠI vapnenu školjku. Među školjkama 
je zaštićena mekana životinja. Glave nemaju, a u sredini tijela im izlazi sjekirasto 
stopalo, osim kod ostrige kamenice koja je prirasla. Žive u slatkoj vodi i u moru, 
dišu škržnim listićima, a neke imaju za čovjeka i gospodarsku vrijednost. 



Brodotoč, dugačak 40 cm u izbuše- 
nom drvu ; desno se vidi životinja 
sa cjevčicama za disanje i nečist 


Sipa 

Sipino tijelo nalikuje na plosnatu vrećicu koja je sa strane obru- 
bljena mišićavom kožnatom perajom. Na vrećastu tijelu nasađena je 
velika glava. Glava je tvrda, budući da joj je mozak u hrskavoj 
čahuri. Na glavi je u okrugu osam kratkih i debelih krakova i dva 
dugačka, na kraju raširena kraka. Dugački kraci su vitki i smješteni 

lijevo i desno na glavi, a mogu se uvući u posebne kesice. Svih osam 
kratkih krakova posuti su po čitavoj unutrašnjoj strani mnogim 
prianjalkama. Dugačka dva kraka imaju prianjalke samo na proši- 
renom kraju. Prianjalke nalikuju bobicama na kratkom dršku. Njima 
se sipa prisiše i prihvati različnih životinja koje lovi za hranu. Pria- 
njalka je mišićava čaška, poduprta na otvoru hrskavim prstenom, pa 
se tako može čvršće prisisati za predmet. 

Sipa je grabežljivac koji se kod hvatanja plijena služi iznajprije 
s dva dugačka kraka koje ispruži iz kesica te se prihvati žrtve. Kra- 
kovima je ovije i preda kraćim kracima koji ne puštajmviše žrtvu iz 
svoga zagrljaja. Sipa tako lovi ribe i rake. Sipa dobro vidi jer ima sa 
svake strane na glavi dva velika oka. Kad sipi razmaknemo krakove 
na glavi, u središtu njihovu nalaze se usta. U ustima su crnosmeđe 
rožnate čeljusti, a nalikuju na okrenuti papigin kljun, jer je donja 
čeljust duža od gornje. Čeljusti pokreću snažni mišići kad drobi 
hranu, a može njima odgristi glavu većoj ribi. Čeljustima pregriza 
i tvrde ljušture školjkaša, kao što i čvrsti rakov oklop. Kod drobljenja 
hrane pomaže joj i jezik sa oštrim zubićima kao i kod puža. 

Sipina je koža gola i klizava, a pod njom je na leđnoj strani 
bijela, plosna, vapnena ljuska ili sipovina. Ona podaje mekanu tijelu 
čvrstoću. Koža je samo na leđima srasla s trupom, a na trbušnoj 
strani okružuje koža prostranu šupljinu. U njoj leže probavni organi, 
škrge i drugo. Pod glavom na trbušnoj strani strši uvis cjevasto sto- 
palo ili lijevak. Na lijevak sipa naglo istjera vodu, pa se, tako odbija 
od vode i pliva brzo natrag. Sipi dakle služi lijevak i za pokretanje. 
Pod lijevkom može da uđe kroz pukotinu morska voda u tijelo. Ta 
voda dospije do dvije peraste škrge u trbušnoj šupljini i tako nepre- 
stano krv osvježuje. Kad se pukotina čvrsto stisne, izbacuje se dišna 
voda silom kroz lijevak napolje. Na lijevak ispražnjuje i crijevo svoje 
izmetine. Među škrgama na dnu smješteno je srce koje prima od 
škrga očišćenu krv, a ovu tjera po tijelu. 

Kad sipu progoni neprijatelj, najednom se oko nje stvori crn 
oblak i ona progoniocu umakne. Naglo otpliva ili se negdje zavuče i 
sakrije. Sipa u trbušnoj šupljini ima žlijezdu koja stvara crnosmeđe 
mastilo. To crnilo drži u posebnoj kesići*-^ kad zatreba, zamuti 
njime okoliš i sebi zamete svaki trag. Crnilo izbacuje sipa također na 
lijevak kad isprazni kesicu. Zbog tog crnila zovu kod nas sipu i ,,crni- 
lica” ili „crnokrvka”. 

Sipa može da pliva ne samo natrag, kako smo čuli, nego i na- 
prijed svijanjem postranih peraja i pokretanjem krakova. Sipa kod 
plivanja uvuče dugačka dva kraka u kesice, a kratke krakove raširuje 
i opet ih skuplja. Sipa može i da plazi po dnu mora, pa se tada 

prihvata prianjalkama na kracima. Kracima se pokreće kao nogama 
a glava joj je tada okrenuta dolje. Kraci JOJ dakle služe kao noge, 
a ima ih na glavi, pa sipu zovemo i glavonožac. . 

Sipini su neprijatelji mnogi snažni morski psi i pliskavice, pa 
treba da neopaženo živi na dnu mora. I zbog plijena treba da mu se 



Sipa, velika 30 cm. 

p^sve 'dolje ^u 1 cmf bobičasta njena jaja pričvršćena na koraljnom stabalcu. Dolje lijevo* 
H vreba hobotnica među kamenjem na plijen. 

lako približi, te se bojom svoje kože priljubljuje okolišu. Sipa može 
da mijenja boju kože. Sad je kao pijesak, sad pak kao kamenje gdje 
leži. Ona živi podalje od obale na muljevitu dnu morskom. U proljeće 
se približuje pličinama i obali da snese jaja. Jaja joj nalikuju na crne 
bobice s tupim šiljkom, a vješa ih i priljepljuje na morsko bilje i druge 
predmete. Iz jaja za nekoliko nedjelja izmili mlada sipica koja odmah 
nalikuje na roditelja. 

Sipa se u Jadranskom Moru mnogo lovi i donosi na trg, jer se 
jede. Od njena crnila prave boju, a sipovina se stuče u prah i upo- 
trebljava za čišćenje. 

Drugi sipini srodnici 

U našem moru ima i malih sipica koje nisu veće od 4 — 6 cm. 
Imaju široke postrane perajice. Sipice love i prodaju kao tečno 
jelo. Kao sipa ima deset krakova na glavi i lignja. Lignji je tijelo 
golo, produženo i straga zašiljeno, a radi raširenih i postranih ko- 
žnatih peraja ima ono oblik strelice. Lignja kao i sipa ima pod 
leđnom kožom ljusku. U lignje je ljuska gipka, prozirna i rožana te 
nalikuje na koplje. Lignja je crvenkaste boje, bez krakova je oko 
20 cm duga, a može da bude i veća. Živi zadružno i gotovo nepre- 
kidno u jatima pliva morem. Vrlo je tečno njezino meso, pa je zbog 
toga i donose na trg. 

Na zaokruženom vrećastom trupu samo osam dugačkih kra- 
kova sa dva reda prianjalaka ima hobotnica. U mekanu tijelu nema 
ljušture. Hobotnica živi u blizini obale u svim morima, ali više plazi 
po dnu, negoli pliva. Plaziti može u svim smjerovima, a najradije 
to čini u stranu. Kad se tako pokreće, podigne glavu visoko, a kra- 
kove raširi. Obično se zadržava u pukotinama ili među kamenjem 
gdje vreba na ribu ili raka. Na žrtvu se baca strelimice. Ulovi je i 
oplete krakovima držeći čvrsto prianjalkama dok je ne izjede. Tvrde 
ostanke plijena odbaci. Hobotnica je borbena životinja, smiona i brza, 
a u kracima ima veliku snagu. Osobito je štetna blizu uzgajališta 
jastoga. Hobotnica može biti sad svijetlosiva, sad tamnosmeđa. 
Kad je nadražena mijenja boju, a tada joj se na gornjoj strani tijela 
pojave i bradavke. 

Muzgavac ili mrkač razlikuje se od hobotnice time što na kra- 
cima nosi samo jedan niz prianjalaka. Živi na muljevitu i pjeskovitu 
dnu našega mora. Obično je sivožut ili žutosmeđ, a čim ga dodirnemo 
i podražimo, naglo uzdigne tijelo, ponešto se nadme i požuti, a na 
koži mu se pojave kestenjastosmeđe pjege i bradavice. Muzgavac 

neugodno miriši po mošku, pa* 
ga stoga zovu kod nas i mo- 
škavac. 

Jedrilac ili ligoč zanimljiv 
je radi svoje ženke koja nosi 
tanku, kao papir nježnu i bijelu 
rebrastu kućicu. Kućicu čine od 
česti dva proširena kraka koji 
je izvana obuhvataju i drže. Ku- 
ćica joj služi ponajviše da se u 
njoj razvijaju jaja dok se ne iz- 
legu mladi. Mužjaci nemaju-ku- 
ćice i manji su. Jedrilac dolazi 
kod nas ponajviše u južnom Ja- 
dranu. 

U morima ima velikih i 
upravo golemih glavonožaca. 
Nađeni su kod Japana, na isto- 
ku Sjeverne Amerike i u južnom Tihom Oceanu oblici koji zajedno 
s kracima imaju do io m u dužinu, a najveći je dosada poznati oblik 
17 m velik. 

Sipe, lignje i hobotnice 

imaju mekano, golo i vrećasto tijelo s glavom, a oko usta mišićave krake. Na njihovim 
kracima su prianjalke, a stopalo im se prometnulo u lijevak koji služi za plivanje. 
Morski su stanovnici i dišu škrgama. Kraci na glavi služe im kao noge za pokretanje, 
pa ih zovemo GLAV ONOŠCIM A. 

Zajedničke osobine mekušaca 

Puževi, školjkaši i glavonošci imaju mekano, sluzavo tijelo, 
na trbušnoj strani stopalo kao puževi i školjkaši ili lijevak kao gla- 
vonošci. Puževi i glavonošci imaju glavu, a školjkaši je nemaju. 
Unutrašnjost tijela omotana im je s leđne strane kožnatim plaštem 
koji kod mnogih stvara kućicu (puževi) ili pobočne školjke (školj- 
kaši), ili im je tijelo golo kao u nekih puževa i glavonožaca. Neki 
glavonošci imaju u tijelu sakritu vapnenu (sipa) ili rožanu ljušturu 
(lignja). Stopalo je kod puževa ravno, kod školjkaša sjekirasto. 
Glavonošci plivaju natraške izbacujući vodu na lijevak ili se pokreću 
krakovima na glavi. Neki se mekušci ne pokreću, jer su prirasli za 
podlogu ljušturom, kao ostriga, ili morskom svilom, kao neki drugi 
školjkaši. Mekušci žive na kopnu (puževi), u slatkoj vodi (puževi 
i školjkaši) i u moru (puževi, školjkaši i glavonošci). Umnožavaju 



Jedrilac, a ženka pliva na moru s kućicom 
koju drži izvana s dva proširena kraka, b 
prazna kućica, velika .20 cm 

se ponajviše jajimaT Životinje takove tjelesne građe zovemo me- 

kušcima. 

Gujavica ili kišna glista 

Gujavica ima produženo, oblo i na krajevima zašiljeno tijelo 
koje je. sastavljeno od kolutića. Na svakom kolutiću s donje strane 
nosi četiri para natrag okrenutih sitnih čekinja. Čekinjama se podu- 
pire kod pokretanja, osobito u hodnicima pod zemljom. Čekinje slabo 
vire iz kože, ali ih osjećamo prstima kad lagano prelazimo po tijelu 
odostraga naprijed. Gujavica se zarije u zemlju, da ispruži i zašilji 
prednji kraj tijela, a zatim ga odmah raširi i razmakne zemlju 
poput klina. Ona čas pruža prednji dio tijela, a čas ga opet uvlači 
i za sobom vuče stražnji dio, pa se tako pomiče naprijed. Sve to 
čini s pomoću mišića koje se u nje sraslo.s kožom. Kružnim mišićem 
steže ona tijelo, protanjuje ga i produžuje, a uzdužnim ga mišićem 



Gujavica (kišna glista), gore nad zemljom ( 1 ) plazi, lijevo ( 2 ) se zabušuje u zemlju, u 
sredini ( 3 ) dolje je u zemlji a nad zemljom gore vide se dvije hrpice probavljene 
zemlje, desno ( 4 ) povlači bilje pod zemlju 

skraćuje. Koža je u gujavice mekana, gola i sluzava. Sluz sprečava 
da joj se tijelo previše ne isparuje. Zbog toga i ne nalazimo guja- 
vicu na suhu uzduhu i suncu. Ona se zadržava u vlažnoj zemlji gdje 
ruje hodnike, sad nekoliko centimetara duboko, sad u dubljini do 
dva metra. Ona izlazi iz zemlje noću ili iza kiše i za vlažna vremena. 

Na jednom kraju su u gujavice na donjoj strani usta bez zubi. 
To je prednji kraj životinje. Od usta ide probavilo kroz čitavo tijelo 
gujavice i završuje prohodnim otvorom na zadnjem kolutiću tijela. 
Gujavica nema srca, ali joj je povrh probavila na leđnoj strani krvna 
žila u kojoj struji krv odostraga naprijed. Iz leđne te krvne žile odva- 

jaju se u svakome kolutiću tijela pobočni krvni ogranci. Oni obuhva- 
taju probavilo i sastaju se na trbuhu u uzdužnu krvnu cijev. U toj 
trbušnoj žili teče krv protivnim smjerom, dakle prema natrag. 

Gujavica diše cijelom poyršinom tijela upravo kao i biljka. T o 
je najjednostavniji način disanja. Vlažna i mekana površina tijela u 
gujavice isprepletena je mrežom finih krvnih žilica. Svježi uzduh 
može na taj način da prodre posvuda u gujavičinu krv. Nečist dišni 
uzduh izlazi iz krvi na površini tijela napolje. Na površini se guja- 
vičina tijela osvježuje krv. 

Životne radove u gujavičinu tijelu upravlja živčevlje. Ono se 
sastoji od živčanog prstena, koji obuhvata probavnu cijev sprrjeda. 
Od tog prstena ide trbušna moždina do kraja tijela. I ako gujavica 
nema očiju, ipak osjeća svijetlo, osobito prednjim krajem tijela. Gu- 
javica bježi od svijetla i uvlači se u luknje pod zemljom. Gujavica 
je osjetljiva i za opip, a valjacia posjeduje i osjećalo okusa, kad izbira 
hranu. Bušeći kroz zemlju guta je, a s njome i lišće, istrule biljne i 
životinjske tvari. Sve joj to prolazi kroz probavilo. Što se dade pro- 
baviti od te hrane ona probavi, a drugo izmeće na prohodni otvor. 
Često se viđaju mali kupovi izbačene zemlje kao izmetine blizu guja- 
vičina hodnika na zemlji. Ako je u zemlji mnogo gujavica, mogu 
velike množine zemlje ispremiješati iz dubljine na površinu zemlje. 
Provlačeći se gujavica kroz zemlju premeće, prozračuje i miješa 
donje slojeve u zemlji s vodom. Tako pospješuje rastvaranje raz- 
ličnih tvari u zemlji. Gujavica dovuče u svoje podzemne hodnike raz- 
lično bilje koje tamo istrune, a ona ga poslije ždere. Gujavica na taj 
način stvara plodonosne slojeve zemlje i pomaže čovjeku uvelike u 
gospodarstvu. Za čovjeka je gujavica vrlo korisna životinja, njena je 
gospodarska vrijednost velika. S toga treba da je zaštićujemo gdjegod 
možemo. Gujavica pomaže zemljoradniku. Neprestano gnoji zemlju 
novim hranilima i šupljika je. Velika množina suhe zemlje prolazi 
kroz njeno probavilo i njenim djelovanjem na površinu zemlje. Naše 
bi njive bile posve iscrpene i neplodne za nekoliko godina, da nema 
blagoslovenoga rada te neugledne i prezrene životinjice. 

Gujavica je u mnogo vrsta raširena po čitavom svijetu, sve do 
polova. Zimu prezimi, da se zakopa dublje u zemlju. Pored čovjeka 
koji je posvuda nerazumno gazi među životinjama su joj neprijatelji : 
krtica, rovka, jež, različne ptice, žabe, stonoge, a među kukcima trčci. 
Gujavica nese jaja i obavija ih svojom sluzi koja na uzduhu otvrdne. 
Sluz stvaraju žlijezde odebljalih članaka koje zovemo sedlom. U od- 
rasle je gujavice sedlo na prednjem kraju tijela. Sedlo je prošireno 
preko nekoliko kolutića. Tako jaja gujavice dospijevaju u sluzav 
mjehur ili kokon. Kokon za nekoliko sati otvrdne i štiti mlade. Za- 

štićena gujavičina jaja u kokonu nalazimo pod zemljom ili oborenim 
drvećem, pod kamenjem ili gnojem. 

Pijavica 

Ljekarska pijavica ima kolutićavo splošteno tijelo, ali nema 
čekinja. Lako razlikujemo u nje svedenu leđnu stranu od ravne tr- 
bušne. Leđna je strana zelenocrna i ima žute ili crvenosmeđe pruge. 
Po dvije su sa svake strane i dvije tamnije na leđima. Trbušna je 



Ljekarska pijavica, ispružena dugačka 20 cm ; desno dolje je prednja 
prianjalka s trokrakim ustima 

strana svjetlija, zelenkasta ili smeđasta. Na stražnjem kraju tijela 
je veća prianjalka, a na prednjem manja i žljebovita. Pijavica se hrani 
životinjskom krvlju, pa prema tome ima udešena usta i probavilo. 
Na dnu su prednje prianjalke trokraka usta. Kad pijavica hoće sisati, 
prisiše se prednjom prianjalkom na kožu svoje žrtve kojoj mora 
tvrdu kožu nečim da probuši. Pijavica prepili kožu svojim posebnim 
čeljustima. Tri su takve čeljusti kao nazubljene, oštre i na rubu za- 
okružene pločice. Smještene su u usnoj šupljini okomito. Kad te 
pločice rade, pokreću se jedna prema drugoj i stvaraju na koži ra- 
nicu sa tri proreza iz jednoga središta. Početni je dio probavila mi- 
šićem pripet za stijenku tijela, pa kad se mišići stegnu, raširi se taj 
ždrijelni dio probavila. Ako se skrate kružni mišići samoga ždrijela, 
tada se ono suzi, pa tako pijavica siše svojim probavilom tekuću 

hranu. Da pijavica primi što više krvi u svoje probavilo, srednji joj 
je dio crijeva izvučen sa svake strane u io pari slijepih vrećica. Pro- 
hodni otvor probavila nalazi se na leđnoj strani stražnje prianjalke. 
Pijavica živi u barama, ribnjacima i laganim tekućicama gdje u mla- 
dosti pije krv puževima i punoglavcima, a kasnije toplokrvnim živo- 
tinjama. Ona ne može da svaki čas dođe do toplokrvnih životinja, 
nego samo katkada kad one dolaze na vodu da se kupaju ili napiju. 
Kad se pijavica jedanput domogne takove žrtve, ne pušta je dotle 
dok se do sita ne napije njene krvi. Da joj krv iz žrtve neprestano 
pritječe, izlučuju njezine usne žljezdice slinu koja ne dopušta da se 
krv za vrijeme sisanja stine. Kad se do sita napije, otpadne sama 
od žrtve. Pijavica treba nekoliko mjeseci da svu tu krv probavi, pa 
za to vrijeme miruje^ v 

Pijavica plazi po podlozi tako da se prisisava sad prednjom 
sad stražnjom prianjalkom. Kod toga pokretanja čas zgrbi tijelo, 
a čas ga ispruži. Pijavica može u vodi da pliva, i to tako da svija 
tijelo. Čim stupi marva nogom u baru da pije vodu, ili čovjek uđe 
u nju bosim nogama, eto odmah vijugavih pijavica da se prisišu na 
žrtvu i da joj piju krv. Sve to znači da u pijavice ima osjećala koja 
je obavještavaju o dolasku žrtve. Pijavica ima na prednjem kraju 
tijela vrlo osjetljiv opipni organ kojim valjada i njuši. Na gornjoj 
strani prednjih kolutića ima u parovima io tamnih točkastih očiju. 

Danas nema više toliko pijavica kao u prijašnja vremena, a 
u nekim zemljama su već gotovo sasvim nestale. Ljekarsku su pija- 
vicu prije, osobito u početku 19 stoljeća, mnogo više upotrebljavali 
u liječničke svrhe, pa su ih i umjetno uzgajali u posebnim ribnjacima. 
Najranije se pijavica može upotrebljavati u ljekarstvu u trećoj go- 
dini života. Pete godine dosegne potpunu veličinu, a može da živi 
i 20 godina. Pijavica izlazi iz vode zbog rasploda, jer nese jaja na 
obali. Zavuče se u vlažnu zemlju, a jaja zamota u veliku sluzavu 
čahuricu. Mlade pijavice izađu iz jaja nakon 4 — 6 nedjelja. U 
glavnom su jednake roditeljima, ali rastu polagano. 

Tribina i glista (bijela) 

Obla tijela bez kolutića i samo par milimetara velika je trihina. 
Ona živi u mišiću miša, štakora, kunića, svinje i čovjeka. Ako jedemo 
sirovo, nekuhano svinjsko meso u kojemu ima trihina, zarazimo se 
trihinom. Tada se u našemu želucu oslobode trihine svoje čahure i 
dospiju u crijevo. Tu se pojave oko 3 mm velike ženke i za polovicu 
manji mužjaci. Ženke se zariju u crijevnu stijenku, i svaka izleže 
preko 1.500 mladih trihina. Mlade trihine probiju tanko crijevo i 
dospiju u krvno žilje. Iz krvnih kapilarnica prodru u mišićna vla- 

kanca. Rado se smještaju na mjesta kroz koje protječe mnogo krvi. 
Tako zađu u ošit, u mišiće oka i vrata (kod štakora primjerice u 
mišiće za žvakanje). Mlade trihinice imaju usta i probavilo, pa se 
mogu hraniti i rasti. U mišićnim se vlakancima hrane sokovima, troše 
i razaraju fine mišićne sastavine. Time uzrokuju upalu i velike bolove 
u mišiću. Ako je trihina mnogo b 

u mišiću, tijelo doskora vrlo osla- 
bi, a može da dođe i smrt. 

Oko mišićne trihinice stvo- 
ri okolišno meso jajoliku čahuri- 
cu, nalik na limun. Crvić se u 
toj čahurici savije poput pera 
od ure. Mišić poslije nekoliko Trihina; savit crvić (a) u mišiću i čahurici (b) 

mjeseci slaže oko trihinine čahurice vapnene soli da se tako zaštiti. 
Čahura postaje cvrda i neprozirna. Začahurene se trihine u bolesnom 
mišiću jasno vide kao bijele točkice od pol milimetra veličine. Trihina 
je na taj način kao uzidana, i ne može sama napolje. Godine i go- 
dine može da ostane tako živa zatvorena. Napokon ipak pogiba. 
Ako čovjek jede sirovo svinjsko meso u kojem su začahurene trihine,. 
dospiju s mesom u želudac i trihinine čahurice. Želučani sok rastvori 
čahure, a trihine postanu slobodne. Putuju u crijevo i dalje sve onako 
kako smo opisali. Dođu u mišiće i tamo se začahure. 

Pravi prenosioci trihine su štakori koji se među sobom žderu.. 
Štakori jedu i leševe drugih bolesnih štakora, pa se zaraze trihinama. 
Svinja opet ždere crknute štakore, pa i ona dobije trihine. Čovjek se 
zarazi trihinama, ako jede nekuhano svinjsko meso. U kuhanom ili 
pečenom svinjskom mesu trihine pogibaju. Takovo je meso neškod- 
ljivo. Zbog toga treba dobro pripaziti kakvo se meso jede. Svakako 
je dobro, da sumnjivo i zaraženo meso ne jedemo sirovo. Trihina je 
vrlo pogibeljan nametnik čovjeka, jer mu troši i razara tijelo, a može 
da uzrokuje i smrt. 

Na gujavicu nalikuje bijela glista. Od nje se na prvi pogled 
razlikuje što nema člankovito tijelo. Tijelo joj je 3 do 5 mm debelo. 



Bijela glista, mužjak dugačak 25 cm, ženka do 40 cm 


oblo i žućkasto. Mnogo je veća od trihine. Mužjak glistin naraste 
15 — 25 cm, a ženka je veća, pa može biti kašto i do 40 cm dugačka. 
Mužjaci se poznaju i po tome što imadu kukasto svinut stražnji 




kraj tijela. Bijela glista obično živi u tankom crijevu djece, a kasto 
zalazi i u želudac. Ako ih je u crijevu malo, tada ne čine veliku 
smetnju. Kad ih je mnogo, veoma oslabi tijelo. Glista se lako dobije, 
jer je vrlo plodna. Jedna jedina ženka snese kroz godinu preko 
60 milijuna jaja koja svakamo dospiju. Nevolja dolazi i odatle što 
su glistina jaja vrlo otporna, i ništa im ne može da naškodi. Ta jaja 
dospiju u vodu ili u vlažnu zemlju s izmetinama, pa se u čahurici 
jajeta razvije savita glistica. Ona odavde ne izlazi sve dotle dok opet 
ne dođe u čovječje probavilo. Djeca dobiju glistu ponajviše od pasa 
i mačaka kad se s njima igraju. Dobiva se i od nečiste hrane. Glista je 
najčešći nametnik čovječjega tijela. Ona doduše ne siše krv, ali sva- 
kako smeta probavi. 


Trakavica ili pantljičara 




Kukasta trakavica (pantljičara) s očitom je glavom na kratku 
nečlanjenu vratu. Vrat i glava su joj oko 15 mm veliki. Ostalo tijelo 
sastavljeno je od kojih 800 plosnih kolutića koji su s početka kratki. 

Što su dalje od gla- 
ve, to su sve dulji. 
Kolutići imaju pre- 
ma kraju traka- 
vičina tijela oblik 
duguljasta četvero- 
kuta. Čitavo tijelo 
trakavičino čini se 
kao lanac plosnih 
kolutića. U traka- 
vice je koža tanka. 
Kroz nju se vide 
unutrašnji organi 
kao drvoliko raz- 
granjenje. Traka- 
vica nosi na glavi 

Kukasta trakavica (pantljičara), dug. 3 metra; lijevo su 4 četiri prianjalke i 
začahurene ikrice u mišiću, gore u sredini je povećana glava pred njima U okru- 
s 4 prianjalke i vijencem kukica, ispod nje ikrica s izvra- . v v 'U 1 

ćenom glavom, desno trakavica u prirodnoj veličini Vise snažnih ku- 

kica. Ona nema 

očiju ni drugih osjećala. Iz njena ćemo života razabrati da joj osje- 
ćala ne trebaju. U odraslom stanju živi kukasta trakavica obično u 
tankom crijevu čovjeka, pa je glavom prisisana i kukicama pričvr- 
šćena za stijenku probavila. Kako trakavica nema usta ni probavila, 
upija kožom svoga tijela hranljive sokove u našem crijevu. Članci 

trakavičini imaju u sebi razgranjene cjevčice s mnogo jaja v pa u 
svakom članku trakavice može da bude oko 53.000 jaja. Stražnji 
se članci trakavice sa zrelim jajima otkidaju, pa s čovječjim izmeti- 
nama dospijevaju napolje. Ako slučajno svinja dođe do čovječjih 
izmetina, a to nije ni tako teško, pojede s ostalim i čovječje izmetine 
gdje su zreli trakavičini članci. Želučani sok u svinje probavi i ras- 
tvori ljupinu trakavičinog jaja, pa ličinka sa šest kukica postane slo- 
bodna. Sitne se trakavičine ličinke probiju kroz crijevnu stijenku.. 
zađu u krv, a s njome do mišića ili drugih organa u svinje. Tu se 
onda ličinka smiri, dobije jajolik oblik, stvori čahuricu koju ispuni 
tekućina. Začahurenu ličinku trakavice zovemo ikricom. Ikrica izraste 
za nekoliko mjeseci u mjehurić, velik kao grašak ili još veći (6 do 
20 mm). Stijenka se ikričina mjehurića uvrati prema unutra, pa se na 
mjehuriću vidi zametak glave buduće trakavice kao bijela točkica. 
Na dnu uvraćene glave nastaju kukice i četiri prianjalke. Pojede li 
čovjek sirovo i nekuhano ikričavo svinjsko meso, žive ikrice dođu u 
njegov želudac. Mjehur se ikrice probavi, a slobodna ikrica ispruži 
glavu van. Prisiše se u tankome crijevu čovjeka i počne da stvara 
pupanjem pojedine kolutiće. Za 12 nedjelja izraste trakavica upija- 
jući površinom tijela crijevne sokove što je opkoljuju. Tada se 
počnu od nje otkidati zreli kolutići. Ako je u čovječjem crijevu više 
trakavica, uzrokuju one ponajviše bljedobolju, mršavost, krvarenje u 
crijevu i druge neke neugodne posljedice. Teško je cijelu trakavicu 
istjerati iz čovječjega crijeva. Ona je čvrsto prisisana, a ne koristi 
ništa da se uklone samo pojedini komadi trakavičina tijela. Doklegod 
je u nama trakavičina glava, ona neprestano stvara nove članke 
pupanjem. Sreća je što od bezbrojnih trakavičinih jaja ne dospije 
svako jaje u svinjsko probavilo, ni svaka ikrica u čovječji želudac. 
Zbog toga i nema toliko trakavica na Zemlji. Bezbroj trakavičinih 
jaja i klica propada, a samo neke dođu pukim slučajem ili našom 
nepažnjom do razvitka. Tko opazi da ima trakavicu, mora nastojati 
da je što prije čitavu s glavom ukloni. Inače može da dođe i do 
težih posljedica od toga nametnika. Stoga ne valja jesti sirovo svinjsko 
meso dok nismo posve sigurni da je meso zdravo. 

Čovjek može dobiti trakavice i od drugih životinja. Prutastu 
trakavicu dobivamo od sirovoga goveđeg mesa. Ikrica te trakavice 
živi u mišiću goveda. Prutasta trakavica nema kukica, nego samo 
četiri snažne prianjalke na glavi. Može da bude dugačka 10 m i više. 

Metilj 

Zloglasan je ovčji metilj jer od njega nam pogibaju ovce. Dug 
je 3 cm i širok 13 mm. Tijelo mu je plosno, nalikuje na listić ili na 

sjeme bundeve. Na donjoj strani tijela ima dvije prianjalke. Jedna je 
pred ustima, a druga pred sredinom tijela. 

Odrastao metilj živi u žučovodima ovce, ali i u drugim preži- 
vačima. Dolazi i u konju i magarcu, a kasto i u čovjeku. Metiljeva 
jaja izađu napolje skupa s izmetinama ovce. Dalje se razvijaju samo 
onda, ako dospiju u vodu ili na vlažnu travu koju voda poplavljuje 
iza kiše. Jaja ostaju u vodi živa i preko zime. Ako je povoljno toplo 
vrijeme, razviju se iz jaja za 2 do 6 nedjelja debele kruškolike 
ličinke. Ličinke plivaju po vodi s pomoću trepavica. Tako se plivajući 
namjeri ličinka na malenog pužića, metiljeva ba- 
režnjaka (4 — 8 mm dug). Taj pužić živi u vodi i 
na vlažnim mjestima. Metiljeva ličinka ubuši se u 
tog pužića, izgubi trepavice, jer joj sada ne tre- 
baju, i pretvori se u mješinu. Unutrašnjost se 
mješine raspadne u više malenih klica. Klice pro- 
biju mješinu kao valjkasta bića, ali još ne izađu iz 
pužića. Najradije se smjeste u njegovu jetru. 
U klicama se opet stvaraju nove ličinke koje 
imaju dug i pokretan repić. Te repate ličinke imaju 
usta i probavilo, i kad izađu iz pužića, kratko 
vrijeme plivaju po vodi repićem. Najzad se negdje 
popnu na vodenu biljku ili na vlat trave i tu se oviju 
sluzavom čahurom koja otvrdne. U čahurici se iz re- 
pate ličinke razvije gotov metilj. Tu čahuricu sa 
travkom pojede ovca ili drugi preživač. Čahurica s mladim metiljem 
dospije u ovčje probavilo. Tu se u želucu čahurica rastvori i pro- 
bavi, a mladi se metilj oslobodi. Sada probije crijevnu stijenku i za- 
vuče se do jetre gdje se prisiše na površini tog organa. Kasnije se 
mladi metilj zarije u jetru i uvuče u najfinije žučne cjevčice. Tu 
priječi izlazak žuči i siše krv. U povodu toga nastane u jetrima krva- 
renje i upala, jetra nateknu, pa nerijetko ovca pogiba. U zaraženoj 
jetri ovce iza 6 nedjelja postane metilj spolno zreo i izbacuje jaja 
koja izlaze s izmetinama iz ovčjeg probavila. Dalje se zbiva onako 
kako smo prije opisali. 

Metilj se s ovcom raširio po cijelome svijetu. Tako ga ima i kod 
nas. Uzrokuje bolest u jetrama ovaca ili metiljavost od koje kašto 
pogibaju čitava stada. Treba s toga pomenute male pužiće sabirati na 
pašnjacima i uništavati, jer u njima se razvija metilj. Najbolje je 
sredstvo da se ovce ne zaraze metiljem da ovce ne puštamo na mokre 
livade gdje ima tih pužića. Sijenom s tih livada možemo hraniti ovce 
i marvu, jer isušenjem začahureni metilji pogibaju. 



Metilj u prirodnoj ve- 
ličini s donje strane, 
desno pužić metiljev 
barežnjak 

Zajedničke osobine crva 

Gujavica; pijavica, trihina, glista, trakavica i metilj mekana su 
tijela, bez unutrašnjeg i spoljašnjeg kostura. Tijelo im je golo, a po- 
kreću se potkožnim mišićem s kojim se koža srasla. Sve te životinje 
zovemo crvima. Crvi žive u vodi, u vlažnoj zemlji, ali i u tijelu živo- 
tinja ili čovjeka kao nametnici koji sišu krv ili druge tjelesne sokove. 
Neki crvi imaju probavilo, kao gujavica i pijavica, a neki ga nemaju 
(kao trakavica), pa tekuću hranu upijaju površinom svoga tijela. 
Množe se jajima u čvrstoj čahurici. Kod trihine, trakavice i metilja 
preobražava se ličinka u odrasla crva. 

Ježinac 

Slično kao jež sisavac oboružan je i zaštićen bodljama kuglasti 
hridinasti ježinac. Na hridinastom, kamenitom dnu mora boravi uz 
obalu. To je najobičniji ježinac u Sredozemnom Moru. U Jadranskom 
Moru često ga susrećemo u velikoj množini. Kad se kupamo u moru 
i neoprezno hodamo po dnu, često stanemo na ježinca. Njegove 



Ježinac, gotovo u prir. veličini. Lijevo gledan sa strane, a na lijevoj su mu poli bodlje 
ostrugane, da se vide dvoredovi većih i manjih pločica. Desno gledan s donje strane, 
među bodljama se vide prionljive nožice, a u sredini usno polje s pet bijelih zubića. 


bodlje zabodu se u našu bosu nogu, pa osjećamo boli. Bodlje su mu 
šiljaste i duge, nešto manje od 2 cm. Crnoljubičaste ili zelenkasto- 
smeđe su obojene. Ako bodlje ostružemo sa ježinca, dobijemo tvrdu 
vapnenu i okruglastu čahuru. Ježinac je zatvoren dakle u čvrstom 
oklopu. Oklop mu je u promjeru dug 6 cm i ima u nizovima poredane 
bradavke. Na bradavkama su zglobno nasađene bodlje koje se mogu 
mišićima pokretati. Pa tako se ježinac i pokreće s pomoću bodlja. 
To vidimo lijepo kad ga na suho izvadimo. Na onoj strani koju 

ježinac drži dolje nalaze se u sredini usta, a iz njih viri pet bijelih 
stisnutih zubića. Njima ježinac drobi hranu, morsko bilje što raste 
na kamenju uz obalu. Kasto jede i strvinu. U sredini mekanog polja, 
a između bijelih zubića, nalaze se usta. Usta vode u probavilo. Ako 
ježinčevu ljušturu ili oklop prepilimo naokolo, vidimo kako se iz 
bijeloga zubala diže crijevo, zavija i na leđnoj strani gore završuje 
prohodnim otvorom. Da crijevo ne pukne, pripeto je za unutrašnju 
stijenu ljušture tankom kožicom i nitima. Odmah iza usta obavijeno 
je probavilo živčanim prstenom od kojega se odvajaju živčane niti 
da upravljaju zadaće pojedinih organa u tijelu ježinca. 

Oko usta i prohoda nema bodalja, oklop tu nije tako čvrst, pa 
su ta dva polja mekana. Cijela je ljuštura u ježinca sastavljena od ne- 
pomično sraštenih vapnenih ploča. Ploče su poredane između usnog 
i prohodnog polja u dvadeset meridijanskih redova. Od tih je ploča 
pet dvoredova sitno probušeno. Drugih pet dvoredova neprobušenih 
ploča izmjenjuje se sa probušenima. Tako nastaju dva reda probušenih. 
i dva reda neprobušenih ploča, i tako to ide redom oko ljušture. Oko 
prohodnog otvora gore na ljušturi sastaju se dvoredovi ploča i zavr- 
šuju u okrugu sa io ploča. Neprobušeni dvoredovi ploča zavr- 
šuju sa većim pločama u tom okrugu. Te veće ploče imaju otvor 
na koji izlaze jaja. Jedna je od tih većih ploča sitasto probušena. Kroz 
pore njene može da ulazi morska voda u posebne cijevi u tijelu ježinca. 
Te cijevi opskrbljuju vodom mekane nožice po ljušturi ježinca. Me- 
kane nožice napunjuju se vodom, ispružaju i prianjalkom na vršku 
prisišu za neki predmet. Ježinac se tim nožicama može pričvrstiti za 
podlogu i njoj se privući. Ježinac se dakle po'kreće i s pomoću tih 
prionljivih nožica. On puže po morskom dnu ili se penje uz hridi- 
nastu obalu pružajući i prisisavajući prionljive nožice. Ježinac se 
kašto zavuče u pukotine ili luknje u kamenoj obali. 

Među bodljama na oklopu nalaze se malena, trokraka i po- 
kretna kliješta kojima ježinac otstranjuje nečistoću među bodljama. 
Malenim kliještima po tijelu hvata i sitnije životinje koje dodaje 
drugim susjednim kliještima i napokon ustima. Ježinac je često viđen 
natovaren morskim biljem, kamenčićima, školjkama. Te predmete 
postavlja sebi na leđa upravo tim kliješticama i drži ih prionljivim 
nožicama. 

Jaja ježinca sazrijevaju u žutim jajnicima pod oklopom na le- 
đima. Primorski puk rado jede zrele jajnike sirove, pa zbog toga 
sabiru ježince. Osobito je to omiljeli običaj na južnoj obali Francuske. 
Na veće ploče oko prohodna polja izlaze u morsku vodu jaja. Iz njih 
se u vodi razviju ličinke koje plivaju i nisu slične roditelju. Poslije 
sjednu na dno i preobrazuju se u ježinca. 

Zvijezda i trp 

Kvrgava zvijezda broji se među naše najveće zvijezde. Između 
vrhova krakova velika je u promjeru 35 — 40 cm, a kasto i više. Obično 
je zelenkaste, žućkaste ili crvenkaste boje. Iz središnje malene ploče, 
glavnog dijela njezina tijela, izlazi 5 krakova. Kraci su na donjoj 
strani izbrazdani, a te brazde vode k središtu gdje je smješten usni 
otvor. Kad izvadimo zvijezdu iz vode, u njezinim se brazdama poput 
crvića amo tamo svijaju, pružaju i stežu mnogobrojne blijede prion- 
ljive nožice kojima se zvijezda doista i pokreće. 



Kvrgava zvijezda, u promjeru velika 40 cm i trp, dug. 30 cm. Gore lijevo zvijezda 
donje strane, pa se vide usta i pnonljive nožice po kracima, dolje lijevo zvijezda 
ždere školjkaša; desno lezi trp s ispruženim ticalima oko usta. 


Kostur u zvijezde nije tako čvrst kao u ježinca, iako je sa- 
stavljen od niza pomično spojenih vapnenih ploča povrh pomenutih 
raz a. vrgava se zvijezda na prvi pogled raspoznaje po tome 
sto ima na leđima mnoge bodlje. Na podnožju su se njihovu smje- 
stila u kvrgavim nakupinama sitna kliješta, oko 400 na broju. Kli- 

ješta joj služe kao i ježincu za čišćenje površine tijela. Zvijezda nema 
u ustima žvakala ni zubi kao ježinac, a iz usta vodi kratak jednjak 
u prostrani želudac. Glavna su joj hrana puževi, školjkaši, raci, je- 
žinci i ribe. U pomorskom gospodarstvu, osobito u uzgajalištima 
ostriga kamenica može da počini veće štete«. Neobična je snaga u te 
razbojničke zvijezde. Kracima obuhvati ona plijen, na primjer školj- 
kaša, a prionljivim se nožicama na vrhu krakova čvrsto prisiše za 
tlo. Ostalim nožicama u brazdama privuče plijen k ustima i tada 
pokušava da razmakne čvrsto zaklopljene školjke jednu od druge. 
U tome ne popušta zvijezda sve dotle dok se ljušture školjkaševe 
najzad ne otvore. Zvijezda tada izvrati svoj prostrani želudac kojim 
obuhvati unutrašnji mekani dio žrtve. Djelovanjem svojih probavnih 
sokova usmrti ona plijen i rastvori ga, pa usiše u iskrenuti želudac 
sve što se dade probaviti. Manji plijen uvuče čitav u želudac koji 
tada ne ispruža napolje. Neprobavljene kućice ili ljušture izbacuje 
opet na usta van. Ježinca svladava zvijezda s njegove najslabije 
strane, jer mu želucem obuhvati mekano usno polje i prodre u nje- 
govu unutrašnjost. Probavi mu sve osim tvrdoga oklopa. Da pro- 
bavilo zvijezde može što bolje vršiti zadaću, vode iz želuca u svaki 
krak zvijezdin po dvije žljezdane, resaste i slijepo zatvorene mješine. 
One sežu sve do vrha krakova, a služe upijanju probavljene hrane. 
Iz želuca se prema leđnoj strani zvijezde diže kratko crijevo koje 
se blizu leđnoga središta završuje malenim prohodnim otvorom. 

Kvrgava zvijezda dolazi ne samo kod nas, nego i izvan Sredo- 
zemnoga Mora posvuda uz obale zapadne Evrope. Katkada se pri- 
sisava po obali odmah ispod površine mora, pa se među podmorskim 
biljem na kamenoj obali teže može opaziti, pogotovu kad je u zelen- 
kastoj odori. Čim je uhvatite, počne odmah lomiti krakove, i to 
je njezino najpoznatije svojstvo. Poslije ona, ako ostane živa u moru, 
ponovo izgradi izgubljeni krak. Iz jaja se zvijezdina razvije ličinka 
koja pliva i poslije se preobrazi u zvjezdoliki oblik, da se spusti na 
dno morsko. 

Narančasta zvijezda također je obična vrsta u Sredozemnom 
i Jadranskom Moru, a živi i u Atlantskom Oceanu. Prebiva na pješča- 
nom dnu gdje se hrani školjkašima. Njene nožice nemaju prianjalki, 
ne mogu se prisisati. Služe joj više za kopanje, jer se rado zakapa 
u pijesak. Narančasta zvijezda naraste velika, pa joj kraci mogu biti 
oko 30 cm dugački, a na rubovima su oboružani jakim bodljama. 
Leđa joj zaštićuju vapnene niske čuperkaste bodlje. Na narančasto- 
žutim i crvenim leđima vidi se sivomodra sitasta pločica koja vodi u 
vodeno žilje što opskrbljuje prionljive nožice vodom. Ta zvijezda 
nema prohodnog otvora, nego neprobavljene ostatke izbacuje na usta. 

Trp ili morski krastavac živi na muljevitu ili pješčanu dnu mora 
blizu obale, a ima ga dosta u Jadranu. Trpovi se viđaju u velikoj 
množini kako leže mirno i nalikuju na bradavičave, tamnosmeđe 
i do 35 cm dugačke kobasice. Trp može da se pokreće svijanjem 
mišićava tijela i prionljivim nožicama koje mu probijaju žilavu kožu. 
On nema kostura kao ježinac i zvijezda, ali se u njegovoj debeloj 
koži nalaze mnoge vapnene probušene pločice. Na jednom kraju 
svoga valjkastog tijela ima trp usta, a oko njih više šupljih razgra- 
njenih ticala koja može uvući. Služe mu ona za sabiranje sitne hrane, 
pijeska i mulja, a sve to on prima u usta. Trp probavlja kao i guja- 
vica iz pijeska u crij.evu sve što je životinjsko ili biljno. Kroz pro- 
hodni otvor koji se nalazi na protivnom kraju tijela nasuprot ustima 
prima on u posebne dvije razgranjene i šuplje mješinice vodu za 
dihanje. Ako ga izvadimo iz vode, skrati odmah mišićavo tijelo, ukoči 
se pa najprije štrca vodu na prohodni otvor. Napokon mu se rastrga 
i probavilo koje izbaci na prohod napolje. Ako trp opet dospije u 
more, izrastu mu doskora izgubljeni dijelovi tijela. U južnoj Ita- 
liji i Sardiniji jedu trpove. U Kinu se izvoze trpovi na veliko, 
gdje ih prodaju i priređuju kao poslasticu nazvanu trepang. 

Zajedničke osobine bodljikaša 

Ježinci, zvijezde i trpovi zrakasto su simetrične životinje, jer 
ih u pet zraka možemo podijeliti u dvije simetrične pole. Imaju oni 
vapneni kostur u koži i vodeno žilje za pokretanje prionljivih nožica. 
Svi žive u moru, i to većinom na dnu mora gdje se sporo pokreću 
prionljivim nožicama ili svinjanjem tijela. Ličinke nisu jednake ro- 
diteljima te se preobražavaju. Ponajviše su bodljikavi, pa ih zato i 
zovemo bodljikaši (bodljari). 

Hidra i klobuk 

Ako iz bare ili jezera uzmemo vodenoga bilja i metnemo u sta- 
klenu posudu s vodom, naći ćemo već drugi dan na stijenkama posude 
ili na bilju prilijepljene mekane mješinice. Na gornjoj slobodnoj strani 
imaju nekoliko trakova kao niti. To je hidra ili slatkovodni polip. 
Hidra je životinjica od 5 do 25 mm dužine. Ima ih blijedosmeđe 
ili zelene boje. Ako u akvariju motrimo hidru, opazićemo kad je 
gladna, da produži tijelo i jako ispruži trake. 

S vodenim smo biljem donijeli u akvarij malene slatkovodne 
račiće, vodembuhe i ciklope, ličinke vodenih kukaca i drugo. Sve se to 
pokreće po vodi i skakuće. Dotakne li se koja ta mala životinjica 
hidrina traka, ostane omamljena i prilijepljena na njemu. Hidra 

naime ima na tracima a i drugdje po tijelu sitne mjehuriće 
na površini. Svaki je mjehurić izvučen u bodlju koja strši iz tijela. 
Ako se koja od plivajućih životinjica dotakne te bodlje na mjehu- 

nit, a kroz njega otrovnu teku- 


riću, taj izbaci i izvrati šupalj 



ćinu u žrtvu. Kukice na izbačenom 
nitu zakvače plijen koji otrovom 
omamljen ili mrtav ostane visjeti 
na traku hidre. Hidrin otrov pali, 
žeže, omamljuje i ubija. Te hidrine 
mjehuriće zovemo žarnici. Hidra 
može da omami ili ubije i malu 
ribicu. Ulovljenu životinjicu preda 
hidrin trak usnome otvoru. Usta se 
nalaze u sredini vijenca trakova. 

Od plijena hidrino tijelo na- 
buhne. Hidra nema posebnog pro- 
bavila u koji prima hranu kao 
druge mnoge životinje. Hidrino 
tijelo je mješina u kojoj se hrana 
probavlja i upija. Neupotrebljeno 


i neprobavljeno izbacuje se na usni otvor. Prohodnog otvora nema. 
Hidrino je tijelo golo, nema ljušture. Čim hidru dotaknemo ili vodu 
uznemirimo, odmah se ona skrati i skupi u kuglicu, a trake uvuče. 

Hidra živi u slatkoj vodi. Pri- 
čvršćena je na bilju ili gdje drugdje do- 
njim krajem svoga tijela. Hidra se 
može i otkinuti s podloge, pa je tada 
voda nosi. Hidra može i da plazi na 
podlozi. Tada zgrbljuje tijelo (kao pija- 
vica ili gusjenica mrazovca), pa se pri- 
čvrsti sad tracima a sad opet stražnjim 
krajem tijela. Dok ima u vodi dosta 
hrane, stvara hidra na svome tijelu pu- 
pove koji izrastu u malu hidru. Pup se 
odijeli od stare hidre i dalje živi samo- 
stalnim životom. Kad hidri ponestane 



Dva žamika s hidrina tijela : 

I miruje s uvučenim nitom, 

II s ispruženim nitom (jako 

povećano) 


hrane ili pred zimu, tada stvara na tijelu jaja. Zrelo se jaje otkida i 
pada na dno vode. Jaje je u hitinskoj cahurici da bude zaštićeno. Iz 
jaja se u vodi razvije ličinka koja se pričvrsti i pretvori u polipa. 

Kao svaki živi stvor, tako i hidra ima neprijatelja. Neki crvići 
i puževi (barežnjak) je zatiru. Ako hidru razrežemo u komade, svaki 
će komad izrasti u čitavu hidru. Hidra ima u moru srodnika koji su 

zaštićeni u hitinskim ili vapnenim cijevima. Pupanjem stvaraju ti 
morski oblici veća stabalca s mnogo polipa, jer se pupovi ne otkidaju. 
Mnogi srodnici hidre u moru uzrokuju na čovječjoj koži poznatim 
otrovnim mjehurićima ili žarnicima jače žarenje i bolove. 

Uhati klobuk ili meduza živi u moru i prozirna je tijela kao 
staklo. Široko pločasto tijelo nalik je na tanjur ili klobuk i sastavljeno 
je od blijedoružičaste drhtaline. Tijelo uhata klobuka gotovo je sama 
voda, jer je ima u sebi oko 95% u Jadranskom Moru, a u Istočnom 
Moru čak 97%, dok sadrži samo 3 — 5% suhe tvari. (Čovječje tijelo 
ima oko 60% vode). Obod tijela u te meduze nije cjelovit, nego 
izrezan u režnjeve i nosi naokolo kratke trake sa žarnicima. Iz sre- 
dine se udubena pločasta tijela spuštaju četiri krpasta kraka koji obu- 
hvataju usta. Usni otvor vodi u želučani prostor iz kojega se razgra- 



Uhati klobuk, u promjeru velik 25 cm. Gore lijevo plivajuća trepavasta ličinka, 
dolje pričvršćena mlada, desno stariji polip koji se dalje poprijeko dijeli u mlade 
klobuke, od kojih jedan gore u sredini pliva; desno odrastao uhati klobuk. 

njuju prema obodu mnogi kanali za kolanje hrane. Meduza lovi kr- 
pastim kracima manja živa bića koja joj služe za hranu. Klobuk kao 
slobodna životinja treba osjećala. Tako ima osjećala za ravnotežu, 
za vid i drugo, a smještena su u plitkim udubinama između režnjeva 
na obodu tijela. S pomoću mišića može klobuk stezati obod tijela, pa 
tako istiskuje vodu iz želuca. Meduza se poput sipe na mahove odbija 
od okolišne vode i pliva u pravcu protivne gornje svedene strane 
klobuka. U želučanoj se njenoj, šupljini vide kroz prozirno tijelo 
tamnije bojadisane, potkovaste spolne žlijezde koje nalikuju na uške 
čovjeka, pa je zbog toga i dobila ta meduza ime uhati klobuk. Iz 
spolnih žlijezda izađu jaja koja se razviju u jajolike i trepavaste 

ličinke. One izađu na usni otvor iz matere i neko vrijeme plivaju, 
a onda sjednu na kakvu podlogu u moru. Kad se ličinka pričvrsti i na 
gornjem kraju tijela dobije tračiće, nalikuje na 5 mm dugog polipa. 
Taj se polip počevši odozgo poprijeko dijeli i prstenasto izrezava u 
male pločice koje se redom otkidaju i slobodno plivaju morem. Mladi 
su to uhati klobuci koji ne nalikuju još na roditelja. Poslije se pre- 
tvaraju u oblik, jednak odrasloj meduzi. Isprva imaju oko 1 cm 
promjera. Uhati klobuk živi u evropskim morima pa se viđa i u blizini 
obala, često u jatima, a ima ga i u Jadranu. Naraste 10 — 25 cm, ali 
na otvorenom moru ih ima i većega promjera. U Jadranskom Moru 
ima i drugih lijepih srodnika uhatoga klobuka koji se odlikuju pre- 
krasnim bojama, a neke se od tih meduza vide noću kako zelen- 
kastim svijetlom prekrasno svjetlucaju u moru. 

Vlasulje (morske sase) i koralj 

Smeđa vlasulja (sasa) velika je do 10 cm. Mekana je tijela 
bez ikakva kostura i nalikuje na velikog valjkastog polipa. Mišićavom 
pločom donjega kraja tijela prilijepi 
se za kamenje. Gore joj se u okrugu 
lelijaju traci kojih ima oko 200. Traci 
su puni žarnika i ljepljivih mjehurića 
kojima svladavaju veće ribe, rake, 
puževe, i tako se hrane. 

Ova je vlasulja blijedosmeđe 
boje, a traci su joj zelenkasti sa cr- 
venim okrajcima. Mnogi od nas je za 
kupanja bolno osjetio na svojoj koži 
žarenje njenih žestokih žarnika. Nji- 
ma se vlasulja brani od svakoga ne- 
prijatelja. I ovdje su među trakovima 
u sredini usta koja su se uvratila u 
prostranu probavnu šupljinu tvoreći 
kratku cijev ili jednjak. Jednjak kao 
da VISI U toj šupljim. (Jstalu probavnu dugački 15 cm, pričvršćena na hridi 
šupljinu u vlasulji pregrađuju oko- 
miti mekani pretinci. Pretinci sežu od oboda tijela do jednjaka. Ako 
razrežemo vlasulji trak, vidimo da je šupalj, a u vezi je s probavnom 
šupljinom životinje. 

Smeđa vlasulja prirasla je na kamenju uz morsku obalu, kašto 
u velikoj množini. Ali vlasulja može kao i hidra mijenjati mjesto 
gdje bijaše prilijepljena. Tada puža osnovkom ili tracima. Ova je 

vlasulja vrlo česta u našem Jadranskom Moru. Živi i uz atlantsku 
obalu Evrope. Ona dolazi u svim dubljinama, od obale pa do dubljeg 
muljevitog dna gdje sjeda na školjkaše. Siromašniji je primorski puk 
jede, pa je donose na trg. 

Vrlo česta je u Jadranskom Moru i crvena moruzgva. Ona je 
obično pričvršćena na kamenitoj obali i u njenim pukotinama koje 
morska voda oplakuje. Crvena je kao rajčica i velika oko 5 cm. Kad 
je dotakneš, odmah se stisne i uvuče trake. 

Vlasulja i moruzgva imaju u moru srodnika kojima je donji 
dio tijela zaštićen tvrdim vapnenim kosturom u kojega se mogu uvući. 


Pečurkasti koralj, u promjeru Crveni koralj, velik 30 cm ; prirašteno stabalce 
velik 20 cm ; a ozgo, b sa visi s hridine 

strane, c ozdo 

To su kameni koralji. Kameni koralj stvara na osnovici tijela vapnenu 
ploču kojom priraste za dno morsko. Od te se ploče diže vapneni 
nasip okolo životinje obuhvativši donji dio njezina mekana tijela. 
U nutrinji ovoga koralja idu s oboda okomiti vapneni pretinci između 
mekanih pretinaca. Tako je unutrašnjost koralja podijeljena pretin- 
cima u komorice, a u sredini je zajednički prostor. 

Koralji pupanjem stvaraju zadruge. Pojedini se koraljni polipi 
ne otkidaju, nego ostanu na roditeljskom stablu. Takove koraljne 

zadruge mogu biti vrlo velike. Od njihovih tvrdih vapnenih cijevi 
nastaju u moru dugački i veliki koraljni grebeni ili koraljni otoci. 

Kod nas u Jadranu živi i crveni koralj ili crveni merdžan. To 
je stabalce od 30 cm dužine. Stabalce iznutra podupire crvena vapnena 
i uzduž izbrazdana os. Preko te osi ide crvena mekanija kora. Pod 
korom se provlači u pomenutim brazdama osi mekani dio životinje. 
Kroz luknjice kore pružaju koraljni polipi svoje nježne i bijele glavice. 
Na glavi oko usta nose 8 perastih trakova, pa tako nalikuju na cvje- 
tiće. Svaki je koraljni polip građen iznutra kao i vlasulja, te ima 
pretince. Svi su polipi jednoga stabla među sobom u otvorenoj vezi, 
pa i njihove probavne šupljine. Crveni koralj je također koraljna 
zadruga u obliku stabalca. 



Iz jaja se crvenog koralja razvije oko 1 mm velika, trepavicama 
posuta ličinka. Ona pliva neko vrijeme u moru, a poslije se pričvrsti. 
Narastu joj traci i pretvori 
se u mladog koraljnog 
polipa. Mladi koralj stva- 
ra sada čvrsti kostur od 
vapna. Gornji dio koralja 
ostane ponajviše mekan i 
može se uvući u donji tvrdi 
dio. Pupanjem nastane na 
mladom koralju stabalce. 

Tvrdu os crvenog ko- 
ralja upotrebljavaju za iz- 
rađivanje svakovrsnog na- Crveni koralj, grančica s polipima povećana, desno 
kita. Zbog toga se crveni se na ostruganom mjestu vidi izbrazdana tvrda os. 
koralj kida posebnim spra- 
vama sa dna morskoga i šalje u tvornice na brušenje. Takove su 
tvornice u Italiji i Francuskoj. Korasti se sloj crvenog koralja ostruže, 
a tvrda se os brusi. Crveni koralj poznat je i na zapadnoj obali Sredo- 
zemnoga Mora. Njegova su stabalca prirasla za hridinasto dno u 
dubljini od 80 — 200 m. Crveni koralj dolazi i kod Jonskih Otoka, 
kod obala Algira i Tunisa odakle ga danas najviše dopremaju u 
trgovinu. 


Zajedničke osobine mješinaca 

Hidra, morski polipi, vlasulje, moruzgve i crveni koralj mogu se 
razrezati u pravcu od usta do podnožja u paran broj (4 ili 6, ili 
umnožak od tih brojeva) simetričnih ravnina. Zato kažemo da su te 
životinje zrakasto simetrične. Te životinje imaju unutrašnju šupljinu, 



Spužve 


3 2 9 


koja im služi za probavu i kolanje hrane. Tijelo tih životinja ima 
oblik mješine, pa zato ih zovemo jednim imenom mješinci ili dupljari. 
Na površini tijela, osobito na tracima, imaju mjehuriće s otrovnom 
tekućinom za obranu i navalu, za omamljivanje i ubijanje plijena. 
Te mjehuriće koji na koži žare zovemo žarnici, a životinje sa žarni- 
cima zovemo žarnjaci. Žarnjake nalazimo u slatkoj vodi (hidru), u 
moru (sve ostale). Oni su pričvršćeni na dnu kao polipi i koralji 
ili plivaju slobodno morem kao meduze. Traci im oko usta služe za 
prihvatanje hrane, a na usta i izmeću neupotrebljenu hranu. Neki su 
mekana tijela, kao hidra, vlasulje i moruzgve, ili stvaraju hitinske 
cijevi, kao mnogi polipi, ili imaju vapnen kostur, kao koralji. Pupa- 
njem sastavljaju zadruge koje su vrlo velike u koralja. Rasplođuju 
se jajima iz kojih izađe ličinka. Ličinka sjedne na podlogu, pričvrsti 
se i preobrazi u odraslu životinju. 

Spužva ili sunđer 

Spužva što je upotrebljavamo u školi za brisanje ploče kostur je 
morske životinje koju zovemo obična spužva (sunđer). Obična spužva 
nikako ne nalikuje na životinju. Nepravilna je oblika, tamnocrne boje 
na površini. Kad je iz mora izvadimo, na njenoj se površini vide sitne 
luknjice ili pore i nekoliko ve- 
ćih otvora. Na pore ulazi voda 
u kanale koji prolaze kroz 
spužvino tijelo. Kanali se raz- 
granjuju, a tanki njihovi ogran- 
ci proširuju u okrugle komo- 
rice. U komorićama je stijenka 
iznutra bičasta. Pokretanjem 
tih bičeva stvara se vodena 
struja. Tako voda ulazeći kroz 
pore protječe kroz spužvino 
tijelo. Svježa voda što ulazi 
kroz pore u spužvino tijelo 
donosi sa sobom uzduh koji 
spužvi služi za disanje. S vo- 
dom ulazi u spužvu i hrana, biljni i životinjski sitniž koji spužva u 
okruglim komorićama upotrebljava za hranu. Ta se hrana tamo 
rastvori i probavi. Disanjem upotrebljena voda sa neprobavljenom 
hranom struji dalje u sve šire cijevi i kanale, pa na veće izmetne 
otvore iz spužve napolje. Na spužvi se otvori i pore mogu otvoriti 
i zatvoriti, pa se uvijek i ne vide. 



Obična spužva (sunđer), lijevo izrezana, da se 
vidi izmetni kanal, na koji izlazi vodena struja, 
a desno pokazuju dvije strelice, kako voda 
ulazi na pore 

Obična spužva nije jedna životinja, nego je zadruga od više' 
spužvica. Nastala je od pupova jedne spužve na sličan način kao što 
je nastala zadruga koralja. Kod koralja doduše možemo razlikovati 
pojedine članove zadruge, a kod spužve ne možemo. Kod spužve se 
kanali pojedinih individua među sobom srastu, pa ne vidimo granica 
između pojedinih članova. 

Spužva se množi i jajima iz kojih izađe ličinka na izmetni 
otvor stare spužve. Ličinka može da pliva trepavicama u vodi. Pri- 
čvrsti se za kakvu podlogu i pretvori u mladu spužvicu. Na gornjoj 
strani ličinke probije se izmetni otvor. Tijelo mlade spužvice je 
mješinica i nalikuje na čašu. Stijenka joj je probušena porama 
koje vode u kanale i bičaste komorice. Mlada spužvica povećava 
pupanjem broj članova zadruge, a svi su njeni članovi kanalima 
među sobom u vezi. 

Ako komadić spužve raščupamo iglama i promatramo sa spravom 
za povećavanje, vidimo da je rožani kostur spužve sastavljen od ela- 
stičnih žućkastih vlakanaca koja u spužvi tvore nepravilnu mrežotinu. 
Ta vlakanca daju mekanu spužvinu tijelu čvrstoću. Rožani se kostur 
obične spužve upotrebljava u našem kućanstvu za pranje, brisanje 
školskih ploča itd. Zbog toga se vade obične spužve sa dna morskoga 
ostvama ili s pomoću ronilaca. Mekani se dio te spužve uklanja da 
se spužva stišče, gnječi i pusti da sagnjije. Ostaci se isperu slatkom 
vodom i sve osuši. Ovako očišćeni dijelovi spužve šalju se u trgovinu. 

Obična spužva živi u 
morima. Dolazi i u Jadran- 
skom Moru prirasla na hridi- 
nastu i. kamenitu dnu. Najbo- 
lja vrsta obične spužve za tr- 
govinu je fina levantinska 
spužva s istoka Sredozemno- 
ga Mora, oko Krete, Cipra i 
sa sirijske obale. Uz obale 
sjeverne Afrike i u našem 
Jadranu živi t. zv. dalmatin- 
ska odlika koja se upotreblja- 
va kao najobičnija spužva za 
pranje. 

U moru ima spužava vr- 
lo različita oblika i boja, a 
sve su prirasle za neku podlo- 
gu. Ima spužava kojima je tijelo poduprto vapnenim iglicama, a dru- 
gima kremenim iglicama najrazličitijih oblika. Tako prema kosturu 

zovemo spužve rožane, vapnene i kremene. Među najveće poznate 
kremene spužve ide neptunov pehar. Nasađen je na dršku, te može 
da bude visok jedan metar i po. Ta spužva živi na obalama Istočno- 
indijskog Mora. 

I u slatkoj vodi ima spužava (sunđera). Mali ih je broj, a u 
tijelu im dolaze kremene iglice. I u našim jezerima, ribnjacima, mla- 
kama i rijekama ima takovih spužava. 

Slatkovodna spužva (sunđer) dolazi kao 
zelena ili žućkastosiva prevlaka po dr- 
venim ogradama u vodi, na kamenju, na 
trski i kućicama mekušaca. Ima oblika i 
drvoliko razgranjenih. Kremene su se 
iglice ispriječile u mekanom tijelu uzduž 
i poprijeko, a vezane su među sobom 
rožnatom tvari. I slatkovodna spužva je 
zadruga od više jedinaka. Slatkovodne 
spužvice umnažaju se pod jesen žućka- 
stim kuglicama koje nalazimo na staroj 
spužvi. Kuglice su u čvrstoj čahurici sa 
kremenim iglicama. U toj čahurici pre- 
zimi mali mekani dio spužve od kojega 
se u proljeće razvije nova spužva. 

Zajedničke osobine spužava (sunđera) 

Dok je spužva mlada, nalikuje na mješinca, ali nema žarnika 
Tijelo joj je poput sita izbušena mješinica s većim izmetnim otvorom 
na koji izlazi voda s neprobavljenom hranom. Hranjenje i disanje 
vrši se u bičastim komoricama do kojih vode cijevi od pora. Većina 
spužava ima kostur ili od rožane tvari (obična spužva) ili od vap- 
nenih iglica (vapnene spužve) ili od kremenih iglica (kremene 
spužve morske i slatkovodne). Malo ima spužava kojima tijelo čini 
samo jedna spužva. Obično je spužva zadruga od više članova, a 
nastala je pupanjem. Spužve ponajviše ne pokazuju stalan oblik. Sve 
su spužve pričvršćene. Spužve (sunđeri) su među mješincima zase- 
ban odio. 



Slatkovodna spužva, u mirnoj vodi 


Papučica i zvonce 

Zagrabimo malo vode, lišća i mulja iz bare i ponesimo kući. Za 
nekoliko dana uzmimo od te vode koju kapljicu i pogledajmo je 
spravom za povećavanje, pa ćemo vidjeti da u toj kapljici sve vrvi od 
sitnih živih bića. Među njima opazićemo i papučicu ili paramecij. 

Malena je to i duguljasta životinjica od do milimetra. Tijelo 
joj je sluzavo, gusto i zrnato. Paramecij se živahno u vodi pokreće 
•trepetljikama. Trepetljike trepeću i pokreću mekano i gipko tijelo pa- 
pučice. Papučica na jednom prodrtom i udubljenom mjestu u sredini 

tijela prima sitnu 
hranu u svoje tije- 
lo. To su usta. 
Pokretanjem tre- 
pavica dospije 
hrana s vodenom 
strujom do usta, 
pa je sluzavo ti- 
jelo prima u sebe. 
Oko čestice hra- 
ne stvara se u slu- 
zavom tijelu mje- 
hurić koji putuje 
po tijelu papuči- 
ce. Na tom puto- 
vanju rastvori i 
probavi sluzavo 
tijelo papučice 
primljenu hranu, 
a neupotrebljene 
čestice hrane iz- 
bacuje na poseb- 
nom mjestu napo- 
lje. Tako papu- 
čica živi i počne se 
u sredini tijela urezavati. Zarez bude sve dublji a spoj između obje 
pole tijela sve tanji. Napokon se obje pole odijele jedna od druge. 
Od jedne papučice dobili smo dvije manje. One dalje rastu i opet se 
poprijeko razdijele na dva komada. Tako se papučica umnaža. Za 
nekoliko dana dobićemo bezbroj papučica u vodi. 

Kada nastanu takove prirodne prilike da se voda sa papučicom 
isušuje ili smrzava, papučica se smiri i oko sebe stvori kuglastu 
čahuricu. Začahurena papučica može da mirno čeka dok minu za nju 
nepovoljne prilike. Papučice mogu u čahurici ostati duže na suhu, a 
vjetar ih nadaleko raznosi sa prašinom. Kad začahurena papučica 
dođe opet u vodu, pukne joj čahura, a papučica izađe napolje, dalje 
živi i umnaža se na opisani način poprečnim dijeljenjem. Papučica u 
čahuri izdrži svaku životnu nepriliku. Razumljivo nam je s toga što 


Lijevo papučica (paramecij), velik l /2 m ^^ metra 5 prva je čitava, 
a druga se poprijeko dijeli. Desno je zvonce pričvršćeno stapkom 
dolje na slatkovodnoj biljci; nekima je stapka zavojito savita 

se papučice pojave u vodi gdje ih prije nije bilo. Ako u posudu na- 
lijemo vodu na sijeno ili suho bilje, lišće, za koju nedjelju naći ćemo 
u toj vodi na toplom i svijetlom mjestu mnogo živih papučica. One 
se probudiše na novi život iz svojih čahura u kojima bijahu zaštićene 
za vrijeme suše. 

Uzmimo žabu i razrežimo joj zadnje crijevo. Istresimo crijevne 
izmetine na udubljeno stakalce s vodom i opazićemo kako živahno 
plivaju i svijaju se neka bijela živa bića. To su opaline. Nalikuju na 
papučicu i plivaju trepetljikama. I opaline su manje od jednog mili- 
metra, a žive u žabljim crijevima hraneći se njenim crijevnim sadr- 
žajem. Tekuću hranu upijaju površinom svoga tijela, pa s toga ne- 
maju usta. 

Kao što opalina u žabljem crijevu, tako živi sitno živo biće ma- 
laričar sluzava kapljica u crvenim krvnim zrncima čovjeka. To biće 
uništava i razara krvna zrnca čovjeka. Ono čini čovjeku ne samo 
štetu, nego užLokuje i pogibeljnu groznicu malariju. Taj se opasni 
nametnik jako umnaža u krvi čovjeka. Uništavamo ga kininom. U 
našu krv ulazi ubodom komarca malaričara. 

U slatkoj vodi na vodenom bilju ili kamenju često vidimo pro- 
stim okom kao plijesan. Spravom za povećavanje vidimo da su to 
zvonca na dugačkom dršku. Mnogo ih ima, a svako se na dršku naglo 
zavojito svija, držak skraćuje i opet ispruža. Zvonoliki dio životinjice 
pokreće na ljevkastoj udubini 
jake trepavice. Tako se stvara 
struja u vodi, i sitna hrana ulazi 
na dnu lijevka u usta. Papučica 
i zvonce imaju srodnika koji 
grade vapnenu ljušturu. To su 
krednjaci. Oni žive u slatkoj vo- 
di i moru. Ljuštura im je raz- 
dijeljena u komorice, a kod ve- 
ćine izvana probušena. Mekan 
sluzavi dio krednjaka provlači 
se kroz komorice, a kroz rupice 
izlaze iz tijela sluzavi konci. 

Konci se vani slijevaju i stvaraju 
mrežotinu. U okolišu životinje 
hvataju se tih končića sitne bilj- 
čice i drugi sitniž. U toj mrežotini se hrana rastvori i probavi. Sluzavi 
konci upiju hranu u sebe izvan ljušture. 

Krednjaci morski plaze po morskom bilju ili na dnu mora. Kad 
uginu, padaju na dno morsko. Njihove mnogobrojne ljušture talože 



Krednjaci, manji od 1 milimetra u 6 različitih 
oblika 

Zajedničke osobine praživa 


se na dnu mora. Kredne i vapnene naslage na površini Zemlje ponaj- 
više potječu od sitnih ljuštura morskih krednjaka. Po krednim su na- 
slagama dobili ime otok Kreta i zemlja Albanija. Kredu kojom pišemo 
u školi stvorili su krednjaci. 

Zajedničke osobine praživa 

Kao što je kuća složena od opeka, tako je čovjek i ptica, zmija 
i žaba, riba, rak i puž, hidra i spužva sastavljena od bezbroja sitnih 
djelića. Ti djelići su živi, oni izgrađuju tijelo životinje i biljke. U 
nauci ih zovemo stanice ili ćelije. Lako ih možemo vidjeti, ako ko- 
madić životinjskoga tijela, mišić ili kožu, ili dio biljke, lišće, proma- 
tramo u tankom prerezu spravom za povećanje (mikroskopom). 
Stanice (ćelije) se mogu izmjeriti. Veličina im je od 5 tisućinka mili- 
metra do pol milimetra. U kaplji svježe žablje krvi vidimo sa mikro- 
skopom u žućkastoj krvnoj tekućini crvena krvna zrnca. Velika su 
22 tisućinke milimetra. Krvno zrnce čovjeka je za trećinu manje od 
žabljega. Krvna zrnca su također svako za sebe jedna stanica. Krvna 
zrnca "slobodno plivaju u krvnoj tekućini, a druge stanice u životinj- 
skom i biljnom tijelu vezane su među sobom. 

Kao što krvna zrnca plivaju u krvi, tako plivaju papučica, opa- 
lina, krednjaci u vodi gdje žive. Papučica, zvonce, opalina i krednjaci 
građeni su kao i krvno zrnce od jedne stanice. Jednostanične životinje 
označujemo imenom praživi ili praživotinje. Kod praživa sve životne 
zadaće vrši kapljica sluzi od koje im se tijelo sastoji. To jednostavno 
tijelo rastvara i probavlja hranu, ono diše, osjeća, izmeće, pokreće 
se i rasplođuje (umnaža). 

Praživi se pokreću ili sluzavim koncima (krednjaci)^ ili tre- 
petljikama (papučica, opalina). Neki praživi žive pričvršćeni kao 
zvonce. Krednjaci grade ljušturu od vapna. Praživi usisavaju hranu 
površinom tijela kao opalina ili primaju krutu hranu opkolivši je ne- 
stalnim sluzavim koncima (krednjaci) ili na usta (papučica, zvonce). 
Praživi su sitne životinje, okom ih jedva vidimo. U nepovoljnim 
prilikama, za suše ili studeni, začahure se. U vodi im opet čahura 
pukne, pa iz nje izmile. Množe se dijeljenjem. Neki su praživi na- 
metnici, te se hrane tjelesnim sokovima životinja i čovjeka, a neki su 
(kao malaričar) pače i uzročnici opasnih bolesti u čovjeku (malarija). 


Pregled životinjskoga svijeta 

(I sadržaj na početku knjige, str. III — VI, izrađen je kao pregled) 

Sada poznamo na Zemlji preko milijun vrsta svakojakih živo- 
tinja. Da se snađemo među tolikim brojem raznovrsnih životinja, one 
su po međusobnoj srodnosti i sličnosti združene i raspoređene u veće 
ili manje hrpe. Životinje svake hrpe slažu se u građi i razvitku, ali 
imaju često vrlo različite životne običaje. 

Glavne su hrpe životinjstva kralješnjaci, beskralje- 
šnjaci i p r a ž i v i. 

Kralješnjaci ili kičmenjaci 

(stranica 202) 

imaju gibiv kostur u tijelu, dva para udova i crvenu krv. 

Sisavci ili sisari su dlakavi, rađaju žive mlade koji sišu mlijeko 
(str. 9 1 )- 

Ptice su pernate, lete krilima, nose jaja koja legu toplinom 
svoga tijela (str. 149). 

Samo ptice i sisavci imaju stalnu toplotu tijela, dok je ona u 
svih ostalih životinja promjenljiva. 

Gmazovi ili gmizavci imaju krutu, rožnatu kožu (str. 166). 
Vodozemci imaju mekanu i golu kožu (str. 174). 

Odrasli vodozemci dišu plućama kao sisavci, ptice i gmazovi, 
a mladi škrgama, pa se stoga preobražavaju. 

Ribe su ljuskave, a dišu škrgama (str. 201). 

Beskralješnjaci ili beskičmenjaci su sve ostale veće ži- 
votinje. Oni obično imaju kostur izvana na tijelu. 

Clankonošci ili zglavkari 

(stranica 295) 

imaju kostur od hitina, tijelo sastavljeno od kolutića i člankovite noge. 

Kukci ili insekti imaju tijelo razlučeno na glavu, grudi i zadak, 
tri para nogu te krila (str. 272). 

Stonoge imaju glavu i zadak od mnogo kolutića i s mnogo nogu 
(str. 283). 

Stonoge i kukci dišu uzdušnicama, a razvijaju se preobraža- 
vanjem. 

Paučnjaci imaju četiri para nogu, dišu uzdušnicama i plućnim 
kesama (str. 289). 

Raci ili ljuskari žive većinom u vodi, dišu škrgama i preobra- 
žavaju se (str. 295). 

Mekušci 

(stranica 310) 

se kreću širokim stopalom. Mekano njihovo tijelo ornata plašt koji 
stvara ljušturu. 

Puževi imaju široko stopalo i smotanu kućicu, dišu škrgama ili 
plućama (str. 300). 

Školjkaši imaju kućicu od dvije ljušture, klinasto stopalo i ne- 
maju glave. Žive samo u vodi i dišu škrgama (str. 306). 

Glavonošci imaju ljevkasto stopalo, oko ustiju lovke, zakršljanu: 
kućicu. Žive samo u moru i dišu škrgama (str. 310). 

Crvi ili gliste 

(stranica 319) 

su duguljasta tijela bez udova. Jedni imaju mnogo kolutića (kolu- 
ti ć a v c i ili prstenaste gliste), drugi su obli i jednoviti (oblici ili 
valjkaste gliste), a neki su splošteni (p 1 o š n j a c i ili plosnate gliste). 
Žive u vodi i na kopnu, a mnogi su nametnici, gotovani ili parasiti. 

Bodljikaši ili bodljari 

(stranica 323) 

imaju u koži vapneni kostur s bodljama i poseban vodožilni ustroj 
za kretanje. Žive samo u moru. Čvrstu kuglastu kućicu imaju j e - 
ž i n c i ili morski ježevi, a tijelo izvučeno u pet krakova morske 
zvijezde, dok su trpovi ili morski krastavci valjkasti. 

Mješinci ili dupljari 

(stranica 328) 

imaju u tijelu samo jednu šupljinu, oko usta trakove, a na njima 
žarnike. Gotovo svi žive u moru i većinom su prirasli. Jednostavne 
mješinice su polipi; od mnogih se otkidaju meduze. Pregratke 
u šupljini tijela imaju koralji. 

Spužve ili sunđeri 

(stranica 331) 

su zadruge nepravilna oblika s mnogo otvora. 

Praživi ili praživotinje 

(stranica 334) 

su najsitnije i najjednostavnije životinje koje nemaju tijelo složeno 
od mnogo stanica, kao ostale životinje. Gotovo svi žive u vodi, a 
mnogi su nametnici. 


Geografijsko rasprostranjenje životinja 

i sredine u kojima životinje žive 


(Na kraju knjige priložene su karte: „Rasprostranjenje životinja u 
Jugoslaviji" i ,, Rasprostranjenje životinja na Zemlji”.) 

Sisavci, ptice, gmazovi, kukci, paučnjaci i stonoge ponajviše su 
stanovnici kopna. Prema tome su i udešeni za život na kopnu. Oni 
dišu atmosferski uzduh plućama ili uzdušnim cjevčicama (kukci, sto- 
noge). Na kopnu žive mnogi vodozemci, ali trebaju i vodu. Od pu- 
čeva priljubiše se životu na kopnu plućnjaci, među racima babure, a 
od crva gujavice. 

U slatkoj vodi žive neki sisavci samo prigodice, kao dabar, vidra 
i kljunaš,' od gmazova krokodili, neke kornjače i zmije. U vodi žive 
ličinke vodozemaca i mnogi odrasli vodozemci. Ribe i raci žive u 
vodi, morskoj i slatkoj, pa primaju uzduh iz vode u škrge ili kroz 
površinu tijela. Ima riba koje putuju iz rijeka u more zbog mriještenja 
(kao jegulja), ili iz mora u rijeke (kečiga i losos). U slatkoj vodi 
ima i puževa, školjkaša, pijavica, kukaca, paučnjaka, hidra, spužava 
i praživa. 

U moru su nastale prve životinje. Iz mora se poslije raširiše u 
slatku vodu i na kopno. Od sisavaca žive u moru kitovi. Oni nikada ne 
izlaze na kopno, iako dišu plućama. Po uzduh dolaze na površinu 
mora. U moru žive i perajari koji izlaze na kopno zbog počinka i da 
nadoje mlade. U moru su i kornjače, pa većina puževa, mnogi školj- 
kaši, svi glavonošci, mnogi raci, crvi, svi bodljikaši, mješinci, spužve 
i mnogi praživi. Za vodozemce je more otrov, pa ih zato tamo nema. 
U moru nema ni stonoga, a samo malo kukaca. Od ptica se pingvini 
priljubiše jako na život u moru, pa su im se krila prometnula u peraje 
za plivanje. 

Čuli smo da je životinja građom tijela priljubljena okolišu gdje 
živi i načinu života kako živi. Majmuni imaju ruke i noge udešene za 
penjanje po drveću na kojemu žive. Ptice i šišmiši imaju na prsnoj 
kosti greben za pričvršćenje letnih mišića, a krtica isto tako zbog 
kopanja prednjim nogama. Glodavac ima drugačije zube, nego krtica, 
preživač ili grabežljivi tigar. Vjeverica je čitavim tijelom drugačije 
građena od dabra i tekunice, jer drugačije živi, pogotovu od pliska- 
vice i vidre. Drugačije je građena patka od rode i noja. Životinje na 
sjeveru studenog pojasa su bijele, dugačke i guste dlake koja ih bojom 

zaštićuje od neprijatelja, a gustoćom od studeni kao i debela mast pod 
kožom. Po nogama patke, galeba i nesita možemo zaključiti da pli- 
vaju, a po nogama rode i čaplje da žive uz močvare. Konj gazi 
uskim kopitom tvrdo tlo od kojega se i noj sa dva prsta lako odbija. 
Po kljunu i jeziku žune znamo kako se hrani, a po njenim nogama 
da se penje po drveću. Zubi pliskavice nam odaju grabežljivca, a usi 
kita da se hrani sitnijom hranom procjeđujući morsku vodu. Žaba i 
njen punoglavac različito žive, pa zato i nisu jednako građeni. Žaba 
ima kratko crijevo zbog mesnate hrane, a punoglavcu se savilo du- 
gačko crijevo zbog biljne hrane. Leptirova gusjenica čeljustima grize 
lišće, a leptir dugačkom cjevčicom siše meden cvjetni sok. Mužjak u 
komarca rilcem siše cvjetni sok, a ženka njegova bodežima buši našu 
kožu i siše nam krv. Školjkaš bezupka živi na dnu vode ubušena u 
pijesak, a njene mlade ličinke prihvataju se ribe i hrane se njenim 
tjelesnim sokovima kao nametnici. Bodljikaši žive na dnu mora, a nji- 
hove vitke ličinke plivaju strujama naokolo. Neke se životinje hrane 
biljem, druge životinjskim mesom, a neke jedu jedno i drugo. Neke 
životinje vole studen, druge toplotu, neke pako svijetlo, druge tminu 

Neke životinje žive samo u šumi, druge u pustinji i travnicima, 
neke u visokim gorama, neke u sušnim ravnicama, neke u slatkoj 
vodi ili moru. Životinjstvo nekoga područja zovemo njegovom faunom. 
Tako govorimo o nizinskoj, gorskoj, šumskoj i stepskoj fauni. Zatim 
o fauni studenoga, umjerenog i vrućeg pojasa na Zemlji. Napokon 
govorimo o fauni kopna, spilja, slatke vode i mora, o fauni Jugo- 
slavije, Francuske, Evrope, Azije, Afrike, Amerike i Australije. 

* 

Životinje se prilagodiše različnim prilikama na našoj Zemlji. 
Tako se rasprostraniše po različnim područjima. Onako kako su 
danas životinje rasprostranjene na Zemlji ne bijaše odvajkada. Po- 
vršina se Zemlje m jenjala. Ondje gdje su danas more i voda nekada 
bijaše kopno i obratno. Neka kopna na Zemlji bijahu prije među 
sobom spojena, a danas su odijeljena. Tako Sjeverna Amerika poka- 
zuje svojim životinjstvom više sličnosti s Evropom i Azijom negoli 
s Južnom Amerikom. Sve te promjene djelovale su i na rasprostra- 
njenje životinja. Rasprostranjenju životinja stavljaju zapreke visoke 
gore,, duboka i prostrana mora, promjene u toploti, vlagi, svijetlu, 
tlu, hrani, pa životinjski neprijatelji i sam čovjek. 

Svako kopno ima neke životinje koje su samo njegove. Povr- 
šina zemaljska je uza sve to čitava napučena životinjama. Malo ima 
na Zemlji mjesta gdje nema životinja. Takva su mjesta pusta i bez 
života zbog nakupljanja otrovnih plinova ili vrlo vruće vode. 

Naučili smo da neke životinje žive samo u Africi, druge u Aziji 
ili Africi i Aziji, neke opet samo u Americi ili samo u Južnoj Americi, 
neke samo u Australiji, itd. Po srednjoj Evropa sjevernoj Africi, 
zapadnoj Aziji i Sjevernoj Americi živi životinjstvo koje bolje po- 
znamo. Samo u Africi žive gorila, čimpanza, zamorci, prugasta 
hijena, afrički slon, vodenkonj, jednogrba deva, zebra, antilopa, ži- 
rafa, jako-papiga, noj, krokodil. Na području Azije i susjednih otoka 
živi orangutan, tigar, hijena, slon azijski, zebu, dvogrba deva, noso- 
rog, kobra, letipas. U Aziji i Africi dolaze lav, leopard, piton. Na 
američkom kopnu žive majmuni urlikalci, smrdljivac, bizon, ljama, 
oposum, kondor, mnoge papige, kolibrići, čegrtuša, udav. Po Austra- 
liji i bližim otocima žive drevni sisavci, kao što su kljunaši i tobol- 
čari (klokan), zatim podivljali pas dingo, a od ptica kakadu, pru- 
gasta papigica i rajčica. Oko sjevernoga pola dolazi sjeyerni 
medvjed, morž, sob, a oko južnoga pola pingvini. 

(Pogledaj kartu: Rasprostranjenje životinja na Zemlji.) 

* 

Naša domovina ima faunu južne Evrope. U Dalmaciji pače na- 
lazimo životinje koje potječu iz sjeverne Afrike ili zapadne Azije. 
U Dalmaciji živi čagalj, a u Istri, Dalmaciji i Hercegovini kornjače. 
U južnoj Dalmaciji žive posebne zmije, a od guštera macaklini ili 
gekoni, stanovnici toploga juga. U primorskom našem području 
nema dosta slatke vode, pa zbog toga nemamo toliko vodozemaca, 
koliko ih ima u srednjoj Evropi. Uz naše more i u Dalmaciji dolaze 
brojni gušteri i skakavci, pa štapiću slični kukci paličnjaci, zatim ljuti 
pauci i stonoge. U Dalmaciji je jedina zmija otrovnica poskok. 
Poskok je najveća evropska otrovnica, a živi od južne Štajerske do 
juga Grčke. U spiljama Slovenije i našega Krasa živi slijepi vodo- 
zemac čovječja ribica (proteus). 

Naše Jadransko More ima životinjstvo kao i Sredozemno More, 
jer je s njime u bližoj vezi. Naše su morske obale obrasle biljem, a u 
moru se vide krasno obojene ribe. Spomena je vrijedan najveći naš 
morski rak prug. U dubljinama modroga Jadrana živi crveni koralj 
ili merdžan i rožana spužva ili sunđer. Od kralješnjaka plivaju Ja- 
dranom brze pliskavice, a viđaju se i kornjače (glavuša) i sredo- 
zemna medvjedica. 

(Pogledaj kartu: Rasprostranjenje životinja u Jugoslaviji.) 


Životinje u našem gospodarstvu 

Po svemu razlaganju u ovoj knjizi upoznali smo važnost živo- 
tinja u čovjekovu gospodarstvu, a sva njihova korist sabrana je još 
u ovome pregledu. 

Radnu snagu 

daju nam veliki domaći sisavci : konj, vo, bivo, zebu, magarac, mula 
pa sob, deva, ljama, slon i pas. Izmetine njihove daju gnoj kojim se 
uzdržava plodnost njiva. Tome služi i guano. 

Hrana 

Najvažnija životinjska hrana je meso: 
domaćih sisavaca: goveda, svinje, ovce, koze, konja, kunića; 
peradi: kokoši, purana, patke, guske; 

divljači : zeca, srne, jelena, divokoze, divlje svinje pa gnjetela, trćke, 
jarebice, šljuke, divlje patke i guske, većinom ptica i sisavaca koji 
se hrane biljnom hranom. — Drugdje jedu foku, kita, soba, devu; 
riba: mnogih iz slatke vode, šarana, soma, štuke, pastrve, jegulje, 
kečige, morune, a još više morskih, srdjele, skuše, tunja, sleđa, 
bakalara i tolikih drugih. 

Meso ovih životinja troši se dijelom svježe, a dijelom se sačuva 
na različite načine, da se suši na zraku, spremi u limene kutije, u ko- 
basice, soli, meće u salamuru i dimi itd. 

Jede se i meso drugih životinja: stegna žabe, kornjače, raka, 
pruga, jastoga, morskog pauka, sipe hobotnice, lignje, ostrige, dagnje 
i drugih školjkaša, vrtnog puža, šaške; jedu i puha, vidru, jazavca, 
šape medvjeda, gnijezda salanganke, peraje prečnoustih riba, kožu 
trpa, vlasulje i još štošta. 

Veoma važna hrana je također mlijeko, najviše krave pa koze, 
bivola, ovce, soba, deve, konja, magarca, zebua. Iz kravljega mlijeka 
pravi se još vrlo hranljivi maslac te raznovrsni sir, svježi seljački, 
trapist, bohinjski, ementalski (švajcarski), parmezan, gorgonzola,, 
edamski sir. Iz ovčjega mlijeka priređuje se kaškavalj, liptavac, 
rokfor sir. 

Svagdanji sastojak hrane su jaja, najviše kokoši pa patke, guske, 
njorke. Zatim se jedu i jaja riba kao kavijar od morune, butarga od. 
cipla pa grčke čančare, morskih ježinaca. 

Bitni sastavni dio sve naše hrane je mast svinje, guske, loj go- 
veda i ovce, a na sjeveru foke i kita. 

Korisni dodatak hrani je med pčele. 

Odjeća 

naša najbolja i najtoplija pravi se od životinjskih tvari. To su: 
dlaka ovce, koze, deve za pređu tkanina ; 

svila svilca za tkanine, a rijetko paukova svila za čarape i rukavice 
i morska svila periske i nekih morskih školjkaša; 
krzno različitih sisavaca, a najviše od zvijeri: mačke, lava, tigra, 
leoparda, vuka, lisice, kuna, tvora, zerdava, nerca, samura, vidre, 
jazavca, skunksa, medvjeda, rakuna, foka, zatim glodavaca : zeca, 
kunića, dabra, ondatre, činčile, vjeverice, puha pa ovce, kao krim- 
sko, persijsko, astrahansko krzno, koze, soba, onda krtice, vodene 
rovke, majmuna, oposuma. Od ptica služi kao krzno perje gnjurca; 
koža goveda, telića, koze, krokodila, zmije za obuću, ovce, koze, 
srne, jelena, antilope za rukavice, svinje za sedla, putne torbe, re- 
menje, magarca, ovce i koze za pergamenu, pa jegulje i lososa, 
zatim kostelja i kučina za glađenje i šagren; 
perje guske, patke, kokoši, njorke za jastuke; 
struna konja za tapetovanje pokućstva i za mreže za sita. 

Za ures 

meće čovjek na sebe : 

perje i čitave šarene ptice vodomara, gnjetela, papige, pauna, koli- 
brića, rajčica, noja, bijele čaplje; 
biser prave bisernice i potočne bisernice; 
koralje od crvenoga koralja. 

Od ljusaka riba dobiva se svjetlucava tvar za umjetni biser. 
Bjelokost slona, morža, vodenkonja, ulješure daje materijal za razli- 
čite uresne i odjevne stvari, kao i 
rožina rogova i papaka goveda, bivola, ovce, koze za češljeve i 
puceta ; 

rogovlje srne i jelena za puceta ; 
usi kita za pomodne stvari; 
kornjačevina za češljeve; 

sedef školjaka i puževa za puceta, nožiće i uresne predmete. 

U obrtne svrhe 

trebaju se : 

čekinje i dlake svinje, kune, jazavca, struna konja za četke, kistove 
i metle; 

loj goveda i ovce te mast ulješure, kita, foka za svijeće, sapun, po- 
made, laštilo za kožu; 
vosak pčele za svijeće i laštila; 
kosti domaćih životinja za ulje, ugalj i kelje; 
papci također za kelje; 
mjehur morune i sličnih riba za ljepilo; 

crijeva ovce, koze, svinje, konja, magarca, mačke za strune i kobasice; 

šiške šiškarica za vađenje treslovine; 

crvac košenila za crvenu boju karmin; 

puž volak za grimiznu boju purpur; 

glavonožac sipa za smeđu boju sepiju; 

ugalj od otpadaka bjelokosti za crnu boju; 

crvac lakovac za vrstu laka šelak; 

sipovina treba za urezivanje kalupa za manje zlatne predmete ili se 
smrvi za glađenje; 
spužva za pranje; 

krednjaci su napravili pravu kredu za pisanje i bojadisanje. 

U ljekarstvu 

je najvažnije jetrnje ulje iz jetre bakalara. 

Pijavice uzimlju još gdjegdje za sisanje krvi, od 
kornjaša bapka dobiva se kantaridin što izvlači prišteve. 

Mast s vune lanolin treba za pomade. 

Ambra iz ulješure dodaje se mirisima. 

U prometu 

školjka kaurij još i danas služi u Africi kao novac. 


KAZALO 


Sa zvijezdicom * označene životinje prikazane su i slikom 


v. 

Admiral* (Vanessa atalanta) 224 
ajkula modra v. kučak modri 

— pjegava v. mačka morska 
ajkule v. psi morski 
akvarij* 185 

alke v. njorke 

alpsko gospodarstvo 72 

amazonka (Amazona amazonica) 1 1 5 

antilope* 77, 87 

arakanga* (Ara macao) 115 

Babak* (Lytta vesicatoria) 215 
babaš v. cipal 
babje ljeto (pauci) 286 
babura* (Oniscus) 293 
babuška v. šiškar lisni 
baci janje 74 

bakalar* (Gadus morrhua) 192 
balavac poljski (Limax agrestis) 298 
balegar v. zujak 
bandar v. grgeč 
barežnjak* (Limnaea) 297 

— metiljev* (Limnaea truncatula) 318 
bezgrebenke 147 

bezupka velika* (Anodonta cygnea) 300 
bijelac glogov v. glogov ac 

— kupusni v. kupusar 
biser 302 

bisernica potočna (Margaritana marga- 
ritifera) 304 

— prava* (Meleagrina margaritifera) 
302 

bisus 302 

bivo* (Bubalis domesticus) 72 
bizon američki (Bison bison) 73 

— evropski* (Bison bonasus) 72 
bjelica (Coluber longissimus) 157 
bjelice ribe 179 

bjeloribe v. bjelice 

bjelouška* (Tropidonotus natrix) 156 
bjesnoća psa 31 

blavor* (Ophisaurus apus) 154 
bodljikaši 323 

bogomoljka* (Mantis religiosa) 262 
borova vještica v. borovnjak 
borovnjak* (Hyloicus pinastri) 225 
brašnar* (Tenebrio molitor) 214 
brglijez* (Sitta europaea) 119 
brgljun v. inćun 


vidi 

brkica v.- tivuška 

brodotoč* (Teredo navališ) 306 

buba mara v. ovčica božja 

— španska v. babak 

— Švaba v. žohar 

— zlata v. mara zlatna 
bube v. kornjaši 
bubojedi 50 

buha* (Pulex irritans) 253 

buhač crni* (Phyllotreta nigripes) 214 

— prugasti* (Phyllotreta nemorum) 214 
bumbar zemni* (Bombus terrestris) 240 
bušak v. konj bosanski 

butarga 191 

Carić* (Troglodytes troglodytes) 118 
cigaraš* (Byctiscus betulae) 221 
ciklop* (Cyclops) 294 
cipal (Mugil cephalus) 191 
crnoglavka* (Sylvia atricapilla) 117 
crvac šljivin* (Eulecanium corni) 270 
crvemperka* (Leuciscus rutilus) 179 
crvendać (Erithacus rubecula) 116 
crvenoperka v. crvemperka 
crvi 319 

cvilidreta v. strizibuba 
cvrčak* (Cicada plebeia) 267 

Čagalj* (Canis aureus) 33 
•čančara grčka* (Testudo graeca) 165 
čaplja bijela (Egretta alba) 140 

— siva* (Ardea cinerea) 140 
čavka* (Coloeus monedula) 124 
čegrtaš crveni* (Psophus stridulus) 260 
čegrtuša* (Crotalus) 161 

češljača (Pecten) 305 
češljikar v. drozd cikelj 
češljugar* (Carduelis carduelis) 122 
čigra crna (Chlidonias nigra) 133 

— polarna (Sterna dougalli) 147 
čimpanza ( Anthropopithecus troglody- 

tes) 51 

čiopa* (Apus apus) 112 
člankonošci 296 
čov j ek 1 

— bubrezi* 19 

— crijevo debelo 14 

— crijevo slijepo* 14 

— crijevo tanko (resice)* 15 

— crvuljak* 14 

— dušnik* 17 

— jetra 15 

— jezik* 11 

— kostur* 1 

— koža* 1 1 

— kralješnica* 2 

— krv 15 

— krvotok* 15 

— lubanja* 2 

— mišići* 5 

— mozak* 5 

— moždina 6 

— nos* 9 

— oko* 7 

— opona 14 

— pluće* 18 

— prečaga v. opona 

— probavilo 12 

— rase ljudske 20 
- — slezena 17 

— srce* 16 

— sudovi krvni v. žile krvne 

— uho*, 8 

— utroba* 13 

— zubi* 14 

— želudac 14 

— žile krvne 15 

— živci* 5 
čučavci 98 
čunjaš (Conus) 299 

čvorak* (Sturnus vulgaris) 122 
čvrljak šareni v. čvorak 

Ćuk* (Athene noctua) 109 
ćuran v. puran 

Dabar* (Castor fiber) 59 
dagnja velika* (Mytilus galloprovin- 
cialis) 304 

daždevnjak žutopjegavi* (Salamandra 
maculosa) 173 

deva dvogrba* (Camelus bactrianus) 81 

— jednogrba* (Camelus dromedarius) 79 
deverika v. sinj 

dingo (Canis dingo) 31 
divokoza* (Rupicapra rupicapra) 77 
djetao veliki* (Dryobates major) m 
dlaka 21 

drhtulja* (Torpedo marmorata) 199 
droplja v. potrk 

drozd cikelj* (Turdus philomelos) 116 

drvomorac v. potkornjak smrekov 

dupin v. pliskavica 

dušnjaci v. uzdušnice 

duvna v. prelac smrekov 

dvokrilci 254 

dvopapkari 83 

Đubrara muha (Eristalis tenax) 249 

Fazan v. gnjeteo 
filoksera v. ušenjak trsov 


flamingo v. plamenac 
foka* (Phoca vitulina) 39 

Gačac (Corvus frugilegus) 124 
gagrica* (Dermestes lardarius) 217 
galeb* (Larus ridibundus) 133 

— klaukavac (Larus argentatus) 133 
galovrana v. vrana crna 
gatalinka* (Hyla arborea) 170 
gavčica* (Rhodeus amarus) 180 
gavran* (Corvus corax) 125 
gazela* (Gazella dorcas) 77 
gazivoda v. skakalica 

gekon 156 
gem v. nesit 

glava mrtvačka* (Acherontia atropos) 225 
glavatica (Salmo hucho) 183 
glavonošci 310 
glavonja v. gubar 

glista bijela* (Ascaris lumbricoides) 315 

— kišna v. gujavica 
glodavac, lubanja* 53 
glodavci 62 

glogovac* (Aporia crataegi) 222 
gmazovi 166 
gnijezdo 98 

gnu* (Connochaetes albojubatus) 87 
gnjeteo* (Phasianus colchicus) 102 
gnjurac ćubasti* (Podiceps cristatus) 143 
gnjurač v. kozak obrubljeni 
golać šumski v. slinavac šumski 
golub divlji* (Columba livia) 130 

— domaći 128 

gušan* 128 

listonoša 129 

paunaš* 128 

rimski 128 

golupka* (Macroglossa stellatarum) 227 

goluždravci v. čučavci 

gorila* (Gorilla gorilla) 50 

gospodarstvo planinsko 72 

gotovanka v. nametnik 

goveče v. govedo 

govedarstvo 70 

govedo* (Bos taurus) 68 

— alpsko 71 

— buša* 70 

— nizinsko 72 

— pincgavsko* 70 

— planinsko 71 

— simentalsko*70 

— stepsko 70 

.grančica suha v. paličnjak 
grbica ogrozdova* (Abraxas grossula- 
riata) 231 

— velika v. mrazovac 
grbice 231 

grčevi v. ugrci 
grčica 207 

grgeč* (Perca fluviatilis) 182 
grinja ptičja (Dermanyssus gallinae) 288 
grivnjaš (Columba palumbus) 131 
grlica* (Streptopelia turtur) 131 

— domaća (Streptopelia risoria) 131 

— nubijska (Streptopelia roseogrisea) 131 
grmuša crnoglava v. crnoglavka 
grobar šareni* (Necrophorus vespillo) 217 
guano 133 

gubar* (Lymantria dispar) 229 

gubavica velika* (Bufo vulgaris) 170 

gugutka v. kumrija 

gujavica* (Lumbricus) 31 1 

gujin češalj (Julus) 282 

gundelj v. hrušt 

gusjenica 221 

gusjeničar* (Calosoma sycophanta) 216 
gusjeničarka kupusarova* (Apanteles glo- 
meratus) 244 

guska divlja* (Anser anser) 137 

— domaća 136 

— — emdenska* 137 

tuluska 137 

guščarice 137 

gušterica zidna* (Lacerta muralis) 151 
guž smeđi (Coronella austriaca) 157 

Hajvar 196 

haringa v. sleđ 

hermelin v. zerdav 

hidra* (Hydra) 323 

hijena prugasta* (Hyaena hyaena) 29 

hitin 204 

hitra* (Cicindela campestris) 216 
hlap v. jastog 

hobotnica* (Polypus octopus) 309 
hrčak* (Cricetus cricetus) 55 
hridovka* (Vipera berus) 159 

— glava* 159 

hrušt* (Melolontha melolontha) 204 

— preobrazba* 206 

Inćun* (Engraulis encrasicholus) 188 
insektarij* 280 
irvas v. sob 

Jabučar* (Anthonomus pomorum) 212 
jaje ptica 98 

jako* (Psittacus erithacus) 115 
j.akovska kapica* (Pecten jacobaeus) 305 
jarebica (Alectoris graeca) 102 

— kamenjarka v. jarebica 

— obična v. trćka 
jasenovac v. lenta crvena 
jastog (Homarus vulgaris) 292 
jastreb* (Accipiter gentilis) 104 
jazavac* (Meles meles) 36 
jedrilac* (Argonauta argo) 310 
jegulja* (Anguilla vulgaris) 183 

— munjevita (Gymnotus eletricus) 199 
jejina v. sovuljaga 

jelen* (Cervus elaphus) 79 
jelenak* (Lucanus cervus) 208 
jesetra (Acipenser sturio) 196 
* jež* (Erinaceus europaeus) 48 

ježinac hridinasti (Paracentrotus lividus) 
3 i 9 


Kakadu* (Cacatua galerita) 115 

kameleon* (Chamaeleon vulgaris) 155 

kamenica v. raža 

kamenjarka v. poskok 

kamila v. deva jednogrba 

kamotoč v. prstić 

kanarinac (Serinus canaria) 121 

karaš (Carassius vulgaris) 179 

karaš v. karaš 

karet 166 

katunsko stočarenje 74 

kaurij pravi (Cypraea moneta) 299 

kavijar v. hajvar 

kečiga* (Acipenser ruthenus) 195 

kera v. uholaža 

kit grenlandski* (Balaena mysticetus) 43 
kitovi 45 

klikavac vjetruša* (Falco tinnunculus) 
106 

klišnjaci 214 

klišnjak brazdasti* (Agriotes lineatus) 214 
klobuk uhati* (Aurelia aurita) 325 
klokan golemi* (Macropus giganteus) 89 
kljunaš* (Ornithorhynchus anatinus) 91 
kobac* (Accipiter nisus) 105 
kobra v. naočarka istočnoindijska 
kokica* (Meloe proscarabaeus) 214 
kokoš bankiva (Gallus gallus) 99 

— domaća* 93, 99 

bramaputra 100 

favrol 100 

golovrata 99 

leghorn* 100 

minorka 100 

orpington 99 

plimosrok 99 

rodajlend 99 

štajerska 99 

kokoške 104 

kolibri v. kolibrići 

kolibrić safo* (Lesbia sparganura) 113 
kolibrići 114 
kolouste v. kružnouste 
komar golemi* (Tipula oleracea) 253 
komarac malaričar* (Anopheles maculi- 
pennis) 250 

— obični* (Culex pipiens) 252 
kondor (Sarcorhamphus gryphus) 108 
konj* (Equus caballus) 83 

— arapski 85 

— belgijski* 85 

— bosanski 85 

— engleski 85 

— lipicanac 85 

— međumurski 85 

— nonij* 85 

— norijski 85 

— patuljasti 85 

— šetlendski 85 
konjarstvo 85 

konjic morski* (Hippocampus guttulatus) 
194 

— riba v. konjic morski 

— vilinski plavetni v. smrt konjska 

— zeleni* (Locusta viridissima) 258 
konjici vilinski v. vretenca 
kopitari 78 

kopitnjak kvrgavi (Spondylus gaedero- 
pus) 305 

koprivar v. riđa mala 

koralj crveni* (Corallium rubrum) 328 

— pečurkasti* (Fungia) 328 
koralji kameni 327 

kornjača evropska (barska)* (Emys orbi- 
cularis) 163 

— glavuša (Caretta caretta) 165 

— golema (Chelonia mydas) 165 

— karetka (Chelonia imbricata) 165 
kornjačevina 165 

kornjaši 219 

kos* (Turdus merula) 116 
kosac* (Phalangium) 287 
kostelj* (Acanthias vulgaris) 196 
košenila (Dactylopius coccus) 272 
košljoribe v. koštunjače 
koštunjače 194 

kotrljan* (Scarabaeus sacer) 209 
kovač v. vodomar 
koza* (Capra hircus) 75 

— angorska 77 

— balkanska 77 

— kašmirska 77 

— sanska* 77 

kozak obrubljeni* (Dytiscus marginalis) 
218 

kozarstvo 77 

kozica* (Leander) 293 

kožar (Procerus gigas) 216 

kraguj bjeloglavi v. sup bjeloglavi 

kralješnjaci, zajedničke osobine 202 

krastavac morski v. trp 

krednjaci 333 

kreja v. šojka 

kričalice 114 

krijesnica* (Lampyris noctiluca) 215 
krokodil afrički (Crocodilus niloticus) 
161 

krpelj* (Ixodes ricinus) 287 
krstokljun* (Loxia curvirostra) 122 
krtica* (Talpa europaea) 47 

— stan 48 
kružnouste 200 

kuckar (Anobium pertinax) 218 
kučak modri* (Carcharias glaucus) 198 
kuče slijepo* (Spalax typhlus) 5 6 
kučina (Carcharodon rondeleti) 198 
kuga 254 

kukavica* (Cuculus canorus) 114 

kukavke 115 

kukci, sabiranje* 276 

— u prirodi 274 

— zajedničke osobine 272 
kukcožderci 50 
kukuvija* (Tyto alba) iio 
kumrija (Streptopelia decaocto) 131 
kuna bjelica* (Martes foina) 33 


— zlatica* (Martes martes) 34 
kunić* (Oryctolagus cuniculus) 58 
kupusar* (Pieris brassicae) 220 
kurjak v. vuk 

Labud* (Cygnus olor) 137 
lakovac (Tachardia lacca) 272 
lasica* (Mustela nivalis) 35 

— vodena v. nerc 
lasta čađava v. lastavica 

— kućna v. piljak 

— zidna v. čiopa 

lastavica* (Hirundo rustica) 126 
— morska* (Exocoetus volitans) 193 
lav* (Felis leo) 28 

— mravinji v. mravolovac 
lelek v. roda 

lenta crvena* (Catocala nupta) 230 
leopard* (Felis pardus) 29 
lepica v. vodencvijet 
leptir modri* (Lycaena icarus) 224 

— odvratnik v. ptičica ivanjska 

— osoliki v. stršljenar 

— repar noćni v. sovica usjevna 

— zlatni* (Chrysophanus virgaureae), 
tablica XV 

leptiri 234 

leptirić grožđani* (Conchylis ambiguella) 
233 

— jabučni* (Carpocapsa pomonella) 232 

— mjernik v. grbica ogrozdova 

— šljivin (Grapholitha funebrana) 233 
let ptica 98 

letipas (Pteropus) 46 
lignja (Loligo) 309 
ligoč v. jedrilac 
linjak (Tinca vulgaris) 179 
linjanje dlaka 22 

lisanka slikarska (Unio pictorum) 302 

lisica* (Vulpes vulpes) 33 

liska* (Fulica atra) 142 

list* (Solea vulgaris) 192 

listak zlatooki v. ušenjkar 

listar (Pentatoma rufipes) 266 

listarica repina* (Athalia colibri) 246 

litijaš v. prelac hrastov 

lokarda (Scomber colias) 189 

losos* (Salmo salar) 183 

lovni zakon 89 

lovrata* (Chrysophrys aurata) 191 
lubin* (Labrax lupus) 190 
lubojede v. potkornjaci 

Ljama* 81 

lješničar* (Balaninus nucum) 213 
ljiljak v. šišmiš dugouhi 

Macaklin v. gekon 

— zidni* (Tarcntola mauritanica) 155 
mačka divlja* (Felis silvestris) 28 

— domaća* (Felis catus) 21 
angorska 27 

— libijska (Felis ocreata) 27 

— morska* (Scyllium canicula) 197 
magarac (Equus asinus) 86 
majak v. kokica 

majmuni 52 

malaričar (Plasmodium malariae) 334 
malarija 250, 334 

malminjat* (Lathrodectes tredecimgutta- 
tus) 285 

mara zlatna (Cetonia aurata) 209 
mazga (Equus hinnus) 86 
med 239 

meduza v. klobuk uhati 
medvjed* (Ursus arctos) 37 

— sjeverni* (Ursus maritimus) 39 
medvjedica sredozemna (Monachus 

albiventer) 40 
mekušci 310 

merdžan crveni v. koralj crveni 

metilj ovčji* (Fasciola hepatica) 317 

metil javost 318 

metlica gusjenica 232 

miš kućni* (Mus musculus) 52 

— morski 197 

mišar škanjac* (Buteo buteo) 107 

mitarenje perja 93 

mjernici v. grbice 

mješinci 328 

mladica v. glavatica 

mlinar v. brašnar 

mlječikar* (Deilephila euphorbiae) 224 
močeril v. ribica čovječja 
močorad v. vodenjak 

moljac brašneni (Ephestia kuhniella) 232 

— kukuruzni (Pyrausta nubilalis) 232 

— livadni (Loxostege sticticalis) 232 

— sukneni* (Tinea biselliella) 232 

— vodeni v. tular 

— žitni (Tinea granella) 232 
moruna* (Acipenser huso) 196 
moruzgva crvena (Actinia equina) 237 
morž* (Odobenus rosmarus) 40 
moskiti 252 

mošnjarka* (Remiz pendulinus) 119 
mrav livadni (Lasius flavus) 243 
- — rusi* (Formica rufa) 242 

— sjemenar* (Messor barbarus meridio- 
nalis) 244 

mravi 244 

mravolovac* (Myrmeleon formicarius) 
255 

mrazovac veliki* (Hibernia defoliaria) 
230 

mrena (Barbus fluviatilis) 179 

mrežokrilci 256 

mrkač v. muzgavac 

mrmoljak v. močorad 

muha kućna* (Musca domestica) 247 

muhe gusjeničarke (Tachinidae) 249 

— šiškarice (Cecidomyidae) 253 
mukač vatreni* (Bombinator igneus) 171, 

186 

mula (Equus mulus) 86 

mušica bukova* (Hormomyia fagi) 253 


— golubačka* (Simulium golubacense) 
252 

muzgavac (Moschites moschata) 309 

Najeznica crna* (Ephialtes manifestator) 
245 

nametnik 244 

naočarka istočnoindijska* (Naia tripu- 
dians) 161 
narodni perivoj 88 

nauznačarka* (Notonecta glauca) 267 

nerc (Putorius lutreola) 35 

nesit kudravi (Pelecanus crispus) 141 

— ružičasti (Pelecanus onocrotalus) 

141 

netopiri 46 

nevjestica v. lasica 

noj* (Struthio camelus) 147 

nosorog indijski* (Rhinoceros unicornis) 

87 

nosorožac* (Oryctes nasicornis) 209 
nosvica v. kečiga 

Njorke* 1 34 

Obad goveđi* (Tabanus bovinus) 249 
obliš v. rumbac 

ogrc živokotni* (Vivipara vera) 298 
oko mrežasto 204 
opalina (Opalina) 333 
opančar* (Pyrrhocoris apterus) 267 
opnokrilci 247 

oposum* (Didelphys virginiana) 90 
orangutan* (Simia satyrus) 51 
orao stekavac (Haliaetus albicilla) 107 

— suri* (Aquila chrysaetos) 107 

osa drvarica golema (Sirex gigas) 247 

— šumska* (Vespa silvestris) 241 

— žitarica (Cephus pygmaeus) 247 
ose (Vespidae) 241 

— listarice (Tenthredinidae) 246 

osica smokvina (Blastophaga psenes) 246 
osice najeznice (Ichneumonidae) 245 
oslić* (Merluccius vulgaris) 191 
ostriga kamenica* (Ostrea cristata) 304 
ovca (Ovis aries) 73 

— cigaja 74 

— jezerska 44 

— merino* 75 

— pramenka 74 

— širokorepa 75 

— tustorepa 75 
ovčarstvo 74 

ovčica božja* (Coccinella septempun- 
ctata) 217 

ovnić bjelopjegavi* (Syntomis phegea) 
227 

Pagusjenica 246 

paklara riječna* (Petromyzon fluviatilis) 
200 

palčić v. carić 

paličnjak* (Bacillus rossii) 263 

paludina v. ogrc 
panac v. nesit kudravi 
pantera v. leopard 
pantljičara v. trakavica 
papige 1 14 

papigica prugasta (Melopsittacus undu- 
latus) 1 15 

papučica v. paramecij 
paramecij* (Paramaecium) 331 
parasit v. nametnik 
pas (Canis familiaris) 30 

— bernardinac* 31 

— hrt* 30 

— jazavčar* 30 

— ovčarski* 31 

— prepeličar* 30 

— redarstveni 31 

— sjeverni* 31 

— vučjak 31 

pastirica* (Motacilla alba) 119 
pastrmka v. pastrva 
pastrva* (Trutta fario) 182 
patka divlja* (Anas platyrhyncha) 136 

— domaća 134 

pekinška* 135 

paučnjaci 289 

pauk krstaš* (Araneus diadematus) 284 

— kućni* (Tegenaria domestica) 283 

— morski veliki* (Maja squinado) 293 

— ptičar (Avicularia avicularia) 286 
paun* (Pavo cristatus) 103 

paunče danje* (Vanessa io) 223 

— noćno v. prelac kruškov 
paunovac dnevni v. paunče danje 

— noćni v. prelac kruškov 
pčela* (Apis mellifica) 235 

— kranjska 239 

— zidarica* (Chalicodoma muraria) 240 
pčelarstvo 239 

peckara* (Stomoxys calcitrans) 248 
pehar neptunov* (Poterion neptuni) 331 
peradarstvo 99 
periska (Pinna) 304 
perje 93 

pijavica Ijekarska* (Hirudo medicinalis) 
3 i 3 

pijetao divlji v. tetrijeb 
piljak* (Delichon urbica) 127 
pingvin* 144 
pingvinke 144 
pipa jabučna v. jabučar 

— lozina v. cigaraš 

— Iješnjakova v. lješničar 

— smrekova v. smrekotočac 

— šljivina (Rhynchites cupreus) 212 
pipe 21 1 

pitoni (Python) r58 
pjegavac 264 

pjenušar vrbov* (Philaenus spumarius) 
268 

pješčara v. hitra 
pjevačice v. pjevice 


pjevanje ptica 96 
pjevice 127 

plamenac (Phoenicopterus roseus) 140 
plašt mrtvački (Vanessa antiopa) 222 
platičica v. gavčica 
plavica v. lokarda 
plazica v. mošnjarka 
plijenorke 144 
pliska bijela v. pastirica 
pliskavica* (Delphinus delphis) 42 
plošnjak rožani* (Planorbis corneus) 299, 
186 

plovka v. patka 

podust (Chrondrostoma nasus) 179 
pokač 200 

polip slatkovodni v. hidra 
poni 85 

popac v. šturak 

poskok* (Vipera ammodytes) 160 
potajnica kupusarova v. gusjeničarka ku- 
pusarova 
potkornjaci 21 1 

potkornjak smrekov* (Ips typographus) 
21 1 

potrk* (Otis tarda) 142 
potrkušac 98 
prakrilci 258 
praživi 334 

praživotinje v. praživi 
prečnouste 199 

pregalj ptičji v. grinja ptičja 
prelac hrastov (Thaumetopoea processio- 
nea) 229 

— kruškov* (Saturnia pyri) 228 

— smrekov* (Lymantria monacha) 229 
prelja zlatotrba v. zlatokraj 
prepelica* (Coturnix coturnix) 103 
preživanje 69 

priljepak* (Patella) 299 
proteus v. ribica čovječja 
prstić kamotoč* (Lithodomus lithophagus) 
305 

prug (Palinurus vulgaris) 292 
psi morski 198 

psina dugonosa (Lamna spallanzanii) 198 
ptice, korist 138 

— seoba* 145 

— u kavezu 128 

— u prirodi 149 

— zajedničke osobine 149 

ptičica ivanjska* (Zygaena filipendulae) 
227 

puh* (Glis glis) 61 

punoglavac* 169 

pupavac* (Upupa epops) 112 

puran divlji (Meleagris gallopavo) 101 

— domaći* 101 
puzlatka* (Haliotis) 299 

puž vinogradski v. puž vrtni 

— vrtni veliki* (Helix pomatia) 295 
puževi 300 

Raci 295 

rajčica velika* (Paradisea apoda), 
tablica VIII 
rajčice 126 

rajske ptice v. rajčice 

rak norveški (Nephrops norvegicus) 292 

— potočni* (Potamobius astacus) 289 
rakovica v. pauk morski veliki 
rakun (Procyon lotor) 39 

rarog v. jastog 

ravnokrilci 265 

raža* (Raja clavata) 198 

rep lastin* (Papilio machaon) 223 

ribarstvo 194 

ribe u prirodi 201 

— zajedničke osobine 201 

ribica čovječja* (Proteus anguinus) 173 

— zlatna 185 
riblje ulje 192 
ribogojstva 178 

riđa mala* (Vanessa urticae) 224 
rilčari 272 

roda* (Ciconia ciconia) 139 

— seoba u Afriku 147 
rodarice 141 

rog 70 
rogo vi je 78 

rovac* (Gryllotalpa vulgaris) 261 
rovka šumska* (Sorex araneus) 49 
rumbac (Rhombus maximus) 193 
rusa v. žohar švapski 

Sakagija 86 

salanganka (Collocalia fuciphaga) 113 

samac* (Pagurus) 293 

samur sibirski (Martes zibellina) 35 

saraga v. ukljeva 

sardine 188 

sarka v. liska 

sasa morska v. vlasulja 

sinj (Abramis brama) 179 

sipa*- (Sepia) 306 

sipica (Sepiola) 309 

sisavci, zajedničke osobine 91 

sjenica plavetna* (Parus caeruleus) 119 

— velika* (Parus major) 119 
skakalica* (Hvdrometra lacustris) 267 
skakavac putnički v. šaška 
skakavci 261 

skakavica v. losos 

skamp v. rak norveški 

skobalj v. podust 

skočac v. klišnjak 

skočibube v. klišnjaci 

škorpija v. štipavac južnoevropski 

— vodna v. štipavica 
skunks v. smrdljivac 

skuša* (Scomber scomber) 188 
slaninar v. gagrica 
slavuj* (Luscinia megarhyncha) 115 
sleđ* (Clupea harengus) 188 
sličnost zaštitna 234 


slinavac šumski* (Arion empiricorum) 
297 

slon afrički (Elephas africanus) 64 

— azijski* (Elephas indicus) 62 
sljepić* (Anguis fragilis) 154 
smrdibuba siva* (Dolycoris baccarum) 

267 

smrdljivac (Mephitis mephitis) 37 
smrekotočac (Hylobium abietis) 213 
smrt konjska* (Calopteryx splendens) 256^ 
smuđ (Lucioperca sandra) 182 
smukulja v. guž' smeđi 
sob* (Rangifer tarandus) 79 
soko sivi* (Falco peregrinus) 106 
sokolovke 108 
som* (Silurus glanis) 180 

— munjeviti (Malapterurus electricus) 
199 

sove 1 10 

sovica usjevna* (Agrotis segetum) 230 
sovuljaga (Bubo bubo) 110 
spužva obična* (Euspongia officinalis)* 
329 

— slatkovodna* (Euspongilla lacustris) 

33 1 

spužve 331 

srčanka* (Cardium) 305 
srdjela* (Clupea pilchardus) 187 
srna* (Capreolus capreolus) 77 
stjenica kućna* (Cimex lectularius) 266 

— kupinina v. smrdibuba siva 

— vatrena v. opančar 

stonoga kamenjarka* (Lithobius) 280 
stonoge 283 

striga golema (Scolopendra gigantea) 282* 

— štitonoša* (Scutigera coleoptrata) 282 
strijež v. carić 

strizibuba cvjetna* (Leptura maculata)’ 
21 1 

— hrastova (Cerambyx cerdo) 210 

— mirišljiva v. strizibuba vrbova 

— topolova* (Saperda carcharias) 210 

— vrbova* (Aromia moschata) 21 1 
strnaš v. golub divlji 

stršljen* (Vespa crabro) 241 
stršljenar* (Aegeria apiformis) 226 
sunđer v. spužva 

sup bjeloglavi* (Gyps fulvus) 108 

— smeđoglavi (Aegypius monachus) 108: 
suznik kukavičji* (Malacosoma neustria) 

229 

svila 228 

— morska v. bisus 
svilac* (Bombyx mori) 227 
sviloprelja v. svilac 

svinja divlja* (Sus scrofa) 66 

— domaća (Sus scrofa domesticus) 65. 
berkširska 66 

jorkširska* 

mangalica 66 

njemačka oplemenjena 66 

šumadijska 66 

turopoljska 66 

svinjarstvo 66 

svitac v. krijesnica 

svizac* (Marmota marmota) 88 

svrabac čovječji* (Sarcoptes scabiei) 288 

svračak rusi* (Lanius collurio) 117 

svraka* (Pića pića) 125 

Šaran* (Cyprinus carpio) 175 

— goli 178 

— veleljuskavi 178 
šarenčica v. češljugar 
žarka v. hridovka 

šaška* (Pachvtilus migratorius) 260 
ševa ćubasta v. ševa kukmasta 

— kukmasta (Galerida cristata) 119 

— poljska* (Alauda arvensis) 119 
ševrljuga v. ševa kukmasta 
šiljouste v. prečnouste 

šišarica v. šiška 
šiška 246 

šiškar lisni* (Diplolepis quercus folii) 246 

— ružin* (Rhodites rosae) 245 
šiškari (Cynipidae) 246 

šišmiš dugouhi* (Plecotus auritus) 45 
školjkača golema (Tridacna gigas) 306 
školjkaši 306 

škorpija v. štipavac južnoevropski 
šljuka bena v. šljuka šumska 

— šumska* (Scolopax rusticola) 132 
šojka* (Garrulus glandarius) 125 
šoštar (Cantharis fusca) 215 

štakor kućni (Mus rattus) 54 

— selac* (Mus decumanus) 54 
štipavac južnoevropski* (Euscorpius car- 

pathicus) 286 

štipavica* (Nepa cinerea) 267 
štitonoše 196 
štrjun v. jesetra 
štrk v. roda 

štrk goveđi* (Hypoderma bovis) 250 

— konjski (Gastrophilus intestinalis) 250 

— ovčji (Oestrus ovis) 250 
štrkalj v. štrk 

štuka* (Esox lucius) 181 

šturak kućni (Grvllus domesticus) 261 

— poljski* (Gryllus campestris) 260 
šugarac v. svrabac čovječji 
šugavac v. svrabac čovječji 

Tabinjaš v. list 
tarantela v. gekon 
tarantula (Tarantula) 285 
tekunica (Citellus citellus) 62 
tekuti (Mallophaga) 265 
terarij 174 

termit mračni* (Leucotermes lucifugus) 
265 

termiti (Isoptera) 265 

tetrijeb* (Tetrao urogallus) 102 

tigar* (Felis tigris) 29 

tivuška* (Nemachilus barbatula) 180 

tobolčari 90 

torpedo v. drhtulja 


tiakavica' islandska v. trakavica mjehu- 
rasta 

— kukasta* (Taenia solium) 316 

— mjehurasta (Taenia echinococcus) 31 

— prutasta (Taenia saginata) 317 
trčak crveni* (Goniocarabus cancellatus) 

216 

trčuljak v. trčak 

trćka* (Perdix perdix) 102 

treska v. bakalar 

trešnjara muha (Ortalis cerasi) 249 
trihina* (Trichinella spiralis) 314 
trilja* (Mullus barbatus) 190 
trkulje v. bezgrebenke 
trkuša v. potrkušac 
trp* (Holothuria tubulosa) 323 
tular* (Phryganea grandis) 233, 186 
tulenj v. foka 
tunere 189 

tunj* (Thynnus thynnus) 189 
tvor* (Putorius putorius) 35 
tvrdokrilci v. kornjaši 

Udav obični* (Boa constrictor) 158 
ugor v. jegulja 
ugrci 250 

uholaža* (Forficula auricularia) 263 
ukljeva (Alburnus scoranza) 179 
uljesura* (Physeter catodon) 43 
urlikalac riđi* (Alouatta seniculus) 52 
urlikalci (Alouatta) 51 
usi kita* 44 

uš bijela (Pediculus vestimenti) 264 

— siva* (Pediculus capitis) 264 

— štitna v. crvac šljivin 

ušenjak krvavi* (Schizoneura lanigera) 
270 

— ružin* (Macrosiphum rosae) 269 

— trsov* (Phylloxera vastatrix) 270 
ušenjci (Aphididae) 269 
ušenjkar* (Chrysopa perla) 254 

uši biljne v. ušenjci 
uzdušnice 205 

užovka pedičava (Cypraea tigris) 299 

Vaš glavena v. uš siva 

— odećna v. uš bijela 

— ružina v. ušenjak ružin 

— štitasta v. crvac šljivin 
veleperka* (Macropodus * viridiauratus) 

186 

venerka (Venus) 305 
veslar v. vodoljub 
veslarica v. nauznačarka 
vidra* (Lutra lutra) 35 
vikačice v. kričalice 
vitičar v. suznik kukavičji 
vivak* (Vanellus vanellus) 131 
vivčarice 134 

vjeverica* (Sciurus vulgaris) 60 
vlasulja smeđa* (Anemonia sulcata) 326 
vodembuha* (Daphnia) 294 
vodencvijet* (Ephemera vulgata) 257 

vodenkonj* (Hippopotamus amphibius) 

. 68 

vodenjak prugasti* (Molge vulgaris) 186 

— veliki* (Molge cristata) 172, 186 
vodoljub* (Hydrophilus piceus) 219 
vodomar* (Alcedo atthis) 112 
vodozemci 174 

volak* (Murex) 299 

voluharica poljska* (Microtus arvalis) 
55 

vrabac obični* (Passer domesticus) 120 

— poljski (Passer montanus) 121 
vrana crna* (Corvus corone) 124 

siva* (Corvus cornix) 123 
vrbotočac* (Cossus cossus) 226 
vretenca (Odonata) 257 
vretence pjegavo* (Libellula quadjima- 
culata) 257 

vuga* (Oriolus oriolus) 123 
vuk* (Canis lupus) 32 
vukodlak v. kozica 
■vuna 73, 75 

Zamorac zeleni* (Cercopithecus sabaeus) 
tablica V 

•zamorci (Cercopithecus) 51 
zaštita prirode* 87 
zeba* (Fringilla coelebs) 121 
zebre* 87 
zebu 72 

zec* (Lepus europaeus) 57 

— bijeli ^Lepus timidus) 58 
zelembać (Lacerta viridis) 153 
zelenčica* (Carduelis spinus) 122 
zerdav* (Mustela erminea) 35 
zimnica* (Pvrrhula pyrrhula) 122 
zimovka v. zimnica 


zlatka v. vuga 

zlatokraj* (Euproctis chrysorrhoea) 229 
zmijuljica v. paklara 
zolja drvenara v. osa drvarica 
zolje v. ose 

— lisne v. ose listarice 

— potajnice v. osice najeznice 

— šišaruše v. šiškari 
zrikavac v. konjic zeleni 
zubatac (Dentex vulgaris) 191 
zujak (Geotrupes stercorarius) 209 
zujara modra (Calliphora erythrocephala) 

249 

zunzara v. zujara 
zvečarka v. čegrtuša 
zvijeri 41 

zvijezda kvrgava* (Asterias glacialis) 

321 

— narančasta (Astropecten aurantiacus) 

322 

zvonce* (Vorticelia) 333 

Žaba smeđa (Rana temporaria) 170 

— zelena* (Rana esculenta) 167 
žarnici 324 

ždral (Megalornis grus) 142 
ždralovke 143 

žirafa* (Giraffa camelopardalis) 82 
žišci v. pipe 

žižak graškov (Laria pisorum) 213 

— žitni* (Calandra granaria) 213 
žohar* (Blatta orientalis) 261 

— švapski (Blatella germanica) 262 
žućak* (Gonepteryx rhamni) 222 
žuja v. vuga 

žuna crna* (Dryocopus martius) m 

— zelena* (Picus viridis) ni 









